
AA TAN 


Dragului meu Stefánel 


Tuturor acelora care, fără să-şi trădeze memoria, 
mai cred cu ardoare în uimitorul joc de păpuşi, 
| ca în anii copilăriei. . . 


Mă-ntrezăresc acolo unde 
„ Poveștile se schimbă-n amintiri 
Și amintirea trece în poveste 
* * 
* 


Ca de-un tărâm netulburat mereu 
M-apropii de tăcerile de aur 


[n care zâne torc firul poveștii. 
* * 
* 
Si lacul meu din suflet iar e clar 
Si undele-i de-arginturi cântă iară 
Si-n luciul lor pe ránd, pe ránd apar 
Minunile trăite-odinioară. 


(Tinuturi fermecate colindánd — Florin Mihai Petrescu) 


CUVÂNT ÎNAINTE 


| Cartea Nataliei Dănăilă Magia lumii de spectacol (măşti 
păpuşi, actori, marionete) abordează o temă amplă, într-un 
domeniu care oferă încă destul loc cercetărilor — acela al teatrului 
de păpuşi şi marionete, privit din perspectiva sincretismului 
artelor. Pentru a ajunge la esenţa problemei autoarea deschide 
un larg orizont de investigaţie asupra fenomenului, pornind de 
la originile şi resursele artei de animaţie, urmând evoluția ei de-a 
lungul veacurilor şi analizând diversele aspecte ale limbajului 
scenic specific, precum si complexa chestiune a receptării. 

Sprijinindu-se pe o amplă bibliografie, dar și pe o bogată 
experienţă personală — ca una care şi-a închinat viaţa şi activitatea 
acestei arte, în calitate de regizoare, scenaristă, inifiatoare de 
proiecte, conducătoare de teatru, profesoară — Natalia Dănăilă 
îşi structurează lucrarea cu siguranța si priceperea specialistului 
îndelung exersat şi având remarcabile realizări profesionale atât 
ca practician al teatrului, cât şi ca pedagog care, de un deceniu 
si jumătate, formează — la nivel universitar — actori pentru teatrele 
de păpuşi şi marionete. Era, deci, normal ca lucrarea de față să 
fie expresia convingătoare a unei pregătiri teoretice de excepție 
şi a unei activităţi de creaţie proprie, superior apreciate, ceea 
ce conferă lucrării o ţinută academică în măsură să slujească 
de model şi să fie inclusă în bibliografia domeniului. 

Cu autoritate, autoarea pune în lumină idei fundamentale 
despre sursele primordiale ale artei, geneza artei de animaţie 
în contextul celorlalte manifestări de creaţie, evoluția ei de-a 
lungul istoriei „în strânsă legătură cu problemele si frământările 
fiinţei umane, în etapele dezvoltării vieţii sociale, culturii şi 

civilizației“. În acest sens, autoarea priveşte critic opiniile princi- 
palilor filosofi, esteticieni, psihologi, istorici, critici de artă care 
au contribuit cu idei esenţiale la dezbaterea şi înțelegerea feno- 
menului. De fiecare dată, punctul de vedere personal e motivat 
de experiența proprie, ceea ce conferă lucrării o notă de origi- 
nalitate care-i sporeşte interesul. În legătură cu geneza actului 
creator se fac referiri la lucrările esteticienilor români Liviu 
Rusu — „Eseu despre creaţia artistică“ — şi Tudor Vianu — 
„Estetica“, dar autoarea merge mai departe, spre Sigmund Freud 
şi spre reprezentanţii şcolii lui, încheind conclusiv capitolul 
respectiv cu o observaţie a lui Tudor Vianu: „Opera de artă 
fiind produsul unei individualitáti, este firesc ca aceasta să se 
reprezinte pe sine în raport cu propriile sale názuinte sau cu 
felul ei de a se răsfrânge în opinia semenilor săi. Poate că multe 
lucruri de artă ar fi rămas neîmplinite dacă insul care le-a produs 
n-ar fi râvnit aplauzele publice sau cununa împletită în singu- 
rátate, pe care artistul şi-o aşează singur pe frunte.“ 

Un loc privilegiat în economia lucrării este rezervat măştii 
ca dovadă şi argument al începuturilor. Se face demonstraţia 
. cá toate formele de cult, magie, ritualuri ale epocii preistorice 
utilizau măştile în formula de „reprezentaţie“ sincretică: şi în 
directă relaţie cu ea — păpuşa, „un fel de mască a întregului corp" 
cum o numea artistul păpuşar Harro Siegel, care îşi imagina 
originea artei păpuşăreşti în jocul cu măşti; Masca îşi are izvorul 
în mit, în forţa imaginaţiei si a disponibilitátilor creatoare ale 
acestuia. | 

Sunt apoi trecute în revistă opiniile unor distinşi cercetători 
ai genului păpușăresc, precum profesorul polonez Henryk 
Jurkovski — care avansează câteva interesante ipoteze asupra 
originii şi evoluţiei fenomenului („teatrul de păpuşi îşi are rădă- 
cinile in ritual şi mit“, ,,Samanul pare să fie primul animator 
public al păpuşii. Prin înrâurirea sa, fascineazá si se transformă 
pe neaşteptate dintr-un proto-preot, într-un proto-comediant^). 


Asupra esenței jocului si a raporturilor dintre joc si artă se 


opreşte autoarea lucrării în capitolul „Spiritul ludic şi condiția 
artei de animaţie“ în care aduce, din nou, mărturii decisive des- 
prinse din gândirea asupra domeniului a unor filosofi, esteticieni, 

scriitori precum Kant, Schiller, Spencer, Groos, Vianu. „Dacă 
la artistul cult creaţia se deosebeşte de emoție pentru a se apropia 
de muncă — zice Groos, preluat de Tudor Vianu -, la artistul 
primitiv ea tinde să coincidă cu emoția, pentru a se apropia de 
joc.“ Teoria artei ca joc este deci, la Groos, o teorie a emoţiei 
artistice. Aceste opinii sunt puse în relaţie cu cele ale lui Spencer 
şi Huizinga, pentru ca, în sfârşit, autoarea lucrării să conclu- 
zioneze că lumea jocului (spiritul ludic) este o mare resursă de 
invenţie în arta animației şi că originea acestei forme de artă 
îşi gáseste aici un izvor plin de prospețime, de vigoare încă din 
timpurile străvechi. „Cu cát vom descifra mai profund motivațiile 
artistice de-a lungul timpurilor, implicarea lor în viaţa socială, 
rolul lor în afirmarea personalităţii umane, cu atât vom înţelege 
că nu există artă minoră şi artă majoră şi că fiecare formă de 
exprimare printr-un limbaj artistic autonom se adresează omului, 
frământărilor lui sufleteşti, dorinţei lui de ordine şi de frumos, 
de echilibru şi de triumf“ — este încheierea firească la care ajunge 
autoarea. 

Etapelor istorice din evoluţia artei de animaţie li se rezervă 
un capitol bogat, temeinic informat şi structurat din perspectiva 
specialistului. Dintre mărturiile existente sunt reliefate acele care 
exemplifică modul de manifestare al păpuşilor şi marionetelor 
în diferite epoci, de la cea arhaică la antichitatea Indiei, Egiptului, 
Orientului Îndepărtat, Greciei şi Romei. Se trece apoi la teatrul 
de păpuşi în Evul Mediu, în Renastere, sub influenţa C ommediei 
dell” Arte, şi la secolele următoare, XVIII şi XIX, cu susținute 
comentarii asupra evenimentelor teatral-pápusáresti, pentru a 
se ajunge la sec. XX, cu amplele lui modalităţi de exprimare 
teatrală în arta animației. Aici, autoarea se apleacă insistent, cu 
autoritatea profesionistului, asupra limbajului scenic specific şi 
asupra, receptării spectacolului de animaţie, aducând contribuții 
preţioase din perspectiva cunoscătorului multilateral şi a practi- 
cianului experimentat. 

Referindu-se la teatrul de păpuşi românesc în context euro- 
pean si universal, autoarea relevă atât sincronismul preocupărilor 
creatorilor din domeniu (cu o analiză atentă a fenomenului 
păpuşăresc tradiţional), cât şi originalitatea şi valoarea artei 

româneşti, care s-a bucurat de o recunoaştere binemeritată pe 
plan internaţional. Nu numai mijloacele spectaculare au fost 
puse în discuţie, ci şi tipul de actor cerut de noua concepție 
despre teatrul pentru copii, dramaturgia acestor spectacole şi 
chiar arhitectura teatrului. Merită să fie menţionată excelenta 
analiză a pieselor scrise de G. Călinescu pentru teatrul de păpuşi. 

O trecere în revistă a mijloacelor de expresie specifice 
teatrului de animaţie în capitolul „Particularități ale limbajului 
teatral“ îi prilejuieşte autoarei analiza valentelor expresive ale 
fiecărei tehnici, a capacităţii acestora de a influenţa şi valida 
demersul artistic atât prin valorizarea modernă a mijloacelor 
tradiționale, cât şi prin disponibilitatea virtuală a acestora de 
a se deschide inovației. | | 

Idei de real interes cuprinde lucrarea in ceea ce priveste 
receptarea spectacolului de pápusi si marionete. 

După ce epuizează aspectele teoretice ale temei abordate, 
Natalia Dănăilă pune în studiu experiența unui teatru cu profil 
specific — Teatrul pentru copii şi tineret „Luceafărul“ — în care 
şi-a desfăşurat cea mai mare parte a activităţii sale de creaţie şi 
căruia i-a trasat ea însăşi profilul, i-a creat şi i-a modelat trupa 
spre o viziune modernă, polivalentă, dinamică, în conformitate 
cu evoluţia concepțiilor şi practicilor europene ale teatrului pentru 
copii şi tineret. Această parte a lucrării musteşte de idei proprii, 
de originalitate şi este o contribuţie personală de incontestabilă 
valoare teoretică şi practică la dezvoltarea teatrului de animaţie: 
contemporan. În subtext, aceste pagini ale lucrării sunt o adevă- 
rată autobiografie artistică a omului de teatru Natalia Dănăilă. 
Atelierul experimental care a devenit Teatrul „Luceafărul“ în 
perioada cât a fost condus de ea a dat rezultate surprinzătoare 
din punct de vedere artistic, a reprofilat trupa în conformitate 
cu cerinţele moderne ale genului, cu formele complexe de expri- 
mare scenică, impunând conceptul de „actor total“, în funcție 
de care a impus un nou stil de muncă şi de creaţie. Scopul unic 
al acestor demersuri ale conducătoarei teatrului: spectacolul 
modern, de succes, spectacolul de performanţă dorit și îndrăgit 
de public. Exemplele de spectacole oferite în lucrare sunt 
convingătoare şi au fost apreciate de spectatori şi de critica de 

specialitate (fragmentele de opinii critice reproduse aici întăresc 
afirmaţia). 

Lucrarea este bogat ilustrată cu scene din aceste spectacole. 

Cartea Nataliei Dănăilă aduce în atenţie spre final un subiect 
cu totul neaşteptat: „Școala ieșeană de teatru — responsabilităţi, 
perspective“. Un anume fior străbate sensibilităţile noastre in 
fata problematicii abordate. Aceasta pentru că, până în anul 2000 
(anul redactării primelor fişe de istorie a învățământului teatral 
din capitala Moldovei), nu s-a mai vorbit la noi despre un 
asemenea domeniu de activitate. Notele autoarei — care au la 
bază şi referiri pe marginea propriilor mele semnale şi contribuții 
privind stoparea unei prea lungi tăceri asupra fenomenului — 
aduc în prim plan motive serioase deschise către viitoare şi 
necesare comentarii şi analize. 

Autoarea cărții, ea însăşi profesoară la Universitatea de Arte 
din laşi — numărându-se printre iniţiatorii actului de redeschidere 
aici a cursurilor de artă teatrală — menţionează cu oportunitate: 

„Poate cel mai mare «vizionar» al fenomenului artistic 
teatral, într-o etapă sau alta de dezvoltare şi evoluţie a vieţii 
sociale, este, în cele din urmă, şcoala de teatru. Ea ne orientează, 
ca ne pregăteşte pentru munca de atelier, ne îndeamnă la cerce- 
tare, la analiză şi sinteză, ea ne obişnuieşte să deprindem nevoia 
invenţiei, a descoperirii noului, a pasiunii pentru inițiativă, pentru 
«a face», pentru «a întreprinde», pentru a dialoga, a comunica 
şi a coopera.“ 

În încheiere, remarcăm încă o dată soliditatea şi origina- 
litatea acestei lucrări care, prin aspectele eí teoretice si prin 
referirile la experienţa de creaţie a autoarei, capătă ținuta unei 
contribuţii ştiinţifice incontestabile, în măsură să-i intereseze 
şi chiar să-i orienteze pe creatorii din domeniu: actori, regizori, 
scenografi, dramaturgi. 


Ștefan Oprea 

CURAJUL INOCENTEI 


S-ar crede că în vremurile de azi, când toate ifele existenţei 
ne sunt conectate la computere, farmecul acelui joc naiv prin 
care oamenii se obişnuiseră — de-a lungul a mii de ani — să 
recreeze lumea, în miniatură, inventând păpuşile animate şi 
făcându-le să trăiască şi să hoinărească pe toate meridianele, 
stârnind hazul şi uimirea privitorilor, pare să devină acum un 
lucru mai puţin căutat sau, cum spun unii, un lucru care nu 
merită prea mare importanţă. Şi aceasta în ciuda faptului că, în 
zilele noastre, nişte figurine buclucaşe sunt tot mai prezente 
în jocurile „pe calculator“, incitând reprezentanţii fiecărei 
generaţii la o vie cunoaştere a lumii animate, iar magazinele 
de jucării pun în vânzare milioane de mogăldețe viu colorate — 
rude înstrăinate ale actorilor de pânză si mucava — gata să-ți 
sară în braţe, după câți bani ai în buzunar, fácándu-te să crezi 
că în preajma lor te poți simţi mai bine şi te pofi relaxa. Din 
nefericire, însă, aici, totul este pus în slujba scopului comercial 
şi umbra de miracol din lumea jucăriilor se destramă pas cu 
pas. Si adevărul că ,,... oamenii nu mai au timp sd cunoască 
nimic, ei cumpără lucruri de-a gata de la negufdtori", cum ne 
spune povestea lui Exupery, nu mai poate fi ocolit. 

Dar jocul acela străvechi, „jocul de-a lumea“, înfiripat 
prin magia păpuşilor şi jucat pe viu, în direct, în fafa copiilor 
de toate vârstele, fără intervenția tehnicilor sofisticate si a 
performanţelor electronice, este cu totul aliceva. Din mâinile 
pápusarilor ies fantasme, năstruşnice făpturi care ştiu să rådă 
şi să plângă, ca în viață, sub aura inocenfei, în lumina iluzorie 
a unei cortine de plug. Inocenţă?! Sună cam straniu cuvântul 

în vremurile de azi. Ce mai poate ea să însemne, se întreabă 
unii, pe bună dreptate, în acest timp adesea dăruit nu pragmatis- 
mului aducător de bunăstare, ci acelui tip de pragmatism feroce 
ce determină expresii de intoleranţă, de primitivism, de manifes- 
tări agresive şi abuzive în comportamentul spefei umane? 
Cuvinte precum naivitate, nevinovăție, tandre[e si multe altele 
din aceeaşi familie rămân de neînțeles şi de nepátruns pentru 
toți cei ce s-au lansat în epocă — cu o violenţă fără egal — în 
mari bătălii pentru agoniseală, pentru acapararea unor bogății 
uriaşe, din dorinţa de supunere şi dominare a semenilor etc. 

Si totuşi, inocenfa ne este dată din ceruri si ea va rămâne 
arma secretă a sufletului omenesc întru salvarea sa, pentru 
toate timpurile. Din ea se naşte, suntem convinşi, întregul mister 
al vieții. Ea este cea care ne înnobilează existenţa pentru că 
stie şi poate să inventeze totul: artă, ştiinţă, tehnică, meserii, 
ocupații etc. Până si măria sa computerul a apărut, cu siguranță, 
dintr-un gând inocent. Inocenfa este chiar fuga într-un vis, fuga 
spre un ideal, situarea deasupra instinctelor primare. Ea trebuie 
protejată, cultivată şi apărată cu un maximum de efort în faţa 
brutalității si a violenţei de oriunde şi de orice fel. Doar prin 
inocenţă prind aripi iluziile şi speranţele noastre, în ideea că 
oamenii pot deveni mai buni, mai toleranfi, mai generoşi si mai 
inţelepţi; ideea că lumea însăşi mai poate fi schimbată, mereu 
şi mereu, în mai bine, fără îndoială. 

Scena păpuşilor rămâne, aşadar, şi peste anul 2000, o mică 
planetă a inocenfei, dovedind acum cu o si mai pronunțată 
subtilitate puterea ei de seducţie (vezi păpuşile lui George 
Călinescu, ale lui Dario Fo, ale lui Obrazfov, ale lui Michael 
Meschke, păpuşile Teatrului ,, Tándáricá", cele apărute pe alte 
importante scene româneşti — laşi, Cluj, Craiova, Timişoara, 
Botoşani, Sibiu, Braşov etc. —, invențiile seducătoare din repre- 
zentaţiile lui Philippe Genty, Peter Schumann, Muppets etc.). 
Păpuşile, acele ghemotoace de pânză şi carton — în hainele 
lor ponosite şi zdrenfuite ori rásfáfate în dantele si mătăsuri, 
animate cu har $i cu un inegalabil meşteşug, întruchipând 
făphuri lumesti de tot felul, dar şi apariții fantastice, devin o mare 

provocare ín lumea de azi, lumea fabuloasă a computerelor 
şi a calculatoarelor performante. 

Copiii, de la cea mai fragedă vârstă, sunt fermecaţi de 
păpuşi. Imaginea insolită a figurinelor, modul lor caracteristic 
de a se manifesta, de a exista, faptul că păpuşile îi provoacă la 
dialog, la acţiuni şi atitudini imediate — în datele psihologiei 
infantile, faptul că ele seamănă atât de bine cu actorii din viața 
de fiecare zi, fac din păpuşi eroii primei comedii umane, univers 
necesar, de neînlocuit, ca aerul, ca apa, ca o primă hrană a 
spiritului. Omul începe cu jocul, spunea un mare psiholog. 

Tocmai prin naivitatea si stángácia lor, marionetele se simt 
libere să se amestece în toate ipostazele, márunfisurile şi detaliile 
vieții oamenilor, să se amestece în relaţiile dintre ei. Ele vorbesc 
cu nonşalanţă despre orice, după puterile lor, precum un copil 
mai năstruşnic care descoperă realitatea din jur şi pune celor 
mai mari întrebări incomode sau rosteşte cuvinte — nu totdeauna 
pe placul celor care-l ascultă — despre ciudatele legături între 
lucruri, fapte şi evenimente. Poate că tocmai din aceste molive 
pápusile sunt o mare provocare si pentru adulți. Ele au desigur 
reacții ciudate faţă de cei ce se cred foarte puternici şi foarte 
importanți, spre deosebire de ele, atăt de mici si neajutorate. 
Ele nu-i privesc cu ingăduință nici pe mai marii imbogáifi, cei 
fuduli şi îngâmfaţi: atotstiutorii, atotcunoscátorii, atotprograma- 
lorii, atotguvernatorii etc. etc. | 

Marionetele si păpuşile au un fel unic de a comunica, 
printr-un limbaj spontan, persiflant, inconfundabil, incárcat de 
emoție şi plin de simboluri, de la masca şi gestul caricatural, 
la atitudinea plină de graţie şi, în cele din urmă, la cuvântul 
încărcat de semnificaţii. Amintim spusele poetului: „Lumea-i 
plină de păpuşi / De tot soiul, mari şi mici, / Cu surtuce, cu 
mănuși, / Cu salvari si cu işlici... / Că-s păpuşi, păpuşi lumești / 
Tot să stai să le priveşti...“ 

Nici cel mai performant calculator din lume, oriunde va 
apare el, nu va putea înlocui vreodată, prin umor, prin frumu- 
sefe, prin sensibilitate, misterul şi măiestria jocului direct, viu 
şi proaspăt al pápusilor. 

După cum se vede, pledez în rândurile de față pentru ideea 
că merită să discutăm şi despre păpuşi şi despre micul lor teatru 
din vremurile de azi — teatru prin care copiii descoperă lumea, 
iar maturii o redescoperă, cu toții ocrotiți de duhul sfânt al 
inocenfei şi al dulcelor iluzii de tot felul, fără de care viața 
noastră ar fi cu mult mai săracă şi, Sigur, mai tristă. 

Cu cât mă apropii mai mult de cunoscutele şi încă necu- 
noscutele taine ale spațiului teatral păpuşăresc, indemnatá de 
dorința de a descifra în profunzime tot mai multe date legate 
de specificul acestui domeniu al artei, descopăr faplul că nu 
mă pot desprinde de obişnuinţa (sau de impulsul) de a-mi pune 
mereu întrebări, cu gândul la experienţa scenică de până acum, 
cu gândul la acțiunile constructive în care m-am implicat. Am şi 
acum mari satisfacţii când pot să-mi clarific şi să rememorez, 
de pildă, împrejurările care m-au dus la întâlnirea şi cunoaş- 
terea lumii teatrului: a lumii teatrului de păpuşi şi marionete. 
M-au obsedat multă vreme întrebări legate de originea şi 
evoluţia artei de animație — în contextul apariției şi dezvoltării 
celorlalte arte. M-au interesat profund problemele limbajului 
specific al artei păpuşăreşti, precum şi problemele legate de 
receptarea spectacolului de animaţie. Am vrut să cunosc până 
la amănunt ideile şi mecanismele pe baza cărora funcţionează 
şcolile de teatru, fiind convinsă că formarea unor generații de 
tineri actori, regizori şi Scenografi păpuşari nu poate fi lăsată 
la voia întâmplării, doar pe seama unor cluburi şi a unor 
formaţii artistice de amatori, oricât de talentaţi şi generoşi ar 
fi unii dintre animatorii acestora. Apoi, m-am întrebat, adesea, 
dacă actorul păpuşar profesionist găseşte astăzi măsura cuvenită 
intre mijloacele de expresie tradiționale ale artei sale şi cele 
ale limbajului modern — solicitate în contextul actual al artei 
spectacolului. Și, în concluzie, încă o întrebare stăruitoare: 
Ce-i oferă prezentul, şi ce-i va oferi viitorul — prin anticipare — 
artistului păpuşar? 

Prin bunăvoința distinsei profesoare Mihaela Mártu de /a 
Universitatea „Al.I. Cuza“ din laşi, a regretatului profesor loan 
Constantinescu, precum şi prin buna colaborare cu o mai veche 
colegă a mea de jurnalistică, Coroiu Monica, entuziastă si 

îndrăgostită de teatru, de mulți ani profesoară renumită de limba 

franceză — la Liceul „Mihail Sadoveanu“ din lagi — am intrat 
în contact cu o bibliografie importantă pentru documentarea 
mea, pe baza unor traduceri de foarte bună calitate a unor 
pagini (cărți, reviste, publicaţii) de limbă franceză si de limbă 
germană. Și prin evocarea acestor fapte aduc un semn de recu- 
noştință pentru sprijinul ce mi l-au acordat aceşti oameni, cu 
dăruire, înaltă competenţă şi generozitate. 

Cát priveşte intenţia autoarei acestor rânduri de a inchega 
un fel de jurnal cát de cát cuprinzător asupra anilor de viață 
petrecuţi în atmosfera Teatrului „Luceafărul“ — Teatrul pentru 
Copii şi Tineret din laşi — în calitate de secretar literar, regizor 
şi director — rămâne ca un gest de a rememora fapte şi intám- 
plări unice şi a le prezenta oamenilor ca pe o nebănuită desco- 
perire, în căutarea de sensuri şi ținte pe un drum al cunoaşterii 
şi comunicării. 

Destinul a făcut ca în această parte de lume, atât de săracă, 
dar atât de receptivá la sensurile innoitoare şi transformatoare 
ale vieţii sociale, să se nască idei şi proiecte dintre cele mai 
îndrăzneţe, tocmai în vremurile mult inchistate de dogme şi 
verdicte dictatoriale. Și astfel, la laşi, s-au pus bazele edificării 
în anii '70 —.'80 a unui nou teatru de anvergură — primul în 
țară de acest fel — destinat publicului aflat la anii copilăriei si 
adolescenţei. Odată cu acest «demers se lansa cu destul curaj 
ideea că o stare de libertate a creației scenice — ca sinteză a 
artelor — poate contribui şi poate sluji, cu temei, la formarea 
unui spirit liber de gândire şi de acțiune, în anii tinereții, atunci 
când viziunea asupra lumii se poate clădi cu deosebire pe baza 
impactului cu cele mai rezonante valori de ordin artistic şi 
cultural ale timpului. 

Luând în seamă neajunsurile şi dificultăţile cu care se 
confruntă şi astăzi instituția teatrală, în genere, neajunsurile 
de natură economică, în special, dar nu numai, şi observând 
în acelaşi timp eforturile extraordinare ale creatorilor autentici 
de a depăşi momentele mai grele, plasându-se în fruntea unor 
experimente scenice viguroase, pline de prospețime, care atrag 
noi generaţii de spectatori, avem convingerea că teatrul rămâne 

un univers de neînlocuit în activitatea spirituală a omului, în 
contextul vieții sociale. Și astăzi, mai mult ca o! 'icánd, contribuția 
teatrului la acea mult dorită stare de bine si de echilibrare a 
frământărilor noastre de fiecare zi este imensă. In acest context, 
ne gándim si la asemănările sau poate la deosebirile dintre 
creatorii de pe scenă si publicul care participă la reprezentațiile 
teatrale, ştiind că ambele părți sunt la fel de pasionate şi de 
implicate în arta teatrului. 

Multe răspunsuri la problematica vieţii teatrale am căutat 
de-a lungul anilor. Nu le-am găsit pe cele ,, definitive", spre 
bucuria noastră. Mai avem încă molive să ne aflăm în atelier şi 
in bibliotecă, acolo unde ne simţim cel mai bine şi unde, sigur, 
mai putem afla noutăţi. 

Si dacă acolo, în atelier, cuprinși încă de inocen[d, stările 
noastre de uimire, de plăcere, de emoție şi neastâmpăr, se conto- 
pesc şi ne dau ghes, sunt încredințată că teatrul de păpuşi şi 
marionete rămâne într-adevăr, pe mai departe, un spaţiu de 
creație generos, plin de fágáduinfe. 


N.D. 

PARTEA 


VÂRSTELE PĂPUŞILOR ŞI MARIONETELOR 
(investigații de antropologie în arta de animaţie) 


i 


ORIGINI SI RESURSE 
ALE ARTEI DE ANIMATIE 


În epoca noastră, milioane de copii şi tineri sunt încă nedes- 
pürtiti de lumea spectacolului de păpuşi şi marionete. Și parcă 
o naivă dar stăruitoare întrebare pluteşte mai tot timpul pe lângă 
noi: „Şi marionetele există, nu-i aşa? Dar de unde vin ele, pe 
scenă, când vin? Si încotro se duc, după ce cade cortina?“ 

O analiză atentă şi un comentariu extins asupra originilor 
şi resurselor artei de animaţie ar trebui să pornească, spunem 
noi, de la observaţii legate de perceperea actuală a manifestărilor 
artistice din domeniu, de la ponderea acestor manifestări în lumea 
contemporană, considerând fără îndoială că orice fapt de artă 
realizat astăzi poartă în sine o matrice originară a primelor 
impulsuri omeneşti îndreptate către creaţie, cu multiplele lor 
determinări psiho-sociale. 

Intentionám, aşadar, să vorbim în acest prim capitol despre 
izvoarele unei arte străvechi ale cărei mijloace specifice de expre- 
sie şi comunicare sunt redescoperite în lumea de azi. 

Statistici actuale ne-ar putea oferi uimitoare date privitoare 
la numărul mare de trupe înființate, în ultimii 20 de ani, pe toate 
continentele. În legătură cu aceasta am afla că a crescut conside- 
rabil şi numărul actorilor şi realizatorilor de producții scenice 
păpuşăreşti, domeniu de activitate foarte puţin darnic în planul 
unor câştiguri bănești obținute peste limita decenţei. De ase- 
menea, cu ajutorul calculatorului, am putea înregistra un număr 
impresionant de festivaluri naţionale si internaţionale ale 
artei de animaţie, organizate în zeci şi zeci de oraşe de pe toate 

meridianele. Am putea afla, totodată, importante detalii despre 
o multitudine de proiecte de creaţie patronate de UNESCO şi 
U.E., susținute de instituţii publice din mai toate orașele lumii, 
sub egida unor mari fundaţii culturale, şcoli şi universități, 
posturi de televiziune, importante studiouri cinematografice etc. 

Factorii determinanti ai fenomenului actual de revitalizare 
a artei de animaţie (teatrul de păpuşi şi marionete, teatrul de 
umbre, teatrul de obiecte animate, filmul de animaţie) sunt 
percepuți cu interes de către cercetători, iar în cele ce urmează, 
mă voi opri mai pe larg asupra unora dintre ei, având astfel o 
"cale deschisă spre analiza dominantelor de esență ale acestei 
arte, ale valorilor ei în plan estetic şi socio-cultural. 

Am cunoscut în ultimii 30 de ani atmosfera unor importante 
festivaluri internaţionale: Veneţia (Italia), Charleville-Mezieres, 
Rodez (Franţa), Eslingen, Bremen, Zwikau (Germania), 
Mistelbach (Austria), Siebenick, Zagreb (Croaţia), Varşovia, 
Cracovia, Lotz (Polonia), Sofia (Bulgaria), Murmansk (Rusia), 
Chişinău (R. Moldova), Bruxeles (Belgia), Bekeskabo (Ungaria), 
Praga (R. Cehă), Bucureşti, Galaţi, Botoşani (România). 
Contactul cu diversitatea stilistică a reprezentatiilor vizionate 
în cadrul acestor manifestări, întâlnirea cu nenumărați creatori 
de spectacole (actori-păpuşari, regizori, scenografi) ne-au creat 
posibilitatea de a ne forma o imagine largă despre fenomenul 
teatral păpuşăresc actual, cu tendințele şi orientările lui, cu 
aplecarea lui spre înnoirea mijloacelor de expresie, printr-un 
limbaj modern, adecvat lumii contemporane, dar aflat, în 


continuare, sub magia şi sub seductia elementelor sale de tradiție, 
chiar de origine. 


* 


Intelegerea mai profundă a rosturilor artei de animaţie, în 
vremurile noastre, este posibilă dacă avem şi disponibilitatea 


de a ne îndrepta atenţia şi asupra epocii ei de început, asupra 
procesului ei de geneză. 

Privită în ansamblul celorlalte manifestări de creaţie, geneza 
artei de animaţie cunoaşte aceleaşi determinări caracteristice 
artei primitive în genere. De asemenea, evoluţia sa, de-a lungul 
istoriei, se prezintă ca la toate celelalte forme de artă, în strânsă 
legătură cu problemele şi frământările fiinţei umane, pe parcursul 
etapelor dezvoltării vieţii sociale, culturii şi civilizaţiei. Numeroşi 
filosofi, istorici, esteticieni, critici de artă, psihologi, au căutat 
să dea răspuns unor întrebări esenţiale privitoare la originea 
artei, privitoare la sursele şi izvoarele care au determinat apariţia 
ei. În munca de atelier, noi înşine căutăm adesea clarificări legate 
mai cu seamă de adevărul cercetărilor noastre, de autenticitatea si 
adâncimea neliniştilor trăite, la fiecare început de proiect, clarifi- 
cări legate de ţintele şi sensurile acțiunilor noastre. Experimentul, 
jocul căutărilor, nu ne-au fost niciodată tulburate de problemati- 
zarea intentiilor şi demersurilor noastre. Dimpotrivă, satisfacția 
unor noi descoperiri este mobilizatoare, iar luciditatea cu care 
suntem uneori nevoiţi să întâlnim şi eşecul ne determină un 
sentiment dureros de care dorim să ne eliberăm, luând lucrurile 
de la capăt. Printre lecturile noastre parcurse cu intenţia de a 
cuprinde această vastă arie de cercetări şi sinteze referitoare la 
“originea artei, în speţă la originile străvechi ale artei, s-a numărat 
si cartea lui Liviu Rusu, Eseu despre creaţia artistică, tipărită 
în colecţia Biblioteca de Estetică, sub îngrijirea lui Victor Ernest 
Maşek, la Editura Ştiinţifică şi Enciclopedică (1989). Abordând 
cu multă acuitate şi pătrundere problema creaţiei şi a creatorului 
de artă, Liviu Rusu îşi invită cititorul la o adevărată dezbatere 
asupra genezei actului creator. El menţionează pentru început că 
astăzi, în urma dovezilor bazate pe fapte, predomină convingerea 
că arta primitivă îşi are originea în instinctul conser ării, care 
generează în mod direct activitatea practică. Datele etnologice, 
subliniază autorul, nu par să pledeze nici în aparenţă pentru 
instinctul de reproducere şi alte instincte propuse de unii la baza 
creaţiei artistice. Activitatea practică ar rămâne singura în discuţie 
ca fiind sursa comună din care s-au detaşat, treptat, diferitele 
arte. Dar această metodă, proprie evoluţionismului, tinde să 
explice fenomene superioare prin cele inferioare. E adevărat 
că datele etnologice dovedesc strânsa legătură dintre artă si 

activităţile practice, subliniază Liviu Rusu, dar autorul se întreabă 
dacă aceasta este o dovadă suficientă pentru a se demoiistra că 
arta s-a născut şi s-a dezvoltat din necesităţile practice: „E de 
netăgăduit că obiectele care formează ansamblul artei primitive 
au servit un scop practic, însă acelaşi obiect poate servi mai bine 
chiar, fără ornamentul decorativ. Un pumnal, de exemplu, e mai 
adaptat practicii dacă are un mâner simplu decât unul sculptat. 
Ne putem întreba de ce îşi decorează omul primitiv uneltele dacă 
această decorație, fără a le face mai practice, le scade dimpotrivă 
utilitatea? Când omul primitiv aplică prima crestătură sau pentru 
prima dată culoarea pentru a decora un obiect, nu o face oare în 
intenţia de a se ridica deasupra scopului practic? Credem că 
putem răspunde afirmativ la această întrebare. Unealta omului 
primitiv este un obiect de artă, nu prin caracterul său practic, ci 
tocmai fiindcă depăşeşte scopul utilitar. Arta, la început, este 
numai asociată activităţii practice, dar nu se naşte din ea. Ea 
a găsit numai un prilej de manifestare în activitatea practicá."^* 
Liviu Rusu este încredințat că omul primitiv, în urma mijloacelor 
sale simple de trai şi probabil a mentalității sale reduse, e stăpânit 
de preocupările imediate ale existenţei şi el nu are timp nici 
posibilitate să se consacre exclusiv artei. Dar anumite tendinţe 
de activitate artistică există în el, si le va manifesta, aşa cum va 
putea, adică în ocupațiile sale curente. Treptat, omul îşi dezvoltă 
condiţiile de trai şi atunci viaţa sa sufletească se îmbogățește, 
mijloacele lui de expresie, de asemenea, iar arta dobândeşte un 
caracter superior, o anumită autonomie. Şi autorul Eseului 
despre creaţia artistică concluzionează sugestiv: „Fără să vrem, 
mentalitatea noastră de astăzi este dominată de un punct de 
vedere utilitarist care caută scopul practic al tuturor lucrurilor, 
scăpând din vedere un anumit caracter de elevaţie în creația 
omului primitiv. Dar repetăm: activitatea practică este pentru 
omul primitiv numai un prilej de exprimare a unei tendinţe. 


E Liviu Rusu — Eseu despre creaţia artistică, Editura Științifică şi 
Enciclopedică, Bucureşti, 1989, cap. III, pag. 63 ' 

artistice şi nu o explicaţie a ei; dacă pasărea îşi face cuibul în 
copac, putem să explicăm pasărea în funcție de copac?"* 

Tudor Vianu, în capitolul Eteronomia artei — din volumul 
Estetica, promovează ideea că impulsul artistic se face simțit 
în manifestările omului primitiv înainte de căutarea unor soluții 
pentru problemele lui practice. Ordinea şi unitatea lumii erau 
punctele forte ale gândirii imaginative, determinând tendinţe 
creative. 

„Omul este in mod natural artist. Acţiunea de a prelucra 
obiecte materiale in scopul de a le da o organizare expresivă si 
o unitate, adică tocmai activitatea artistică, decurge dintr-un 
impuls primitiv al sufletului... Omul paleoliticului, care nu se 
slujea decât de unelte cioplite grosolan în piatră şi oase, map 
totuşi o măiestrie artistică uimitoare, după cum o dovedesc atáte: 
din operele sale de artă, desenuri şi picturi murale, găsite în 
grotele din Spania nordică şi Franţa de sud etc. Comparate între 
ele, tehnica şi arta acestui timp dovedesc că pe când cea dintâi 
era o achiziţie recentă (tehnica), cea din urmă (arta) trebuie să 
fi avut un lung trecut în urma ei. Evoluţia tehnică a omenirii 
trebuie să fi fost anticipată de o lungă evoluţie artistică. Artistul 
este mai vechi decât homo faber. In practica artelor pare a se 
fi educat deprinderile tehnice ale omului, și cu mult înainte cc 
forțele sale să se fi aplecat la rezolvarea unor teme utilitare de 
viaţă, ele s-au exercitat artistic şi liber.'^** 

În Istoria credințelor si ideilor religioase, în capitolul I, 
Mircea Eliade face o serie de referiri foarte apropiate de argu- 
mentele lui Liviu Rusu şi ale lui Tudor Vianu privitoare la 
„opacitatea“ documentelor preistorice care nu sunt capabile să 
vorbească despre manifestările spirituale ale paleantropilor în 
procesul de făurire a uneltelor, ca obiecte de artă, întrucât 
„credinţele şi ideile nu sunt fosilizabile“. Autorul critică şi el 
poziţia evolutionistilor care, preocupaţi doar de a demonstra 


* Liviu Rusu — Eseu despre creația artistică, Editura Științifică si 
Enciclopedică, București, 1989, cap. III, pag. 64 

** Tudor Vianu — Estetica, Editura Orizonturi, Bucuresti, 2000, cap. 
Eteronomia artei, pag. 152-154 


27 


analogiile acestora cu primatele, lansează ipoteza „nonreligio- 
zității“ paleantropilor. „Şi totuşi, este de neconceput ca uneltele 
să nu fi fost încărcate de o numită sacralitate şi să nu fi inspirat 
numeroase episoade mitologice. Primele descoperiri tehnologice — 
transformarea pietrei în instrumente de atac şi de apărare, domi- 
narea focului — au asigurat nu numai supraviețuirea şi dezvoltarea 
speciei umane, ci au produs, în egală măsură, un întreg univers 
de valori mitico-religioase, au incitat şi hrănit imaginaţia creatoare. 
...Orice document, chiar contemporan, este «spiritual opac» 
câtă vreme nu ajungem să-l descifiám integrándu-l într-un sistem 
de semnificaţii. O unealtă preistorică sau contemporană nu poate 
să releve decât intentionalitatea sa tehnologică: tot ceea ce produ- 
cătorul sau posesorii ei au gândit, au simțit, au imaginat, au sperat 
în relaţie cu ea, ne scapă. Dar trebuie să încercăm cel puţin, să 
ne imaginăm valorile non-materiale ale uneltelor preistorice. 
Căci, altfel, această opacitate semantică poate să ne impună o 
înţelegere complet eronată cu privire la istoria culturii... Homo 
faber a fost totodată homo ludens, sapiens şi religiosus."* Mircea 
Eliade adaugă acestor consideraţii o serie de detalii deosebit 
de importante mai cu seamă pentru aria investigaţiilor noastre, 
ce urmează să dezvăluie resursele unei arte străvechi — arta de 
animaţie. Mă refer la exemplele concrete oferite de autor, 
demonstrând puterea imaginativă a oamenilor primitivi. In 
preistorie, ca şi în gintele de vânători contemporani, menţionează 
autorul, animalele sunt considerate a fi asemănătoare oamenilor, 
dar înzestrate cu puteri supranaturale; ei cred că semenii lor pot 
să se transforme în animal şi viceversa; că sufletele morților 
se pot stabili în animale; în sfârşit, că există relaţii misterioase 
între o persoană şi un anumit animal. Cât priveşte fiinţele 
supranaturale atestate în religiile triburilor de vânători, distingem 
însoțitorii sau „spiritele pázitoare* theriomorfe, divinitátile de 
tip Fiinţa supremă — Stăpânul animalelor, proteguind atât vânatul 
cât şi pe vânători, spiritele junglei şi spiritele diferitelor specii de 
animale. Pe de altă parte, autorul relevă diferite comportamente 


d Mircea Eliade — Istoria credințelor şi ideilor religioase, Editura 
Științifică şi Enciclopedică, Bucureşti, 1988, cap. I; pag. 5 

religioase specifice civilizaţiilor de vânători: omorârea animalului 
constituie un ritual, implicând credinţa că Stăpânul Animalelor 
veghează pentru ca vânătorul să nu ucidă decât atât cât are nevoie 
spre a se hrăni, şi să nu risipească hrana; oasele, în special craniul, 
au o valoare spirituală considerabilă (probabil pentru că se crede: 
că ele găzduiesc „sufletul“ sau „viața“ animalului). De asemenea, 
e interesant de studiat, după sugestia aceluiaşi autor, rolul unel- 
telor în viața vânătorii şi a pescuitului. Mircea Eliade subliniază 
faptul că valoarea magico-religioasá a unei arme de lemn, de 
piatră sau de metal, supraviețuiește încă la populaţiile rurale 
europene si nu numai, în folclorul lor. „Dominarea distanței“, 
cucerită graţie armei proiectil, a produs nenumărate credinţe, 
mituri şi legende. Sunt reamintite astfel mitologiile articulate în 
jurul lánciilor (sulitelor) care se înfig în bolta cerească si permit 
înălţarea la cer, sau săgețile care zboară printre nori, străpungând 
demonii şi formează un lant până la cer etc. Imi vin în minte, 
pe marginea acestor exemple, nenumăratele motive mitice cu 
care ne întâlnim în basmele româneşti şi universale, în baladele 
şi legendele populare, în animarea mástilor noastre tradiționale 
purtând însemnele unor manifestări rituale şi sacre (Cerbul, 
Capra, Ursul, Căiuţii, Brezaia, Turca etc.) şi evoluând, până 
azi, în contextul teatrului folcloric. Este limpede că acest fabulos 
univers mitologic; devine materia fierbinte, incandescentă, din 
care in perioada:de mijloc si în perioada superioară a paleoli- 
ticului, după cum susţine Ovidiu Drimba, în Istoria culturii 
si civilizaţiei, se zămislesc toate artele. „O semnificație magică, 
un sens religios aveau fără îndoială şi reprezentările artistice, 
deosebit de frecvente în perioada paleoliticului superior. Inclu- 
derea lor în repertoriul actelor de cult era determinată de concep- 
tia de viaţă a omului acestei perioade. ... Trebuie să admitem 
aşadar că în epoca paleoliticului superior aveau loc (desigur, nu 
identic în toate zonele geografice) felurite ceremonii cu caracter 
religios, acte funerare, sacrificiale, practici de incantații şi exor- 
cisme, rituri de vânătoare etc. Probabil erau însoțite de murmure, 
cuvinte, formule rostite coral şi erau eventual acompaniate de 
sunetele unor rudimentare instrumente de percuție (sau de frecare, 
de tipul buhaiului). În cadrul acestor ceremonii rituale un rol 

esenţial îl aveau şi mimica, pantomima sau costumatia bizară 
(a vrăjitorului, a samanului) imitând înfăţişarea animalelor. 
Probabil că omul erei paleoliticului târziu practica şi pictura 
propriului său corp sau chiar deformările corporale intenționate — 
aşa cum procedează şi unele populaţii primitive de azi — cu un 
evident scop magic.“* 

"Liviu Rusu demonstrează că impulsul primitiv al creaţiei 
artistice provine dintr-un dezechilibru al sufletului omenesc 
determinat nu de nevoile biologice care sunt dirijate spre lumea 
exterioară (foame, căutarea de adăpost, sexualitate) ci de nevoi 
mult mai adânci decât cele instinctive. „Acest dezechilibru pune 
sufletului probleme care nu se pot rezolva altfel decât printr-o 
activitate creatoare... Fără îndoială, omul primitiv este stăpânit 
mai întâi de puterea instinctelor. Insă el creează artă nu în măsura 
în care lasă curs liber acestora, ci în măsura în care le depăşeşte. 
Stările sale de excitație interioară ne arată că el are şi alte necesi- 
tăți decât cele de conservare şi reproducere, nevoi care trebuie 
satisfăcute altfel. Aceste necesităţi sunt de natură spirituală şi 
satisfacerea lor are loc în sens contrar satisfacerii instinctelor 
elementare... Creaţia artistică isi are deci originea într-un conflict 
cu natura primitivă. Opera de artă, ca orice creaţie spirituală, 
nu se naşte deci din prelungirea impulsurilor instinctive, ci ca 
o evaziune din strânsoarea lor.“** Aşadar, nevoile omului 
apărute în planul spiritual nu pot fi satisfăcute decât prin mijloace 
create. Acestea cer la rândul lor eforturi creatoare. Se creează 
astfel o realitate nouă din materia care s-a dovedit a fi cuvântul, 
sunetul, culoarea; marmora, lemnul, piatra etc. Eforturile depuse 
de om pentru această realitate nou creată din materia remodelată 
după proiecţiile imaginaţiei sale, îi restabileşte echilibrul sufletesc 
(creaţia artistică). 

În legătură cu toate aceste argumentări referitoare la originea 
creaţiei artistice s-ar putea pune problema că impulsurile biolo- 
gice nu au nici o importanță pentru creatorul de artă. Ar fi o 


* Ovidiu Drimba — Istoria culturii si civilizaţiei, Editura Ştiinţifică si 
Enciclopedică, Bucureşti, 1985, pag. 27-28 
** Liviu Rusu — Eseu despre creaţia artistică, cap. III, pag. 69 

supozitie falsă. Ştim asta din viaţa noastră, știm asta din mesajele 
pe care le primim din partea operelor de artă. Importanţa impul- 
siunilor biologice este capitală dar ea se manifestă nu direct ci 
indirect, după cum menţionează Liviu Rusu: „Tensiunea fără 
de care nu se poate dezvolta lumea interioară şi din care se naşte 
creaţia, este o reacție față de pornirile instinctuale. Fără excitafia 
pornirilor instinctuale, nici reacția lumii interioare nu s-ar 
produce... Artistul are nevoie de un substrat instinctiv puternic 
si el este o ființă răvăşită de forţele naturii sale. Calitatea sa 
creatoare nu vine din absenţa instinctelor, ci din faptul că, în 
pofida puterilor lor, nu se lasă dominat orbeşte de ele ci îşi caută 
căile proprii spre înălțimi spirituale, luptându-se cu natura sa 
primitivă.“* 

Dacă acest punct de vedere privitor la resursele primordiale 
ale creației artistice ne satisface, şi întrebările noastre legate de 
cauzele adânci ale declanşării actului artistic — de la origini până 
în zilele noastre — primesc un răspuns plin de substanţă, ar fi 
util să ne oprim şi asupra orientărilor psihanalizei — ale cărei 
efecte n-au contenit să stârnească mult interes în domeniul cerce- 
tării mai noi a fenomenologiei artei şi, fără pretenţia unei anume 
aprofundări a acestei teme, vom semnala câteva idei. 

Reprezentanţii şcolii lui Freud susțin ipoteze conform cărora 
anumite instincte, în primul rând cel sexual, ar determina impul- 
sul creației artistice, dar că el s-ar prezenta în operă, ca şi în 
vis, prin sublimare. În cadrul acestei viziuni, „artistul este un 
individ al cărui suflet este esențialmente dramatic. Instinctele 
se combat în sufletul său şi sublimarea care rezultă este creația 
artistică, în care indivizii comuni găsesc la rândul lor un mijloc 
de eliberare pentru propriile lor conflicte; cultivarea artei este 
pentru aceştia din urmă o adevărată metodă psihoterapeutică."** 
Interesantă este şi observaţia lui Freud, remarcată în cadrul 
cercetărilor legate de psihologia fanteziei (nu poate fi ignorat 
rolul fanteziei în geneza creaţiei artistice). După opinia lui Freud, 
fantezia nu desfășoară nicăieri o activitate mai intensă decât la 


* Liviu Rusu — Eseu despre creaţia artistică, cap. III, pag. 71 
** Tudor Vianu — Estetica — Teoria psihanalitică a artei, pag. 160 

persoanele care suferă de o nemulţumire oarecare. „Dorinţele 
neîmplinite sunt forțele motoare ale fanteziilor şi fiecare fantezie 
particulară este împlinirea unei dorințe, o corectare a realității 
nesatisfăcătoare.“ (S. Freud). Aceste dorinţe, subliniază Freud, 
sunt sau de natură erotică, sau răspund nevoii de putere si ináltare 
a eu-lui propriu. El există uneori în acelaşi complex, cáci dacá 
fantastul se doreşte puternic şi pururi încoronat de succes, el 
speră în felul acesta să-şi apropie mai bine şi obiectul aspiratiei 
sale erotice. În lumina acestei viziuni, Tudor Vianu aduce unele 
clarificări: „Mecanismul creaţiei poate fi pus în mişcare nu numai 
de un preaplin al sentimentului care-şi caută o canalizare şi o 
deviere, dar şi de sentimentul unei insuficiențe. Apăsător poate 
fi nu numai excesul sentimentului, dar şi sărăcia lui. Viaţa 
practică temperează unele sentimente, atenuează unele reacții. 
În lumea fanteziei sale, însă, artistul trăieşte sentimente mai 
puternice si rare, pe care viaţa i le refuză de obicei. Acolo găseşte 
el corectarea lipsurilor din viață. Dar creaţia artistică are şi rolul 
de a-l afirma pe artist. Opera de artă fiind produsul unei indivi- 
dualitáti este firesc ca aceasta să se reprezinte pe sine în raport 
cu propriile sale názuinte sau cu felul ei de a se răsfrânge în 
opinia semenilor săi. Poate că multe lucruri de artă ar fi rămas 
neîmplinite dacă insul care le-a produs n-ar fi rávnit aplauzele 
publice sau cununa împletită în singurătate, pe care artistul şi-o 
aşează singur pe frunte."^* | i 


* Tudor Vianu — Estetica (Motivele eteronomice ale creației), pag. 287 

MÁSTILE - DOVADA ÎNCEPUTURILOR; 
FUNCȚIA MAGICĂ A MÁSTILOR 


Ne imaginăm acele timpuri străvechi când omul se desco- 
peră pe sine în contextul vieţii sociale şi în contextul relaţiilor 
sale cu natura. O puternică impresie, spun cercetătorii, pe baza 
a numeroase „probe“ adunate (picturile rupestre, cele mai convin- 
pătoare dintre ele) îi lasă omului lumea în mişcare, efectele 
mişcării, efectele imaginilor în mişcare. „Gândirea omenească, 
în primul ei stadiu de dezvoltare, nu a fost încă de tip rational, 
ci cu precădere imagistic — gândire prin imagini... In această 
etapă omul se identifică cu lucrurile şi se transformă (sau se 
transferă) în ele.“* Credem că această epocă îndepărtată este 
tocmai timpul când omul, sub impulsul efectelor mişcării şi al 
compunerii imaginilor vizuale care-l impresionează puternic, 
îşi manifestă tendinţa de a insufleti lumea obiectelor inerte cu 
care intră în contact şi a da acesteia, prin aptitudinile sale crea- 
toare, adevărate însuşiri estetice. O bucată de lemn căreia i s-au 
încrustat cu expresivitate câteva linii asemănătoare fizionomiei 
unui copil a devenit prima păpuşă. Din combinarea altor obiecte 
(blană, os, argilă, fildeş, nuiele etc.) s-au creat primele măşti 
imitând înfăţişarea animalelor, mai târziu a păsărilor, a spiritelor, 
a străbunilor etc. Cunoaşterea şi folosirea focului îl face pe om 
să descopere şi să se lase atras de misterul umbrelor animate 
sub semnul unor metafore. „Omul epocii paleolitice se simţea 
într-un raport direct si permanent cu natura, pe care o vedea 


* Gillo Dorfles — Estetica mitului, Editura Univers, 1975, pag. 28 

animată, căreia îi atribuia un suflet; şi era convins că el putea 
avea o influenţă sigură şi nemijlocită asupra naturii, asupra 
întregii lui ambiante. Lumea i se prezenta ca o unitate.“* In 
contextul acestor precizări nu ne ferim să susţinem şi noi ipoteza 
că acţiunile creatoare legate de animaţie fac şi ele primii paşi 
în această epocă şi că geneza lor este legată de puterea omului 
de a-şi fi imaginat şi de a fi inventat un foarte original mijloc 
de comunicare, printr-un limbaj metaforic inedit, de o mare 
complexitate. Chiar de la început, acest limbaj, prin excelență 
vizual (de imagine) este un sincretism al mai multor modalități 
de expresie: 

a) artă plastică — personaje (păpuşi sau măşti) provenite din 
sculptură sau din metamorfozarea şi prelucrarea unor obiecte 
şi materiale; | 

b) alcătuirea unei povestiri, reproducerea unui mit care să 
transmită un mesaj semenilor (o convingere, o credinţă, o con- 
cepție despre viață, o nelinişte, o obsesie, o speranţă etc.) prin 
insufletirea personajelor inerte; 

c) compunerea şi crearea unui spaţiu de joc în care să evo- 
lueze personajele animate; | 

d) imaginarea şi crearea costumatiei animatorului si a perso- 
najelor insufletite; 

e) mişcarea expresivă de animare a personajelor de către 
animator (viitorul artist păpuşar şi marionetist), în funcţie de 
cerințele povestirii; 

f) interpretarea unor murmure, a unor incantații, a unor stri- 
gáte sau sunete onomatopeice; 

g) susținerea unor semnale sonore-muzicale creatoare de 
atmosferă şi dramatism, creatoare de mister. 

Toate formele de cult, magie, ritualuri ale epocii preistorice 
utilizează mástile în această formulă de „reprezentaţie“ sincretică. 
Sigur, trebuie subliniat faptul că sincretismul este o însuşire 
caracteristică a tuturor formelor de artă primitivă. Prin evoluţia 
lor însă, pe parcursul istoriei, se demonstrează că unele dintre 
acestea îşi păstrează, prin natura lor, caracterul sincretic. Ba mai 


* Ovidiu Drimba - Istoria culturii si civilizației, pag. 27 

mult, în zilele noastre, sincretismul lumii spectacolului, de pildă, 
în arta de animaţie şi în teatru în genere, este şi mai evident, mai 
accentuat, mai necesar, am îndrăzni să spunem. Observațiile 
noastre susțin ideea că sincretismul nu a influențat negativ 
elementele de autonomie ale acestor arte, elemente care au apărut 
pe o anume treaptă de dezvoltare a lor, ci dimpotrivă, le-a scos 
si mai bine în evidenţă trăsăturile specifice, resursele, izvoarele 
de inspiraţie, modalităţile estetice proprii, performanţele lor de 
comunicare. | 

Acolo unde lucrurile se arată a fi altfel, în contradicție cu 
mentionárile făcute de noi, se poate pune în discuţie o singură 
variantă: realizatorii unor asemenea genuri de spectacole (de 
animaţie) nu cunosc în profunzime natura artei pe care susțin că 
o slujesc, iar efortul necesar pentru punerea în valoare a elemen- 
telor ei specifice — prin componentele integrate în spectacol — 
sigur, într-o viziune unitară — este evitat. Astfel, din nefericire, 
este evitat chiar experimentul total. Lucrurile rămân într-o formă 
hibridă, neconduse până la capăt. In acest caz autenticitate: 
actului artistic propriu-zis este pusă la îndoială. Intr-un spectacol 
de marionete, important nu este faptul că pe lângă păpuşi sunt 
integrați şi actori în carne şi oase (aceştia manifestându-se la 
vedere). Important este ca modalităţile de expresie ale actorilor 
să slujească limbajul păpuşăresc, să pună în valoare păpuşile 
prin specificul lor, prin misterul lor. In cartea sa Automate, 
idoli, păpuşi ~ Magia unei lumi — regizorul şi profesorul 
Cristian Pepino accentuează în profunzime în capitolul Evoluţia 
conceptului de teatru de păpuşi si de artă a animației: „De multe 
ori atât dramaturgii cât şi unii creatori din teatrul de păpuşi nu 
tin cont de limitele acestei arte, care decurg din faptul că perso- 
najul este o creaţie plastică şi nu un om viu. Chiar dezvoltarea 
unei tehnici ce permite imitarea mimicii (păpuşi cu maxilar 
mobil, cu ochi sau pleoape mobile etc.) nu poate modific: 
această situaţie fundamentală. Conceperea unui scenariu de 
teatru de păpuşi trebuie să dea posibilitatea evoluţiei spectaco- 
lului în planul compoziţiei şi expresiei plastice. Dacă în teatrul 
dramatic este posibilă evoluţia psihologică a personajelor, iar 
accentuarea conflictului este suficientă pentru a menţine treaz 

interesul spectatorului, în teatrul de animaţie se produce un fel 
de erodare a imaginii în absența unor modificări vizuale semnifi- 
cative, a unor noutăţi vizuale care să exprime cu mijloace plastice 
creşterea tensiunii dramatice.“* i 

Dar să ne oprim mai pe îndelete la problema mástilor, la 
importanța lor legată de geneza artei de animație. 

Romulus Vulcănescu, în studiul său Măştile populare face 
o analiză bazată pe o largă documentare referitoare la geneza 
măştilor, la funcțiile acestora în epoca primitivă, dar si la modifi- 
cările lor de a fi străbătut timpul sub atribute noi, implicate 
permanent în fapte de cultură, în fapte de artă. De la transfi- 
gurarea magică proprie ritologiei primitive, în condiții noi de 
dezvoltare socio-culturală, măştile sunt folosite în cadrul unor 
transfigurári ludice declanşate. de jocul artistic cu masca în 
datinile familiale şi sărbătorile calendaristice. Deşi în cazul 
mástilor populare, conținutul şi forma lor istorică mai păstrează 
în elementele tradiţionale reziduuri de cultură arhaică de magie 
difuză, măştile corespund pe plan etnic altor nevoi socio-culturale. 
Jucate la ceremonii şi spectacole populare ele oferă, după studiul 
lui Romulus Vulcănescu, satisfacţii ludice noi, precum siguranță 
de sine, euritmie, impuls creator, efecte plastice de prestigiu 
artistic. Dar ne întrebăm, toate aceste declarate atribute noi şi 
satisfacţii de ordin spiritual pe care le oferă şi azi jocul măştilor, 
nu se făceau oare simţite în formele lor simple, primitive, şi 
atunci, si la începuturi? Misterul măştilor nu ascunde şi nu poartă 
şi azi conotaţii subtile, apariţia unor imagini care amuză, ce-i 
drept, dar si neliniştesc publicul? „Demonii lor“ nu se lasă 
marginalizati, cu siguranță, după opinia noastră. La această 
idee vom mai reveni, când vom vorbi despre modalităţile de 
expresie ale spectacolelor contemporane, ale spectacolelor de 
animaţie cu precădere. | 

Un renumit artist păpuşar, Harro Siegel, cunoscut în miş- 
carea teatrală europeană în perioada anilor 1950-1970, menţiona 
într-o expunere a sa prezentată la unul dintre colocviile organizate 


* Cristian Pepino — Automate, Idoli, Pápugi — Magia unei lumi, Editura 
Alma, Galaţi, 1998, pag. 35 


36 


de UNIMA: „Unealta actorului este propriul său corp, fata, vocea 
sa, în timp ce aceea a pápusarului este păpuşa. Asupra păpuşii, 
spune el, acţionează mânuitorul (în mod mijlocit asupra mario- 
netei și păpuşii pe bețe si în mod nemijlocit asupra păpuşii pe 
mână), ascunzându-se în spatele ei. De aici rezultă comunicarea 
vie, plină de emoții a pápusii pe mână, sau acea visătoare, pluti- 
toare dăruire a marionetei; în timp ce păpuşa pe bete pare să aibă 
ceva din amândouă. Si dacă vom considera aceste păpuşi imagini 
ale oamenilor sau ale altor fiinţe — drept un fel de mască a între- 
gului corp —, pe care păpuşarul nu o poartă direct, ci o tine mai 
mult sau mai puţin departe de el, ne-am apropia de unul din acele 
puncte de hotar la care arta dramatică şi cea păpuşărească trec 
una într-alta.“ Si Harro Siegel concluzionează: „Nu știu dacă 
există sau dacă va putea fi vreodată admisă o dovadă istorică 
în acest sens, dar nu-mi pot imagina originea altundeva decât 
în jocul cu măşti. Să ne gândim numai la dansurile de cult din 
preistorie sau ale popoarelor primitive, la antichitatea greco- 
romană, sau la teatrul din Asia răsăriteană.“* 

Cercetând aşadar şi observând cu atenţie formele primitive, 
formele arhaice de manifestare artistică, descoperim o extraor- 
dinară invenţie a omului, MASCA, izvorâtă din mit, din forța 
imaginaţiei şi a disponibilitátilor sale creatoare si având ca ax 
de sustinere adânci motivații psihologice. 

Roger Caillois — în Eseuri despre imaginație — dezvoltă 
pe larg tema măştilor, dintr-un unghi de vedere original, atingând 
si latura misterioasă a subiectului. „Omul se teme de ochiul a 
cărui privire înmărmureşte, te doboară, te lasă deodată fără 
cunoştinţă, fără voinţă, fără mişcare. Se teme să întâlnească în 
faţă semnul circular care propagă ameteala sau moartea, care 
ucide sau care te preschimbă în stană de piatră. El se înspăimântă 
şi de îndată se străduieşte să facă din simbolul de temut un 
instrument de teroare, de care dispune, pe care este stăpân la 
rândul său. Inventează creaturi fabuloase cu singurul scop de 
a le smulge puterea de a încremeni, împotriva căreia el se simte 


* Harro Siegel — volumul Teatrul de păpuși în lume, Editura Meridiane, 
Bucureşti, 1968 

dezarmat, dar pe care visează s-o domesticească în folosul său. 
Pentru a urma această chemare el are ideea să picteze ochi, 
cercuri, măşti, în acelaşi timp protectoare şi agresive. Omul îşi 
întăreşte cu ele armele, navele, carele de luptă, casele. Elaborează 
superstiții complicate pentru a domestici vraja, pentru a substitui 
şi el forţei sale slabe o putere imaginară, dar nemăsurată, para- 
lizantă, care nu lasă nici o scăpare tocmai pentru că este iluzorie, 
feerică, într-un cuvânt, o invincibilă hipnoză.“* (Sensul măştii? 
Poate sensul artei?) Roger Caillois susţine în cartea sa un adevă- 
rat şi impresionant discurs despre importanța măştii de-a lungul 
istoriei omeneşti, despre semnificaţia ei în mitologia tuturor 
timpurilor. „Toată umanitatea poartă sau a purtat mască.“ Acest 
accesoriu enigmatic şi fără destinaţie utilă este mai răspândit 
decât pârghia, arcul, harponul sau plugul, spune autorul. Ni se 
reaminteşte astfel că civilizaţii dintre cele mai remarcabile au 
prosperat fără să aibă idee de roată în timp ce masca le era 
familiară. „Omul, în general, omul abstract şi ipotetic al primelor 
vârste şi al primelor culturi, acela ar putea pretinde pe drept 
cuvânt mai mult decât Descartes şi, în orice caz, în sensul propriu 
al expresiei «Je m'avance masque». Nu există unealtă, invenție, 
credinţă, obicei sau instituție care să asigure unitatea umanității, 
cel puţin care s-o asigure în acelaşi grad în care o îndeplineşte 
şi o manifestă portul măştii. Chiar schimbându-i rostul, simplu 
accesoriu de carnaval sau de sărbătoare mondenă, masca nelinis- 
teşte şi fascinează. Puterea ei de seducţie a rămas în umbră, n-a 
dispărut. Problema măştii nu e nici episodică şi nici locală. Ea 
afectează specia întreapă.“** 

Considerând masca drept un adevărat „Spirit“ al üietir, 
înțelegem mai profund ideea legăturii ei cu originea şi cu geneza 
teatrului ca artă de sinteză. Tudor Vianu în cartea sa Scrieri 
despre teatru, în capitolul Esenţa artei actorului vorbeşte pe 
larg despre tendința fundamentală a omului de a ieşi din indivi- 
dualitatea proprie şi de a intra în forma unor individualități 
străine. Această tendință exercită o vrajă deosebită asupra 


* Roger Caillois — Eseuri despre imaginație, pag. 122, Editura Univers, 1975 
** Roger Caillois — Eseuri despre imaginație, pag. 126 

oamenilor, chiar mai înainte de a deveni artă. Plăcerea de a 
trăi sub o mască este chiar răspunsul unei nevoi de eliberare a 
omului, după opinia lui Tudor Vianu, din constrângerile luptei 
pentru existență. Sub mască, omul se joacă cu iluzia de a fi 
depăşit condiția ordinară a vieții sale, de a fi învins constrângerile 
ci şi de a trăi cu un sentiment de sine mai fericit decât acela pe 
care teas) obisnuitá a individualităţii noastre il îngăduie. 
Aşadar, Masca îl incită pe om ca prin acest joc al iluziei să se 
ridice la nivelul artei, pentru starea lui de bine, pentru dorinţa 
de a se simţi fericit. 

Ocupându-se foarte serios, în ultimele decenii, în calitate de 
estetician, de orientările şi anvergura lumii teatrale păpuşăreşti, 
profesorul polonez Henryk Jurkovski promovează în studiul său 
intitulat Pápusile, ca fenomen estetic si social (studiu tipărit 
în culegerile de prelegeri ale UNIMA) câteva interesante ipo- 
teze privitoare la originea şi evoluţia fenomenului păpuşăresc. 
Prestigiosul cercetător afirmă că teatrul de păpuşi își are rădă- 
cinile în ritual şi in mit. Timp de multe secole pápusilor le era 
atribuită o putere magică. Păpuşa era considerată o fiinţă sacră, 
iar mai târziu ea a devenit un subiect teatral. Există diferite 
puncte de vedere, menţionează Henryk Jurkovski, privind 
clarificarea originii şi a genezei pápusilor. O ipoteză ar fi aceca 
că ele apar din elementară valorificare a jocului oamenilor, deci 
ca rezultat al bucuriei faţă de forma unui chip. Totodată este de 
presupus şi explicarea nasterii păpuşilor din mistere magice si 
de cult. Conform acestor ipoteze, omul creează un joc neobişnuit 
după imaginea fantomelor şi demonilor. Faptul că păpuşarul 
porneşte să execute magice mişcări obligă spiritele să-i ajute 
pe oameni. Păpuşa cuprinde privitorul în vraja ei şi-l supune 
cerintei vrăjitorilor şi şamanilor. In viziunea esteticianului 
polonez, samanul pare să fie prin urmare primul animator public 
de păpuși. Prin înrâurirea sa, fascinează şi se transformă pe 
neaşteptate dintr-un proto-preot într-un proto-comediant. Din 
această clipă el intră într-o anume relaţie cu spectatorii care 
aşteaptă de la pápusile animate lucruri neobişnuite. In această 
relație, şamanul, odată devenit comediant, nu mai doreşte să 
invoce spiritele, ci porunceste pápusilor pe care le-a creat să-și 

facă jocul spre satisfacția comunităţii. Animatorul ştie şi simte 
totuşi cá pápusile ascund în ele o taină tocmai prin stângăcia 
si imperfectiunea lor faţă de fiinţele vii şi că tocmai aici trebuie 
căutat misterul, puterea lor de seducţie. „Naşterea primelor jocuri 
de păpuşi cu valoare artistică a constituit în acelaşi timp anunțul 
ruperii definitive cu magia. De la aceasta rămâne doar uimirea 
insufle(irii aşchiei de material inert cu care a început procesul 
de animare a păpuşii inclusă deja ca metaforă printre metaforele 
lumii.“ (Henryk Jurkovski)* 

Dar despre motivațiile apariției mástilor, despre sensurile 
şi semnificaţiile măştii percepute în etapele de evoluţie a culturii 
şi civilizaţiei, precum şi în arta spectacolului, cu preponderență, 
urmează să mai vorbim. 

Dacă geneza artei de animaţie — a teatrului de păpuşi şi 
marionete — are sigur ca punct de pornire invenţia măştii, element 
de creaţie ivit sub zodia metaforei, sub zodia mitului, şi pus la 
începuturi în slujba magiei, ceremoniilor religioase, a riturilor 
sacre ori profane (păgâne), a nenumăratelor manifestări de cult, 
urmează să cercetám si alte izvoare ale aceleiaşi forme de artă 
care ar urma să definească, în întreg, natura ei, puterea ei de 
expresie, forţa ei de comunicare. 

Dezvoltând tema originii şi a motivaţiilor intime, intrinseci, 
privind apariţia artei primitive, mentionam în cuprinsul acestui 
capitol concluziile lui Henryk Jurkovski asupra ipotezelor legate 
de universul magic în cadrul căruia omul a inventat şi folosit 
pápusile în strânsă determinare de apariția măştilor. Prezenţa 
şi animarea acestor făpturi create de om, în contextul misterelor 
magice şi de cult, pe parcursul a sute şi mii de ani, dovedesc 
afirmarea unei originale forme de exprimare şi comunicare a 
omului întruchipând credințele, mituri şi fantasme legate de 
viaţa şi existența sa, de capacitatea sa de a-și proiecta modele 
în planul manifestărilor de ordin spiritual. 

Funcția magică a pápusii, funcția ei rituală este, aşa cum 
observă pe larg Cristian Pepino în cartea sa (Automate, idoli, 
păpuşi — Magia unei lumi), elementul esențial ce determină 


* Henryk Jurkovski — Figur und Spiel, UNIMA, Berlin, 1977 

apariția şi dezvoltarea artei de animaţie. Mesajele transmise 
prin păpuşile magice în cadrul reprezentatiilor rituale provin din 
totalitatea miturilor cu viață îndelungată (duşmanul care trebuie 
distrus, vindecarea bolilor, determinarea simtámántului erotic, 
nevoia sacrificiului şi a ofrandei în faţa spiritelor protectoare, 
cultul strămoşilor, cultul inițiatic, cultul zeilor, cultul morților, 
cultul moaştelor, cultul căpeteniilor divinizate — eroilor — cultul 
fertilităţii şi al scurgerii anotimpurilor, cultul vieţii şi al morții 
etc.). Toate aceste manifestări incorporate în spectacolele sacre — 
de-a lungul timpului — cuprinzând elemente ce se mai păstrează 
şi azi în cultura unor populații de pe teritoriul celor două Americi, 
pe teritoriul Africii, precum şi în spectacolele de umbre din 
Malaezia, Bali, Jawa, Indonezia, India — s-au constituit în materia 
de geneză a artei de animaţie din perioada antichităţii, din epoca 
medievală si din timpurile care au urmat. Aceste supoziţii sunt 
adeverite de nenumărate practici din cultura şi arta unor populaţii 
aparţinând unor diferite zone ale celor două Americi, din Africa, 
precum şi din practicile teatrului de umbre din Indonezia, India, 
Malaezia, Bali, Jawa. De asemenea, obiceiurile, riturile și 
tradițiile populare din țări europene, printre care şi cele româneşti, 
vin să întărească ideea că acest filon al ritualurilor magice, al 
reprezentatiilor de cult, al obiceiurilor şi datinilor străvechi legate 
de sărbători, în miezul căruia pápusile şi măştile au jucat un rol 
important, stă la baza primelor forme de manifestare ale spec- 
tacolului de animaţie. De altfel, importante studii şi cercetări din 
domeniul antropologiei, etnologiei, istoriei artei, arheologiei etc. 
aduc în ultima vreme destule dovezi despre vechimea şi funcția 
păpuşii şi măştii în contextul dezvoltării vieţii social-culturale 
arhaice, timp al afirmării unor mijloace autonome de exprimare 
artistică. Informaţii preţioase obținem, de pildă, din articolul 
semnat de Michael R. Malkin, publicat în albumul DIE WELT 
DES PUPPENSPIELS (Berlin 1989) si intitulat Spectacolul 
de păpuşi traditional. Autorul ne relatează faptul că in Mexic, 
multe dintre păpuşile străvechi ale maiasilor, incașilor si aztecilor, 
dintre cele care au supraviețuit, stau închise sub pereţii de sticlă 
din muzee. Si totuşi, artişti iscusi(i mai dau chip si în vremurile 
de azi unor personaje alcătuite din frunze si coji de porumb, 

în zona Ocatlan, unor minunate păpuşi din lut, după modele 

tradiţionale, în zona Puebla, păpuşi din lemn îmbrăcate în costume 
viu colorate, după modele păstrate din vechime, în regiunea 
El Nahual; păpuşi cu sfori, de mai multe feluri, din regiuni 
precum Salamanca, Queretaro, şi Irapuato. La | noiembrie 1 in 
„Ziua tuturor sufletelor“, siluete gigantice, impresionante, mărşă- 
luiesc în cadrul unei parăzi ceremoniale. Spectatorii ce asistă 
la ceremonial scutură mici pandantive în formă de schelet pe 

care le tin în mână. Ceremonia sărbătoreşte fără a solemniza 
amintirea celor morti şi, într-un chip vesel, le aminteşte partici- 

pantilor că moartea face parte în mod inevitabil din viață. Autorul 
articolului mai vorbeşte şi de tradiţiile păpuşăreşti ale băştinaşilor 
americani din triburile Hopi ori Zuni din sud-vestul Statelor 
Unite. Ceremonia Shakalo a populaţiei Zuni preia miturile 
migraţiei şi este o rugăciune adresată spiritelor aducătoare de 
ploaie. Participanţii la spectacol se roagă pentru fertilitate, pentru 
sănătatea şi prosperitatea oamenilor, pentru vigoarea plantelor 
şi animalelor. Personajele centrale sunt nişte păpuşi uriaşe. Aceşti 
mesageri înalți de 10 picioare intră în relaţie, pe parcursul cere- 
monialului, cu participanții mascaţi Kachina, costumaţi într-un 
mod foarte sofisticat. Pentru Hopi şi Zuni, Kachina sunt simbo- 
luri în formă umană ale spiritelor strămoşilor, ale ființelor vii 
sau ale locurilor. Aceste spirite sunt întruchipate ori reprezentate 
în diferite forme ale artei tradiţionale si rituale. În cadrul unor 
ceremonii speciale, bine-cunoscutele păpuşi Kachina sunt date 
copiilor pentru a le păstra în casele lor — ca obiecte care amintesc 
de existența şi importanţa spiritelor mai puţin vizibile din lumea 
înconjurătoare. Dar poate cea mai teatrală ceremonie Hapi este 
cea a Sarpelui de Apă. Scopul acestei reprezentații sacre este 
acela de a celebra şi îndupleca marii şerpi care stăpânesc apele 
pământului întru echilibrarea şi armonizarea mediului natural 
de viaţă. Acţiunea începe într-o cameră rituală, pe întuneric. Se 
iveşte lumina, şi, la vedere, apare un mare paravan întins din 
perete în perete (paravanul este montat pe timpul de întuneric). 
In fata ecranului de pânză sunt fixate în suporturi de argilă tulpini 
miniaturale de porumb. Un dansator mascat apare şi el în fata 
ecranului. Fără a fi văzuţi, muzicanți acompaniază prin ritmuri 

de tobă şi prin instrumente primitive de suflat (făcute din tigve 
uscate) întreaga reprezentaţie. Dansatorul î îşi face numărul şi 
dispare în spatele ecranului. Sub nişte scuturi solare e ingenios 
„alcătuite apar şase păpuşi-şarpe târându- -se la vedere. Serpii se 
unduiesc in ritmul sonor al instrumentelor, sub tánguielile stranii 
scoase din tigve. Apoi, şerpii se ridică şi se îndreaptă către spec- 
tatori. Se răsucesc deasupra tulpinelor de porumb şi apoi se 
năpustesc spre pământ, doborându-le. Muzica preia un ritm 
din ce în ce mai rapid iar tânguirile din tigvă devin din ce în 
ce mai puternice. În acea clipă se apropie Hahaiwauti, Mama 
tuturor Kachina, şi hrăneşte pe fiecare şarpe în parte cu bucate 
de por umb dintr-o tavă. Un g grup de acrobaţi şi mascaţi încearcă 
să-i alunge pe şerpi în vizuină. Astfel, se iscă o luptă. În cele 
din urmă lupta este câştigată de oameni. Sub întuneric, spec- 
tacolul se încheie. Decorul este demontat iar interpreţii se retrag. 
Dacă acestor exemple le-am alătura pe cele pe care le 
cunoaştem din multitudinea de manifestări tradiționale româneşti — 
bazate pe credinţe arhaice — caloianul, păpuşa din lut, personaj 
principal al unui ritual închinat zeilor pentru aducerea ploilor, 
jocurile de priveghi — presupunând folosirea pápusilor ca substi- 
„tut magic al sacrificiului, ritualul cálusarilor, jocul caprei, ursului, 
cerbului, cáiutilor (cunoscute la sărbătorile de iarnă), vrájile şi 
descântecele de boală, de dragoste, de înstrăinare, făcute prin 
utilizarea unor păpuşi confecţionate din paie, cânepă, lână, pânză 
etc. — am putea să ne facem o imagine surprinzătoare asupra 
importanţei elementului magic aflat la originea jocurilor de 
animaţie, asupra încărcăturii de semnificaţii pe care spiritul 
magic l-a avut în perioadele de evoluţie şi afirmare a teatrului de 
păpuşi şi marionete. „Gândirea magică a avut un rol deosebit 
de important în dezvoltarea spiritului uman. Ea a determinat 
realizarea unui model al realităţii, o reprezentare care îi îngăduia 
omului să «opereze» asupra ei şi să o înţeleagă mai bine. Se 
poate presupune cá magia apare ca o urmare firească a «pápusii 
psihologice» care oferă posibilitatea de a rezolva într-o lume 
artificială o criză cu neputinţă de rezolvat în lumea reală. Micul 
model al realităţii îl făcea pe omul frustrat să se simtă atotpu- 
ternic. Împlinirea în imaginaţie (sau în cadrul modelului) a 

dorințelor echivala pe plan psihologic cu împlinirea reală, în 
lumea reală a lor. Satisfactia încercată de omul care îşi imagina 
că îşi îndeplineşte proiectul său printr-o reprezentaţie cu ajutorul 
păpuşilor era atât de intensă, încât el era absolut convins că 
magia a funcționat.“* 

Pentru cercetările şi căutările noastre, legătura dintre păpuşi 
şi măşti, apropierea permanentă dintre cele două, până la identi- 
ficare, este un lucru care nu poate fi evitat. Aceasta pentru că 
la începuturi, la originea teatrului de animaţie, cele două variante 
ale aceleiaşi forme de exprimare metaforică imaginate de om 
au în primul rând aceeaşi motivaţie psihologică şi socială despre 
care am mai vorbit. 

Vorbind despre camuflarea, deghizarea şi travestirea omului 
în epoca primitivă, ca rezultat al integrării acestuia în peisajul 
natural, în mediul înconjurător în care trăia, Romulus Vulcănescu, 
în cartea sa Măştile populare, schițează date esenţiale despre 
problematica apariţiei măştilor. „Pentru a se deghiza, omul a 
inventat un instrument magic special şi complex în structura 
lui morfologică, cu care a colportat simbolurile concepției lui 
incipiente despre viaţă şi lume: masca costum.“ Avem în atenţie, 
iată, indirect, prima formulare despre apariţia unui prototip de 
păpuşă (masca-costum), păpuşa care, pe lângă alte tipuri de 
alcătuire, se integrează în rituri şi ceremoniale de o mare varietate 
si traversează prin forța lor magică — de care nu se desprind 
niciodată — un spaţiu spiritual deosebit — integrându-se în repre- 
zentatiile teatrului sacru de tip arhaic, precum si în reprezentațiile 
teatrului ce se naşte şi se afirmă în epocile următoare. „Mânat 
de dorinţa de a juca un rol, altul decât al său, omul dintru început — 
ne spune Ion Sava în volumul Teatralitatea teatrului (capitolul 
Masca) — a fost un interpret şi masca un mijloc de a se integra 
în spectacol, pentru a fi remarcat fie de spectatorii divini, fie 
de cei tereștri.“ 

Subliniind ideea că masca primitivă trece de la faza masca- 
costum corporală (integrală sau parţială, colectivă sau indivi- 
duală), la masca extracorporală sau mascoidă, care se poartă 


* Cristian Pepino — Automate, idoli, păpuşi — Magia unei lumi, pag. 56 

în mână sau în suporturi atelate, Romulus Vulcănescu aduce 
o precizare suplimentară: „... măştile primitive devin instrumente 
mitologico-religioase în vederea perfectării ceremoniilor comu- 
nitare de grup şi în cele din urmă instrumente ludice în vederea 
unor divertismente populare. Ceea ce înseamnă că în functio- 
nalitatea lor, aceste semne ale cunoaşterii şi puterii umane, ale 
dominaţiei naturii prin cultură, trec de la o funcțiune mimetică 
la alta catarcticá, de la imitaţia servilă la creația fantezistá.'** 
Aceste idei de sinteză susţin pe deplin tema genezei artei de 
animaţie relevând totodată contextul socio-cultural al primelor 
sale forme de manifestare. 


SPIRITUL LUDIC 
SI CONDITIA ARTEI DE ANIMATIE 


Asupra esentei jocului şi asupra raporturilor dintre joc şi 
artă s-au referit mai toți filosofii, psihologii şi esteticienii de-a 
lungul timpului. În contextul cercetărilor moderne numele cel 
mai adesea citate sunt Kant, Schiller, Spencer şi Groos. În capi- 
tolul intitulat Arta şi jocul (Scrieri despre teatru) — Tudor 
Vianu dezvoltă foarte sintetic acest subiect. El menţionează 
că de la Kant încoace s-a repetat cu multă insistenţă că arta 
înfăţişează, ca şi jocul, un caz de „finalitate fără scop“ si că ea 
este o activitate dezinteresată. Apar însă numeroase diferențieri 
în cadrul opiniilor privitoare la relaţiile dintre artă şi joc. Aceasta 
porneşte în primul rând de la multitudinea teoriilor asupra 


* Romulus Vulcănescu — Măştile populare, Editura Științifică, București, 
pag. 14-15 

jocului: teoria reacţiunii, a prisosului de energie, a atavismului, 
a exerciţiului pregătitor, a compensatiei sau teoria catarcticá 
etc. Cele mai multe dintre aceste teorii se completează. In arta 
primitivă, apropierea celor două manifestări umane — artă şi 
jocul — se realizează până la contopire. Un citat din Groos, folosit 
de Tudor Vianu în capitolul menţionat, conchide: „Dacă la 
artistul cult, creaţia se deosebeşte de emoție, pentru a se apropia 
de muncă, la artistul primitiv ea tinde să coincidă cu emoția, 
pentru a se apropia de joc. Dansul primitiv, care se asociază 
cu muzica şi poezia, are într-adevăr un public, dar executantii 
dansează mai întâi pentru propria lor plăcere. Este probabil că 
şi povestitorul epic se delectează cu improvizatiile fanteziei 
sale, după cum desenatorul primitiv extrage un motiv de plăcere 
din exerciţiul dexterităţii pe care o practică. Satisfactia rezultând 
din abilitate nu poate fi însă străină nici de artistul cult, aşa încât 
osteneala muncii sale se înseninează adeseori prin răsfrângerea 
plină de voioşie a jocului.“ Astfel, menţionează Tudor Vianu, 
teoria artei ca joc este la Groos o teorie a emoţiei artistice. 

În concepția lui Groos, „acolo unde individul în creştere, 
mânat de un impuls interior şi fără un scop obiectiv, îşi exercită, 
dezvoltă şi perfectioneazá predispozitiile sale, avem de-a face 
cu forma originară a jocului“. | 

Pentru Spencer, jocul apare dintr-o nevoie de cheltuire a 
unui excedent de energie iar arta nu este altceva decât o varietate 
a jocului, risipa energiei acumulate făcându-se prin imitarea 
de către om a actelor serioase ale vieţii. „Aşa apare jocul cu 
toate varietățile lui, printre care trebuie să numărăm şi activitatea 
estetică.“ | 

Fiind foarte atent la toate teoriile importante privitoare la 
originea jocului şi a raportului dintre artă şi joc, Liviu Rusu, 
autorul Eseului despre creaţia artistică, îşi dezvoltă pe larg 
propriile opinii. O întrebare pe care şi-o pune autorul tinde 
să-l pună pe gânduri pe cititorul eseului. „Jocul copilului, ca 
şi creaţiile artistice ale omului primitiv, n-ar putea fi explicate 
ca fiind o evadare de sub dominaţia instinctelor biologice şi 
deci un mijloc de spiritualizare2* Şi căutând să dea el însuşi 
un răspuns la întrebare, Liviu Rusu afirmă că „jocul nu este 

numai o descărcare de energie sau un exerciţiu pregătitor al 
unor funcţii biologice, ci un stimulent al unor forte contribuind 
la îmbogățirea şi spiritualizare vieţii interioare“. El este de acord 
cu punctul de vedere al lui P. Janet, conform căruia jocul are 
rolul unui mobilizator de forţe, creator al unui adevărat act şi 
sentiment de triumf, pentru cel ce se joacă. În acest context, 
jocul nu mai pare a fi expresia unei simple descărcări de energie 
ci o încărcare de energie. Astfel se vor trezi forțele latente care 
vor învinge natura primitivă a individului, prin atitudini tot mai 
spiritualizate. „Dacă există o înrâurire între artă şi joc, aceasta 
nu stă în faptul că au la bază o descărcare dezinteresată de 
energie, sau exerciţiul pregătitor al instinctelor primare, ci din 
faptul că amândouă au la bază un conflict cu tendinţele primare. 
Acest conflict este cauza unui anumit dezechilibru care determină 
atitudinea jocului şi a creaţiei artistice.^* Opiniile lui Liviu Rusu 
despre joc, în relaţie cu arta, fac parte, până la un punct, dintr-o 
viziune mai largă, apropiată ideilor promovate de olandezul 
Johan Huizinga, idei ce străbat renumita sa carte Homo ludens, 
apărută la începutul deceniului al treilea al secolului XX (carte: 
lui Liviu Rusu, în primă ediţie, în Franţa, apare şi ea în 1935). 
După Huizinga, jocul este o funcţie plină de tâlc si este considerat 
ca un fenomen de cultură şi nu în primul rând ca o funcţie 
biologică. Intră în joc ceva care trece dincolo de instinctul de 
conservare nemijlocit, ceva care pune în acţiune un tâlc. 
Fiecare joc înseamnă ceva — un element imaterial. În joc avem 
de-a face cu o categorie absolut primară a vieţii — o totalitate, 
spune Huizinga. Jocul nu poate fi contestat. Aproape tot ceea ce 
este abstract poate fi contestat: dreptatea, frumuseţea, adevărul, 
bunătatea, spiritul, Dumnezeu... jocul nu. Dar odată cu jocul 
recunoaştem, cu sau fără voie, spiritul. „Jocul, oricare i-ar fi 
esenţa, nu este materie. Jocul este irațional. Ele este prezent 
pretutindeni, ca o calitate determinată a acțiunii şi care se 
deosebeşte de viața obişnuită... Jocul ca formă de activitate, 
ca formă cu tâlc şi ca funcție socială — acesta este obiectul lui. 
Marile activităţi primare ale societăţii omeneşti sunt întrepătrunse 


* Liviu Rusu — Eseu despre creaţia artistică, cap. IV, pag. 80 

toate, din capul locului, de către joc. Din mit şi din cult (Joc) 
izvorăsc marile activităţi ale vieţii culturale: dreptul şi ordinea, 
comunicațiile şi meseriile, meşteşugurile şi artele, poezia, 
înțelepciunea şi ştiinţa. Aşadar, şi acestea îşi au rădăcinile în 
acelaşi sol al acţiunii ludice.“* O remarcă aparte este aceea a 
autorului cărţii Homo ludens îndreptată asupra timpului din 
veacul al XVI-lea în care, spune el, marea scenă a lumii se 
dezvoltă, ia amploare, iar teatrul devine poezia epocii. Fiecare 
poet, la rândul lui, compară lumea cu o scenă pe care fiecare 
om îşi „joacă rolul“. In această comparaţie, caracterul ludic 
al vieţii culturale pare să fie recunoscut fără rezerve. Această 
idee este dezvoltată într-un studiu foarte interesant de către Tudor 
Vianu — Din istoria unei teme poetice: Lumea ca teatru. 
Autorul remarcă faptul că, încă din Antichitate, poeţii compară 
lumea cu teatrul şi oamenii cu actorii care-l joacă. Amintind 
nume de mari poeţi şi dramaturgi (Marc Aureliu, Lope de Vega, 
Quevedo, Calderon de la Barca, Shakespeare, Erasmus, La 
Bruyére, Voltaire etc.) in ale cáror opere transpare ideea cá 
„lumea va rămâne neschimbată: acelaşi teatru şi aceleaşi deco- 
ruri, numai actorii vor fi alţii“. Marele nostru Eminescu se 
opreşte şi el asupra temei: | 


„Căci aceloraşi mijloace 
Se supun câte există 

Si de mii de ani încoace 
Lumea-i veselă şi tristă; 


Alte măşti, aceeaşi piesă, 
Alte guri, aceeaşi gamă, 
Amágit atât de-adese 

Nu spera si nu ai teamă.” 


În ampla sa cercetare despre joc, J. Huizinga relevă o serie 
întreagă de caracteristici jocului, vrând să argumenteze relația 


* J. Huizinga — Homo ludens, Editura Univers, 1977, cap. Elementul ludic 
al culturii j 

dintre joc şi cultură. Materialul oferit de autor în această direcţie ^ 
ne creează posibilitatea de a descifra prin această prismă şi a 
descoperi gradul de implicare al jocului în procesul de creaţie 
scenică, mai cu seamă în teatrul de păpuşi si marionete. Am dori 
să punem în discuţie, astfel, câteva dintre caracteristicile acestei 
dominante ludice proprie comportamentului uman, care l-au 
preocupat pe Huizinga, pentru a desprinde apropierile dintre 
joc şi artă, dintre joc si arta teatrală. Pentru noi, practicienii din 
lumea teatrului, este foarte importantă cunoaşterea naturii jocului 
si a locului pe care-l ocupă acesta în actul de creaţie scenică, 
în universul de real şi fantastic (imaginar), în braţele căruia 
„fugim de acasă“ prin intermediul spectacolului. Este jocul o 
componentă a artei spectacolului, un element care se manifestă 
în interiorul şi în substanța materialului teatral, sau, după cum 
spun unii teoreticieni ai artei, el nu ar fi decât un prilej, o ocazie 
de a fi împreună cu arta? „Orice joc este în primul rând o acţiune 
liberă (din plăcere). La adult, nevoia de joc nu devine stringentă 
decât în măsura in care este generată de plăcerea de a juca.“ 
(J. Huizinga) Arta autentică, cel puţin la originile ei, este, precum 
mărturiile o arată, un câmp liber de manifestare. Cât despre 
plăcerea de a crea (de a juca) este suficient să amintim vorbele 
fiecărui creator atunci când este întrebat despre momentul de 
finalitate al operei: Concluzia lui este aceea că impresionant 
Si atractiv pentru el nu este finalul activităţii, ci drumul parcurs, 
plăcerea şi bucuria descoperirii şi implicării cu pasiune în actul 
de creaţie. Orice actor, în finalul conturării şi interpretării unui 
personaj, îşi aduce aminte de tot ceea ce a constituit lupta sa 
cu rolul, plăcerea de a fi ieşit învingător în această luptă (în acest 
joc). Un actor păpuşar îşi aduce aminte cu satisfacție de primele 
improvizații făcute cu păpuşa, de primele mișcări sugestive ale 
unui erou din spectacol, mişcări pline de efect care l-au antrenat 
şi i-au stârnit imaginaţia în vederea întruchipării cât mai plastice 
a personajului, în întreaga acțiune dramatică. De mult inedit 
s-ar bucura povestea pictorului scenograf, în legătură cu etapele 
de lucru până la creaţia definitivă a măştilor devenite păpuşi. 
actori zámisliti din muchii de carton sau lemn sculptat, din 
papier-mâche sau bucăţi de poliester, pânză, culori, structuri 

anatomice, articulaţii, mecanisme etc. Libertatea prelucrării 
acestor materiale şi obiecte întru metamorfoză este totală. Ne 
gândim aici la jocul regizoral, cel al creatorului de imagini în 
mişcare, creatorul întregii compoziţii scenice, a magiei dramatice, 
a poveştilor inventate şi imaginate într-un spaţiu anume ales, 
pentru comunicarea unor mesaje. El decide, liber, cum vor arăta 
„demonii“ care nu-i dau astâmpăr. 

Jocul nu este viaţa „obişnuită“ sau „propriu-zisă“ ci o ieşire 
din ea, într-o sferă temporară de activitate, cu tendință proprie, 
ne spune, în continuare, Huizinga. Jocul, observă el, îl absoarbe 
pe jucător total şi serios — chiar dacă se stie că totul e în glumă, 
e joacă. „Jocul este dezinteresat şi se situează în afara procesului 
de satisfacere nemijlocită a nevoilor şi faptelor. Ca funcţie de 
cultură, jocul satisface idealuri de exprimare şi idealuri sociale. 
El îşi are locul într-o sferă superioară celei strict biologice.“ In 
contextul asemănărilor dintre artă şi joc prefigurate în paginile 
cărţii Homo ludens, este important a reliefa si punctul de vedere 
al celui care aduce sub observatie trásáturile caracteristice ale 
tendinţelor artistice în manifestările creatoare ale oamenilor. 
Liviu Rusu, în Eseu despre creaţia artistică, subliniază ideea că 
„Tendinţa artistică scoate în evidenţă lumea interioară a omului, 
pe când instinctele de conservare şi de reproducere, pentru a fi 
satisfácute, tind totdeauna spre lumea externă. Aşadar, creația 
artistică, ca şi jocul, s-a ivit dintr-o tendință contrară pornirilor 
care tind spre satisfacerea imediată a nevoilor instinctive.“* 

Multe alte caracteristici comune artei şi jocului vin să funda- 
menteze ideea că ambele procese trăiesc împreună, că se deter- 
mină şi se influențează reciproc, că laolaltă pot oferi, la cel mai 
înalt nivel, starea de bine a fiinţei umane. În această comuniune 
este creată ordinea, ritmul, armonia. Aceeaşi împreunare dez- 
leagă şi nuanţează sensuri pentru cuvinte ca: încordare, echilibru, 
oscilație, alternanță, contrast, variaţie etc. Jocul şi arta leagă si 
dezleagá magic o a doua lume, o altă lume; captivează, farmecă, 
vrăjeşte. Spaţiul lor de manifestare, bine delimitat şi de cele mai 
multe ori izolat total de viața obişnuită, cuprinde reguli serioase, 


A O a a 


* Liviu Rusu — Eseu despre creația artistică, pag. 85-86 

obligatorii. Jucătorul necinstit strică lumea magică, fură iluzia. 
Jucătorul adevărat respectă secretul sacru al lumii magice: 
deghizarea şi purtarea măştii. Este doar în „joc“ rolul unei alte 
ființe. Nimic din sacralitatea jocului nu trebuie să dispară pentru 
că, în aceste condiţii, totul e pierdut. „Decadenţa elementului 
ludic, a funcţiei ludice a culturii, duce la decadenţa unei 
civilizații“, spune Huizinga, iar factorul ludic în configurarea 
artistică operează mai ales acolo unde mintea şi mâna se pot 
mişca în modul cel mai liber. 

Toţi marii artişti ai lumii, din toate timpurile, au lăsat într-un 
fel sau altul mărturii privitoare la impresiile lor tulburătoare 
față de anii copilăriei, faţă de acel tărâm unic al candorii, al 
nevinovátiei si uimirii, reînviat prin memorie la maturitate, in 
viața de fiecare zi, şi mai cu seamă în contextul faptelor de 
creaţie. In orice alt domeniu al vieţii sociale se întâmplă la fel. 
Omul revine la imaginile din copilărie cu o atitudine sacră, cu 
un anume fel de nostalgie îmbinată cu o tresărire a sufletului 
plină de speranţă, plină de încredere într-un timp aducător de 
bine. Credinţa în jocul finalizat prin triumf nu dispare în acțiunile 
oamenilor, odată cu creşterea vârstei, ci capătă, avem convin- 
gerea, nuanţe noi — de profunzime, de căutări febrile întru 
cunoaștere şi comunicare. Copilul face parte din lumea ca întreg 
şi lumea întreagă este încorporată în fiinţa lui. „Totul în natură 
vorbeşte despre copilărie. Copilăria este sfântă.“ (Victor Hugo) 

Spaţiul spiritual al jocului este uriaş. In acest spaţiu se înfi- 
ripă şi se manifestă primele tendinţe de creaţie ale ființei umane, 
primele semne ale aplecării sale către cunoaştere şi autocu- 
noastere. „Omul începe cu jocul. În joc contemplăm, proiectăm, 
construim. Sursa poate să apară foarte puţin abundentă, foarte 
săracă în origine, totuşi, tocmai prin joc această umanitate se 
dezvoltă.“ (J. Chateau — Copilul şi jocul) Jucându-se, copilul isi 
formează limbajul. Astfel îi este stimulată imaginația, gândirea, 
independenţa în acţiune, încrederea în forțele proprii. „La copil, 
jocul este munca, este binele, este datoria, este idealul vieţii.“ 
(Eduard Claparéde) 

O problematică de mare importanță dezvoltă în cartea sa 
Cristian Pepino (Automate, idoli, păpuşi — Magia unei lumi), 

referindu-se la funcţia psihologică a păpuşii în jocul copilului. 
El vorbeşte despre un anume tip de joc solitar în care copilul 
îşi „înscenează“ în mod spontan o „psihodramă“. In acest caz 
copilul este frustrat, tulburat de o experienţă neplăcută, care l-a 
făcut să se simtă vinovat. În jocul lui, el îşi pedepseşte păpuşa. 
Si nu dorinţa de a-şi imita tatăl sau mama se manifestă în acest 
tip de joc, ci desolidarizarea copilului de propriile sale dorinţe, 
despre care ştie.că sunt interzise şi îl pot duce la fapte pentru 
care poate fi pedepsit. „Prin intermediul păpuşii copilul de fapt 
săvârşeşte într-un mod simbolic ceea ce doreşte să facă el însuşi, 
ceea ce îi dă o mare satisfacţie, îl readuce la echilibrul interior, 
la liniştea interioară. Acelaşi fenomen psihologic profund se 
întâlneşte şi în teatrul de păpuşi când păpuşa îl eliberează pe 
 püpugar de responsabilitátile vorbelor sale. Nu eu am zis asta, ci 
pápusa, pretinde ventrilogul care mánuieste la vedere. În această 
situaţie era normal ca păpuşarul să îi permită să critice societatea 
în care trăia, într-un fel pe care nu şi-l putea permite nimeni. El 
scapă de cenzura autorităților, dar mai ales de cenzura interioară 
care nu îi permite să-şi exprime gândurile.” (Cristian Pepino) 
În nenumăratele studii de cercetare se face adesea apropierea 
între vârsta copilăriei, trecerea spre adolescenţă, maturitate şi 
vârsta de formare şi consolidare a societăţii omeneşti, cu evoluţia 
ei de la origini până în zilele noastre. Apropierea este, desigur, 
interesantă şi incită la multe reflecții, la multe argumentări. Dacă 
ne referim la artă, descoperim „cu uimire” (însuşire ludică) anu- 
mite trăsături specifice acesteia în perioada ei de copilărie (epoca 
primitivă — timpul arhaic) despre care am vorbit pe larg în cursul 
acestui capitol, trăsături care nu-i stirbesc nimic din conţinutul | 
valoric, din puterea ei de expresie, nici astăzi, în societatea în 
care noi trăim, având în vedere că de la începuturile artei şi până 
în zilele noastre au trecut peste 40.000 de ani. Ba dimpotrivă, ne 
manifestám o urmă de regret atunci când ne întâlnim cu producții 
artistice — în cazul nostru este vorba de lumea teatrului de ani- 
matie (teatrul de păpuşi şi marionete) — în care elementul „magic“ 
e pe cale de dispariţie, demitizările de orice fel sunt o adevărată 
manie, misterul iluziei nu-i mai preocupă pe unii creatori, iar 
voluptatea „jocului“ apare şi ea, la unele trupe, ca o pasăre rară. 

În toate aceste cazuri se pare că sărăcit a fost tocmai spiritul ludic, 
această dominantă a artei de animaţie, fără de care universul 
păpuşăresc nu poate exista, nu se poate manifesta pe nici un plan. 
Spiritul ludic al teatrului de animaţie, atunci când se face simţit, 
astăzi, în destule reprezentații fericite ce apar pe toate meri- 
dianele, cu mult mai multe ca oricând, spuneam la începutul 
capitolului — izolează pe cei ce nu „joacă“ cinstit şi nu respectă 
repulile jocului. Acest spirit nu vine din aceea că în epoca noastră 
teatrul de păpuşi şi marionete se adresează în primul rând 
copiilor. Teatrul de animaţie se adresează omului, aşa cum o 
făceau şi în formele lui primare, în urmă cu mii de ani. Ca şi 
atunci, masca, în variantele metamorfozelor ei, impresionează 
şi fascinează şi lumea de azi. Arta scenică păpuşărească oferă 
unui public de toate vârstele destindere, veselie, mult haz pe 
seama năravurilor şi patimilor omeneşti, multă aplecare spre 
latura poetică a vieţii şi existenţei etc. Elementul ludic, compen- 
sator în plan psihologic, ideal în plan estetic, uşor de regăsit 
în universul păpuşăresc atât de bogat în simboluri şi metafore 
este miezul, este sufletul reprezentatiei în arta de animaţie de 
astăzi. O trăsătură străveche dar de o mare actualitate, de o mare 
forță a comunicării, prin puritatea originii ei, prin adevărul ei 
plin de substanță. Marele şi regretatul regizor Giorgio Strehler 
afirma într-un dialog cu George Banu, publicat în anii din urmă: 
„Una dintre cele mai mari pierderi este pierderea copilăriei. 
Pierderea posibilităţii omului de a se minuna, de a râde, de a 
fi... idiot, de a crede tot. Eu duc o luptă dură pentru a-mi păstra 
puțină copilărie în inimă. Ca să pot să mai fiu naiv într-o lume 
care nu mai e naivă. Am avut o copilărie fericită, chiar dacă 
aveam o viaţă grea. Poate această fericire am exploatat-o în 
spectacole.“ (Adevărul literar artistic din 26 nov. 1995) 

În prefata la volumul intitulat Les marionnettes, apărut la 
Paris în 1982, sub îndrumarea lui Paul Fournel si a lui Antoine 
Vitez ne sunt prezentate câteva opinii legate de simtáminte actuale 
ale unor importanţi oameni de teatru, privind arta de animaţie. 
Aceştia consideră că pápusa stârneşte în noi simtáminte profunde. 
Ea este arta părții pentru întreg; este mâna care înlocuieşte capul, 
sau corpul întreg. Plăcerea pe care o simţi în faţa ei are ceva 

din cunoaşterea erotică: posedând un fragment din corpul altuia 
(alteia), ni se pare că posedăm însăşi fiinţa, lumea, iar această 
sete renaşte mereu. Aşa precum trupul lui Hristos se extinde în 
Creaţie. Păpuşa € acolo, mereu acolo, în actul sacramental. 
Această stăpânire a întregului prin parte realizează visele copi- 
láriei noastre. E greu să mai spunem astăzi că păpuşa (marioneta) 
este arta, prin excelență, a copiilor. Păpuşarii suferă de această 
îngrădire unde au fost închişi. E drept că umilim copilul dându-i 
păpuşa şi păpuşa dându-i copilul ca şi cum fiecare dintre ei n-ar fi 
potrivit decât cu celălalt; este de înțeles indignarea artiştilor care 
cer recunoştinţă pentru vârsta venerabilă a meseriei lor, pentru 
-trecutul ei ilustru si tradiţie. Această luptă trebuia, realmente, dusă. 
„Există convingerea că păpuşa îşi are sorgintea în jocurile 
tainice ale copilăriei. Puiul de om se recunoaşte în homun- 
culus: omul factice, artificial, fabricat, de talie redusă. Acest vis 
ne aparține şi nu trebuie să ne fie teamă de el. Iată de ce nu-mi 
place deloc modernismul care se naşte din ruşinea de sine, 
din teama de a rămâne în urmă, din disprețul pentru formele | 
din trecut. Asa cum opera nu trebuie sá caute sá facá uitatá 
natura ei care e toatá in cánt, arta marionetei nu trebuie sá 
se îndepărteze multă vreme de vocaţia sa inițială: iluzia mărtu- 
risitá în micul său teatru... Scriu asta fără a ignora cercetările 
contemporane care l-au scos pe păpuşar din micul său castel; 
înţeleg că strâmtoarea şi mai ales disprețul tuturor puterilor 
l-au înăbuşit. De multă vreme nu s-a mai făcut nimic pentru 
arta aceasta; este teatrul teatrului, fratele său, aruncat printre 
rudele sărace. Iată de ce artistul iese la lumina zilei, îşi răs- 
toarnă baraca, îşi arată chipul: nu e mic, nu e un copil, e 
bătrân ca noi toti, are si el riduri. E momentul să-l respectăm 
şi să-i dăm toată consideratia. Dar, făcând acest lucru, el 
trebuie să aibă grijă să nu-şi ucidă el însuşi arta, găina lui cu 
ouă de aur. Căci dorinţa noastră de păpuși va supraviețui 
tuturor modelor şi chiar si dispretului. De aceea trebuie 
păstrată tradiţia, pentru ca Goethe să-l poată regăsi pe Faust 
la bálciul din Frankfurt şi Flaubert pe St. Antoine, la Rouen.“* 


* Antoine Vitez — Les marionnettes, Paris, 1982, Bordas — prefață 

Observând importanţa şi locul pe care-l ocupă disponibilită- 
tile ludice în activitatea creatoare a omului, suntem preocupaţi 
de a stabili, cu atât mai mult, semnificaţia pe care jocul o poartă 
în actul de creaţie artistică, în cazul nostru, în domeniul artei 
de animaţie. Teatrul ca artă de sinteză, încorporează cele mai 
sensibile detalii privitoare la natura omului, la comportamentul 
lui față de sine, faţă de societate, faţă de mediul înconjurător. 
Și am văzut că jocul este mijlocul prin care ființa umană, încă 
de la începuturile existenţei sale, intră în contact cu lume: 
cunoaşterii, punându-și în funcţie însuşirile sale active: mişcarea, 
tendinţa de a face ceva, de a-și imagina şi proiecta ceva, dea . 
trăi cu intensitate fiecare clipă de viață şi de a fi, pas cu pas, tot 
mai conştientă de toate acestea. Acel spirit candid, de totală 
puritate, acea atitudine stângace de a intra în miezul lucrurilor, 
de cele mai multe ori fără teamă, fără prejudecăţi, fără prudenţă, 
cu o curiozitate nemárginità si cu o plăcere fără egal, cu o bucurie 
atot-învăluitoare, îl prezintă pe copil ca pe o fiinţă seducătoare, 
capabilă să inventeze în fiece moment surprinzătoare acţiuni, 
de o mare naivitate la prima vedere, dar pline de substanță în 
conţinutul lor. Prin acest spirit copilul se joacă, prin acest spirit 
copilul trăieşte şi se formează ca preadolescent, adolescent, adult. 
La maturitate, omul devine mai plin de luciditate, mai îngrijorat 
sau foarte îngrijorat în fața problemelor de existenţă, ale celor 
de natură profesională, ale problemelor sociale în cadrul cărora 
se integrează. Nivelul de trai, încercările la care este supus în 
lupta pentru a dobândi un mai mare echilibru al vieţii de fiecare 
zi, sub semnul unui ideal de împlinire individuală, familială, 
socială, sunt factori de mare influență asupra comportamentului 
său. Starea ludică, din copilărie, acea calitate a spiritului de a 
inventa un joc menit să ofere daruri în tara tuturor făgăduinţelor, 
se retrage parcă într-un con de umbră, într-un colt stingher al 
subconstientului. Când se iveste prilejul însă, omul adult intră 
din nou în joc. Sigur, la altă formă şi la altă intensitate a trăirilor; 
el petrece la sărbători, se bucură şi participă la nenumăratele 
datini şi obiceiuri, îşi creează un hobby, ca amator practică o 
formă de artă, devine iubitor de artă in genere si participă la 
cele mai diverse manifestări. 

Lumea teatrului îi oferă omului — la toate vârstele — momente 
de încântare, de implicare în joc, de veselie şi relaxare, de 
evadare din grijile zilnice cu aspectele lor concrete, îi oferă clipe 
de compensare, clipe catharhice, clipe de ináltare a spiritului, 
sugestii în gândire şi acţiune etc. Ca loc de împlinire a vocației, 
teatrul îi oferă artistului creator șansa demiurgului, şansa celui 
care are de zămislit o altă lume. Demersul lui începe cu jocul, 
cu harul naiv şi stângaci la început: de a imita pe alţii, de a intra 
în pielea altora, de a se furiga sub alte măşti. Fără acest har al 
actorilor, al regizorului, al dramaturgului, al scenografului, teatrul 
nu există; fără acest har nimeni nu poate închega şi prefigura 
nici un moment dramatic autentic, nici o secvenţă scenică ade- 
vărată. Drumul unui artist, al unui creator de spectacol (regizor, 
actor, dramaturg, scenograf etc.), spre exprimarea unei realități, 
a unui adevăr, a unui mesaj dramatic, trece inevitabil prin poiana 
fermecată, populată de mai toate zânele si demonii sufletului — 
lumea jocului: inocenţă, uimire, stângăcie, ridicol, melancolie, 
tensiune, neastâmpăr, bucurie, exaltare etc. „Jocul este o pregătire 
pentru spiritualitate.“ (Liviu Rusu) E cu atât mai greu de închipuit 
că un spectacol de animaţie, ale cărui personaje par a fi nişte 
„jucării“ în mâna artistului păpuşar, precum şi „oamenii sunt 
nişte jucării în mâna zeilor“ (Platon), s-ar putea înfiripa fără 
o disponibilitate ludică extraordinară a tuturor creatorilor, în 
configuraţia de sincretism a spectacolului, în ideea ca toate acele 
jucării animate să poată crea iluzia unei trăiri adevărate, să poată 
crea magia unor mişcări cu o mare putere de sugestie. 

Am putea concluziona pe marginea celor subliniate până 
acum că lumea jocului (spiritul ludic) este o mare resursă de 
invenţie în arta de animaţie. Jocul, ca element determinat al 
acestei forme de artă, este izvorul prin care creatorul îşi ima- 
ginează o lume nouă, alcătuită spontan, în care materia se lasă 
modelată liber, fără nici un fel de oprelişti. Evadarea în această 
lume îi aduce artistului satisfacţii de neegalat: încredere în sine, 
dorinţă de perpetuă implicare în activitate, uşurinţă în modul de 
a se exprima şi a comunica etc. 

Important este si faptul că artistul se implică in acest proces, 
împlinindu-şi destinul, nu doar pentru sine, ci şi pentru semenii 

săi. Cu aceştia comunică prin finalitatea artei sale; schimbul de 
mesaje realizat într-un astfel de context devenind, precum spun 
anticii, o adevărată desfătare în plan estetic, spir itual. 

Ín incheierea acestui capitol am simţit nevoia unei sintetizări 
a problemelor aduse în discuţie, subliniind, astfel, câteva con- 
cluzii. Primele semne ale apariţiei artei de animaţie apar, presu- 
punem, în epoca preistorică, în cadrul unor forme sincretice, prin 
invenţia măştilor şi prin descoperirea lumii de imagini provocată 
de jocul umbrelor şi al obiectelor animate. În perioada formării 
primelor acumulări de fapte ale culturii şi civilizaţiei, omul îşi 
exercită cu preponderență, din nevoia adaptării sale la mediul 
de viaţă, predispoziția sa pentru gândirea mitică-metatorică şi 
gândirea magică. In acest context, instinctul sáu de acțiune, 
tendința sa de modelare şi transformare a unei materii întru 
recrearea altei realități mai benefice, mai „performante“, mai 
„neobişnuite“, mai aproape de aspiraţiile sale, îl conduc la 
el de spiritualizare. Apariţia artei, prin toate însuşirile 

„este cea mai importantă dovadă a demersului uman către 

PAA Descoperirea de sine, afirmarea şi dezvoltarea 
Eu-lui, nevoia de exprimare, nevoia omului Me comunicare, 
nevoia de ordine, echilibru, armonie; nevoi apárute din zbu- 
ciumul sufletesc, din suferințe fără sfârşit, prin care omul 
parcurge drumul cunoaşterii şi înțelegerii raţiunii de „a fi“, sunt 
întruchipate toate în însăşi materia asupra căreia acționează, 
modelánd-o, transformând-o şi proiectánd-o într-un spaţiu ima- 
ginar, deasupra realității, prin forţa spiritului. Folosindu-se de 
joc, arta tuturor timpurilor nu se desprinde nici o clipă de legile 
primelor manifestări ale comportamentului uman. Nevinovăţia 
şi libertatea căutărilor imaginative, puritatea gesturilor, naivitatea 
şi simplitatea mijloacelor de expresie, formula sacră a desfă- 
şurării jocului, reprezintă şi peste veacuri tot „te a valori şi tot 
atâtea dovezi ale autenticităţii actului de creaţie. Până la un punct 
jocul este în artă un mijloc necesar de manifestare a instinctului 
de creaţie, foarte util pentru momentul de începere a lucrului, 
pentru momentul î începerii „modelării materiei“. El este schița, 
este conturul în creion, este „improvizația“ înaintea rolului care 

trebuie jucat, inspiraţia, reacţia psihologică pe baza căreia se 
poate desfăşura şi motiva actul de creaţie în toată complexitatea sa. 
Cu cât vom înţelege mai profund motivațiile şi cauzele ce 
au determinat apariția artei — în epocile străvechi — precum $i 
conjuncturile in care diversele forme ale ei s-au manifestat, 
cu atát vom judeca mai intelept valorile artistice de-a lungul 
timpurilor, implicarea lor în viaţa socială, rolul lor în afirmarea 
personalităţii umane. Vom înţelege astfel că nu există artă minoră 
şi artă majoră şi că fiecare formă de exprimare — printr-un limbaj 
artistic autonom — se adresează omului, frământărilor lui sufle- 
testi, dorinţei lui de ordine si de frumos, de echilibru si de triumf. 
Stăruind asupra unei cunoasteri aprofundate a modalitátilor 
de manifestare ale primelor forme de artă, prin practicile ritualu- 
rilor magico-religioase, ale diversităţii ritualurilor de cult, cre- 
dinte, obiceiuri etc., vom fi mai pátrungi de ideea perenitátii 
substratului mitologic în creaţiile artistice de-a lungul vremii, 
vom fi pătrunşi de ideea că un fapt de artă autentic poate fi 
receptat cu emoție şi rămâne în conştiinţa publicului numai atunci 
când „temele jocului“ dezvelesc probleme arzătoare ale sufletului 
omenesc, când jocul însuşi este o acțiune foarte serioasă, plină 
de temei şi plină de tâlc şi că această măsura a valorii lui nu-şi - 
pierde cu nimic din valabilitate după trecerea timpului. 

PARTEA A II-A - 


PÁPUSILE SI MARIONETELE 
DE-A LUNGUL TIMPULUI. 


pneri 


GENEZA PÁPUSILOR ÎN LUMEA ANTICĂ 


Lumea artiştilor păpuşari trăieşte adesea momente de insatis- 
facie din cauza tăcerii aşternute în zeci şi sute de ani în jurul 
„probelor“ ce i-au atestat existenţa, frământările, mijloacele de 
atracție ale unor largi categorii de public, ingeniozitatea şi harul 
propriu, intrinsec, prezența vie în spaţiul valorilor culturale. Când 
si când, vreun filosof, vreun istoric, vreun scriitor şi-au aplecat 
ochii uimiti asupra faptelor păpuşărimii având revelaţia unor 
creaţii subtile, pline de originalitate, înfiripate spontan în mâinile 
artiştilor, printr-un amestec ciudat şi hazliu provenit din real 
si ireal, din mestesug şi dibăcie, din fină observaţie si ascuţită 
inteligenţă, din ironie şi tandrete, din poezie si profundă sensi- 
bilitate. Dar lumea făpturilor animate, cu micro si macro-eroi, 
rămâne pomenită în istorie, arareori, poate şi din cauza domi- 
nantei sale strict vizuale. Faptul scenic se scurge ca un vis — în 
urmă rămânând doar nişte obiecte inerte, cu înfățișări stranii, 
nişte „jucării“ de lemn sau de lut ars ce se „învechesc“ într-o 
ladă uitată. Marile piese pentru micii eroi au fost şi mai sunt 
puţine la număr. Teatrul de păpuşi n-a trăit şi nu trăieşte dintr-o 
consacrată dramaturgie, precum teatrul dramatic. Repovestirile 
miturilor în spectacolele de animaţie s-au bazat, în antichitate 
cel puţin, pe mişcare şi gest, pe pantomimă, fără cuvinte. Vestite 
muzee de artă şi mari colecționari păstrează siluetele unor perso- 
naje celebre ce au dat viață unor reprezentații intrate în legendă 
de-a lungul timpurilor. Si oricât de puţini au fost aceia care au 
cercetat şi consemnat evenimente importante aparținând etapelor 
de afirmare a artei de animaţie, pe parcursul istoriei, argumentările 

lor se susțin ca adevărate pledoarii pentru o artă străveche ale 
cărei izvoare rămân şi astăzi nesecate. 


INDIA — PRIMUL LEAGĂN 
AL MARIONETELOR 


Integrarea păpuşilor şi măştilor animate în cadrul spectaco- 
lelor sacre ale epocilor arhaice este o realitate istorică dovedită. 
Antichitatea egipteană-greco-romană, precum şi lumea antică 
orientală au cuprins în ampla fenomenologie a artei elemente 
şi chiar producţii pe deplin cristalizate a ceea ce numim teatru 
de păpuşi şi marionete. Este greu de crezut însă că se va putea 
afla vreodată în ce loc a fost prezentat primul spectacol de păpuşi 
al lumii antice, cunoscându-se faptul că cele dintâi reprezentații 
de animaţie erau strâns legate de manifestările şi obiceiurile 
rituale de cult şi că zonele culturale propice apariţiei lor puteau 
fi, precum se dovedeşte, India, Egiptul, apoi Grecia, Roma antică, 
Persia etc. Numeroşi cercetători au lansat ipoteza că leagănul 
teatrului de păpuși şi marionete este India şi că timpul nu s-a 
lăsat aşteptat pentru ca, în urmă cu câteva mii de ani, şi pe alte 
teritorii oarecum învecinate, figurinele păpuşi să apară şi să se 
manifeste în diferite ocazii, ca întruchipări ale unor personaje 
simbolice cu valori mitice şi de cult. 

Marea descoperire arheologică a secolului XX — din valea 
Indusului —, cele două mari oraşe: Mohenjo-Daro şi Harappa — 
scoate la lumină, precum spun istoricii, una dintre cele mai 
spectaculoase civilizaţii ale antichităţii — civilizaţia Hindus. 
Reprezentările artistice sunt singurele documente ale marii desco- 
periri care vorbesc despre viaţa religioasă în mileniul al III-lea î.e.n. 

Figurinele de teracotă înfățișând o femeie aproape nudă sugerează 
existența unui cult al Zeitei-Mame; iar cele de femei însărcinate 
sau cu un copil în braţe, un eventual cult al fecundității. Zeilor” 
vedici, în număr de peste trei mii, al căror cult este înălțat de 
brahmani, li se adaugă alte divinități impuse chiar de aceştia 
prin speculaţii teologice. „Religia s-a infiltrat astfel în toate 
domeniile culturii, dominându-le, controlându-le. Aceasta este 
etapa brahmanismului. Dar din tradiţia vedică a brahmanilor 
arieni, în contactul cu cultele religioase locale, autohtone, 
dravidiene, se declanşează procesul marii sinteze a noii forme 
de religie — hinduismul. Noua religie (spre deosebire de buddism 
şi de jainism — secolul VI-IV î.e.n.) recunoaşte autoritatea 
Vedelor şi are la bază credința că in tot ce există se manifestă 
realitatea unică şi infinită a divinului. Dar elementul nou şi cel 
mai important al noii religii este că, pe lângă calea cunoașterii 
şi calea acţiunii, omului îi este deschisă şi o altă cale de salvare, 
de liberare faţă de iluzia lumii. Aceasta este calea iubirii, cale 
accesibilă oricui. Orice om, indiferent de ierarhia socială, poate 
avea o relaţie directă cu divinitatea, prin devofiunea sa personală.““* 

Câteva sublinieri şi detalii asupra practicilor hinduismului 
ne sunt în continuare necesare pentru a ne clarifica destule pro- 
bleme legate de conceptele şi viziunea societăţii acelor timpuri 
străvechi despre adevărurile vieţii, despre filosofie, despre mani- 
festările de creaţie etc. 

Pentru hinduism, locurile şi actele de devoțiune — temple, 
altare, centre de pelerinaj, băi rituale, atitudinea contemplativă 
a oamenilor, asceza, ofrandele de flori şi fructe, sărbători, dansuri 
sacre, acte de purificare, penitente — capătă o importanţă pe care 
credințele şi practicile religioase mai vechi de pe teritoriul Indiei 
nu o cunoşteau. Unii zei vedici — Varuna (noaptea), Indra 
(furtuna), Surya (soarele) ş.a. au fost acceptați de hinduism. 
Printre divinităţi, elementul pozitiv şi creativ în hinduism îl 
reprezintă Vişnu. In reprezentările sale plastice, calităţile, puterile 
şi manifestările diferite ale lui Vişnu sunt exprimate prin asocierea 


* Ovidiu Drimba — Istoria culturii si civilizaţiei, Editura Științifică si 
Enciclopedică, Bucureşti, 1985, pag. 274-275 

anumitor obiecte simbolice. Vişnu ţine în mână o scoică (simbo- 
lizând originea existenţei), un disc sau o roată (ciclul existenţei), 
o floare de lotus (universul), un sceptru (puterea cunoaşterii), 
un evantai, un steag, o umbrelă (simbolurile regalității). Cel care 
a rămas să reprezinte în hinduism încarnarea a tot ceea ce este 

negativ si distructiv a fost zeul Siva. " | | 
Se spune că India este (ara filosofiei. In nici o altá parte a 
lumii antice — spun istoricii — nu s-a dedicat atâta timp meditatiei, 
şi nicăieri (în afară de Grecia) n-au apărut atâtea sisteme filo- 
sofice. Dar finalitatea aproape a tuturor acestor sisteme este mai 
întâi teologică. India n-a recunoscut niciodată o distincție clară 
şi categorică între sacru şi profan; adesea viața însăşi este văzută 
ca un rit religios. Armonia universală, integrarea omului în ritmul 
cosmic, salvarea lui, păsirea căilor spre mântuire, spre pace, 
spre perfecţiune, spre Absolut sunt marile teme de meditaţie 
în filosofia indiană. O asemenea viziune asupra lumii s-a desprins 
şi din substanţa artei indiene, de-a lungul timpurilor. Pentru 
indienii de rând arta a fost dăruită oamenilor de divinitate spre 
a înveşmânta Adevărul, pentru ca în felul acesta oamenii să 
fie mai uşor atraşi de Adevăr şi să-l iubească. Arta este aşadar un 
mijloc pus în serviciul sacrei cunoașteri. Si, după unii cercetători 
(Mircea Eliade, Ovidiu Drimba), arta indiană nu „reprezintă“ 
Universul, ci îl reface, îl reconstruieşte printr-o analogie. Două 
principii strâns legate între ele vin să definească sensurile artei 
în India, pe parcursul istoriei. Unul — recrearea Universului — 
manifest mai ales în artele poetice, celălalt stabilind un contact 
emoţional între individ şi lepile Universului. Acesta apare mai 
mult în muzică, dans și poezie. Artistul indian nu creează „opere 
de artă” (în sensul pe care îl dăm noi termenului), ci „modele 
spirituale", imagini care trebuie interiorizate prin meditaţie; si 
a căror acţiune asupra omului nu îl conduce la emoția estetică, 
Du s lade rk rie eee 
$i o artà de sugestie : bite Asha i i E s. dir ront 
iog É , Este, amental, o artă sacră. Artistul nu 
atei a popup pon forme anatomice umane sau 
Pedals: P ae p a WM AoE forme sunt exact redate. 
„els ază doar potrivit unei scheme ideale, lucrează 

după un prototip mental. Artistul fiind esențialmente şi un filosof, 
deci un om pur şi armonios, el creează „alături de natură“, 
imitându-i numai elanul organic, setea de viaţă şi de creştere; 
exprimându-i conţinutul organic, circulaţia sevei vitale, un ritm 
al formelor şi volumelor, ritm care trădează o energie ce circulă 
pe dinăuntru şi care comunică şi operei sale o dinamică uluitoare 
ŞI o mişcare armonioasă.* 

Intr-un context filosofic-religios-estetic precum cel definit 
mai sus — arta teatrală, ca artă de sinteză — apare în cultura 
indiană, alături de religie, pe locul de frunte al manifestărilor 
spirituale. Teatrul este perceput de indieni, din cele mai vechi 
timpuri, ca genul artistic cel mai accesibil în care ţi se permite 
să regăseşti toate tipurile omeneşti, toate castele, toate meste- 
sugurile şi ocupațiile şi care se constituie ca o analogie a mişcării 
lumii, ca o reprezentare condensată a legilor Universului. 
Concepţia privind sincretismul artelor — mai cu seamă de 
semnalat în lumea teatrului — este recunoscută din vechime. 
In India fiecare om înţelege si cunoaşte că toate artele sunt 
intim legate între ele; în sculptură se regăseşte aceeași ştiinţă 
a atitudinilor corporale ca şi în dans; un poem sau o pictură nu 
pot fi înțelese cu adevărat decât prin înțelegerea dansului — care, 
la rândul său, nu poate fi înţeles fără muzică. Toate-si răspund 
una alteia. Teatrul însă le cuprinde pe toate.“ (Ovidiu Drimba) 

De o mare însemnătate în analizarea fenomenului universal 
al artei teatrale este Tratatul legendarului Bharata (opera, după 
cele mai noi studii, este plasată ca elaborare, în intervalul cuprins 
între anii 200 î. de H. şi 200 d.H.), probabil un erudit reprezentant 
al breslei actorilor, care a sistematizat şi unificat practicile exis- 
tente în domeniu, realizând un manual pentru uzul actorilor şi 
autorilor dramatici. Dar avem ca punct de referință, precum se 
menţionează în introducerea cărții Natyasastra (publicată de 
Editura Ştiinţifică în 1997) o operă enciclopedică — în reperele 
ei fundamentale — un adevărat tratat de teatrologie. Cuvântul 
nafya, tradus ca „teatru“ sau „artă dramatică“ este termenul 


* A se vedea Ovidiu Drimba — Istoria culturii si civilizaţiei, 1985, pag. 279, 
281, 287, 290, 291-295 

peneric pentru tot ceea ce se referă la artele spectacolului, 
punându-se accentul pe caracterul de reprezentaţie al drama- 
turgiei indiene, spre deosebire de teatrul grec, unde accentul 
este pus pe intrigă şi nu pe reprezentare. „Teatrul este un obiect 
de divertisment destinat vederii şi auzului“ — spune prima 
definiţie a teatrului menţionată de celebrul Tratat. 

Precum se ştie, gusturile şi preferințele spectatorilor sunt 
diferite, menţionează Anita Bhose şi Constantin Fágetan — tradu- 
cătorii şi comentatorii Tratatului indian de artă dramatică. Gustu- - 
rile şi preferințele spectatorilor pornesc de la nivelul lor diferit 
de educaţie si sensibilitate artistică, iar teatrul indian încearcă 
să ofere fiecăruia un prilej de desfătare pe măsura aşteptărilor. 
În capitolul XXVII (strofele 58-62) este analizată în detaliu 
psihologia spectatorului: „Diferite sunt firile oamenilor, bărbați 
şi femei, tineri sau bătrâni, superiori, medii sau inferiori, şi pe 
aceste feluri de-a fi se întemeiază teatrul. Cei tineri sunt încântați 
de subiectele referitoare la dragoste, cei instruiți de referirea 
la doctrine filosofice ori religioase, cei dornici de bogăţie de 
cele legate de dobândirea averii iar cei fără patimi de cele privi- 
toare la mântuire. Cei bravi se bucură la prezentarea eroismului 
şi furiei, la dueluri si bătălii, iar cei vârstnici la poveştile 
moralizatoare şi legendele din Purâna. Oamenii de rând nu sunt 
în stare să priceapă purtarea celor superiori, dar cel înțelept 
găseşte întotdeauna satisfacţie în toate stările ce tin de existenţă. 
Copiii, oamenii necultivati şi femeile se bucură la vederea comi- 
cului şi a costumelor frumoase. Cel ce la veselie se veseleste, 
la tristeţe se întristează, e mânios la mânie şi infricogat de cele 
ce înfricoşează, acela e socotit a fi spectatorul ideal.“* 

Referindu-se la originea teatrului, Nāțyaśāstra atribuie tea- 
trului o origine divină: teatrul a fost făurit de însuşi Brahma, 
autorul întregii creații. In afara Tratatului lui Bharata mai sunt 
Du iei ca ops ias 
influentele t satio grébe de Al fidis Hs E "s 
MO Qural sunt éste de . Altii sustin cá primele izvoare ale 

ale s : spectacolele populare de pantomimá 


* Năţyasăstra, Editura Științifică, 1997, cap. XXVII, pag. 423, versurile 58-62 

sau de cele ale teatrului de marionete ori de umbre. Aceasta 
presupune că teatrul de păpuşi-marionete-umbre exista cu mult 
înaintea teatrului dramatic indian — ipoteză care se lansează şi 
atunci când se vorbeşte de originea primelor spectacole teatrale 
ale antichităţii greceşti. Alăturându-ne celor care au promovat 
„această ipoteză am îndrăzni să ne gândim la o presupusă crono- 
logie a faptelor, a intrării lor, cum s-ar spune, în acţiune, în scenă. 
Teatrul de pápusi-marionete-umbre-müsti se defineşte — prin 
natura sa — ca o armonizare si ca o simbioză perfectă între 
pápusile concepute si realizate prin limbajul artelor plastice si 
instinctul ludic de a anima aceste obiecte cu valoare de simbol, 
in scopul transmiterii unui mesaj mitic. Dar mástile si pápusile, 
cu funcțiile lor magice-religioase, implicate în diversitatea 
ritualurilor de cult au apărut, fără îndoială, în contextul primelor 
manifestări ale artelor plastice, înaintea unor alte elemente de 
artă încorporate în spaţiul teatral cu intenţia realizării unei 
sinteze — spectacolul — ca univers vizual şi auditiv. 

Cercetători ca Charles Magnin, R. Pischel, Jacques Chesnais, 
Gaston Batty, Antoine Vitez ş.a. atribuie antichității indiene şi 
egiptene primele forme de spectacole ale animației. Jacques 
Chesnais vorbeşte, de pildă, de urmele descoperite în India, în 
legătură cu existenţa unor spectacole de factură religioasă, reali- 
zate cu marionete — Sutradhara (omul care mânuieşte firul) — 
încă de la începutul secolului al XI-lea î.e.n. Textele care stăteau 
la baza acestor reprezentații erau scrise în versuri. De altfel, 
unul dintre marile eposuri hinduse — Mahabharata (sec. IV-III 
î.e.n.) — atestă existenţa acestui gen de teatru, iar majoritatea 
subiectelor sunt inspirate din amintitul epos cât şi din Ramayana, 
tezaure mitologice ce vor fi răspândite in alte țări ale Asiei si 
în multe țări ale lumii. Pe lângă spectacolele de factură religioasă, 
nu peste multă vreme, se naşte si un gen popular de spectacol 
(păpuşi pe mână) al cărui erou principal este un personaj numit 
Vidouchaka. „Un brahman, pitic şi cocoşat, cu dinţi enormi şi 
complet chel. Este ridicol prin expresiile sale, prin costumaţia 
sa, dar mai ales prin lăcomia sa. Este senzual şi lubric, foarte 

prost dar şi foarte viclean. Batjocoritor si grosier. Bate pe toată 
lumea.“* Si Jacques Chesnais (Histoire des marionnettes) ne 
atrage atenţia, în continuare, că avem de a face, în fata acestui 
personaj — Vidouchaka — pentru prima oară, cu tatăl tuturor 
paiatelor (bufonilor) din lumea întreagă. Studiind evoluţia acestui 
tip de personaj, pe acolo pe unde apare el în lume, putem urmări 
mersul lucrurilor în viața socială, odată cu trecerea timpului. 

- În Istoria teatrului de păpuși şi marionete, Ioana Mărgineanu 
ne vorbeşte despre păpuşa hindusă („puttali“ sau „puttalika“ 
menţionată în marile eposuri hinduse) care face parte din cate- 
goria pápusilor pe mână, ca si din rândul marionetelor manevrate 
. €u fire, Aceasta are capul, trunchiul şi membrele din lemn, fata 

rotundă, ochii migdalati, nasul fin, delicat. | 

Cea de-a treia formă de manifestare a artei animatiei in India — 
din perioada antichităţii — este teatrul de umbre. Foarte răspândit 
în sudul Indiei, cultivat de către brahmani şi introdus cu mare 
succes în țările din jur: Jawa, Ceylon, Indonezia, Malaezia ş.a. 
acest gen de spectacol şi-a creat un limbaj propriu de-a lungul 
secolelor, dezvoltându-se, îmbogăţindu-se, în cadrul aceloraşi 
formule tradiţionale. Păstrându-şi nota de originalitate şi mister, 
şi mai ales aura de sacralitate, până în zilele noastre. Această 
formă de teatru — cunoscută sub denumirea de Wayang (umbră) — 
care străbate istoria în câteva milenii, a parcurs adevărate 
etape de evoluție. La început, simplele reprezentări ale umbrelor 
umane, Wayang-ii puneau în valoare efectul vizual declanşat de 
o sursă de lumină şi un ecran transparent, sub semnul unor teme 
magic-religioase şi a unor ritualuri de cult. Apoi, spectacolul 
devenea si o reproducere, o imitație a gravurilor din temple prin 
pápusile create din piele de vitel (Wayang Kulit). Tipul de 
spectacol Wayang purva se inspira din celebrele poeme epice 
indiene Mahabharata si Ramayana, iar Wayang Klitic — figuri 
plate din lemn, pictate, cu braţele din piele, pornea de la scenarii 
rmi m jA din legende eroice ale epocilor imperiale. | 

yang Golek aduce în spectacol — în zona Jawa centrală — unde 


* e rh ke * » P . T . . 
Jacques Chesnais — Histoire des marionnettes, după traducerea noastră, 
Editura Bordas, 1980, pag. 42 

se afirmă mai întâi, păpuşa sculptată în lemn cu costum aplicat. 
Forma foarte stilizată a acestor păpuşi se datorează invaziei 
islamismului în Jawa — susţin mulţi cercetători. Noile precepte 
religioase nu acceptau ca figurinele păpuşi să mimeze chipuri 
umane. Aceasta ar fi dus la o esenţializare si o stilizare a 
păpuşilor. Referindu-se la prototipul păpuşii Wayang-Golek, 
Cristian Pepino subliniază: „Sistemul de construcție complex 
oferă posibilitatea executării unor mişcări complicate si a unor 
atitudini extrem de variate. Acest sistem a fost «importat» în 
Europa de către Richard Teschner la sfârşitul secolului al XIX-les 
$i a cunoscut o răspândire extraordinară în întregul continent. 
Principiul triplei articulaţii pare să provină din canoanele esteticii 
budiste, ca şi multe din caracteristicile desenului. Regula celor 
trei unghiuri (tri-hanga) care caracterizează cele mai frumoase 
sculpturi indiene s-a impus şi aici, conducând la transpunerea ei 
într-un sistem de articulare a braţului, realizat din trei segmente.** 

Cel mai interesant lucru legat de afirmarea şi evoluţia specta- 
colului gen Wayang este puterea acestuia de a străbate timpul, 
păstrându-şi toate elementele de autonomie a mijloacelor de 
expresie: respectarea strictă a modalitátilor de construcție a 
păpuşilor (din piele si din lemn), realizarea armoniei între 
expresia exterioară a marionetelor (trăsăturile feţei — costumul — 
gesturile) şi sentimentele dominante ale povestirilor dramatice 
transpuse scenic (curajul, dragostea, duioşia). Marionetele nu 
sunt copii ale ființelor umane reale, ci personaje simbolice, 
arhetipuri bine cunoscute publicului din orice etapă istorică 
(cei buni, cei răi, cei nobili şi generoşi, cei primitivi şi grosolani, 
cei educati şi cei lipsiți de educaţie, cei curajoşi si cei lagi etc. 
etc.). Muzica de acompaniament joacă un rol foarte important. 
Ea creează stările sufleteşti adecvate pe parcursul reprezentaţiei 
şi pentru interpreţi şi pentru public. Un foarte bun mânuitor dă 
strălucire personajelor şi acțiunii dramatice, incită spectatorii 
lao participare reală în lumea spectacolului. Comicul, introdus 
fie de un personaj bufon, fie de un comportament caraghios al 
vreunui erou al piesei, rămâne un element important pentru 


* Cristian Pepino — Automate, idoli, păpuşi — Magia unei lumi, pag. 95 

spectacol. Spectacolele sunt şi astăzi organizate — ca şi în trecutul 
cel mai îndepărtat — cu prilejul sărbătorilor religioase sau pentru 
a invoca fertilitatea pământului, ploaia, vindecarea unor boli; 
cu prilejul naşterii unui copil, la nuntă sau la moartea cuiva. 
Aşadar, spectacolul Wayang este legat de toate etapele vieţii 
si rămâne vieții credincios şi dominat de sacralitate. 

Dalang-ul — marionetistul mânuitor şi interpret vocal (de 
multe ori chiar constructor al păpuşilor — după modele clasice) 
ste un artist complet şi un înțelept venerat. Prin cunoştinţele 
i priceperile sale, prin înțelepciunea sa, Dalang-ul este un fel 
de intermediar dintre oameni şi zei (altă dată şamanul-preotul- 
vrăjitorul). El este totodată un animator de o excepţională 
dexteritate, spontaneitate, inteligență, un interpret vocal de 
excepţie (care are de caracterizat nenumărate personaje prin 
glasul său), un cântăreţ, instrumentist valoros, un bun dirijor, 
poet şi orator. Trebuie să fie un foarte bun cunoscător al literaturii 
vechi şi clasice şi să cunoască profund semnificaţia simbolică 
a marionetelor si a povestirii dramatice. Trebuie, de asemenea, 
să fie un om cu simt al umorului, bine informat şi bine ancorat 
în actualitate, Dalang-ul, în jocul lui, face de fiecare dată aluzie — 
prin improvizație — la fapte ce se petrec în cotidian şi trebuie 
să stârnească hazul si buna dispoziţie în relaţiile sale cu clovnul 
spectacolului. Sezánd toată noaptea cu picioarele încrucişate 
şi brațele întinse, el dovedește o rezistență fizică neobişnuită. 
l'oate aceste trásáturi ale Dalang-ului la care fac referire toti 
cercetătorii care au avut prilejul să urmărească un spectacol 
clasic Wayang în zona de sud-est a Asiei — ne determină să ne 
gândim la portretizarea marilor actori ai Commediei dell” Arte 
(reprezentații de dramă şi reprezentații de păpuşi), actori despre 
care se vorbea cu mare respect şi admirație, pentru însuşirile 
ȘI pregătirea lor intelectuală şi culturală de excepţie. 
ala e 
de promovare a batai ei mec eri ^ i d S mt 

ai a animaţie — ca artă de sinteză. 

b) Sculptura (personajele păpuşi sunt gravate-cizelate- 
sculptate, perforate în modele incredibil de „complexe şi subtile, 

care ajută la dezvăluirea fiecărui caracter în parte). 

c) Pictura (marionetele Wayang-ii sunt pictate armonios, 
cu o mare măiestrie, trăsăturile fizionomice, privirea ochilor, 
căpătând nuanţe, rafinament). 

d) Limbajul artistic al textului literar (imaginile poetice, 
expresivitatea cuvintelor, elementele de simbol, asigură o inter- 
pretare vocală plină de culoare, plină de substanță). 

e) Vocea (acuratețea, claritatea dictiunii, timbrul plácut al 
glasului Dalang-ului asigurá combinarea si recombinarea vocilor 
de femei si bărbaţi pe parcursul spectacolului — în episoadele 
vorbite sau cântate). 

f) Muzica instrumentală (fondul muzical si sonor al specta- 
colului, cel care subliniază firul dramatic al acţiunii si care 
creeazá atmosferá, sensibilizeazá actorii si publicul). 

g) Gestica, mişcarea, mimica (efectul procesului de animare 
al marionetelor prin máiestria de mánuire si de sincronizare a 
acesteia cu accentele vocale, muzicale si ritmice ale interpretului — 
lasá iluzia spectatorilor cá marionetele sunt vii si tráiesc toate 
întâmplările cu adevărat). 

Arta Wayang priveşte cu sacralitate fiecare componentă a 
unei reprezentații, dându-i acesteia o semnificaţie simbolică. 

Dalang-ul, animatorul de păpuşi — spiritul bărbatului, simbol 
al adevărului şi intelesului. 

Paravanul este lumea nevăzută de deasupra (cerul). 

Lampionul cu razele lui îl reprezintă pe Cel Atotputernic. 

Wayang-ii sunt caracterele oamenilor. 

Trunchiurile de bananier în care sunt înfipte păpuşile întru- 
chipează lumea obstacolelor, a opreliştilor cu care se confruntă 
Wayang-ii. 

Publicul — audiența — simbolizează forța înțelepciunii, bucuria 
divină de a te întâlni cu arta, dar oferit de zei. 

. Si, în sfârşit, Lada marionetelor este locul lor de veci. 
Wayang-ii, când li se sfârşesc rolurile, sunt strânşi în ladă, iar 
acolo devin inerti, eliberaţi de simţuri. Când paravanul se strânge 
şi animatorii păpuşilor îl apropie de pieptul lor, înseamnă că 

povestirea s-a terminat. Si aici există un înțeles simbolic. Pentru 
orice lucru există un sfârşit şi într-o zi toate ființele, în cele din 
urmă, trebuie să se unească cu Dumnezeu. 

Ne-am oprit mai pe larg asupra fenomenului teatral Wayang — 
de origine hindusă — considerând că acesta, alături de celelalte 
forme ale artei animației (marionetele cu fire, marionetele cu 
tijă, păpuşa pe mână) s-a manifestat într-o întinsă arie culturală, 
având valoare de arhetip, dar şi o mare putere de influențare 
asupra spiritului de creaţie în domeniu, de la începuturi până în 
zilele noastre. Ne vin în minte imagini dintre cele mai atrăgătoare 
cu nostimul personaj Kermit (Muppet-Show) sau imagini teribile 
cu siluetele uriaşe animate în sistemul Wayang din spectacolele 
happening, oferite de Jean Michel Jarre în diferite colţuri ale 
lumii. Ne întâlnim, aşadar, şi astăzi, cu o artă străveche, care 
nu şi-a pierdut nimic din fiorul ei emoțional, din misterul si 
magia ci. —. Ne. 

Am avut prilejul să cunoaştem la Udaypur, în contextul unui 
turneu realizat în India, în urmă cu vreo două decenii, preocupări 
ale şcolii indiene în domeniul teatrului de animaţie. Funcţionează 
acolo, de multă vreme, o Academie a Teatrului de Marionete. 
Generaţii după generații descoperă în acest cadru forme ale tea- 
trului tradițional: marioneta cu fire, marioneta cu tijă şi păpuşa 
pe mână. Tinerii învaţă mai întâi să construiască păpuşile, apoi 
se iniţiază în arta spectacolului. Unul dintre profesorii pe care 
i-am cunoscut în timpul unei activităţi de atelier ne-a declarat 
că în regiunea Udaypur, marionetele şi păpuşile au o existență 
de câteva mii de ani. Sigur, informaţia ne-a impresionat profund 
şi dorința de a vedea un spectacol al locului nu ne-a dat astâmpăr. 
Gazdele au organizat două seri la rând, în spaţiul de spectacole 
al Academiei de teatru — un amfiteatru în aer liber de peste 3000 
de locuri = mai întâi o reprezentaţie de marionete cu fire. Timp 
de câteva ore, câteva zeci de păpuşi dansatoare ne-au încântat 
privirile prin modalitatea extraordinară de a fi animate în ritmul 
cc fn o Rene venari ante 
in scená doi maestri pà yu ari j wu i j au cg 
b eif: es y are ofereau publicului (in stilul 

$i Judy) momente comice pe teme de 


72 


actualitate. Bărbatul şi nevasta (păpuşi pe mână) discutau despre 
politică, despre bani, despre afaceri, despre copii şi problemele 
de educaţie; când se certau, când se împăcau etc. Marionetele 
pe sfori (dansatoarele) erau construite din lemn, iar trăsăturile 
fizionomice stilizate recomandau o practică a sculpturii şi picturii 
concordantă cu simbolurile exprimate (ochi mari, urechi mari, 
nas acvilin cu nări largi, buze senzuale, sprâncene arcuite). 
Dansatoarele păpuşi purtau fuste lungi viu colorate, iar un văl 
le acoperea capul şi umerii (port tradițional). Lungimea fustelor 
ascundea faptul că marionetele erau construite fără membrele 
inferioare — element ce uşurează mişcarea marionetei, „plutirea“ 
ei în timpul dansului. Acest gen de spectacole se bucură şi astăzi 
de multă popularitate, iar valoarea lor artistică este de necontestat. 
Acea apropiere a elementelor simbolice ale dansurilor de 
tradiţie cu scheciul modern, transmis printr-un limbaj păpuşăresc 
străvechi, reprezintă nu numai un argument de sincretism al 
artelor în spectacolul de animaţie, dar şi o modalitate de a 
prezenta unui public foarte numeros momente de autentică 
desfătare estetică. | 

Ín sudul Indiei, la Madras, cu acelaşi prilej al turneului, am 
participat la o frumoasă reprezentaţie de umbre, care avea ca 
scenariu dramatic un subiect cu câteva peripeții ale lui Rama 
şi Sita. În partea a doua a spectacolului am urmărit o evoluţie 
a unui grup de dansatoare. Figurinele marionetelor decupate 
din piele erau mişcate între o sursă de lumină şi o pânză albă. 
Diferitele părţi ale corpului fiecărei figurine erau tăiate separat, 
ni s-a spus, şi unite între ele prin articulații. Marionetele erau 
ținute vertical printr-o tijă, iar membrele erau mânuite cu 
betisoare subţiri de bambus. Unele marionete aveau trupurile 
decupate în întreg. Toate pictate în culori vii şi perforate de 
găurile care permiteau trecerea luminii, pentru ca păpuşa să 
strălucească. 

O tulburătoare impresie în popasul de la Madras ne-au produs 
„Templele de la malul mării“, aşezate pe o lungime de câţiva 
kilometri în partea de sud-est a oraşului. Ele sunt construite direct 
în stânci şi poartă în exterior sculpturi de animale (cu precădere 
elefanţi), iar în interior reprezentări sculpturale simbolice ale 

zeilor Krishna, Vishnu, Shiva etc. Vechimea acestor monumente 
este de mii de ani. În apropierea Templelor de la malul mării 
funcţionează o Academie de Artă, în cadrul căreia elevi de la 
cea mai fragedă vârstă, cu aptitudini pentru desen, pictură, 
modelaj-sculptură, sunt iniţiaţi în tehnicile de execuţie ale artelor 
plastice, în formele tradiționale. Aici se construiesc şi marionete, 
în diversitatea lor de forme. În ideea continuității unui limba) 
de artă unic prin originalitate, expresivitate, simboluri, această 
instituţie în care se descoperă şi se formează marile talente, în 
condiţii de lucru excepționale (ca dotări şi modalităţi de afirmare) 
este, fără îndoială, un dar divin, coborât pe un pământ sacru. Este 
. o certitudine că in India, din toate timpurile, artele au trăit mereu 
împreună, iar teatrul de marionete a avut şi are menirea să 
confirme acest lucru. | 


PÁPUSILE SI MARIONETELE 
IN ANTICHITATEA EXTREMULUI ORIENT 


„Istoricii secolului al XX-lea confirmă prin cercetărilor lor 
faptul că cele mai mari civilizaţii antice care au supravieţuit 
până azi sunt cea indiană şi cea chineză. În toate celelalte vechiul 
organism social a dispărut, urmele vieţii de altădată nu se mai 
păstrează în mod viu, iar noile forme de cultură şi tradiţii le-au 
inlocuit pe cele vechi. Doar în India şi China mai există soluții 
de continuitate — care pot fi urmărite de-a lungul a aproape patru 
milenii. Tradițiile, obiceiurile, formele vechi de cultură se. 
păstrează în modalități de expresie evoluate, evident, dar asemă- 
nătoare, după cum am văzut, celor antice. Pentru chinezi de 
exemplu, „tradiția, în parte, este un rezervor spiritual div, 

nu s-a anchilozat ci a rămas un element propulsor. Civilizaţia 
creată în mileniul al II-lea î.e.n. în valea Fluviului Galben 
prezintă î încă de atunci trăsături distincte fundamental chineze: 
iar în scrierea chineză de azi se recunoaşte stilizarea pictogra- 
melor de pe «oasele de ghicit», de acum 3500 de ani*.* 

Fără îndoială, domeniul artelor, ca pretutindeni în lume, 
este şi în China spaţiul de spiritualitate care aduce în prim plan 
particularităţile unui mod de viaţă a unui popor cu o foarte bogată 
istorie şi cu o inestimabilă contribuţie la cultura umanităţii. În 
domeniul artelor ne întâlnim şi aici, cel mai uşor, cel mai firesc, 
cu credințele religioase şi filozofice, cu zestrea meşteşugurilor, 
„a ştiinţelor, a tehnicii, a comportamentului uman, cu tot ceea 
ce înseamnă pentru chinezi a gândi, a trăi şi a simţi. Artele sunt, 
de bună seamă, oglinda tuturor acestor avutii în care se regăsește 
peste mii de ani acest popor, numericeste uriaş, în tainele si 
misterele lumii de creație. 

Artele Chinei, în vremurile antichităţii, poartă în substanţa 
lor bogăţia conceptelor religioase şi filozofice instaurate la curţile 
marilor dinastii regale. Regele, în calitatea sa de „Fiu al Cerului“ 
era singurul în drept să oficieze sacrificiile aduse divinităţilor 
cereşti. Străvechile credinţe agrare şi cele legate de cultul 
strămoşilor făceau parte si ele din doctrina regalității, iar suve- 
ranul era investit cu puteri supranaturale. Însăși ordinea naturii 
este în acord cu conduita regelui. Comportamentul demn al 
suveranului aducea ploaia la timpul potrivit, iar greşelile lui 
puteau cauza o secetă îndelungată. Chinezii credeau că ordinea 
socială este reflexul ordinii cosmice. „Din cer vine organizarea 
socială, cu toate îndatoririle ei“ şi ea este rezervată prin condu- 
cere, oamenilor superiori. Aceasta era o idee centrală a doctrinei 
confuciene. În credinţele chinezilor se mai făceau prezente mituri 
străvechi care o includeau si pe „Zeița pământului“ — împreună 
cu „Stăpânul cerului“ — generatori ai tuturor ființelor şi lucrurilor 
create. De asemenea, monstrul Kung-Kung, şarpe cu chip de 
om, fusese stăpân al pământului înainte de a fi fost creat omul. 


* Ovidiu Drimba — Istoria -— ii si civilizației, cap. Cultura şi civilizația 
chineză, pag. 311 

În opoziţie cu dogma confucianismului, care pune accent 
nu atât pe relaţiile omului cu divinitatea, ci pe perfecționarea 
etică a relaţiilor dintre oameni — în contextul vieții lor practice, 
concrete — este daoismul. Acesta, după cum spun istoricii, prin 
filosofia lui Lao-Zi, reactualizează străvechiul patrimoniu de 
mituri, credințe populare şi practici magice. Daoismul acordă 
astfel o atenţie deosebită ceremoniilor, sărbătorilor. Budhismul, 
cea de-a treia religie a Chinei antice, este mult deosebit de forma 
sa originală indiană. Budhistul chinez nu tânjeşte după o viață 
contemplativă şi de abstinentá şi nu-şi doreşte eliberarea sa 
proprie de suferințe (Nirvana), ci îşi doreşte o viaţă activă 
dedicată operelor de caritate, întru cultivarea iubirii între oameni 
(idee derivată din confucianism).* Cele trei mari religii ale 
Chinei, convietuind fără confruntări de anvergură, precum şi 
străvechile forme populare religioase au determinat un anume 
comportament, o anume atitudine a poporului chinez în fata 
vieţii, în faţa actului de creaţie în domeniul culturii şi civilizației, 
în perioada antică, precum şi în celelalte etape ale istoriei. 
Convingerea chinezului este aceea că omul trebuie să-şi confor- 
meze comportamentul potrivit ritmului ordinii cosmice. Un 
principiu comun de ordine reglează atât mersul universului, cât . 
şi cel al societăţii umane. Sculptura si pictura chineză, muzica, 
dansul, literatura şi teatrul, ca artă de sinteză, au revelat acest 
mod de gândire şi trăire a adevárurilor de viaţă. Predilectia 
sculpturii chineze, de pildă, (arta cea mai apropiată, împreună 
cu pictura, de formele de manifestare a artei de animaţie) este 
îndreptată către figurinele de mici dimensiuni (ceramică, porte- 
lan, jad, fildeş, bronz), reprezentând fizionomii expresive. Pentru 
sculptor, de mare interes nu este frumuseţea corpului omenesc, 
ca la egipteni, greci sau indieni. Sunt glorificate doar tipuri de 
înţelepţi sau de sfinţi. Sculptorul este orientat către redarea 
euritmiei liniilor unor draperii, a veșmintelor. În centrul atenției 
creatorului stau mai mult decât personajele umane, animalele, 


Dita o ii ues 8 În a dul 


* A se vedea Ovidiu Drimba — Istoria culturii si civilizatiei 
340, 341, 343, 362, 363, 371 (vol. I) NP 550, 

reale sau fantastice. Dintre cele fantastice primul loc îl ocupă 
balaurul, simbolul împăratului, al puterii şi al înţelepciunii. 

Pictura chineză nu (ine să imite, nu vrea să copieze realitatea, 
ci doar să o sugereze (câtă asemănare cu principiul fundamental 
al artei păpuşăreşti). Prin opera sa pictorul chinez, ca şi păpuşarul, 
nu vrea să ofere privirii spectatorului tot, nu vrea să spună tot, 
ci îi lasă loc mult liberei sale imaginatii. Nu descrie, nu narează, 
nu „documentează“, ci sugerează. 

Despre teatrul chinez se vorbeşte, pe timpul lui Confucius, 
ca despre o artă venind din cele-mai îndepărtate vremuri, care 
are la origine vechile dansuri rituale apărute în contextul sărbă- 
toresc al cultului strămoşilor. De asemenea, se vorbește despre 
intrebuinfarea măştilor cu prilejul unor spectacole sacre, ca fiind 
atestată cu o mie de ani î.e.n. La aceeaşi perioadă se referă şi 
Jacques Chesnais în Histoire generale des marionnettes. El 
menţionează cronicile lui Let-Tse, care aduceau elogii la adresa 
acelui gen de păpuşi fabricate din paie şi lac, „animate cu atâta 
măiestrie, încât le vedeai cum cântă şi dansează singure.“ Alte 
cronici şi informaţii ajunse în faţa cercetătorilor, din timpul 
ultimelor secole dinaintea erei noastre, atestă faptul că în China 
antică teatrul de păpuşi şi marionete se bucura de un mare interes 
în rândurile unui larg public. Se dădeau reprezentații la palatele 
împărăteşti cât şi în spaţii la care aveau acces oamenii simpli. 
Influenţa spectacolelor indiene asupra păpușarilor chinezi 
(marionete cu fire, păpuşi pe mână şi mai ales teatrul de umbre) 
„este evidentă, mai cu seamă în privinţa datelor tehnice de 
construcție a păpuşilor si a tehnicilor de animaţie. In acelaşi 
timp, particularitátile specifice artelor chineze despre care am 
vorbit au contribuit la o sinteză aparte în arta animației. „Pornind 
de la magie, de la cultul ofrandelor închinate zeilor, împăraţilor, 
marilor eroi şi ajungând la epopee, apoi la legendă, la farsă, 
marionetele chinezeşti nu s-au lăsat pătrunse de realism“ (Gaston 
Baty — Histoire des marionnettes). Ca şi în alte zone de cultură, 
în China formele teatrului de umbre şi ale teatrului de marionete 
au precedat manifestările teatrului mare (teatrului dramatic) 
şi s-a dezvoltat impetuos, conturându-și un profil distinct din 
antichitate până în contemporaneitate, cu forță, vitalitate, farmec. 

Multă vreme marionetele şi-au păstrat prestigiul de care se 
bucurau magicienii: ele erau artisti itineranţi, care mergeau din 
sat în sat pentru sărbătoarea templului local. Spectacolele mario- 
netelor cu tije sau cu fire, reprezentațiile de umbre, prin impactul 
pe care-l aveau asupra publicului, îşi împlineau cu profunzime 
o nobilă misiune social-culturală, aceea de a polariza interesul 
oamenilor simpli în jurul valorilor religioase, artistice, morale; 
valori păstrate cu sfințenie în mituri, legende, tradiţii, obiceiuri 
străvechi — toate cultivate de repertoriul teatral păpuşăresc şi 
reînviate în China din toate timpurile, prin mijloacele proprii 
artei animației. | | | 


EGIPTUL, GRECIA, LUMEA ROMANĂ 
SI PRIMELE SPECTACOLE DE PĂPUȘI 


ii Orice detaliu vechi sau nou privitor la cultura si civilizatia 
Epiptului antic este un semnal ce declanşează oricând, oricărui 
cercetător, o vie curiozitate, un adevărat fior emotional, în 
perspectiva posibilă a descoperirii unei noi taine, a unui nou 
giuvaer ascuns de vreme în cutia magică a cunoaşterii. Vraja 
piramidelor şi a mormintelor faraonice, magia sculpturilor şi 
picturilor unice, urmele insolite ale primelor scrieri hieroglifice, 
atâtea si atâtea alte dovezi legate de puterea creatoare a unui 
popor ce şi-a dus existența pe parcursul a 3000 de ani, sunt 
copleşitoare. 

Herodot spunea că egiptenii sunt oamenii cei mai religiosi. 
Acest lucru este în mare măsură justificat de numărul imens de 
preoți, temple, zeități, de sărbători, de ceremonii, de acte de cult, 
de teme şi motive religioase prezente în reprezentările artistice 

şi în operele literare. Din istoria Egiptului nu au dispărut niciodată 
complet nici formele de religiozitate primitivă (animism, tote- 
mism, fetişism, babuism, magie). Caracteristică încă din timpuri 
imemoriale, după cum observă Ovidiu Drimba, era pentru 
egipteni strania formă a zoolatriei. „Omul se simţea înconjurat 
„de forte divine, bune sau rele, care acționau prin intermediul 
unor animale. Aceste forte întrupate într-o ființă reală şi concretă 
legată de o anumită ambianţă — şarpele pe câmp, leul în deşert, 
crocodilul în fluviu, ş.a.m.d. — aveau pentru egiptean o impor- 
tantá mai mare (tocmai pentru că erau prezențe nemijlocite, 
imediate) decât invizibile «forțe divine»... Taurul, vaca, berbe- 
cul, câinele, pisica, leul, hipopotamul, şoimul, ibisul, etc. vor 
fi astfel divinizate. Sacalul, care în miez de noapte devorează 
cadavrele celor îngropaţi la marginea deşertului — deci, care 
le uşurează morților, le ajută trecerea în lumea de dincolo — va 
deveni zeul morţii şi va fi adorat ca atare“.* 

La nici un alt popor ca la egipteni, subliniază acelaşi autor, 
moartea nu a fost concepută cu atâta calm şi încredere: ca un 
moment firesc de trecere spre un alt fel de viaţă, spre viaţa eternă. 
Religia egipteană îi oferea omului iluzoriul balsam al liniştii, 
al împăcării si al speranței. Aşa ne putem explica fabulosul cult 
al morţilor, construcțiile şi podoabele din mormintele egiptene, 
mumificarea, ofrandele lăsate în morminte prin nepretuite comori 
de artă etc. ete. ; 

Sunt dovezi precum că egiptenii aveau statui animate în 
temple. În Muzeul Luvru, există un cap de şacal cu botul mobil, 
de o mare expresivitate. Gaston Baty şi René Chavance pome- 
nesc in Histoire des marionnettes de descoperirile abatelui 
Driotton — nişte texte dramatice egiptene de o valoare inesti- 
mabilă, care dovedesc faptul că Teatrul este mai vechi cu 15 
secole decât credeam noi până azi. Construcţia lui era cea a 
tragediei eschiliene, apelându-se la cor şi la cei doi actori. Corul 
era alcătuit din bărbaţi şi femei, iar zeii, cei ce îi răspundeau 
$i care conduceau acțiunea erau nişte marionete mari. A trecut 
vremea şi marionetele au fost înlocuite cu actorii — în această 


* Ovidiu Drimba — Istoria culturii şi civilizaţiei, vol. I, 1985, pag. 139 

ipostază teatrală. „Atunci a apărut actorul şi el şi-a dat toată 
osteneala să semene cu statuia al cărui înlocuitor era. Marioneta 
nu este deci o imitație a comediantului, ci dimpotrivă, actorul 
este, istoric vorbind, un substitut al marionetei.“* In mormintele 
egiptene s-au găsit nenumărate figurine, în parte articulate — 
construite din lemn, fildeş. Ele dovedesc preocuparea celor 
vii pentru ideea animației. 

Toţi istoricii pomenesc de marea descoperire făcută în 1904, 
de către arheologul francez Gayet în timpul săpăturilor de la 
Antinoe. Acesta a descoperit pe fundul mormântului unei credin- 
cioase lui Osiris (zeul fertilităţii) un minuscul teatru de marionete. 
O barcă din lemn şi fildeş, propria barcă a zeului, purta în mijloc 
o cabină închisă de două obloane care se puteau înlătura spre 
a lăsa să se vadă misterul. Cabina n-avea acoperiş. În momentul 
descoperirii mai existau lipite de o traversă prevăzută în spatele 
cabinei câteva fire de aţă. Acestea serveau la manipularea 
(mişcarea) obloanelor din faţă, cât si la mişcarea figurinelor 
asamblate în cabină. Mecanismul era foarte simplu. Figurinele 
erau înclinate pe coasta bărcii sau ridicate, după nevoie. Se ştie 
că egiptenii comemorau în fiecare an, mitul morţii şi al reînvierii 
lui Osiris. Zeul era evocat prin ceremonii amestecate cu jocuri 
rituale. Micul teatru de animaţie descoperit de Gayet, din epoca 
antichităţii egiptene, era folosit la o astfel de celebrare. 

„Intr-o altă lucrare, alcătuită de Jacques Chesnais, găsim pre- 
lioase informatii legate de forma religioasá a spectacolelor de 
marionete din Egiptul antic. Ne este descrisă astfel o reprezen- 
taţie din timpul sărbătoririi zeului Osiris. „În timpul fiecărei 
scene, preoții cântau psalmi explicativi. În primul tablou era 
văzută Isis care plângea moartea lui Osiris. În al doilea tablou, 
toată scena era sub forma unei bărci care simboliza căutările lui 
Isis (soţia lui Osiris), ale corpului bărbatului pierdut, aruncat 
i aa: noi plânsete asupra corpului regăsit. 

einsufletirea lui Osiris. In finalul spectacolului femeile 


* Gaston Baty si René tetni r 
JAS aty şi René Chavance — Histoire des marionnettes, traducerea 
noastră, pag. 15 - ? 

veneau în fata scenei, cântau si dansau.** Nu avem aici detalii 
să aflăm dacă aparițiile din faţa scenei erau ale femeilor care 
animaseră păpuşile sau dacă ele formau un grup aparte de 
interpretare a cântecelor şi dansurilor. 

Formele teatrului religios de animaţie din Egiptul antic au 
avut, se presupune, o anume influență asupra reprezentatiilor 
teatrale păpuşăreşti din Grecia şi Lumea latină, în contextul 
tuturor influențelor pe care cultura şi civilizația egipteană le-a 
avut, din cele mai vechi timpuri, asupra țărilor si popoarelor 
din jur — si nu numai. 

In mormintele greceşti din perioada helenistică au fost 
descoperite, precum susțin numerosi cercetători deja menţionaţi, 
figurine din marmură, metale preţioase sau alabastru. Ele 
serveau drept ofrandă zeilor. „Săpăturile lui Schlimann de la 
Troia fundamentează ca arhetipuri ale păpuşii figurine ce erau 
considerate drept idoli.“ (loana Mărgineanu) Dar contextul 
socio-cultural în cadrul căruia teatrul de marionete se dezvoltă 
în Grecia şi se afirmă ca artă autonomă este deosebit de complex. 
Spre sfârşitul epocii arhaice (sec. VII î.e.n.) lumea greacă îşi 
asumă, după cum spun istoricii, două niveluri de pândire reli- 
gioasă, două religii in mod substantial diverse — religia oficială 
a oraşului stat şi religia populară. Principalii zei din panteonul 
divin al oraşului stat erau organizaţi într-o familie: tatăl-Zeus, 
cu sofia sa Hera, cu fratele său Poseidon si cu surorile lui Hestia 
şi Demeter. Urmau mulţi fii: Athena, Artemis, Afrodita, Apollo, 
Hermes, Ares şi Hefaistos. Atributele acestor zei erau diverse 
şi cuprindeau în fapt toate marile responsabilităţi divine asupra 
problemelor şi frământărilor omului aflat în relaţie cu natura 
înconjurătoare şi cu sine însuşi, în lupta sa pentru existență. 
In cinstea zeilor se făceau sacrificii şi se organizau procesiuni, 
acte de cult care nu mai aveau ca înainte pur şi simplu scopul 
de a mulțumi sau de a implora bunăvoința şi ajutorul zeilor ci 
deveniseră adevărate serbări fastuoase, „ocazii de afirmare orgo- 
lioasă a prosperității cetăţii şi prilejuri de a insufla poporului 
ag Ai Lust mei 44. aulas ui. 

* Jacques Chesnais — Histoire générale des marionnettes, Paris, Bordas, 
1980, pag. 41, traducerea noastră 

sentimente de mândrie de a se şti cetățeni ai unui stat bogat si 
puternic“, Pe lângă această religie oficială a polis-ului mai exista 
o religie populară, constituită din credinţe vechi la care se 
adăugau influenţe noi venite din Orient sau din Tracia, cu un 
caracter general mistic. Aceste forme religioase erau misteriile, 
organizate ca ceremonii şi ritualuri secrete, rezervate numai 
initiatilor. Misteriile aveau o mare putere de atracție asupra 
maselor dar si a persoanelor instruite, culte, pentru conduita 
morală pe care o predicau şi pe care o pretindeau adepților. 
Misteriile erau protejate şi recunoscute oficial în plan social. 
Între divinităţile acestor forme religioase câteva erau pe prim 
plan. „Demeter era cea mai populară dintre zeități, venerată 
în toate regiunile şi coloniile greceşti. Ea era şi cea mai veche; 
morfologic, ea continua marile zeițe ale neoliticului. Zeitá a 
agriculturii şi a fecundității, Demeter era sărbătorită prin cere- 
monii deosebite, prin dansuri, cântece, pantomime şi prin diverse 
alte rituri agrare.“ (Mircea Eliade) Al doilea zeu care domina 
religia populară a misteriilor era Dionysos — divinitate originară 
din Tracia, cunoscut în Grecia, încă din epoca miceniană şi care 
a ajuns în epoca arhaică la o imensă popularitate. „Zeu al vege- 
tației si în primul rând al viței de vie şi al vinului, era adorat 
ca o încarnare a naturii şi a bucuriei de viaţă. Apărea înconjurat 
de o ceată veselă si zgomotoasă (satiri, fauni, sileni, menade 
şi nimfe) dansând la muzica flautului. Această isterie colectivă 
care elibera psihicul de toate inhibitiile aruncându-l în frenetica 
dezlüntuire a simturilor dádea adeptilor convingerea misticá 
de uniune cu divinitatea — ceea ce echivala pentru ei tot cu o 
renaştere, cu începutul unei noi vieţi.“* 

Religia Greciei antice, prin comparaţie cu alte religii ale 
aceleiaşi epoci, promovează o bogăţie extraordinară de mituri 
pe care le-a creat în jurul zeilor săi — mituri a căror dimensiune 
filosof icá şi aură poetică au avut o uriașă înrâurire asupra artei, 
rm rs aid 2 filosofice; asupra întregului fenomen 

ul culturii peninsulare. 


- O O 
* Ovidiu Drimba — Istoria culturii şi civilizației, 1985, vol. I, pag. 547 

În Istoria universală a dramei şi teatrului lon Marin 
Sadoveanu explică printr-o uimitoare limpezime şi cu un 
adevărat fior dramatic modalitatea prin care o contopire, o 
asociere a cultului staticului zeu dorian Apollo cu acel cult 
ditirambic-deşănţat al lui Dionysos a dus la închegarea şi afir- 
marea teatrului grec. „În această contopire a două culturi, faimo- 
sul Thespis — sub îndemnul tiranului Pisistrate — ar fi creat si 
inceputul teatrului grec, el ieşind din masa corului şi dând replica 
primului corist. In felul acesta Thespis este primul replicant 
în tragedia greacă creată în veacul al VI-lea î.e.n. şi, în același 
timp, primul actor detaşat de grupul ditirambic si al satirilor care 
a creat tragedia greacă.“ Aflăm de la acelaşi comentator al 
fenomenului teatral grecesc si alte detalii. Teatrul grec s-a născut 
la Atena şi era un teatru în aer liber. Odată cu trecerea timpului a 
crescut tot mai mult funcția lui politică şi socială. Noile construc- 
tii erau din piatră şi puteau să cuprindă 50-60.000 de oameni. 
(Teatrele de la Epidauros si de la Taormina) În acest teatru enorm 
cuvântul nu putea fi rostit cum îl rostim noi astăzi in teatrul 
închis. Si astfel a fost inventat (reinventat) un procedeu teribil 
pentru aruncarea cuvântului în imensitatea goală a unui teatru 
grec. Procedeul ca actorul de pe scenă să poarte mască. „Și iată 
că masca — vechiul semn totemic — se transformă sub necesităţile 
tehnice ale teatrului grec, masca aceasta care în tragedie, ştim 
că are gura aceea enormă, crispată, într-un fel de strâmbătură 
dureroasă, pe când masca comică are aceeași gură cu colțurile 
în sus şi cu un râs gigantic. Masca aceasta are o placă vibratoare 
care amplifică glasul şi-l aruncă până la ultimul loc, ca acolo să 
poată fi auzit." Se ştie, de asemenea, că într-un astfel de spaţiu 
trupul omenesc rămânea infim de mic. Erau atunci necesari 
coturnii, nişte pantofi înalți, pentru înălțarea actorilor pe suprafaţa 
scenică. (Coturnii au mai fost şi mai sunt folosiţi în teatrele de 
păpuşi in care o anume trapă devine spațiu de joc al actorului 
pápusar, în vederea utilizării, într-o bună vizibilitate, a parava- 
nului.) Mişcările actorilor pe scena teatrului erau foarte lente, iar 
trupul însuşi trebuia să capete un volum de o mărime neobișnuită. 
Atunci costumatia actorului era umflatá cu perne, pături şi astfel 
se ajungea la un gigantism al întregului personaj. Avem o 

imagine clară a unei măşti costum, o imagine a unei modalităţi 
păpușărești de evoluţie a personajului scenic. Nu întâmplător, 
în antichitatea greacă şi romană legăturile dintre teatrul mare 
şi teatrul de marionete erau foarte strânse — până la un anumit 
punct. După cum ne relatează Gaston Baty, marea breaslă a 
comediantilor eleni, „meşterii“ spectacolelor dionisiace, au avut 
printre ei mánuitori de păpuşi numiţi ,,nevrospastos* (de la 
numele figurinelor mişcate cu ajutorul firelor). În perioada la 
care ne referim, secolul V î.e.n. teatrul de păpuşi era bine 
cunoscut la Atena. Un marionetist celebru, pe numele sáu 
Pothein, contemporan cu Euripide, era cunoscut pentru mario- 
netele sale pe care le confectiona din lemn, fildeş, din lut ars 
sau metal şi le anima în fata publicului, în aer liber. Pothein 
îşi prezenta deseori spectacolele chiar pe scena Teatrului lui 
Dionysos. Acest eveniment îi scandaliza pe unii dintre mai marii 
organizatori ai reprezentaţiilor dionisiace, care considerau teatrul 
de păpuşi un gen minor, incapabil să se alăture teatrului mare. 
Aflăm însă că Pothein nu-și instala păpuşile pe scena propriu-zisă, 
ci în centru orchestrei, pe altarul zeului, în semn de recunoaştere 
a originii divine a acestor făpturi (păpuşile) create de om. Se mai 
spune însă că nemulțumirile scrupulosilor organizatori veneau 
mai ales din cauza succesului pe care-l aveau marionetele în 
fata publicului, succes menit parcá sá contureze o alternativá 
à teatrului mare. Gaston Baty ne argumentează în lucrarea sa la 
care am mai făcut referire cá marionetele îi erau bine cunoscute 
lui Platon, lui Socrate, lui Aristotel. Fie că le acceptau in mai 
mare sau mai mică măsură, spune el, ei n-au rămas indiferenți 
în faţa lor. Platon, de pildă, şi-a susţinut o adevărată alegorie 
în legătură cu reprezentațiile de umbre pe care le întâlnise în 
intruchiparea unor marionete cu tijă. Platon vorbeşte astfel de 
oamenii inlántuiti într-o peşteră, cu spatele la lumină, care văd 
agitându-se pe peretele din faţă umbrele unor personaje pe care 
un animator, ascuns într-un casteluţ, le-ar pune să defileze în 


spatele lor. Necunoscând nimic în afară de aceste umbre, specta- 
torii le iau drept re 


e PE alitate. Nemuritorii îi înşeală la fel pe muritori; 
„Inlănțuiţi de simțurile noastre imperfecte noi nu percepem decât 

aparențele lumii exterioare şi cum nu vedem nimic dincolo de 
ea considerăm aceste aparente ca pe nişte adevăruri. 

In cadrul unor forme diverse de manifestare a teatrului de 
animaţie din Grecia antică se bucură de atenţie celebrele statui 
dedaliene*, după numele sculptorului care le-a imprimat miş- 
carea. Dedalus, urmat de o întreagă şcoală de discipoli, promo- 
vează pe scară largă practica animării unor statui prin intermediul 
mercurului. Aristotel este chiar unul dintre aceia ce atestă mişca- 
rea statuii din lemn a zeiţei Venus, cu ajutorul mercurului din 
interiorul statuii. Conceptul de „viaţă dedalică“, după opiniile 
cercetătorilor din domeniul istoriei teatrului de marionete, capătă 
„0 acceptie peiorativă, iar sculptorii inventatori ai procedeului 
de animare amintit sunt consideraţi ca fiind spirite periculoase, 
adevăraţi vrăjitori. Se presupune că de-aici ar porni motivul 
„oaspetelui de piatră“ dezvoltat pentru prima oară în Spania 
Evului Mediu, iar în vechea Romă, anumite procesiuni erau 
orientate de astfel de statui gigantice mobile. 

Se cunosc şi alte câteva lucruri generale despre spectacolele 
de păpuşi şi marionete — informaţii ajunse la noi din cronicile 
şi relatările unor mari personalităţi ale timpului, precum am 
subliniat. Micile trupe de păpuşari erau alcătuite atât de profe- 
sionişti ai teatrului cât şi de artişti amatori. Temele repertoriale 
erau inspirate din miturile antichității greceşti iar reprezentațiile 
nu foloseau textul vorbit ci numai pantomima păpuşilor struc- 
turată pe o canava de poveste mitologică. Odată cu trecerea 
timpului o mare influență asupra teatrului de păpuşi grecesc au 
avut-o farsele populare. Pe lângă caracterul sacru al reprezen- 
tatiilor de animaţie se prefigura tot mai mult si un contur profan 
al acestora. Pápusarii se alăturau grupurilor de comedianti care 
colindau satele prezentând scurte scenete din viaţa zilnică, numite 
mimus. Aceştia imitau, satirizau, caricaturizau moravuri si 
diferite tipuri umane: betivul, lacomul, naivul, parazitul etc. 
interpretând rolurile prin intermediul măştilor comice, grotesti. 

De o mare spectaculozitate erau reprezentațiile mecanice, 
bazate pe arta sculpturală, dar şi pe inventarea unor mecanisme 
care dădeau viaţă unor întâmplări scenice. Heron din Alexandria 
descrie ciudátenia unui astfel de teatru mecanic, la care se referă 

Jacques Chesnais în Histoire des marionnettes. „La început 
se deschid porţile teatrului. Se zăresc douăsprezece personaje 
aranjate în trei grupuri. Grecii lucrează la construcția de nave 
pe malul râului. Aceste personaje se mişcă în fel şi chip. Unele 
taie cu fierăstrăul, altele sparg lemne, dau cu ciocanul, sapă etc. 
Fac mult zgomot ca nişte adevăraţi muncitori. La începutul 
unui anumit moment, scena se închide şi apoi se deschide din 
nou sub un alt unghi, diferit. Se poate vedea mai departe lansarea 
corăbiilor urmată de un alt decor nou, care nu arată decât cerul 
şi apa. Începe apoi defilarea corăbiilor, în aranjamentul unei 
- flote. O parte dintre ele dispar în zare, altele reapar de mai multe 
ori. Spre mal îşi fac apariţia delfini. Aceştia plonjează şi ies din 
apă ca peştii adevăraţi. Deodată, marea devine agitată. Navele 
plutesc în linie strânsă. Nici o pânză la orizont, ci doar Nauplius 
agitându-și tor[a (conducătorul corábiei) şi aproape de el pe 
Minerva. Atunci, o flacără luminează orizontul şi apare Ajax 
înotând. Prin jocul unui mecanism ascuns, sub mansarda 
teatrului, se aude un bubuit de tunet ce acoperă sala, iar fulgerul 
il loveşte pe Ajax. Acesta dispare. Scena se închide şi pune 
capăt reprezentatiei. Intreaga relatare este deosebit de interesantă 
pentru că ea dezvăluie câteva lucruri fundamentale legate de 
componentele artei de animaţie. Realizatorii spectacolului au 
pornit de la o povestire (sau au creat-o special pentru un spec- 
tacol, şi-au creat un scenariu) cu motive mitologice şi cu ele- 
mente aparținând vieţii obişnuite a oamenilor. Şi-au ales o 
modalitate proprie de exprimare scenică, formule ale unui teatru 
mecanic, Sculptorul împreună cu „regizorul“ au inventat câteva 
grupaje de personaje care, prin mişcare, să scoată efecte vizuale 
Şi dramatice sugestive — lucrătorii de la construcţia navei 
(sincronul şi plastica mişcării la tăiatul cu fierástrául, spartul 
lemnelor, bătutul cu ciocanele etc.), plutirea corábiilor pe apă, 
zbenguiala delfinilor, prim-planul cu Nauplius şi Minerva, 
d. iii originală povestire scenică, plină de 

» bogată in sugestii dramatice de natură vizuală, devine 


un adevărat model de abordare teatrală păpuşărească pentru un 
om de teatru (regizor) din zilele noastre. | 

În pieţele romane se vindeau păpuşi confecţionate din lemn, 
din os, cu membre articulate sau din diverse materiale textile. 
Ele se bucurau de multă preţuire atâta timp cât sunt găsite în 
. morminte din secolul II î.e.n. ca ofrandă pentru cei dispăruţi, 
mai cu seamă copii (fetițe), femei din înalta societate (soţia 
împăratului Honorius). 

La marioneta din lemn, mobilă, trasă cu fire, face referire 
Horațiu în versurile sale. Despre aceleaşi păpuşi vorbesc 
Marc-Aureliu, Apuleius, Galianus ş.a. Statuile gigantice mobile 
capătă si la Roma o semnificaţie deosebită în cadrul procesiunilor 
triumfale. Câteva zeități, printre care Vulcan, Junona şi Jupiter — 
în stilul „dedalian“ — sunt animate în scopul întreţinerii unor 
bune relaţii cu divinitatea. Ne putem face o impresie asupra 
micilor reprezentații păpuşăreşti ale antichităţii latine dacă 
analizăm cât de cât contextul social şi spiritual în care s-a 
dezvoltat arta pe aceste tărâmuri. Comentariile cercetătorilor 
din domeniul istoriei şi culturii nu sunt foarte generoase când 
este vorba de portretizarea romanilor. Lor li se atribuie un spirit 
prin excelență pozitiv şi practic, fără înclinații metafizice. Pe 
romani nu-i preocupa cugetarea asupra naturii zeilor, asupra 
originii lumii, asupra morții şi a lumii de dincolo. În felul acesta 
zeii nu trezeau în sufletul romanilor nici sentimente, nici emoții. 
Practicile lor celtice urmăreau să câştige bunăvoința divinităţilor 
şi a spiritelor sau să le ţină departe pe cele malefice. „Religia 
romană — căreia ii era străină şi devotiunea sinceră şi entuziasmul 
mistic — se caracteriza printr-o organizare pur națională, rece, 
îndeplinită ca o datorie civică, a cultului. Religia avea mai 
degrabă caracterul unui contract care reglementa precis rapor- 
turile dintre om şi divinitate. Să trăiască în pace şi în relaţii bune 
cu zeii — aceasta era tot ceea ce urmăreau romanii. O religie 
gravă, solemnă, sever organizată — dar formală, fără poezie, fără 
zboruri metafizice şi fără elanuri mistice: o religie pur utilitară.*** 

Romanii au preluat cultul Zeitei-Mame din credinţele lumii 
mediteraneene, divinitatea pământului şi a forţelor generatoare 
ŞI regeneratoare ale vieţii. Vesta era zeița focului căminului. 


* Ovidiu Drimba — Istoria culturii şi civilizației, București, 1985, pag. 745 

lanus, păzitorul uşii şi pragului casei, doi Penati şi doi Lari erau 
apărătorii întregii familii şi a proprietăţii familiei. Având în 
vedere portretizarea făcută romanilor de către istorici, am înclina 
să credem că Mercur (zeul comerțului şi al hoţilor), precum 
şi Marte (zeul războiului) s-ar fi bucurat de o mai mare atenție 
din partea populaţiei latine. Roma era, după cum spunea poetul 
Ovidiu, „locul cel mai demn de întâlnire a tuturor zeilor“. 

In domeniul tuturor artelor, influenţele greceşti, în primul 
rând, influenţele egiptene şi cele orientale s-au făcut simţite pe 
deplin. Mari personalităţi s-au impus însă cu evidentă origi- 
nalitate în domeniul poeziei-arhitecturii. Fără îndoială, artele 
unui mare imperiu consolidat prin extraordinare cuceriri militare 
sunt oglinda unei lumi pline de contradicții, tentată să adune 
valori al căror sens este minimalizat sau anulat. Amestecul 
neamurilor, amestecul culturilor se vor face simţite în evoluţia 
artelor contopite într-o sinteză nouă sau aflate în aburul unor 
tendinţe de creaţie mai puţin definite în planul particularitátilor 
de limbaj, ne atenționează Ovidiu Drimba. În asemenea condiţii 
s-a edificat şi teatrul latin care n-a cunoscut nici pe departe 
amploarea şi strălucirea teatrului grec. „Măreţele idei ale lui 
Eschil şi Sofocle — care frământaseră cu două secole înainte 
conştiinţa societăţii greceşti — nu mai puteau acţiona cu acelaşi 
ecou asupra publicului roman. Teatrul însuși, ca instituţie, era 
aici lipsit de o viaţă artistică organizată şi cu deosebire de o 
autoritate morală. Pentru greci, spectacolul teatral fusese o 
sărbătoare, o poezie, o meditaţie si o adevărată şcoală de educaţie 
cetáten zască. Pentru romani însă, teatrul era un joc, un simplu 
divertisment. De aceea şi actorii, mult timp recrutați numai dintre 
sclavi, erau dispretuiti, umiliti şi trataţi foarte aspru de legile 
romane,"* Ne gândim acum că, într-un asemenea climat, venea 
de la sine acea notă de dispreț pe care o manifestau oamenii 
influenţi ai vieţii culturale de la Roma faţă de naivitatea şi dulcea 
stângăcie a teatrului de păpuși şi marionete. Si totuşi, tocmai 
această formă teatrală, prin specificul ei, se alătură sau se identifică 


————————— 


= Ovidiu Drimba — Istoria teatrului universal (Teatrul L 
Saeculum 1.0., Bucureşti, 2000, pag. 28 

atin), Editura 


total cu lumea măștilor comice aparţinând farselor populare 
atellane si astfel îşi deschide un larg orizont în propria sa evoluţie. 
Aceste farse populare cultivate în localitatea Atella, de multe 
ori cam grosolane, au avut darul de a crea ceea ce s-au numit 
„Tipuri fixe, adică personaje uşor de recunoscut de public după 
înfăţişare, caracterizate prin anumite atribute sociale sau morale 
constante, după cum ne lasă să înțelegem explicaţiile multor isto- 
rici de teatru, printre care şi cele ale lui lon Marin Sadoveanu, care să 
înlesnească în acţiune jocul situaţiilor. Aceste personaje ale 
Atellanelor— rude îndepărtate ale unor alte tipuri fixe din Commedia 
dell'Arte sunt: Bucco — máncául; Dossenus (Dorsellus) — cocoşa- 
tul cu nas mare şi cu spirit ascuţit, străbunul lui Pulcinella; 
Maccus — nărodul, prostănacul; Pappus — bătrânul, poate un 
strămoş al lui Pantalone şi, în sfârşit, Cicirrus — soldatul bătăios 
cu creastă şi temperament de cocoș, care are, probabil, o veche 
descendență din mimusul ce folosea în colecţiile lui de personaje 
şi unele figuri de animale. Mimusul demonstrează încă de la 
începuturile sale acea vocaţie populară, de mare simplitate, de 
a depista viaţa şi a o consemna dar a o şi comenta într-un chip 
protestatar: „Tradiţia spectacolului simplu, popular, era purtată 
de acei mimi rătăcitori, care erau în acelaşi timp acrobati, îmblân- 
zitori de animale şi mimi propriu-ziși, adică actori primitivi, 
jucând mici scene improvizate de ei, inspirate din viaţa încon- 
jurătoare. Si ei nu au întârziat a întovărăşi producţiile lor şi de 
un joc de păpuşi, ale cărui imagini ne sunt mărturisite de texte 
care urcă până în Evul Mediul timpuriu, căci pápusile au mers 
alături aproape întotdeauna de mimus în evoluţia lui.“* În urmă 
cu aproximativ un secol si jumătate Ch. Magnin lansează o inte- 
resantă ipoteză conform căreia, după spusele Ioanei Mărgineanu, 
măştile comediei romane pe care le-am pomenit mai sus nu 
ar fi apărut în urma schițării lor de către actori, ci actorii le-ar 
fi preluat de la marionete. Si vom vedea că acelaşi lucru va fi 
susținut şi pe timpul măştilor Commediei dell” Arte. Dacă aceste 
afirmaţii pot fi discutabile, rămân ca certitudine acele date 
fundamentale legate de afirmarea și evoluţia teatrului de păpuşi 


* Jon Marin Sadoveanu — Istoria universală a dramei şi teatrului 

datorate identificării lui cu măştile comice, cu natura mimusului, 
datorate deschiderii lui către satira socială şi de moravuri, către 
nuanța caricaturală a gestului, cuvântului, atitudinii scenice, 
în fata unei realități umane mereu cu multe păcate, prin firea 
lucrurilor. 


ARTA DE ANIMATIE ÍN EVUL MEDIU 


Haosul declanşat in primele secole de după prăbuşirea 
Imperiului Roman — consemnat pe larg de istorie — aduce întregii 
Europe schimbări uriaşe determinate şi de migratiunile popoare- 
lor aflate într-un stadiu de civilizaţie înapoiată. Tradițiile culturale 
degenerează, viața spirituală, literatura şi artele se îndepărtează 
de formele clasice, întregi populaţii ale fostului imperiu trăiesc 
în totală izolare, la țară, înspăimântate de sărăcie, mizerie, nepu- 
tint. Imprejurárile politice, marea criză socială şi morală a occi- 
dentului european, au favorizat — nu fără dificultate — organizarea 
şi întărirea bisericii creştine, consolidarea papalității. Pas cu pas, 
biserica îşi impune autoritatea asupra spiritului medieval, 
ajungând să domine orice manifestare a gândirii, a acţiunii si 
creaţiei a milioane de oameni. În fenomenele largi ale cetăţii, 
graţie acestui creştinism, pe baza: căruia trăieşte, omul medieval 
găseşte în biserică, în credință, marele lui punct de sprijin — 
„omul medieval trăia în groază, în teamă; fiecare pas al lui este 
făcut cu spaima de duhurile rele şi primejdiile care stau în jurul 
lui, cu spaima de ideea morţii“ (Ion Marin Sadoveanu). În acest 
context, Viaţa teatrelor care s-a bucurat de o adevărată strălucire 
o Grecia si Roma antică a fost distrusă aproape în întregime. 
e ree cw si biserica creştină. Pentru marii teologi 

erau „lăcașurile diavolului, locuri ruşinoase, şcoli ale 

desfrâului“; spectatorii teatrelor erau „suflete decăzute şi 
pierdute“, iar actorii, dansatorii „şi toţi cei cuprinși în patima 
teatrului trebuiau izgoniți din comunitatea creştină“. 

După prăbuşirea lumii antice, afirmă Gaston Baty, în 
Histoire des marionnettes, scenele glorioaselor teatre sunt 
ocupate de dansatori, iluzionisti, acrobati etc. In această perioadă, 
arta dramatică a fost salvată de colaborarea călugărilor din 
mănăstiri cu mânuitorii de marionete de pe drumuri. „Aflăm 
astfel că în secolul IX, monahii din Gandersheim aprind o 
luminiţă în tenebrele în care creştinismul avansează pe dibuite.“ 
Stareţa lor, Hroswitha — trandafirul alb — era o literată care citea 
cărți păgâne şi scria chiar comedii după modelul lui Terentiu. 
Micile ei piese au acțiuni rapide şi sumare în care persecuțiile, 
martiriile şi miracolele se îmbină plăcut cu detalii comice, 
familiare sau emotionante; de pildă Sfântul călugăr Abraham 
se duce să-şi caute nepoata dispărută până într-un bordel şi se 
prezintă în faţa ei deghizat în client; Pafnutie o converteşte pe 
prostituata Thais dar cade în mrejele ei astfel încât ea este cea 
care trebuie să-l salveze pe călugăr de ispite. Aceste mici drame 
erau scrise pentru a fi jucate de marionete. 

La Crăciunul din 1223, Sfântul Francisc amenajează un 
decor special într-o grotă pentru slujba Naşterii Domnului. 
Legenda povesteşte că atunci când sfântul a luat în braţe păpuşa 
care întruchipa pe copilul lisus, aceasta s-a învăluit într-un 
nimb de lumină şi i-a zâmbit. A fost prima reprezentare a ieslei 
cu „personaje“ al cărei obicei s-a răspândit în toată lumea 
creștină — ne informează Gaston Baty. Păpuşile de lemn, cioplite 
de mâna țăranilor, destinate slujbei de Crăciun, n-au mai avut 
însă răbdare să aştepte în cutiile lor până la ceremonia următoare. 
Ele au fost scoase din când în când şi expuse vederii publicului, 
fără a fi însă animate. 

Ca şi în antichitate, în Evul Mediu păpuşile şi marionetele 
îşi duc mai întâi viaţa lor sacră în biserici. Miturile antice sunt 
înlocuite cu miturile creştine, religioase, iar păpuşile, cu aura 
lor plină de o delicată solemnitate, au putut intruchipa făpturile 
îngereşti şi pe cele ale sfinţilor apostoli, au putut întruchipa 
nenumărate personaje ale legendelor biblice în contextul unor 

reprezentații religioase. Însăşi denumirea de marionetă vine de 
la păpuşile cu chip de Madone, cu chip de Marie, ce evoluau 
în spectacolele preliturgice cu episoade din Evanghelie prezentate 
în fata altarului. Acest tip de spectacole au avut viață lungă, 
depășind timpurile medievale şi bucurându-se de o mare populari- 
tate, în ciuda unor obstacole serioase (Luther şi discipolii săi 
au hotărât interzicerea spectacolelor de marionete în biserici — 
figurinele fiind considerate idoli. Hotărârea s-a aplicat peste 
foarte multi ani, căci obiceiul reprezentării scenelor religioase 
cu păpuşi era puternic înrădăcinat.) 

În Franța, cele mai celebre marionete jucau, după cum ne 
spun Jacques Chesnais şi Gaston Baty, în biserica Saint Jean 
de Diepp în ziua Adormirii Maicii Domnului. S-a întâmplat ca 
în 1647, Ludovic al XIV-lea, copil fiind, şi Regenta, trecând 
prin oraşul Diepp, a asistat la unul dintre ultimele spectacole 
cu marionete prezentate în ziua marii sărbători. Apoi, asemenea 
reprezentații au fost interzise definitiv. ! 

Studii ale acelorasi istorici de teatru consemneazá si alte 
importante detalii privitoare la continuitatea si dezvoltarea 
fenomenului teatral pápusáresc spre sfârşitul epocii medievale, 
în pragul pre-Renaşterii şi în vremurile care urmează, detalii 
asupra cărora vom face şi noi referire. 

Consemnările lui Jacques Chesnais şi Gaston Baty (Histoire 
des marionnettes) aduc multe lămuriri în privința evoluţiei artei 
de animație începând cu secolul al XV-lea. Aflăm astfel că trupe 
ale unor mici „comedianți“ din lemn continuă seria spectacolelor 
religioase în Franța, Germania, Polonia, Ungaria, Ucraina, Letonia 
până spre sfârşitul secolului al XIX-lea, în faţa catedralelor şi 
mănăstirilor. Păpuşarii ambulanți aveau un repertoriu foarte 
bogat: Naşterea, Adoratia magilor, Paradisul pierdut, David 
si Goliat, Martiriul Sfintei Dorotea, Iosif trădat de fraţii săi, 
Potopul, Moartea lui Abel, Sacrificiul lui Abraham etc. 

O viaţă foarte lungă şi glorioasă o mai au și astăzi păpuşile 
rer aa na e n e 
Re Sd ai se u orologii ale unor vestite catedrale. 

proiecția cuprinsă de emoție a unor maeştri sculptori 
şi prelucrători de lemn, al unor subtili cunoscători şi practicieni 

ai legilor. mecanicii şi matematicii care împreună au lăsat 
moştenire o zestre de marionete animate, prin duhul unor mituri 
religioase sau ale unor mituri legate de condiţia vieţii cotidiene 
a oamenilor. Catedrala din Lund (Suedia), cu orologiul ei din 
1380, poartă în mecanismul acestuia o mică reprezentaţie cu 
Naşterea lui Cristos. Leagănul mecanic din Augsbour g (1585) 
reprezintă, de asemenea, o inginerie perfectă ce pune în mişcare 
o frumoasă poveste legată de venirea pe lume a lui lisus. Pruncul 
este legánat de losif. Aproape, se află Maria. Boul şi măgarul 
(mobili) sunt de faţă. Oile îşi întorc si ele capetele de la dreapta 
la stânga. De după o arcadă a Castelului ce încorporează orologiul, 
apar personajele care vin să ofere cadouri noului născut. Cu 
timpul, păpuşile automate au fost interzise şi sfărâmate — în 
numeroase locuri din occidentul european — fiind bănuite de 
vrăjitorie. Marionetele primesc în Evul Mediu, şi nu numai, 
asemenea lovituri din partea autorităţilor statale sau bisericeşti 
fără ca talentatii lor creatori şi animatori să se poată împotrivi. 
De altfel, după cum am văzut, sunt câteva cuvinte care poartă 
cu ele o stranie conotaţie pentru înțelegerea lumii păpuşăreşti: 
magie-tainá-ini(iere-fetig-figurine-statui  mobile-simboluri- 
automate-măşti-vrăjitorie-însufleţire (animaţie) etc. Ascunzişurile 
intelesurilor definesc parcă însăşi natura marionetelor, substanţa 
lor misterioasă din care au renăscut şi vor mai renaşte, 
Începând cu secolul al XIII-lea, marea majoritate a specta- 
colelor religioase, în cadrul cărora sunt integrate şi cele ale 
păpuşarilor — misterele, miracolele, moralitáfile (denumiri ale 
formelor de spectacole medievale organizate şi realizate de mari 
confrerii şi asociaţii ale unor amatori; teatrul medieval nu se 
bazează pe actori profesionişti), încep să introducă pe timpul 
desfăşurării reprezentaţiei şi accente care ies din stilul solemn 
al interpretării. Gesturi mai puţin controlate, expresii în doi peri, 
atitudini cu o tentă vulgară, grosieră, încep să facă parte din 
limbajul unor secvenţe comice ale spectacolelor care, încet, 
încet, se îndepărtează de linia lor solemnă de altădată. Misterele 
si miracolele, celelalte forme de spectacole religioase, prezentate 
în această configuraţie a tendințelor de eliberare de sub patronajul 
liturgic sunt interzise, în cea mai mare parte, sunt alungate din 

biserici. În locul lor înfloreşte din nou mimusul, cu vigoarea 
sa, cu intențiile sale satirice şi protestatare, cu forța sa de a atrage 
în dialog categorii largi de public. Si astfel, îşi fac apariţia farsele, 
povestirile comice în cadrul cărora reapar clovnii (cochetând 
cu masca nebuniei), povestirile comice cavalerești des utilizate 
în repertoriul păpuşăresc. Ne aflăm aşadar în fata unor elemente 
importante pentru etapa de redefinire şi recreare a teatrului 
european înainte de Renaştere, care porneşte de la datele 
vechiului mimus din antichitatea greacă şi romană, de la formele 
lui bizantine, de la modalităţile păpuşăreşti ale teatrului de 
umbre turcesc denumit după 1453 (data prăbușirii Imperiului 
Bizantin sub turci) „Karagöz“. 


KARAGOZ — TEATRUL DE LA 
PORȚILE ORIENTULUI 


Un teatru de siluete în două dimensiuni, profilându-şi umbra 
pe un ecran de pânză albă, provenit din vechea familie a umbre- 
lor indiene şi chinezeşti, ocupă, ca spaţiu de timp, o perioadă 
foarte întinsă şi de mare însemnătate în istoria teatrului de 
animație. Născut la porțile orientului, în ultimele secole de 
existență ale Imperiului Bizantin, îşi face un drum de glorie în 
lumea otomană trăind, după cum vom vedea, într-o familie veche 
şi numeroasă, în cadrul căreia rudele se întâlnesc mai mult din 
intâmplare, peste ani şi ani, în diferite colţuri ale Europei şi 
Asiei. ,,Karagóz nu este în conținut decât un foarte activ mim | 
A in i: forme de prezentare (teatru de umbre). (Ion Marin 
Sadovea i iri î 
rândul M A paie i E s in i d 

t an din provincia Anatolia, din țări de 

pe litoralul magrebian şi al Mării Negre. Se spune că Mahomed 
al II-lea (Sultanul Imperiului Otoman — cu care s-a războit Ştefan 
cel Mare) nici nu gândea încă la cucerirea Constantinopolului, 
când deja triburile sale nomade asistau la minunăţiile si vitejiile 
lui Karagăz. Cea mai populară legendă a originii vestitului 
personaj care patronează spectacolele de umbre spune că sultanul 
Orhan (1326-1359) se hotărâse să construiască o moschee la 
Bursa. Pe şantier, Hadjivat era zidar, Karagóz era fierar si cei 
doi amici purtau discuţii aprinse şi spuneau cu glas tare tot felul 
de glume, oprindu-i de la treabă pe ceilalţi lucrători. Sultanul, 
aflând de toate acestea, vrea să-i spânzure pe cei doi dar este 
cuprins de remuşcări, căci el însuşi se distra la glumele celor 
doi meşteri. Si la dorința împăratului, un anume seic Kushteri — 
savant şi artist de renume la Bursa, prin 1366 — îi reînvie pe 
condamnaţi şi astfel ia naştere teatrul Karagăz, un teatru de 
umbre bazat pe un repertoriu de satiră politică, glume, ironii şi 
imitații ale potentaţilor (cu excepţia celor de foarte sus). Există 
vreo 60 de piese — care asigură fondul principal al dramaturgiei 
teatrului Karagăz — inspirate din viaţa zilnică, cu mari accente 
de satiră socială. Devenind când bucătar, când brutar, când băcan, 
căpitan, medic, avocat, poet, scriitor, fumător de haşiş etc. 
Karagöz aduce în ochii publicului secvențe de viață asupra cărora 
îşi îndreaptă ironia şi satira necruțătoare. Subiectele pieselor 
mai sunt luate şi din basme sau legende, din opere narative etc. 

Michele Nicolas, semnatara unui amplu studiu despre 
Karagóz, publicat în Les marionnettes, volum editat de Editura 
Bordas — Paris (1981) — sub îngrijirea lui Antoine Vitez şi Paul 
Fournel, descrie pe larg modalităţile celebrei forme de teatru din 
al cărei conţinut încercăm să extragem câteva detalii importante 
în cele ce urmează. 

În repertoriul de farse pe care păpuşarul le presară cu fante- 
zia lui, se disting doi eroi opuşi: Karagóz şi Hadjivat. Karagóz 
e tipul traditional al omului din popor: sărac, însurat, tată de 
familie numeroasă. Analfabet, leneş, neîndemânatec — adesea 
fierar — el e în permanentă lipsă de bani. Ipocrit, senzual, flecar, 
gafist, el ignoră bunele maniere, dar nu e lipsit de ingeniozitate, 
nici de malifie, nici de curaj, amestecándu-se în toate, apucându-se 

de orice, nedându-se în lături de la cofcárii. Are un limbaj frust 
şi caracterul său se reflectă in limbaj şi maniere. Dar nu-şi pierde 
pofta de viaţă şi iese din orice încurcătură ceea ce, în ciuda 
moralei sale îndoielnice, îl face foarte popular. Hadjivat este 
tipul fricosului, micului burghez, pedantului care tremură în 
fața puterii, linguşitor cu cei tari si înstăriți. Are un limbaj 
înflorit, plin de cuvinte savante, de metafore, ştie pe de rost 
regulile etichetei din înalta societate, îşi etalează principiile 
morale. Este eruditul manierat, rece, calculat, oportunist. 

În dialoguri nu lipsesc gagurile, epigramele, bârfele, contro- 
versele, flecărelile absurde. Limba e deseori grosolană, plină 
de vervă şi antren. Nimic din ce provoacă râsul nu este neglijat: 
exagerári, calambururi, formule cu dublu sens etc. Farsa nu se 
dă înapoi nici de la trivialități sau obscenitáfi. Se pastişează, 
se parodiază orice. E mult zgomot, tumbe, bătăi, jocuri brutale 
în care Karagóz îşi pierde pălăria lăsând la vedere craniul chel. 
Eroii se lovesc recitând versuri. În această agitaţie unde cel 
mai rău şade alături de cel mai bun, se aud şi replici pline de 
substanță, improvizații satirice de calitate, uneori pasaje tragice, 
cu triplu aspect: moral, social şi politic. În majoritatea pieselor 
o mulțime de personaje gravitează în jurul eroilor: 

Ps Feciorul de bani gata (Tehetebi), cuceritor de inimi, sot 
muieratic, dandy bogat si elegant, foarte mándru de fizicul sáu. 
El se plimbă afişându-şi bastonul sau apárátoarea de muşte 
ca însemne ale lenei sale. Are o ținută și maniere distinse, se 
exprimă poetic si prețios. 

— Fumătorul de opiu (Tiryaki), ipocrit bătrân, veşnic aşezat 
la o masă de cafea. Il recunosti după pipă, evantai şi cocoasá. 
Adoarme adesea în mijlocul conversatiei şi sforáie zgomotos. 

- Piticul cocoşat (Beberuhi) e prostul cartierului, lăudăros, 
care se strâmbă mereu, pune întrebări stupide, se gângâie, poartă 
o bonetă mai înaltă decât el, este poreclit ironic: „lunganul“. 

„= Beţivul zis Bekir Nebunul (Tuzsuz Deli Bekir) e un fel 
ee Mss " vote alg eg ADR LANE fanfaronul mereu 
mână un cuțit dar a e e fici) i egli Wii rA era 
PIREN UN tin iculos. Justitiar bufon, el reprezintă 

, ar jandarm. El e cel care urmăreşte 

prostituatele si petrecăreţii. Când e chemat să facă dreptate, e 
întotdeauna interesat (de propriile avantaje). 

— Mai sunt apoi: Luptătorul (Husmen Aga); Viteazul (Efe) 
apărător al celor oprimaţi, derbedeul (Kulhanbeyi) cu mersul 
provocator şi haine (ipátoare; femeile, în general aiurite, certărețe, 
vorbárete. | 

Dialectele unor personaje, sau particularităţile limbajului 
lor provoacă totdeauna un efect comic. Li se imită stilul, accentul, 
pronunția. Personajele „regionale“ abundă. Ele reflectă populaţia 
Imperiului Otoman eteroclit, compus din naţionalităţi diferite, 
din comunităţi religioase şi etnice variate: 

— Turcul din Kastamonn — Baba Himmet — e un zdrahon, 
cu limbaj murdar, blând ca o oaie în ciuda staturii impunătoare, 
cel cu care Karagóz, pentru a discuta, se urcă pe o scară. E tăietor 
de lemne ambulant şi se plimbă cu un topor pe umăr. 

— Albanezul — vânzător ambulant de boza (rachiu de mei), 
grădinar, pădurar, poartă fustanelă si (ine la vedere un pistol pe 
care-l şi foloseşte des. Se exprimă elegant, cu un accent foarte 
comic si cántá monoton. E amabil, sociabil dar prost, láudáros 
şi smecher. 

— Armeanul e pivnicer, báiat sau majordom dintr-o mare 
familie, modest ca inteligență, fără umor, dar credincios stăpâ- 
nilor şi serios la muncă. Când e bijutier sau negustor de stofe 
şi de mărunţişuri, adoptă comportamentul şi limbajul claselor 

avute din care ar vrea să facă parte. 
! — Europeanul sau Francezul de apă dulce, întruchipare com- 
pozită a Grecului şi Levantinului, poartă baston şi pălărie. Om de 
afaceri, medic, croitor, comerciant, cârciumar, face pe spiritualul 
într-o turcească stâlcită. 

— Imigrantul din Balcani, luptător sau cárutas, vorbeşte 
mereu de satul şi de meseria lui. 

— Evreul e malitios, egoist, uneori timid şi slugarnic, uneori 
şiret şi arogant. E cămătar sau telal. 

— Kurdul, primitiv dar increzut, fudul, este paznic de noapte. 

— Persanul, mincinos şi şmecher, el este de fapt azer. Vinde 
saluri, covoare, haine de damă. Cămătar, el exagerează tot timpul 
importanța afacerilor lui financiare. 

— Arabul, negustor şi călător, poartă titlul de „hagiu“ (pelerin 
la Mecca). | | 

— Negrul, servitor sau eunuc, are un nume comic şi pune 
întrebări ciudate. 

În mica piaţă ce serveşte drept decor la piesele cu Karagóz 
se perindă personaje bine conturate (psihologic şi social), a căror 
apariţie este precedată de un cântec din tara lor de baştină. 
Personajele secundare sunt numeroase: copii, fete, servitoare, 
sclave negre, curtezane, dansatoare, ţigănci, vrăjitoare, preoți, 
rabini, paznici de noapte, muzicanți, pitici, bâlbâiţi, cocosati, 
idioţi, hermafroditi. La figurile umane se adaugă reprezentările 
schematice şi naive de animale: măgar, cerb, cămilă, pisică, 
dulău, cal, barză, gazelă, peşte; de vegetale: copaci, flori, plopul, 
lámáiul; de ființe fantastice: draci, spiriduşi, zâne, calul înaripat, 
dragonul, şarpele, sirena, fluturele-femelá. Decorurile sunt 
sumare: casă, chiosc, fântână, trăsură, barcă, dar unele dintre 
ele, ca de pildă seraiul, grădina palatului, vasul cu trei punti, 
tejghelele, farmacia, sunt de o mare finete si dovedesc un acut 
simt decorativ. 

Spectacolele de formula Teatrului Karagóz nu sunt montate 
in spatii care să cuprindă un public foarte numeros. Unul sau 
mai multe decoruri, prinse cu bolduri pe pânză, atrag curiozitatea 
spectatorilor şi le stimulează imaginaţia. Aceste decoruri sunt 
uneori „simboluri introductive“, care se scot, pe muzică, înainte 
de piesă; aceasta, anunțată de un clopoțel, cuprinde următoarele 
etape (faze): | | 

- Prologul: Hadjivat, precedat de o arie muzicală, intră în 
scenă cântând şi recită un poem, subliniind sensul adânc al 
jocului de umbre, precum si invátámintele ce se pot trage din 
el. Apoi, după ce şi-a anunțat intenţia de a se distra, el îl strigă 
pe Karagóz cu (ipete puternice. Acesta din urmă apare sus, la 
dreapta ecranului. Pare supărat deoarece tipetele riscă s-o 
trezească pe soția și copiii lui. Din acest motiv, coboară şi-l ia 
la bătaie pe Hadjivat. 

M he coli oră o discuție extravagantă, 
> Mae Oa Dis ia Şi jonglerie verbală cu o formulá de 
a basme, ritmată si cadentatá (tekerleme), cu 

proverbe, cuvinte-cliseu, recitări, formule uzuale. Comicul vine 
din contrastul între caracterele lor, cultura $i limbajul lor: cel al 
lui Hadjivat — ottoman „înflorit“, formal, superficial, opunándu-se 
celui de bun simţ si ignoranței prefücute a lui Karagöz. Păpuşarul, 
stimulat de componența publicului, improvizează $i imbopáteste 
canavaua tradiţională după propria lui inspiraţie şi fantezie. 
Uneori dialogul este urmat de un intermezzo, timp în care apar 
câteva personaje cu care Hadjivat discută, fiind întrerupt de 
Karagöz fie direct, fie prin aparte-uri. 

Piesa propriu-zisă: Cei doi jupâni revin la discuţie si se iau 
la bătaie. In fine, Karagóz părăseşte asistenţa şi anunță, dacă 
e cazul, reprezentaţia de a doua zi. 

Odinioară, o mică orchestră cânta la începutul spectacolului, 
în antract, şi acompania cântecele si dansurile; astăzi ea a fost 
înlocuită cu un magnetofon (casetofon). 

Printre figurinele care joacă, unele sunt din piele de măpar, 
de cal, de vițel, de cocos, dar numai pielea de cămilă rezistă 
timpului. Pielea de cămilă este aleasă de la un animal de doi 
ani şi jumătate, de pe şira spinării, de pe spate si coaste. După 
ce pielea aleasă se spală într-o'soluție de var, e lăsată vreo două 
săptămâni într-o fiertură de tărâţe ca să se moaie. Se şterge apoi 
cu o cârpă umedă şi se usucă la soare. Se freacă apoi cu cioburi 
de sticlă pentru a îndepărta părul, se rade, se polizează până 
se obține o piele netedă cu aspect de sticlă mată. Contururile 
şi detaliile desenului se decupează cu o lamă de metal (oţel) dură 
$i ascuțită (nevrekân) din care există vreo zece tipuri. Această 
prelucrare cere forță şi delicateţe, căci pielea este greu de străpuns 
şi orice greşeală este ireparabilă. Apoi se trasează cu tus trăsă- 
turile importante şi liniile generale ale costumului, după care se 
acoperă cu vopsele vegetale translucide. Când se usucă vopselele 
se unge figurina cu ulei de măsline pentru a da strălucire 
culorilor. Se presează sub un obiect greu spre a evita orice 
deformare. Marioneta poate fi, după nevoie, articulată la gât. 
La talie, la genunchi, diferitele bucăţi care constituie corpul 
fiind unite între ele printr-un fir făcut din mate. La nivelul 
umărului se află o gaură de fixare, întărită cu un fel de capsă, 
din aceeaşi piele, în care păpuşarul plasează tija pe care va mânui 

păpuşa. Uneori, o altă gaură permite fixarea unei a doua tije, 
ceea ce sporeşte numărul mişcărilor. Aşa este cazul lui Karagóz, 
al cărui celebru brat mobil îndeplineşte numeroase funcții. Talia 
figurinelor este între 30-35 cm. Vine rândul animatorului umbre- 
lor a cărui talent şi pregătire dau viaţă momentelor de teatru. 
„Păpușariil, in picioare în spatele ecranului (100 x 60 cm) face 
să alunece figurinele pe pânza albă cu ajutorul unor baghete de 
lemn (40-50 cm) pe care le mânuie orizontal. Ucenicul-ajutor 
colaborează la producerea zgomotelor, aşează personajele în 
ordinea dorită, cântă la tamburiná pentru a le anunța; astfel, 
fiecare păpuşar debutează înainte de a dobândi, dacă menită, titlul 
de maestru (hayali). Acesta din urmă, asigurând practic tot spec- 
tacolul, trebuie să aibă memorie şi talent de imitator; el cunoaşte 
pe de rost «țesătura» pieselor, îşi adaptează vocea la fiecare 
personaj. Repertoriul său cuprinde cel puțin 28 piese (câte zile 
ine ramadanul). Scenarist si regizor, actor, cântăreţ, costumier 
si tehnician, maestrul este, în spatele pânzei albe, regele unui 
domeniu miraculos.“* 

Toate detaliile despre tradiţia spectacolului Karagöz ne inte- 
resează foarte mult întrucât putem vorbi despre această tradiție 
inainte de naşterea lui Pulcinella (Polichinelle) pe de-o parte, 
și înainte, cu mult înainte, de venirea pe lume a lui Vasilache 
al nostru, pe de altă parte; rubedenii de viţă veche, care au avut 
în comun o ladă de zestre cu har ceresc, menită să-i bucure pe 
oameni prin comorile ei. 


Da AAEN IS A fete 0 PR, LEMN 


Michele Nicolas — Les marionnettes, Editura Bordas, Paris, 1982 

VREMURILE LUI PULCINELLA 


Teatrul de păpuşi european trăiește aceleaşi frământări ŞI 
aceleaşi evenimente alături de teatrul de dramă în toate etapele 
istoriei, afirmându-şi pe de o parte puterea lui de seducţie asupra 
unor largi categorii de public — prin mijloacele-i specifice de 
manifestare si pe de altá parte luptándu-se mereu cu dușmanii 
comuni interesaţi să pună stavilă spiritului liber al creaţiei, să 
pună stavilă puterii de influenţă a artei spectacolului asupra 
gândirii şi sensibilităţii oamenilor. 

Odată cu epoca Renaşterii, aproape cu două mii de ani după 
momentul crucial al teatrului grec, arta teatrală cunoaşte 
momente adânc transformatoare, în concordanță cu procesul de 
înnoire, de schimbare a mentalităților, de asumare a unor noi 
viziuni asupra lumii, asupra existenței, asupra vieţii sociale, artei 
şi culturii în genere. Marile descoperiri științifice, filosofia, 
literatura si arta — în genere — îşi afirmă încrederea în forțele. 
omului si a posibilităţilor sale morale, intelectuale si de creaţie. 
Ascetismul şi misticismul religios, dominaţia ideologică a bise- 
ricii creştine, cu precădere a celei catolice, rămân încet-încet 
în afara influențelor ce le-au determinat timp îndelungat asupra 
maselor de oameni, iar sursele de informaţii şi izvoarele de 
inspiraţie — în uriaşa muncă de creaţie din toate domeniile — sunt 
căutate în cultura Antichității greco-latine. 

Italia este fara în care înfloreşte cel dintâi noua cultură a 
Renaşterii şi în care teatrul se bucură de prestigiu şi de forme 
trainice de organizare; atât teatrul cult cât $i teatrul popular. Si 
In această tendinţă de revigorare, de reîntinerire a teatrului, nu 
numai în planul dramaturgiei, al scrierilor dramatice, ci şi în 

cel al artei actorului şi al artei spectacolului, în datele sale de 
sincretism, s-a născut cel mai interesant fenomen legat de aspec- 
tele concrete ale procesului de creaţie scenică, cunoscut sub 
denumirea de Commedia dell'Arte. Izvorátá din nevoia actorului 
de a-și perfecționa mijlocele de expresie (în scopul obținerii unor 
performanţe evidente în faţa publicului), din nevoia actorului 
de a se manifesta în cadrul unui gen teatral dovedit nemuritor — 
chiar peste mii de ani — mimusul, gen teatral cu mare deschidere 
către actul liber de creaţie, din nevoia democratizării artei teatrale 
în genere, atât din perspectiva interpretării actoricești cât si din 
cea a accesului marelui public la arta scenică, Commedia dell” Arte 
deschide teatrului european porti largi către modernitate. 

Model regándit si retopit în forme proaspete de comunicare, 
vechea farsă atellană (Atella — numele unei vechi localități din 
sudul Italiei) cu caracterul ei de improvizație, cu vechile ei prototi- 
puri de măști comice (Bucco — mâncăul, Dossinus — cocogatul cu 
nas mare şi cu spirit ascuţit, Marcus — nărod, viclean şi prostănac, 

appus — bătrânul dornic de însurătoare, Cicirrus — soldatul bătăios 

cu creastă si temperament de cocos) a devenit materialul de bază 
prelucrat şi remodelat de Commedia dell'Arte, în funcţie de 
particularitátile psihologice ale omului din secolul al XVI-lea, 
creator sau spectator de teatru (epoca Renaşterii târzii), în funcţie 
de gusturile şi aspiraţiile acestor creatori şi iubitori de teatru. 

Aşadar, structura spectacolului Commedia dell'Arte se baza 
nu pe un text scris în prealabil, ci pe o canava dramatică în cadrul 
căreia erau indicate personajele, caracterele, subiectul, situațiile 
cheie, intrările în scenă, câteva detalii sumare privind decorul, 
costumele, recuzita. Textul propriu-zis urma să fie improvizat 
in cursul spectacolului. „Monologul, dialogul, replica, totul era 
lăsat pe seama ingeniozităţii, fanteziei, spontaneității, inteligente! 
actorului, Această improvizație spontană era relativă: căci actorul 
respectiv îşi alcătuia din timp un bagaj de glume, de replici, de 
observaţii, de poante, pe care desigur cá pe parcurs şi le reîmpros- 
păta mereu.** | 


ue talcs Aa n m i AN a EN A 


tiu $ T 
Ovidiu Drimba - Istoria teatrului universal, Editura Saeculum 1.O., 
București, 2000, pag. 56 

Scenariile Conwnediei dell'Arte, după cum atestă majoritatea 
istoricilor de teatru, includeau personaje şi situații inspirate din 
viața de toate zilele. „De regulă, schema (scenariul) amintea de 
comediile lui Plaut si Terenţiu. Era preferată o intrigă amoroasă, 
asaltată de tot felul de adversităţi. Există întotdeauna un personaj 
jolly-jocker care are grijă ca îndrăgostiţi — cam prostu(i şi cam 
neajutorafi — să iasă cu bine din plasa unui tată avar, a unui bătrân 
ridicol şi gelos, din întâmplări năprasnice — răpiri, despárliri 
forțate şi altele la fel... În desfăşurarea reprezentaţiei puteau 
fi intercalate momente fără legătură cu subiectul propriu-zis — 
acrobatii, intermezzo-uri muzicale sau coregrafice — care permi- 
teau actorilor să respire şi să se gândească la ce-ar mai pute: 
aduce nou în continuare. Aşa se face că, dintr-un pretext, puteau 
rezulta, în acelaşi spectacol, ramificări de intrigi paralele, 
qui-pro-quo-uri (deci confundarea unei persoane cu alta), cascade 
de situații picante si tot ce-și mai puteau imagina interpreții, fără 
a uita însă nici o clipă pretextul de bază. Fiecare reprezentaţie 
cuprindea un prolog, cu rol de lansare a schemei care urma să 
fie dezvoltată, şi un epilog, un moment de rămas bun adresat 
privitorilor.^* Personajele-tip atât de asemănătoare cu cele 
din farsele atellane, despre care am vorbit, sunt: Pantalone 
(bătrân negustor, avar, decrepit, plin de sine, vicios, dornic de 
aventuri amoroase); Doctorul — Signor Dottore, tatăl unuia dintre 
cei doi îndrăgostiţi (doctor în drept, ori doctor în medicină), un 
pedant caraghios, tipul „prostiei-doctorale'“; Căpitanul (brutal, 
arogant, poltron, ridicol); Valetul (băiat deştept, abil, smecher, 
răutăcios, intrigant; acesta poartă numele de Arlechio sau 
Brighella — Pulcinella sau Scapino, Mezetino si Pedrolino). 
De menţionat şi grupajul servitoarelor istete: Franceschina, 
Carlina, Colombina, precum si perechile de îndrăgostiți Lelio 
şi Florinda, Flavio şi Rosaura. Toate cercetările privitoare la 
Spectaculozitatea unei reprezentații Commedia dell Arte subli- 
niază faptul că aceasta era determinată sigur de vigoarea şi 
coerenţa intrigii cu toate întâmplările neprevăzute, dar în primul 


— € LR EN lati ia 
* Constantin Paiu — Introducere in teatrul Renasterii, Editura Artes, lasi, 
2000, pag. 27-28 | 

rând farmecul spectacolului era generat de jocul actorilor. Din 
adnotările lui Constantin Paiu aflăm că interpreții acestui tip de 
spectacole, ajunși la statutul de actori profesionişti, erau posesorii 
unei culturi substanţiale, care le alimenta imaginația; unii erau 
chiar autori de scrieri literare, în primul rând teatrale. Tuturor 
li se cerea să dea dovadă de multă mobilitate, de suplete şi de 
gratie în mişcări si în atitudini corporale. Unii dovedeau chiar 
calități si abilități de adevăraţi acrobati: ştiau să se dea peste 
cap ținând în mână un pahar plin; cunoşteau tot felul de trucuri 
şi scamatorii care stârneau admiraţia spectatorilor; cântau la 
mai multe instrumente. Având în vedere toate acestea se poate 
- concluziona că, în întreaga Europă, pe parcursul.a două secole 
(secolele XVI-XVII), prin Commedia dell'Arte aflată în plină 
glorie, în Franța, Spania, Anglia, Germania, Polonia etc. s-a 
închegat o deosebit de importantă şcoală actoricească în existența 
căreia Italia Renaşterii a avut un rol hotărâtor. Si tot în rândul 
unor gânduri concluzive trebuie să remarcăm şi faptul că 
succesul imens al Commediei dell’ Arte — pe un întreg continent — 
a fost determinat, pe lângă performanţele legate de arta actoriei 
şi de ideile, de mesajele transmise de spectacolul ca întreg artistic. 
Acţiunea scenică a oricărei asemenea comedii însemna nu numai 
o glori ficare a sentimentului firesc tonic curat, puternic, al iubirii, 
ci şi un elogiu adus inteligenței si istetimii cu care oamenii simpli 
triumfau asupra ráutátii, zgárceniei şi ingámfárii. Rásul publicului 
il sancţiona pe signor Pantalone, negustorul bogat, bátrán si avar, 
bolnăvicios, duşman al tinerilor îndrăgostiți şi care, în ciuda 
vârstei, se amoreza si el de o fetişcană: motiv suficient să apară 
caraghios, bun de a fi ridiculizat si înşelat, ca de altfel şi omoni- 
mul său Don Pasquale si Signor Balanzoni (doctori imbácsiti 
de textele latinesti învăţate pe de rost). Publicul sancţiona îngâm- 
farea rázándu-si şi de militarul fanfaron... Urmau şi celelalte 
personaje; dar de astă dată, râsul publicului nu mai era sarcastic, 
err ap hi im de isprăvile şi năstruşniciile celor doi 
mei să sd vil rau numiţi, de obicei cu roluri de servitori, 

à; e pozitiv opoziţia celor doi bătrâni, ajutându-i 


. JA . ^ LI . *9 ^ - LAE . 1 
" iasă din încurcături pe tinerii îndrăgostiți (Brighella — Arlechino, 
Pulcinella — Scapino). | | | 

S-a scos în evidenţă în cercetările de istoria teatrului că feno- 
menul Commedia dell'Arte reprezintă pe parcursul secolelor 
XVI şi XVII un proces de democratizare a vieții cetăţii, a vieții 
târgului. Teatrul de o asemenea factură este prin excelență un 
teatru popular, un teatru al cetăţii. Spaţiul de joc al reprezenta- 
țiilor cu Arlechino, Pantalone, Colombina şi toţi ceilalți, are ca 
ambianță, ca fundal, o piață publică, cu străzi la dreapta şi la 
stânga, cu case care se văd în perspectivă. lon Marin Sadoveanu 
vorbeşte despre secolul al XVI-lea ca despre un legendar timp 
al tinereții spirituale, un timp al exuberanței tineresti plină de 
vitalitate, „Acesta este tocmai timpul Commediei dell Arte, 
timpul afirmării ei totale, net diferențiat de ritmurile veacurilor 
succesive: Barocul care este veacul bürbüfiei, veacul maturității, 
care este grav şi întunecos, poate tocmai prin greutatea lui de 
monumentalitate în arhitectură, în sculptură şi idei, apăsând 
Commedia dell'Arte, crescută in iuresul tineretii din veacul 
precedent, până la a o stinge. Veacul celălalt este veacul bătrâ- 
netii, veacul Rococoului, al perucii albe, al îmbrăcămintei de 
mătase, Este veacul care şi-a pierdut eroismul. Oamenii nu mai 
sunt curajoşi şi în locul paloşului masiv, pe care îl purta omul 
din Baroc, omul din Rococo nu mai poartă decât o mică săbioară 
la şold, pe care nu o scoate niciodată din teacă, fiindcă nu stie 
ce să facă cu ea.'** Se ştie că reprezentațiile Commediei dell "Arte 
susținute de trupe italieneşti, franțuzeşti în turnee nenumărate 
pe întinsul întregii Europe, sub o mare simpatie şi admiraţie din 
partea publicului, au supravieţuit două sute de ani. Câteva gene- 
ratii de interpreţi au parcurs etapele acelor ritmuri inevitabile 
ale tinereţii exuberante, avangardiste, ale maturității solemne 
şi mohorâte si ale bátránetii cu „peruci albe“. În cele din urmă, 
„Commedia dell” Arte moare de bine, moare de somptuozitate“. 
Spuma și sprinteneala ei populară — spre sfârşitul veacului al 
XVII-lea se risipesc, dispar pur şi simplu. O altă stare de 
spirit pătrunde în universul teatrului şi-l patronează. Spiritul 
Clasicismului şi al Iluminismului. Dar Commedia dell'Arte 


i MEA £I ad 
* [on Marin Sadoveanu — Istoria universală a dramei şi teatrului, 
Ed. Eminescu, Bucureşti, 1973, pag. 145-147 

lasă în urma ei, după cum menţionează Ion Marin Sadoveanu, 
acea realizare unică actoricească din care s-au împărtăşit toate 
teatrele europene în lunga epocă modernă. | | 
Ne-am oprit asupra unor comentarii şi analize făcute de 
cercetători ai istoriei teatrului asupra fenomenului Commedia 
dell’ Arte întrucât odată cu acest fenomen si prin el poate fi adusă 
în discuţie intrarea în modernitate a teatrului de marionete de 
care ne ocupăm. Charles Magnin, în Histoire des marionnettes 
(1864) observa că între comedia veche greco-latiná şi teatrul 
de marionete au existat relaţii constante, favorizate de o înclinație 
comună către bufon şi burlesc, de prezența tipurilor groteşti, 
de tentaţia caricaturii. La Roma se stabilise „un fel de schimb 
între personajele atellanelor și acelea ale teatrului de marionete”, 
aşa cum în Franța secolului al XVI-lea „se amestecă şi se 
dublează“ mástile comediei italiene şi actorii lui Polichinelle, 
încât, în anumite roluri, nu e uşor de ştiut dacă marionetele au 
precedat actorii adevăraţi (în carne şi oase) sau dacă aceştia au 
precedat marionetele. „Cu aceleaşi nume sau cu altele, mario- 
netele «au imbrácat», de-a lungul timpului, chipul lui Maccus 
sau al lui Bucco, al lui Scapino sau Pulcinella, páná la Kasperl 
si Vasilache."* Aşadar, Pulcinella (Polichinelle în Franţa, Punch 
in Anglia), unul dintre personajele Commediei dell'Arte se 
afirmá cu precădere în teatrul de păpuşi şi marionete. Cocoşat 
(simbolic), spirit viclean şi chiar rafinat, în unele ipostaze un 
adevărat Don Juan, Pulcinella este lacom, înfometat, mâncăcios, 
egoist şi lag dar nu suportă minciuna, impostura şi nedreptatea 
(deşi le practică pentru a se salva deseori din situaţii primejdioase). 
Costumul arhetipului italian este format dintr-o cămaşă foarte 
largă de culoare deschisă, pantaloni largi — elemente ce dau 
Mástii un aspect de fantomă — după cum prezintă lucrurile Vito 
Pandolfi în Istoria teatrului. 
l'oate detaliile asupra cărora ne-am oprit când am vorbit 
despre structura scenariilor din reprezentațiile Commediei 
dell'Arte, despre modalitatea de alcătuire a spectacolului, spaţiul 

one evisos esa — Caragiale si începuturile teatrului european 
ern, Editura Minerva, Bucuresti, 1974, cap. Teatrul de marionete 

de joc, performanțele tehnicii de interpretare actoricească, 
problematica intrigilor şi întâmplărilor scenice etc. sunt în 
cea mai mare parte valabile şi pentru reprezentațiile de păpuşi 
şi marionete concepute şi prezentate sub patronajul magicului 
Pulcinella. Singurul element care are nuanțe distincte, nuanțe 
specifice artei de animaţie, este cel legat de formele de exprimare 
păpuşărească (genurile şi tipurile de păpuşi — stilurile de construc- 
ție a acestora — aptitudinile artistice şi disponibilitátile afective 
ale actorului pentru procesul de insufletire a personajelor păpuşi). 
Dar codurile acestui limbaj sunt cunoscute din antichitate si 
chiar din timpuri si mai vechi, după cum am văzut, pe traseul 
acestei lucrări, iar valorificarea lor în date noi, sub impulsul 
noilor vremuri în care îşi face apariţia Pulcinella (în toate 
variantele şi prin toate rubedeniile lui), nu este altceva decât 
modalitatea naturală de manifestare a continuității unui fond 
cultural, a instinctului artistic primordial din al cărui nucleu 
nimic nu s-a pierdut nici în domeniul artei marionetelor. 
Intr-un studiu amplu intitulat Marionetele în Italia — studiu 
publicat in Les marionnettes, Ed. Bordas-1982, Paris — Roberto 
Leydi analizeazá in profunzime caracteristicile spectacolelor 
de marionete din secolele XVII si XVIII din Italia, cu scopul de 
a reliefa importanța climatului artistic italian pentru dezvoltarea 
şi evoluţia teatrului de păpuşi european. Pornind de la câteva 
detalii tehnice, autorul studiului scoate în evidență strânsa 
legătură dintre tipul de construcţie a marionetei (a păpuşii) si 
mesajele artei de animaţie transmise unor categorii de public 
distincte. Vorbind despre marionetele mânuite pe mână (pe 
degete), Roberto Leydi subliniază că acestea fiind reduse la 
jumătate de corp (sunt lipsite de picioare) nu au nici un mijloc 
de a fi sau de a părea reale. Din această cauză, marionetele 
mânuite pe mână sunt condamnate să-şi caute un „adevăr“ repre- 
Zentativ diferit, care să le fie propriu, în perspectiva unui teatru 
cu totul aparte. Publicul lor este popular. Deşi marionetele de 
acest gen sunt invitate să joace în casele aristocratice si burgheze, 
ca şi în palatele regale (imperiale), publicul restrâns, prezent în 
aceste locuri, face gestul doar din curiozitate şi pentru distracţia 
copiilor. Observatia noastră ar fi că instinctul de curiozitate 

rămâne o notă foarte bună pentru spiritele vii (ce păcat că în 
zilele noastre, oamenii mari nu mai găsesc timp pentru curio- 
zitate) şi că modalitatea de a se distra a copiilor, în contextul 
întâmplărilor păpuşăreşti nu era un lucru de lepădat, chiar dacă 
în atmosfera palatelor, prezentarea spectacolelor purta o nuanță 
de snobism, de modă, de interes de suprafață. Aşadar, publicul 
obişnuit al marionetelor pe mână a fost cel din stradă, din pieţele 
publice, bâlciuri, taverne etc. Publicul acestui gen de reprezentații 
reunea tineri, copii, adulti, bătrâni, femei şi bărbaţi, într-o 
adevărată comunitate populară, bucurându-se împreună de un 
spectacol capabil să spună ceva fiecăruia în parte şi tuturor în 
acelaşi timp. 

Studiul lui Roberto Leydi are la bază o descriere a iezuitului 
Francesco Quadrio referitoare la amploarea şi succesul specta- 
colelor de păpuși pe mână, aflate într-o anume concurenţă cu 
cel în care evoluau marionetele cu sfori, spectacole prezente 
în toate regiunile Italiei, bucurându-se de mare atenţie din 
partea marelui public pe tot parcursul secolelor XVII şi XVIII. 
„Păpuşarii îi distrează pe gură-cască ascunzându-se în cutia 
teatrului. Printr-o deschidere sau ferestruică ei prezintă fantoşele 
vorbind în locul lor. Pentru asta, păpuşarii se postează la inter- 
secții (ráscruci) sau în piețe si, ascunși după o pânză, igi prezintă 
personajele. Atât persoanele cultivate cât şi poporul de rând 
simt o reală plăcere la vederea acestei imitații de comportament 
uman, urmând firul vreunei povestiri.“ Din analiza studiului, 
înțelegem cá Francesco Quadrio face multe referiri si la detaliile 
legate de particularităţile spectacolelor păpuşăreşti, fiind reliefate 
caracteristicile reprezentatiilor cu păpuşi pe mână, precum si 
cele ale spectacolelor de marionete pe sfori. 

Caracterul popular şi comunitar al jocului marionetelor 
(păpuşilor) pe mână explică — după opinia autorului — atitudinea 
ostilă a autorităților față de acest gen de spectacole. Pápusarii 
erau adesea victimele unor interdicții a reprezentatiilor, victimele 
unor serioase persecuții. Nu același tratament era aplicat mánui- 
e. V EDT Odds respectánd cu strictefe 
su Ărta pipüiriei : x iodată pe cele două elemente esențiale 

í pápusile pe mână): improvizafia şi satira. 

Păpuşile mánuite pe degete (pe mână) au jucat din totdeauna 
un teatru de improvizație şi satiră, de o vervă acerbă. plină de 
subintelesuri (uneori licentioasá), dar mereu capabilă să se 
modeleze după necesităţile momentului. Natura însăşi a publi- 
cului a făcut din acest tip de păpuşi interpretul indispensabil şi 
reprezentativ al multor nemulțumiri şi fárádelegi cărora pături 
largi populare le erau supuse. Sentimente multiple, nevoi, aspira- 
tii, deceptii, mânii şi revolte resimţite de oameni se eliberau 
„prin participarea la jocul păpuşilor. Elementul grotesc-caricatural 
al interpretării păpușăreşti, umorul grosier uneori, limbajul 
neingrijit al personajelor păpuşi, tentatia transfigurárii banditului 
în erou, fac să ne gândim la faptul că pápusile pe mână — avându-l 
prototip pe Pulcinella — se caracterizează printr-un stil de joc ce 
nu mai are nimic din teatrul cu actori. Charles Magnin considera 
teatrul de păpuşi prin structura lui, prin modul său de manifestare, 
drept o „parodie a vieţii umane, protescă, antiteză a două exage- 
tări, dintre care una micşorează până la exces proportiile spetei, iar 
cealaltă măreşte fără măsură defectele individului“. Recunoaştem 
în acest cadru trăsăturile esenţiale ale modalităţilor de manifestare 
ale teatrului de păpuşi, din vremuri străvechi până in epoc: 
modernă — lumea scenică a lui Pulcinella, populată de nenumă- 
rate rubedenii: Punch, Pollichineles, Hanswurst, Kasperl, 
Petruska, Karagóz, Vasilache, Pierrot, Guignol, iluminánd un 
adevárat pantheon de magice personaje, de vrăjitori si zeități 
ale unui altfel de teatru. | 

Aflăm din comentariile lui Roberto Leydi că sunt destule 
dovezi care să confirme că în secolul XVII şi XVIII, pieţele 
publice din Italia găzduiau cu mare succes spectacole de pápusi 
pe mână, in care vedeta cea mai cunoscută (şi adesea cea mai 
neobrázatá) era Pulcinella. [ 

Cele două tipuri de teatru, cel cu păpuşi pe mână si cel cu 
păpuşi pe sfori îşi află sorgintea, iniţial, în izvoarele Commediei 
dell” Arte. Arlechino, Brighella, Pantalone, Doctorul, Tartaglia, 
Florinda si Rosaura se regásesc pe ambele tipuri de scene; dar 
caracterul si natura lor diferă căci teatrul de marionete pe sfori 
este mai sensibil faţă de procesul regresiv suferit de personaje 
când acestea părăsesc teatrul de bâlci (ambulant) pentru a juca 

în teatrul stabil. Personajele din teatrul de marionete pe sfori 
sunt, în fond, caractere goldoniene în vreme ce păpuşile pe mână 
îşi trăiesc timpul lor de tinereţe şi de vigoare prin aventurile 
şi ritmurile lui Pulcinella şi ale partenerilor lui, repertoriul de 
improvizație, farse, povestiri eroice, povestiri de dragoste, vechi 
legende şi mituri populare, iar păpuşile pe sfori (marionetele), 
prin repertoriul pe care şi-l aleg (adevărate texte dramatice 
aparținând unor scriitori consacrați, partituri muzicale ale unor 
pagini de operă, scenarii pe motive religioase), se afirmă în 
contextul unor reprezentații ale maturității stilistice, valorificând 
chiar perucile albe şi îmbrăcămintea de mătase. 

Vom încerca să prezentăm în cele ce urmează câteva căi, 
câteva trasee prin care se dezvoltă în țările europene, pe parcursul 
epocii moderne, arta animației, pornind în primul rând de la 
influențele italiene ale Commediei dell'Arte, şi, desigur, de la 
rădăcinile proprii locale, aparţinând zestrei culturale şi artistice a 
diferitelor popoare din: Franţa, Anglia, Belgia, Olanda, Spania, 
Germania, Polonia, România, Rusia etc. 

In timpul Renaşterii şi în cele două secole care urmează, 
Europa era, totuşi, o lume deschisă. Contactele culturale, comer- 
ciale, cele politice şi diplomatice făceau ca spiritul timpului să 
se regăsească simultan în toate punctele cardinale ale continen- 
tului, iar miezul unor conflicte şi a unor contradicții sociale şi 
economice foarte puternice — declanşând mari revoluţii sau mari 
războaie, făcea ca simțămintele oamenilor să fie pretutindeni 
aceleaşi în faţa nedreptátilor, în fata sărăciei, in fata dominatiilor 
totalitare, politice sau religioase. Ştiinţa, învățământul, dar mai 
ales artele, şi cel dintâi muzica, teatrul, literatura, au determinat 
prin natura lor un vast si impresionant câmp al comunicării. 

i Manifestarea dezlántuitá a reprezentatiilor trupelor de come- 
dieni italieni invadează întreaga Europă. Păpuşarii — adesea şi 
actori ai spectacolelor de „teatru mare“ îl recomandă pe Pulcinella 
ca pe un personaj cu un mare neastâmpăr care nu iartă pe nimeni 
i nu are de gând să mai lase lucrurile vieții într-o dulce amortire. 
Pune tuturor întrebări dintre cele mai stranii şi este el însuşi 
pregătit pentru a răspunde într-un chip neaşteptat. Primele turnee 
de amploare cu „Buratinii“ italieni ai lui Giovani Briocci au loc 

în Franța în 1610 — după cum ne spune Gaston Baty. Giovani 
Briocci se instalează la Lyon — unde îşi montează ,castelutul* 
pe caldarámul din oraş. Briocci isi atrage imitatori şi vestitul 
Guignol se va naşte peste două secole din sămânța de păpuşărie 
presărată de italian. El ajunge la Paris şi se instalează la piciorul 
lui Pont-Neuf, unde Castelutul său se sprijină pe unul dintre 
piloni. In 1649, italianul devine Jean Brioché iar Burattino îl 
lasă în locul lui pe Polichinelle, care adresează o misivă 
cardinalului-ministru Mazarin, prezentată astfel: 


„Servitorul vostru, în orice ocazie, 
Sunt eu, Polichinelle 

Ce stau de pază 

La poarta Nesle“ 


l'oarte apreciat pretutindeni, acest Polichinelle a fost onorat 
cu invitaţia la curtea regală. În 1669, trupa lui Brioché oferă astfel 
o serie de spectacole pentru copii înaltei nobilimi. Spectacolele 
se bucură de aprecierea multor personalităţi ale timpului, în 
ciuda obrăzniciilor lui Polichinelle şi atitudinilor lui anarhice 
(prin care sunt miscate instinctele contestatare ale francezilor). 
La moartea lui Jean Brioché, fiul său Francois a continuat cariera 
tatălui. Lumea bună cheamă peste tot marionetele pentru repre- 
zentatii în palate, castele, resedinte somptuoase, din simpla 
plăcere de a „cobori“ în lumea reală (grosieră). Însăşi ducesa 
de Berry le invită pe la 1713, la Versailles, pentru a-l distra pe 
bătrânul Ludovic al XIV-lea, care îşi petrecuse multe momente 
ale vieţii, dintre cele mai plăcute, în copilărie si în tinereţe, în 
preajma marionetelor. Voltaire însuși participă la spectacole şi 
le declară excelente. Petru al III-lea al Rusiei avea şi el trupa 
lui de actori de lemn. În Ungaria, prinţul Esterhazy îşi amenajase 
o scenă minusculă pentru păpuşi în propriul castel. Haydn le 
dedică cinci scurte opere. „Furtuna revoluțiilor spulberă mario- 
netele aristocrate. Pentru a supravieţui, mânuitorii-păpuşari 
devin revoluționari patrioți, iar pápusile sunt nevoite să arboreze 
cocarda tricoloră şi bereta roşie a insurgenților. Polichinelle, 

respectând moda vremii, își pierde capul pe eşafod, spre deliciile 
publicului.*** "la 
Data şi locul apariţiei lui Punch — urmaș al lui Pulcinella — 
în Anglia — este 9 mai 1662, la Covent Garden, în inima Londrei. 
Autorul acestei mari premiere era, după cum ne povesteşte Alain 
Recoing — in studiul sáu publicat in Les marionnettes (1982) — 
tot un pápusar italian: signor Pietro Gimonde din Bologna, zis 
signor Bologna, alias Pulcinella. El fusese atras la Londra de 
serbările (festivitățile) Restauraţiei si de liberalizarea legilor 
teatrului — editate de Cromwell. Trupa lui Pietro Gimonde 
practica spectacolele „fantocini“ — marionete pe sfori, a căror 
perfecţionare, în opoziție cu aspectul primitiv al pápusilor pe 
degete (pe mână) — constituise motivul de succes al pápusarilor 
italieni în toată Europa. Protipendada Londrei se înghesuise la 
Covent Garden şi acest succes îi aduce lui Gimonde, în acelaşi 
an, invitaţia la White Hall pentru a juca aici în faţa regelui. Prima 
reprezentaţie de la Covent Garden nu e decât un fenomen privi- - 
legiat de istorie. Biserica St. Paul poartă o placă comemorativă 
marcând acest eveniment. Aflăm că în zilele noastre, The May 
Fair Commitee, animat de Covent Garden Community Theatre, 
continuă sărbătorirea acestei reprezentații. În fiecare an, păpuşarii 
din Marea Britanie, la care se alătură uneori păpuşari străini, se 
unesc aici, unde, în aceeaşi biserică, se desfăşoară nenumărate 
reprezentații păpuşăreşti. Un serviciu religios solemn este oficiat 
aici în fata pápusilor ținute în picioare de mánuitorii lor. 
Este foarte interesant de cercetat si analizat genealogia lui 
Punch stabilită de George Speaight, care arată o dublă filiatie 
engleză $i continentală a personajului. O prezentăm cu gândul 
la posibilitatea oricărui cercetător de a regândi schema, în 
condiţiile altor personaje de mare interes. 


Di e, 
Gaston Baty — Histoire des marionnettes, Paris, 1959 

Genealogia lui Punch 


Surse continentale Surse englezești 


Reprezentafie de marionete 
greceşti bazată pe pantomima 
dorică (circa 500 ani i. de H.) 


Reprezentatie de marionete 
romane bazatá pe farsele 
atellane (circa 500 ani î. de H.) 


Reprezentaţie de drame 
religioase dată de marionete, 
bazată pe misterele jucate în 
„biserici (1400-1550) 


Reprezentatie de marionete dată 
de menestreli, bazată pe tradi- 
tiile folclorice (circa 500-1550) 


Marionete italiene născute din 
Commedia dell” Arte, 
(1550-1600) 


Marionete elizabetane de 
tradiție populară (1550-1640) 


Marionetele sunt singurul 
teatru autorizat în Anglia 
(1640-1660) 


Pulcinella şi Polichinelle 
(Napoli) (păpuşă franceză) 
(1600-1660) 


Punchinello introdus în reprezentațiile de marionete engleze 
(1660-1700) 


Punch, clovnul tuturor jocurilor de păpuși (1700-1800). 
Marionete pe sfori. Soţia lui Punch se numeşte Joan. 


Punch şi Judy devine teatrul popular din străzi şi se transformă în 
păpuşi pe degete. Introducerea de capete (chipuri) politice 
de actualitate. 


Ceea ce i-a uimit pe istoricii teatrului de marionete este 
popularitatea imediată a lui Polichinelle care, în câţiva ani, va 
căpăta marele rol principal în toate spectacolele populate de 
marionete sub forma sa definitivă de Punch. Marele învins de 
către acest uzurpator este bătrânul erou al ,,moralitátilor" şi 
farselor elisabetane: Old Vice. 

lesiti din temple pentru a regási pe strázi un public popular, 
primii „motion-men“ (mánuitori de păpuşi) au oferit un teatru 
miniaturizat, datorat necesităţilor reprezentatiei ambulante care 
relua temele şi personajele misterelor şi miracolelor inspirate din 
baladele naţionale si din eroii lor. Ca peste tot aiurea, influenţele 
profane au căpătat un rol tot mai mare. În prima treime a secolului 
al XV-lea asistăm la apariţia unei noi forme dramatice: „mora- 
litățile“, în care se conturează comedia de caracter şi care va duce 
la comedia de moravuri, apoi la înflorirea teatrului elisabetan. 
Aceste „moralităţi“ puneau încă în scenă teme importante bazate 
pe personificarea virtuţilor şi viciilor (printre care cele şapte 
păcate capitale). 

Eroul acestei piese, cunoscut sub numele de Old Vice (vechiul 
viciu) citat de Shakespeare în Noaptea regilor, reprezintă 
ansamblul tuturor viciilor. Acest fenomen de condensare, de 
sintetizare a unor simboluri era monedă curentă pentru ca 
spectacolul să poată fi asigurat de un număr restrâns de interpreți 
(uneori chiar de unul singur). Acest obicei, născut din necesităţile 
economice, a fost o regulă în Anglia, ca peste tot în Europa: 
arhivele poliţiei din acea epocă sunt pline de cereri de autorizaţie 
ale directorilor de trupe sau ale comediantilor care, neputând 
să menţină în activitate o companie de actori în carne si oase, 
doresc să supraviețuiască dând spectacole de marionete, mai 
puţin costisitoare. Old Vice, rege de farsă, îmbrăcat în cârpe şi 
zdrente, chintesenfa viciilor, îşi asumă rolurile tuturor ticálosilor 
din , moralitáfi*, Gásim aici, in germene, unele aspecte caracte- 
ristice ale dramaturgiei lui Punch: simularea, cruzimea, sálbáticia 
sexuală, răutatea gratuită, tema pedepsei, a imoralitáfii, a crimelor 
şi moralizării din final pe care Punch îl deturnează în profitul 
jenă " E etapá, ultima - triumful lui Punch 

mat pot face mentiuni asupra a douá 

personaje care — între Viciu si Punch — vin să completeze această 
bogată ascendență. Pentru rațiuni de morală, viciul eşua în 
demersurile sale: făcut pentru a arăta cum răul atacă binele, apoi 
eşecul răului şi finalmente pedepsirea lui Old Vice era fără 
excepție dus în iad pe spatele Diavolului. Dar întâmplarea lăsa, 
din ce în ce mai mult loc comicului, favorizând apariția de noi 
tipuri: „mitocanul“ si „clovnul“. Născut poate din roluri ce 
existau deja pe scena engleză, mitocanul capătă importanţă pe 
la 1560, exact cu 100 de ani înainte de Punch. EI prefigurează 
un alt personaj ce se va dezvolta plenar prin 1590: clovnul. 
Aceste două personaje marchează emanciparea unui comic stin- 
gher încă la Viciu care nu era decât „funcţionarul Diavolului“, 
Dezvoltarea caracterului din ce în ce mai individualizat al 
mitocanului şi mai ales al clovnului va duce la diluarea rolului 
Viciului şi la apariţia pe scenă a caracterelor $i personajelor din 
popor: hangiul, morarul, tăietorul de lemne, țăranul tárgovet 
devenit valet etc., o întreagă lume de meseriaşi caraghiosi 
prezenți si în Noaptea regilor a lui Shakespeare. Evoluţia 
comicului nu va rămâne unica virtute a noilor veniţi: ei introduc 
pe scenă categoria socială personalizată a „oamenilor mărunți“, 
de unde se va naște satira mai realistă, mai critică la adresa 
puterilor sociale reale. Această evoluţie va marca o inásprire a 
tonului si o accentuare a aspectelor revendicative. | 

În 1824 Payne Collier, autor și editor, descoperă o baladă 
populară care concentrează întâmplările preluate de una din 
versiunile scenariului cu Punch şi Judy. Se poate constata în 
acest scenariu modelul exemplar al commediei dell'Arte si al 
scenelor cu clovni: situaţiile sunt fixe în timp ce variațiile textului 
scot în evidenţă instinctul sau inventivitatea actorului, bagajul 
său cultural. Această zestre culturală se extinde, în cazul mario- 
netei, la tehnicile proprii mánuirii. 

Strengáriile (şotiile, poznele) lui M. Punch 


Oh! Dafi-mi o clipă ascultare! Am să vă povestesc o întâm- 
plare; cea a lui M. Punch care a fost un derbedeu fără credinţă 
şi un ucigaș. El avea o nevastă şi un copil, amândoi de o frumu- 
sepe fără seamăn. Numele copilului nu îl ştiu; al mamei era 
Judith. M. Punch nu era atát de frumos ca ea. El avea un nas 
de elefant, domnul! In spate i se ridica un gheb înalt cát şi capul; 
dar asta nu-l împiedica, zice-se, să aibă o voce seducătoare, ca 
de sirenă si cu vocea asta o seduse pe frumoasa tânără Judith. 

Dar era crud ca un turc şi, tot ca un turc, nu se putea mulțumi 
cu o nevastă deşi legea îi interzicea să aibă două, sau doud zeci 
şi două, chiar dacă le-ar fi satisfăcut pe toate. Ce-a făcut scele- 
ratul în situația asta? Intrefine o femeie. 

D-na Judith descoperi fapta si în furia geloziei se legă de 
nasul soțului şi de cel al nebunaticei fiitoare. La care Punch 
se supără, işi luă poza de actor tragic şi cu o lovitură de baston 
ii crăpă capul. Vai! ce monstru! H 

Inşfăcă apoi pe fragedul moştenitor ...oh! tată denaturat! 
şi-l aruncă pe fereastră de la etajul al doilea, căci prefera s-o 
posede pe femeia iubită şi nu se sinchisea de copil mai mult decât 
o priză de tutun. 

Părinţii nevestei veniră la oraş să-i ceară socoleală de 
procedeul folosit. El, domnul, lud un ciomag pentru a-i intám- 
pina si le servi „acelaşi sos" ca si soției. Indrăznea chiar să 
susțină că legea nu era a lui, că puţin îi păsa de ea şi că, dacă 
justiția punea gheara pe el, o învăţa el minte! 

După care începu prin lume atât de amabil şi seducător cum 
era, intrucát numai trei femei i-au refuzat lecţiile instructive. 
Prima era o fată de la țară; a doua — o pioasă stareță, a treia, 
„tare aş vrea să vă spun ce era, dar nu îndrăznesc: era cea 
mai „pătată dintre pătate “. 

„In [talia întâlnim femeile de cea mai proastă speţă; in 
Franța aveau vocea pifigăiată; în Anglia, timide şi prudente 
la început, deveneau mai târziu cele mai Jocoase din lume; în 


116 


Spania erau mándre ca nişte infante, deşi fragile; in Germania, 
toate erau de gheaţă; de aceea nici nu mai merse mai departe; 
spre nord; ar fì fost o nebunie. 

In toate aceste drumuri nu-şi făcea scrupule şi se juca cu 
viaa bărbaţilor. Tafi si frați, toţi treceau prin labele lui. Tremuri 
numai cát te gândeşti la cumplita dâră de sânge pe care l-a 
vársat in drum. Și cu toată gheba lui din spate, nici o femeie 
nu-i rezista. 

5e spunea cá semnase un pact cu Ucigd-l Crucea, cum i 
se zice; dar si de-as şti mai multe, nu vi le-ag spune. Poate de 
asta avea el asemenea succese peste tot. Dar cred cá $i femeile, 
5-0 recunoaştem, erau aşa şi asa. 

La sfârșit se întoarse în Anglia, libertin si adevărat corsar. 
De îndată ce ajunse la Douvres își luă un nume nou. Poliția, 
în ce o privea, luă măsuri abile pentru a-l intemnifa. Punch fu 
arestat într-un moment când nici nu se gândea la asemenea 
soartă. 

Se apropia totuși ziua în care le trebuia să-și plătească dato- 
riile. Când fu pronunțată sentința îi veniră în minte tot soiul de 
smecherii în legătură cu execuţia; si când călăul cu fruntea 
incruntată sinistru îl anunţă că totul e pregătit Punch îi făcu 
un semn cu ochiul şi-i ceru permisiunea să-şi vadă amanta. 

Pretinzând că nu ştia ce să facă cu funia ce atârna din 
spânzurătoare, domnul băgă capul călăului în laf şi-l scoase 
pe al său teafăr. În fine, dracul veni să-şi ceară datoria, dar 
Punch îl întrebă ce voia să însemne asta, căci probabil era o 
confuzie, el neavând cunoştinţă de un astfel de angajament. 

Ah! n-ai cunoştinţă de asta! strigă dracul. Foarte bine! Am 
să te fac eu să afli. Si îndată se incdierard cát putură mai sălbatic. 
Dracul se lupta cu furca lui, pe când Punch n-avea decăt bastonul, 
dom le, si cu toate astea îl ucise pe drac, asa cum se şi cuvenea. 
Uraa! Old Nick a murit, dom le. 


Şi în Spania, ţara în care episoade din capodopera lui 
Cervantes — Don Quijote de la Mancha — fac referire la repre- 
zentatii păpuşăreşti, în secolele XVI-XVIII influența modelelor 
italieneşti constituite în arta de animaţie este pe deplin recunoscută. 

Aici, Don Cristobal — Pulchinella — devine eroul vestit al unor 
piese şi scenarii dramatice scrise din capul locului pentru teatrul 
de păpuşi. Mari autori dramatici precum Lope de Rueda şi mai 
târziu F. Garcia Lorca sau Ramon del Valle-Inclan vor privi cu 
interes si pasiune teatrul de păpuşi şi vor scrie piese destinate 
spectacolelor de marionete. Numeroase mărturii semnalate de 
cercetători atestă însă şi faptul că teatrul de păpuşi spaniol îşi 
păstrează şi orientarea religioasă în alcătuirea repertoriului, pe 
lângă tendinţele evidente de laicizare. 

Germania si Austria, spatii culturale de mare importanță 
pentru afirmarea unor tendinte indreptate spre progres, spre o 
lume modernă, este zona în care interesul oamenilor pentru 
creația din domeniul ştiinţei şi tehnicii, din domeniul artelor si 
filosofiei creează, precum mai spuneam, un adevărat spirit de 
avangardă pentru țările întregului continent. Teatrul de marionete 
isi avea si el în acest context cultural un loc privilegiat, în primul 
rând pentru natura-i ludică, pentru veselia şi buna dispoziţie pe 
care le dezlüntuia jocul pápusilor. În spiritul locurilor, nenumá- 
rate personaje simbolice, întruchipări misterioase, pline de real 
$i fantastic, cu o mare putere de impresionare, populau reprezen- 
taţiile pápusarilor. Exista aici şi o îndelungată tradiţie a meste- 
sugului construirii diferitelor tipuri de păpuşi — de la cele 
mecanice — automate, destinate orologiilor sau distractiilor din 
piețele publice, în zilele de sărbătoare, la cele cu sfori şi la mario- 
netele pe degete folosite de mici grupuri de păpuşari în repre- 
zentaţii religioase de continuitate. Cu o vechime de câteva secole, 
legendele populare, scenetele satirice, povestirile eroice, cărora 
li s-au adăugat farsele lui Hans Sachs, din secolul al XVI-lea, 
au constituit baza repertorială a pretuitelor spectacole păpuşăreşti 
vreme îndelungată. Pe acest fundal, trupele de pápusari italieni 
ȘI francezi sunt primite cu mare bucurie în turnee şi în Germania, 
aventurile si isprávile lui Pulcinella (Polichinelle) fiind savurate 
pe deplin de largi categorii de public. Ba mai mult, în scurtă 
vreme, marionetiştii germani îl prezintă în spectacolele lor pe 
Hanswurst ca fiind — după apucături şi stil de joc — o rudă foarte 
BP Vatcuchioeton doi eroi proveniţi din Commedia dell” Arte. 

à, în viziune populară, un personaj arhetipal 

aparținând spaţiului german — spre care sunt indreptate ságeti 
pline de satiră și ironie. Hanswurst este prin tradiție lacom, betiv, 
fricos, obscen. 

Una dintre temele preferate ale secolului al XVII-lea în 
teatrul de păpuşi german este cea legată de legenda Doctorului 
Faust — personaj care, pasionat de ştiinţele oculte, face pact cu 
Diavolul pentru a-şi recăpăta tinerețea $i a deveni stăpân al lumii. 
Subiectul încărcat de semnificaţii filozofice şi psihologice, desfă- 
şurat pe parcursul a multor momente şi întâmplări pline de ten- 
siune, stârneşte un mare interes pentru creaţia literar-teatrală. 
Pe de o parte, nenumărați scriitori abordează subiectul în sferele 
lor, pe de altă parte, publicul foarte numeros doreşte să participe 
la reprezentații în care legenda lui Faust scoate la iveală universul 
fabulos şi încrâncenat al celui care încheie pactul cu lumea întu- 
nericului, spre pilde de înțelepciune si poveţe în care binele să 
triumfe. 

Goethe participă în anii de tinereţe la un spectacol de păpuşi 
prezentat într-o piaţă publică (într-un bálci), un spectacol ce ave: 
ca subiect nemaipomenitele întâmplări ale Doctorului Faust în 
iad. Povestirea dramatică a reprezentatiei văzută de Goethe era 
o variantă populară a legendei în care apărea şi Hanswurst în 
rolul lui de servitor. Am avut prilejul să intru în posesia unui 
asemenea text, jucat şi astăzi de multe teatre de păpuşi din 
Germania. Aflându-mă la Zwickau, invitată la o sărbătorire 
importantă a Teatrului de păpuşi (1980), prin amabilitatea 
prietenei mele Antje Hohmeth — pictorița scenografá si direc- 
toarea teatrului — am aflat unele detalii despre repertoriul teatrelor 
germane. „Faust în iad“ era o piesă jucată cu prioritate. Am tradus 
textul prin bunăvoința poetului Horst Fassel care a locuit mulți 
ani la Iaşi. Vom prezenta un extras din acest text în ideea de 
a-l percepe pe Hanswurst prin reacțiile lui comportamentale. 
Avem în faţă scena dintre Ducele de Parma si Hanswurst — 
trimis al Doctorului Faust pentru fixarea datelor unei întâlniri 
ce urma să aibă loc între Faust şi Duce. 

Hanswurst: Eu sunt un mare vrăjitor! Cel mai mare! 

Ducele: As fi curios sd văd şi eu unele dintre vră jitoriile dumitale. 

Hanswurst: Vrefi sd vedeți câte ceva din arta mea? 

Ducele: Da. 

Hanswurst: Vă stau la dispoziţie. Doriţi să vedeți ceva măreț? 

Ducele: Da, ceva extraordinar. 

Hanswurst: Vreţi să vedeţi venind o mare inundație care să ne 
înece pe amândoi? 

Ducele: Nu, asta nu vreau să văd. 

Hanswurst: E ceva tare de tol. 

Ducele: Mai bine arată-mi altceva. 

— Hanswurst: Deci să fie altceva... Puteţi să vedeţi căzând din cer 
o piatră de moară, care să ne bage zece cofi în pământ. 
E ceva măreț! 

Ducele: Viaţa mi-ar fi în pericol... Nu vreau să văd aşa ceva. 

Hanswurst: Atunci am să vă arăt ceva animalic. 

Ducele: Despre ce e vorba? 

Hanswurst: Voi produce fum, fără să am nevoie de foc! 

Ducele: Asta trebuie să fie foarte frumos. Ia să vedem! 

Hanswurst: Bineînţeles că e foarte frumos. Numai că nu are 
duhnealá prea bună... 

Ducele: Vrei să spui... morală. 

Hanswurst: Duhneală sau morală e acelaşi lucru... Dar ácum 
daţi-vă din preajma mea ca să nu vă lovească din plin. 
(Vrăjeşte) Hochea... Mochea... rectus... malagus... 

Ducele: Ei, nu termini odată? 

Hanswurst: Răbdare, răbdare... că e pe vine. 

Ducele: Durează cam mult. 

Hanswurst: Un lucru bun are nevoie de timp. Imediat. Fiţi atent! 
Acum! (Ridicá un picior şi dă drumul la un spiritus 
familiaris.) 

Ducele: Aha! Hotomane, acum ştiu ce fel de vrăjitor esti! 


Marele Goethe afirmă în nenumărate ocazii cá întâlnirea pe 
care a avut-o cu teatrul de păpuşi, în faţa unui spectacol de bâlci 
i-a lăsat o foarte puternică i impresie, arta marionetelor devenind 
un prilej de mare bucurie pentru sine în toate etapele vieții, iar 

întâmplările fabuloase prin care Doctorul Faust le-a trăit prin 
contractul lui încheiat cu Diavolul — atât de neașteptat prezentate 
în universul păpuşăresc — i-au dat motiv de inspiraţie in conce- 
perea celebrei sale opere. 

Revenind la personajul nostru reprezentativ care a dat 
vigoare teatrului de păpuşi german în secolele XVII, XVIII şi 
XIX, avem de menţionat şi faptul că acesta a determinat serioase 
influenţe şi asupra breslei păpuşarilor din Austria şi Cehia. 
Kasperl şi Kasparek — frați adevăraţi ai lui Hanswurst îşi fac si 
ei apariţia sub aceeaşi zodie plină de succes, purtând desigur 
și unele nuanţe de particularitate legate de simbolurile locurilor 
în care s-au născut. În tot acest spațiu cultural teatrul de păpuşi 
a cunoscut poate în acel timp al „tinereţii“, al „maturității“ şi al 
„bătrâneţii cu peruci albe“, ca si în Franța, Italia, Anglia, Belgia 
şi Olanda, perioada sa de maximă înflorire. Spectacolele de 
marionete cu un profund caracter popular ce înveseleau mii şi 
mii de spectatori (se spune că începând cu secolul al XVII-lea 
nu exista nici un oraş în Germania care să nu-şi aibă minimum 
un teatru propriu de păpuşi, iar la începutul secolului al XVIII-lea 
marile teatre au făcut o campanie împotriva marionetelor, pentru 
a-şi îndepărta marea lor concurență din relaţiile cu publicul) 
atrăgeau şi admiraţia unor mari personalități din lumea oamenilor 
de ştiinţă, literatură, muzică etc. Epoca de aur a celebrelor specta- 
cole de operă cu marionete se desfăşoară într-o mare strălucire, 
având ca punct de pornire compoziţii create special de mari 
muzicieni ca Haydn, Mozart ş.a. Scriitori de renume (Goethe, 
Lessing, Tieck, Kleist) au scris pentru sau despre teatrul de 
marionete cu o evidentă insufletire si emoție. Piesa lui Ludwig 
Tieck, Hanswurst emigrant (1795) este un adevărat pamflet si 
reuşeşte să prezinte disponibilitatea păpușilor pentru o panora- 
mare caricaturală, parodică, a unor evenimente politice şi sociale 
petrecute în țări ale Europei după Revoluţia Franceză de la 1789. 
Totodată, replicile lui Hanswurst din finalul piesei par să sinte- 
tizeze o istorie întreagă a teatrului de marionete, care a trecut, 
în întregul continent, prin perioade de glorie şi perioade de 
vicisitudini, prefigurând un veac şi jumătate de criză, de succese 
tot mai rare, un veac şi jumătate de amortire si neputinţă. 


121 


Hanswurst: Ah, minunat! Aş putea povesti zile întregi. 
Dumneavoastră ştiţi, Gattsched * m-a izgonit pentru că voia să 
joace singur rolul meu. Inváfafii au făcut cauză comună cu el, 
pentru că eu le stăteam in cale. Lessing şi alfi câțiva oameni 
de nădejde s-au interesat de mine, dar asta n-a ajutat la nimic; 
cei mai mulți erau împotriva lor: a trebuit să plec. Mi-am părăsit 
trist patria. Am hoinărit în toată lumea, am fost soldat, învăţat, 
scriitor. Am zugrăvit viața lui Trenk** şi Dumouriez, am scris 
multe pagini în piesele lui Katzebue***, întreaga sa carte despre 
nobilime, în Viena am redactat „Revista Vieneză “, iar cel mai 
nou produs al meu este „Flautul fermecat“ şi căteva studii în 
„Horen“. Acum i-a făcut plăcere unui poet foarte actual să mă 
aducă înapoi pe scenă (către publicul din stal) si să mă introducă 
intr-o adunare aga de aleasă. Ah, din păcate, acesta nu mai este 
adevăratul Hanswurst. Capul şi mădularele lui sunt din lemn, 
domnii, colegii mei, sunt chiar din piele! Afi fost foarte binevoi- 
tori când ne-aţi luat drept persoane adevărate. Fiţi la fel de 
îngăduitori si faţă de autor şi inchipuifi-vd că v-aţi amuzat la 
farsele sale; eu şi cei din compania mea vom dormi apoi bine şi 
dacă dumneavoastră, acum, vreți să mai aplaudaţi puţin, nu 
vă mai cer să faceți nimic: mergeţi şi dumneavoastră la culcare, 

iar eu am onoarea să vă doresc noapte bună!" * 


- De asemenea, impresionantul eseu al lui Kleist Despre 
Teatrul de Marionete, scris la sfârşitul veacului al XVIII-lea, 
lasă parcă cititorilor gustul unei profunde amărăciuni pentru 
neputin(a lor de a fi eunoscut epoca de aur a marionetelor, epoca 
afirmării acestor delicate făpturi pline de mister, de nevinovăție 


: J.C. Gottsched (1700-1766) — dramaturg si teoretician german de orientare 

clasicizantá; în colaborare cu celebra actriță a vremii Carolie Neuber îl 

alungă pe Hanswurst din teatrul german. Actriţa dispune arderea simbolică, 

^. Leipzig (1737) a unei păpuşi care-l reprezenta pe Hanswurst. 

» Ky 1 renk (1726-1794) — general austriac bánuit de spionaj, a fost ghilotinat 
Katzebue — dramaturg german, victimă a unui asasinat politic 


III ur anb : . M : 
* Ludwig Tieck — Hanswurst emigrant, Biblioteca germană, Editura 
Junimea, 1997 

şi inefabil, primite sigur sub gratia divină a lui Dumnezeu, după 
spusele marelui autor romantic german. 

Ne vom opri în cele ce urmează la câteva momente de vârf 
ale artei păpuşăreşti din secolul al XIX-lea care reprezintă ultimul 
ei val de înflorire înaintea unei lungi perioade de criză determi- 
nată de vremurile noi, de la sfârşitul secolului al XIX-lea şi ale 
primelor decenii ale secolului XX — vremuri răvăşite de nemul- 
țumiri şi conflicte sociale, de asupriri ideologice, de ambiţii 
acaparatoare şi cotropitoare, de patimi dictatoriale. Cercetările 
lui Gaston Baty, ale lui Jacques Chesnais şi Paul Fournel ne oferă 
foarte multe date despre cea de-a doua mare etapă de dezvoltare : 
marionetelor in Europa. După triumful lui Pulcinella, Polichinelle, 
Punch, Hanswurst, Kasperl, Petruşka, aflám că in Franţa — din 
aceeași sămânță răsădită de Commedia dell” Arte — apar tulpinile 
viguroase ale unor noi florescente păpușăreşti; printre ele numă- 
rându-se cu celebritate Guignol la Lyon şi Lafleur în Picardia. 

După Revoluţia Franceză, mizeria şi șomajul făceau ravagii 
la Lyon. Laurent Mourguet — tesátor de mătase, din tată în fiu, 
a fost nevoit să-şi schimbe meseria, la 20 de ani ai lui, pentru 
a supraviețui şi a-şi întreține familia. Se face negustor de bâlci 
şi dentist. Ca să-şi atragă pacienții începe să mânuiască păpuşi. 
Intrând cu tot mai multă pasiune în jocul pápusilor se consacră 
acestui joc şi abandonează meseria de „dentist“. Se pare că juca 
la început repertoriul lui Polichinelle, care trebuia neapărat să 
se certe cu cineva. Mourguet şi-a luat de îndată şi un „complice“ 
la reprezentațiile lui, pe Lambert Thomas, zis „Moş Thomas“, 
cunoscut violonist şi comic. Dar pentru că Moş Thomas era cam 
băutor şi adormea deseori în spectacol, Mourguet şi-a construit 
un partener ascultător, din lemn. Așa s-a născut mai întâi Gnafron. 
Guignol a fost creat câţiva ani mai târziu, după chipul şi asemă- 
narea lui Mourguet. Un anumit Girolamo, care venea din târgu- 
sorul italian Chignolo, l-a învăţat pe Mourguet cum să-și constru- 
iască o păpușă pe mână (după prototipul păpuşilor lombarde), 
care să-i semene întru totul. Păpuşa nou construită — Chignolo 
(Guignol) îşi făurea astfel un destin nemaipomenit. Ea înconjoară 
lumea la începutul secolului al XIX-lea şi face cunoscut aproape 

un veac şi jumătate farmecul teatrului de marionete moştenit de 
la Polichinelle. 

Jocul lui Mourguet — prin Guignol si Gnafron — se baza pe 
cáteva tipuri de personaje create prin improvizatie. Intrigile erau 
culese din fondul popular, poate din Moliére, si adaptate unor 
situaţii si evenimente curente. Primele texte scrise datează dintr-o 
perioadă cu vreo 20 de ani mai târziu, după moartea lui Mourguet 
(1844). T 

La începutul carierei sale, Mourguet juca singur in 
„casteluțul“ lui, având vreun jupân de ocazie şi ca ajutor în 
spectacol. Dar curând îşi formă o trupă restrânsă (din proprii 
copii — Etienne şi Rose-Pierrette). „Cine nu l-a văzut pe Guignol 
la cafeneaua din str. Port-du-Temple nu are decât o idee incom- 
pletă despre verva, veselia şi spiritul ce se dezlántuie în diver- 
tismentele noastre populare“ scria Onofrio în 1865. Abia în 
generația a doua si a treia, descendente din tradiţia lui Laurent 
Mourguet, vor fi stabilite repertoriul, stilul şi publicul teatrului 
Guignol. | 

In perioada 1840-1870 reprezentațiile Guignol devin foarte 
răspândite. Marionetele se instalează în cafenele şi joacă pentru 
un public istovit de muncă, adunat la o cafea, la o gustare şi un 
păhărel de vin — după orele de lucru. Pentru acest public Guigno! 
este o distracție dar are şi rolul de adevărată gazetă: comentează 
meniurile zilei, evenimentele din cartier, din oraş. Se povesteşte 
că în fiecare seară, un anume lider sindical venea la cafenea 
și se ducea în spatele „căsuţei“ pápusilor pentru a le povesti 
actorilor faptele deosebite petrecute peste zi şi a le sugera ce 
personaje pot fi „interpretate“ în următoarele reprezentații. 
Guignol impártáseste astfel necazurile si bucuriile spectatorilor 
săi: ar vrea şi el să mănânce mai mult şi mai bine, să bea după 
pofta inimii, să scape de proprietar şi de sărăcie pentru totdeauna. 
Personajul este dinamic, cu replică rapidă şi nu ezită să facă pe 
prostul atunci când trebuie. Istet si smecher, el îşi foloseşte 
admirabil naivitatea aparentă pentru a răsturna situațiile în 
favoarea lui. E generos, violent, zăpăcit, grosier. Mai târziu va 
deveni „filosof“ — „cântăreț“ de operă, un personaj ridicol şi 
fricos. În tinereţe este adesea un servitor la nişte patimi mărginite, 

uneori este cizmar, alteori negustor de mărunţişuri. Până când 
Guignol devine chiar țesător de mătase ca personificare a țesă- 
torului lyonez, va mai trece multă vreme. Gnafron este mai puțin 
vioi, mai episodic; este prietenul, confidentul, cel care ascultă 
păsurile altora, iar în funcție de necesitățile dramatice socrul 
sau rivalul lui Guignol. Un alt personaj din suita formației este 
Madelon. Ea acoperă toată gama de roluri, de la micuța logod- 
nică delicată, timidă, până la nevasta arțăgoasă, nesuferità. 
Rareori are un rol frumos şi se prezintă ca demna moștenitoare 
a tuturor eroinelor de batjocoră şi de chelfăneală a teatrului 
popular. Ca si în teatrul de bâlci, eroii principali sunt înconjurați 
de personaje secundare care formează o galerie variată de tipuri — 
ne informează loana Mărgineanu în studiul său despre Teatrul 
Guignol. Intrăm astfel în contact cu: Canezou, proprietarul avid 
de câştig, jandarmul, spiterul, judecătorul, grefierul, vecine 
vorbărețe si veşnic foarte curioase, tineri dornici să facă „partide“ 
strălucite, pupile nevoite să-şi croiască singure fericirea etc. 
Decorul reprezentaţiei este şi el clasicul decor al Commediei 
dell'Arte: o piaţă, casele de la colţuri, în fundal un birt, sau 
diverse interioare burgheze. Acţiunea se petrece întotdeauna 
la Lyon, epoca fiind sfârşitul secolului al XVIII-lea si începutul 
secolului al XIX-lea (prima sa jumătate). Costumul lui Guignol, 
Jacheta brună cu nasturii aurii, bicornul, codita de la spate, 
amintesc evident moda dinaintea Revoluţiei. Structura spirituală 
a personajului aminteşte de Figaro, de spiritul unui Beaumarchais 
sau Voltaire. 

Pe la mijlocul secolului al XIX-lea o serie de turnee ale 
trupei lui Mourguet, apoi turneele realizate de descendenţii 
primei echipe — la Paris şi în foarte multe regiuni ale Franţei — 
fac să se vorbească mult în ţară si peste hotare de succesul 
formulei de teatru Guignol, de nevoia păstrării acestei tradiţii 
păpuşăreşti moştenite din vremuri mai îndepărtate. Și, precum 
se cunoaşte, Muzeul de Istorie al oraşului Lyon îşi va face o 
datorie de onoare să valorifice şi să popularizeze aceste tradiţii. 

Dar, dincolo de bunele intenții care ar putea ocroti o veche 
zestre teatrală, viața îşi are legile ei, lumea merge înainte, formele 

mai vechi de manifestare culturală-artistică se schimbă, se 
înnoiesc. | 

În 1878 celebra cafenea Iyoneză este cumpărată de un oare- 
care Rousset, care-l împinge pe Guinol spre moda parodiilor. Şi 
astfel, în câțiva ani vechiul teatru îşi pierde orice contact cu 
tradiţia sa originară. Un alt eveniment peste ani aduce marione- 
tiştilor de la Lyon o nouă speranţă. Cafeneaua cu pricina este 
răscumpărată de către nişte rude prin alianță ale primului 
Mourguet. 

O echipă tânără îndrăgostită de reprezentațiile Guignol a 
avut ideea de a regândi programul teatrului într-o formulă 
modernă, formulă ce scăpase predecesorilor. Cu prilejul orga- 
nizării la Lyon în 1908 a festivitátii centenarului naşterii lui 
Guignol, ideile şi inițiativele tinerei echipe s-au transformat 
în fapte. Lua astfel ființă un Teatru-Cafenea (cu aproape 450 
de locuri) care avea să funcționeze multă vreme cu un randament 
deplin. Trupa era formată din artişti de excepție: decoratori, 
autori, păpuşari, muzicanți (pentru serile obişnuite) şi o orchestă 
(pentru serile de gală), scenografi şi constructori de păpuşi foarte 
iscusiti. Trupa dădea matinee pentru copii, spectacole de seară 
pentru adulţi şi adesea se împărțea în două când trebuia să 
meargă în turnee, în stațiunile climaterice de vară sau de iarnă. 
Repertoriul era diversificat: piese tradiționale, piese pentru copii, 
reviste şi parodii. Teatrul de pe cheiul Saint-Antoine devenise 
locul de întâlnire obligatoriu pentru intelectuali, artişti, politicieni. 
Si această echipă, sub conducerea Fraţilor Neichthauser a ținut 
Teatrul Guignol sub o adevărată înflorire până în anul 1953. 
De atunci, totul a început să decadă câte un pic. Cauze de tot 
felul — organizatorice, artistice — au scos din circuit bunul mers 
al unei formule de teatru mult apreciată de public. Dar Guignol 
este predestinat vieţii. Momentele de grea încercare sunt 
trecătoare. Simbolurile pe care le poartă acest gen de teatru sunt 
susținute, sigur, de forte ale „magiei“. Guignol, moştenitor de 
onoare al lui Polichinelle, rămâne mai departe viu, proaspăt, 
gata să reînceapă jocul cu aceeași poftă. Are nevoie doar de 


câteva suflete care să i se dăruiască si de vigoarea unor talente 
adevărate. 

Un descendent din a treia generaţie a lui Mourguet, Jean 
Brunel, zis Jean Guy Mourguet, înnebunit după lumea teatrului 
de marionete, hotărăşte, la vârsta sa de 25 de ani, să fondeze 
împreună cu prietenul său, Jean Clerc, propria sa trupă de păpuşi. 
Isi formează astfel o echipă şi se stabileşte cu ea într-o fostă 
prăvălie de cizmar. Fosta prăvălie se transformă în sală de spec- 
tacol şi acolo, încet dar sigur, Guignol îşi face reintrarea în scenă. 


Guignol în actualitate 


În liniile vechii tradiţii a jocului lui Guignol, se naşte un 
soi de reprezentații tip cabaret, cu accente de satiră socială 
şi politică, cu un comentariu păpuşărese adus la zi. Paul 
Fournel descrie într-o manieră palpitantă etapele de revigo- 
are a acestui vechi şi nou teatru de marionete, care a avut 
puterea, pe parcursul a două veacuri, să-și trăiască intens 
existenţa plină de peripeții, plină de succese, dar zguduită 
şi de căderi inevitabile, un teatru ai căror creatori, mereu cu 
spiritul tânăr, au înțeles că reintrarea în scenă nu înseamnă 
a imita farsele de odinioară ci a căuta o nouă configurare 
şi a găsi cu mult curaj tonul şi umorul vremii în care mario- 
netele se exprimă. Se construieşte în oraş un metrou sau un 
aeroport, se construieşte o centrală nucleară, se sistemati- 
zează străzi vechi ale oraşului, se atrage atenția publicului 
asupra problemelor oamenilor cu handicap. lată nenumă- 
rate aspecte ale vieții sociale şi comunitare. Guignol si 
partenerii lui de joc pot găsi motive de ironie, satiră sau pur 
şi simplu glume pentru a-și alcătui un scenariu cu întâmplări 
pline de haz, deconectante si în acelaşi timp cu o evidentă 
latură de angajare, de implicare în frământările si nclinistile 
vieţii de fiecare zi. Sunt îndreptate săgeți ironice, după caz, 
fie asupra primarului, fie asupra guvernării, fie asupra celor 
mai de sus capete conducătoare ale ierarhiei politice. 
„Publicul deschide ochii si urechile, mai întâi mirat, apoi 
pus să urmărească acțiunea. De câteva decenii sala nu se 
mai goleşte iar fidelii îşi bagă în pauze capul după cortină 

ca să şoptească actorilor vreo poantă despre unul sau altul 
dintre spectatori, pentru ca Guignol s-o servească publicului, 
«caldă», după pauză. Guignol e liber, aşadar, să spună azi 
ce vrea.** 


Pentru a contura în linii mari această etapă a artei anima- 
tiei în care Guignol este eroul principal al scenariului timp de 
aproape 200 de ani, trebuie să amintim cât de cât şi despre fratele 
lui din Amiens, nepretuitul Lafleur. Pentru că ceea ce a însemnat 
Guignol pentru Lyon, Lafleur înseamnă pentru Amiens. Se spune 
că acum 50 de ani, oraşul Amiens încă mai număra șase teatre 
de marionete. „Les cabotins“ sau mai corect „Che cabotans“, 
cum erau ele numite, erau nişte biete săli de maximum 100 de 
metri pătraţi unde se înghesuiau totuşi mulțimi de copii şi adulți, 
făcând săli pline la fiecare reprezentaţie, în timp ce teatrul muni- 
cipal — unul dintre cele mai frumoase din Franţa — nu era mai plin 
de jumătate. Păpuşile erau mânuite de familii de artişti. Repertoriul 
era foarte variat: dramă, comedie, vodevil, operă-comică. 

Protagonistul — după cum aflăm din însemnările lui Gaston 
Baty — era veşnic favoritul publicului, inevitabilul Lafleur (un 
puştan prăpădit cu fața rotofee, cu perucă, cu tricorn pe cap, cu 
veston roşu, cu jabou şi mai ales cu pantofi solizi, cu blacheuri). 
Personajul este contemporan cu Guignol. În fizionomia lui 
Lafleur se regăsesc pe ici pe colo trăsăturile semnificative ale 
picardului (picardezului) autentic. Ca valet şi valet de comedie, el 
are viciile categoriei sale sociale: o probitate nu prea scrupuloasă, 
este mincinos, băutor de nădejde, lacom de orice. Partenerii săi, 
mai puțin importanti, au apărut treptat şi cam efemer. Sandrine 
este soția lui Lafleur, Blaise — amicul fidel, patronul şi patroana — 
burghezi înstăriți, jandarmul, soldaţii. Ca si Guignol, Lafleur 
impreună cu partenerii săi, trăiesc perioade întregi de succes, 
inflorire. Totodată, ei nu sunt scutiţi nici de etape de declin, de 
instráinare de public, de căutări fără rezultate. Când însă artişti 
pasionaţi îl descoperă pe Lafleur, reintrarea în scenă se face firesc, 
prin idei noi, prin scenarii pline de surpriză, prin atragerea 


* Paul Fournel — Les marionnettes, Bordas 1982, Paris 

publicului către o problematică vie, de care se simte legat, 
interesat. 


MARIONETELE ÎN EXTREMUL ORIENT 


Am urmárit in perioada Renasterii tárzii — precum si de-a 
lungul secolelor XVII-XIX — dezvoltarea artei de animaţie în 
principalele țări ale Europei. Atenţia ne-a fost îndreptată si asupra 
fenomenului teatral păpuşăresc manifestat in Asia Mică, precum 
$i în spatii culturale ale Orientului (India şi China). Ar fi acum 
interesant de observat ce s-a petrecut în domeniul pe care noi 
îl cercetăm, tocmai în Extremul Orient, în Tara Japoniei, în timp 
ce in Europa, Polichinelle, Hanswurst, Petruska, Kasperl, Punch, 
Guignol etc. cucereau lumea spectacolelor, cucereau un public 
extrem de numeros, aparținând tuturor păturilor sociale, printr-o 
formulă aparte de reprezentații — având la origine filonul come- 
diei populare realiste greco-latine, influența Commediei dell” Arte. 

Am avut prilejul să observăm, de asemenea, că în privința 
abordării limbajului artistic al teatrului de animaţie, în lumea 
orientală, accentele se pun pe sugestie, pe stilizare, pe simbol, 
atât în privinţa construcției pápusilor si marionetelor, cât si in 
privința modalitátilor de animare a acestora. Teatrul de păpuși 
curopean pune accent pe realismul fizionomiilor, a gesturilor, 
a reacțiilor comportamentale ale actorilor-marionete. Dacă în 
Orient actorii teatrului mai iau modele comportamentale si de 
expresie de pe scena păpuşilor, în țările Europei, în cele mai 
multe situaţii păpuşile au dorit să-i imite pe actori. 

În Japonia, păpuşile au apărut abia prin secolul al VIII-lea, 
importate din China sau Coreea. Cu două secole mai târziu, spun 
istoricii de teatru, nişte artişti nomazi, mânuitori de marionete 

construite rudimentar, dădeau spectacole pentru un foarte modest 
câştig, după ce veneau de la vânătoare. 

Micile păpuşi articulate erau construite din lemn sau lut ars 
si miscate cu sfori, într-o cutie deschisă în faţă şi atârnată de 
gâtul mânuitorului. Abia în secolul al XV-lea unii dintre aceşti 
artişti erau folosiţi de către călugări pentru a le ilustra predicile 
(mai cu seamă povestea vieţii lui Budha, a vieții sfinților) sau 
a susține povestiri cu miracole. Într-o perioadă imediat următoare 
păpuşile vor ilustra povestiri profane, derivate din declamatiile 
epice de origine mai veche. Astfel s-a născut, pe la sfârşitul seco- 
lului al XVI-lea, un lung roman istoric — Povestea Domnişoarei 
Jóruri şi a Căpitanului Minamoto no Yoshitsune. Acesta, în 
timpul peregrinărilor sale ar fi întâlnit şi sedus, cântând din flaut, 
sub clar de lună, pe domnişoara Jóruri, care nu era altcineva 
decát o reincarnare a lui Bodhisattva, vindecátorul. Interminabilul 
roman si altele inspirate din el au avut un asemenea succes încât 
toate romanele de acelasi gen nu au mai fost cunoscute decát sub 
numele de jóruri. Cántáretii de jóruri s-au apucat să-şi însoțească 
povestirea cu marionete care mimau intámplárile istorisirilor. 
Din acest moment, pápusile pe sfori au cedat locul celor mánuite 
pe degete (păpuşile pe mână). Reprezentatiile tip jóruri erau 
acompaniate de o lăută cu trei coarde numite Samisen. Asociere: 
declamatiei cu păpuşile şi cu samisen a dat naștere faimosului 
teatru de marionete de la Osaka, azi cunoscut sub numele de 
Bunraku — denumire recentă, derivată din numele unei săli 
(Bunraku-za) fondată în secolul trecut de un anume Uemura 
Bunrakuken. 

Japonia este o țară în care teatrul de păpuşi este o formă de 
artă mult pretuitá şi considerată o modalitate elevată de creație. 
Cel mai mare dramaturg japonez, Chikamatsu (1653-1725) şi-a 
seris pentru păpuşi toate piesele lui de renume. Dramaturgul a 
fost supranumit, de altfel, Shakespeare al marionetelor. Pentru 
teatrul de păpuși, care a cunoscut în Japonia o foarte mare dez- 
voltare în perioada la care ne-am referit, o importanţă deosebită 
a avut-o experienţa Teatrului Nō, chiar dacă metodele celor două 
i sie diferite. „Tradiţia mástilor, de pildă, 

spectatorii să accepte cu mai multă ușurință chipurile 

lipsite de expresie ale püpusilor, iar corul ce recită în locul dansa- 
torului nó a deschis drumul cântăreţului care intonează versuri 
în locul păpuşilor lipsite de glas**.* 

Mulţi critici şi comentatori de teatru s-au întrebat de ce 
Chikamatsu prefera să scrie pentru teatrul de păpuşi. Studiul 
foarte interesant al lui Donald Keene răspunde şi el în mare parte 
la această întrebare. El presupune că dramaturgul voia mai întâi 
de toate să găsească o formă dramatică menită să-l ferească de 
libertăţile pe care şi le permiteau cu textele lui actorii, aceştia 
privindu-şi rolurile doar ca pe nişte mijloace necesare demons- 
trării talentului lor propriu. (Această motivaţie o găsim peste 200 
de ani la Ion Sava, atunci când el afirma că teatrul ar trebui să 
se întoarcă la măşti: „Masca stimulează, amplifică, dar nu 
acoperă nici o insuficiență. Masca obligă la o mare cunoaștere 
a meseriei de actor, la promptitudine şi la corectări scenice. 
Masca nu poate fi purtată decât de mari actori. Ea inábusá, in 
mod necruţător, mediocritütile'*). 

Felul cum înțelegea Chikamatsu posibilităţile scenei de 
păpuşi l-a convins că-şi putea încredința piesele cu mai mult 
folos pápusilor decât fiinţelor umane. El era foarte conştient de 
faptul că marionetele pretindeau un tip special de scriitură, texte 
noi si pline de mişcare. Păpuşile din lemn, după opiniile marelui 
dramaturg, trebuiau să primească şi de la scriitor nenumărate 
simțăminte. În felul acesta publicul devine mai interesat şi 
păpuşile pot concura fără grijă cu spectacolele Kabuki. Faptul 
că Chikamatsu stăpânea cerinţele teatrului de păpuşi este dovedit 
de piesele pe care le-a scris între 1705 si 1725, cea mai înflori- 
toare perioadă din istoria genului jóruri. 

Odată cu trecerea timpului, creatorii spectacolelor de mario- 
nete, căutând modalităţi noi de exprimare scenică pentru a face 
faţă — în secolul al XVIII-lea, după moartea lui Chikamatsu — 
concurenţei cu spectacolele Kabuki (un fel de variantă japoneză 
a tipului de reprezentaţie bazat pe improvizație) au descoperit 
O ingenioasă tehnică de animare a marionetelor, abandonând 


a poeme di a E În n L-as 
* Donald Keene — Literatura japoneză, Editura Univers, Bucureşti, 1991, 
capitolul Teatrul japonez 

în mare parte formele tradiţionale de mânuire a păpuşilor pe 
mână şi a marionetelor cu sfori. Acest nou procedeu a fost numit 
„animația în trei“. Fiecare personaj este animat de către trei 
oameni. Maestrul este aşezat la mijloc şi înălţat pe un fel de 
coturni. Printr-un mâner prelungit el sustine cu mâna stângă s! 
animă capul păpuşii, prevăzut cu diferite mecanisme pentru 
mişcarea ochilor, gurii, nasului, sprâncenelor. Cu mâna dreaptă 
el mişcă braţul drept articulat al păpuşii. Primul ajutor de mánui- 
tor mişcă mâna stângă a păpuşii iar al doilea ajutor mişcă picioa- 
rele personajului. O asemenea manevră complexă cere o sincro- 
nizare perfectă şi în acelaşi timp plină de expresivitate. Odată 
cu respiraţia interpretului pare că respiră şi păpuşa. Animatorii 
păpuşilor apar cu chipul descoperit în reprezentațiile de epocă 
sau mascaţi cu cagulá neagră în piesele de o factură mai modernă. 

O piesă de jóruri apare ca o lungá povestire, presărată cu 
dialoguri. Povestirile declamate sunt întrerupte pe alocuri de 
scene lirice cântate de mai multi interpreti acompaniati la 
Samisen. Un singur recitator interpretează tot textul. El este 
înlocuit cam la jumătate de oră, întrucât devine epuizat prin 
efortul fizic şi psihic. Aşezat pe o platformă îngustă (care 
prelungește scena) în dreapta, avansând spre sală, acompaniat 
de samisen, el anunță subiectul, explică decorul, descrie perso- 
najele, apoi le pune să vorbească! Vocea lui se adaptează după 
personajul care vorbește. Mimând toate personajele care vorbesc, 
chipul recitatorului devine el însuşi un spectacol. „În acest timp 
pe scenă se mişcă o lume ca de vis, angrenată în diverse conflicte, 
sub un destin necruţător, încarnat de înalte siluete mascate, ce 
o domină si o zdrobeşte.“** 

Animatia în trei, sau stilul Bunraku este o modalitate de 
abordare a artei scenice păpuşăreşti, adesea folosită în repre- 
zentaţiile europene, mai cu seamă în a doua jumătate a secolului 
XX. l'eatrul negru (cutia neagrá) sau asa-numita modalitate de 
mánuire a pápusilor pe masă, utilizate frecvent în reprezentațiile cu 
păpuşi în teatru şi în televiziune, nu sunt altceva decât valorificări 


L "n 1 ITE € H ^ . ^ d 
René Sieffert — Marionete in Japonia in Les marionnettes, Bordas, 
Paris, 1982 

ale unor tehnici de mânuire preluate din teatrul de păpuşi japonez 
şi adaptate unor cerinţe ale spectacolului modern european, 
despre care vom vorbi în cele ce urmează. 


ÎNCEPUTURILE ȘI EVOLUȚIA 
SPECTACOLELOR DE PĂPUȘI ÎN ROMÂNIA 


Originea teatrului de animaţie românesc este legată fără 
îndoială de originea măştilor, de originea artelor în genere, a 
artelor populare — la care făceam referire în cuprinsul primului 
capitol al lucrării. Nevoile de ordin spiritual şi material proprii 
modului de existență uman au determinat o multitudine de 
atitudini şi forme de manifestare comportamentală prin care omul 
s-a adaptat și s-a integrat în dinamica universului, explicându-se 

„pe sine în relaţia cu natura, în relaţia cu Dumnezeu. 

Primele forme de gândire (gândirea mitică — gândirea magică, 
religioasă) au determinat ființa umană să-și caute căi de cunoas- 
tere, de învățare, de comunicare, spre rezolvarea problemelor 
arzătoare ale existenţei. Instinctul de creaţie şi instinctul ludic 
s-au îngemănat chiar de la începuturi, ele formând împreună 
un punct de pornire al demersului creator în care omul s-a 
implicat cu toată fiinţa lui, întru făurirea istoriei de cultură şi 
civilizaţie. Artele au fost cele care au definit poate în cea mai 
mare măsură puterea omului de a se desprinde de treapta strict 
biologică a existenţei sale si de a se raporta la aspirații înalte, 
de ordin spiritual, care să-i justifice sensul în univers. 

Arta de animaţie, printre celelalte arte, şi-a impus un joc 
subtil, un mod rafinat al creatorului de a observa şi interpreta 
lumea, folosindu-se de un fel de „intermediari“ — obiectele cu 

valoare de simbol — insufletite — menite a investiga si revela, prin 
sugestie, semnificaţiile adânci ale comportamentelor umane de 
tot felul. Animatorul, păpuşarul (marionetistul) poartă cu tâlc 
şi cu ironie — în fata privitorilor — aceste miniaturi insufletite 
sau făpturi supradimensionate cu intenţia de a revela o viziune 
artistică proprie asupra condiţiei umane. Expresia comică, satira, 
parodia, ironia, prin îmbinare cu spiritul naiv, sunt elemente ce 
caracterizează în cea mai mare măsură limbajul artei de animaţie. 

In România, teatrul de păpuşi şi marionete, ca artă consti- 
tuită, cu un program estetic definit, cu idei şi teme de creaţie 
proprii şi cu modalități specifice de expresie, s-a afirmat abia 
începând cu a doua jumătate a secolului al XX-lea, odată cu 
înființarea unor teatre stabile subvenţionate de stat. Până atunci 
însă forme ale spectacolului păpuşăresc au existat în România 
în variante folclorice autohtone, sub influenţa teatrului de păpuşi 
european de factură religioasă şi laică (în Transilvania). 

In anumite manifestări de folclor — după cum menţionează 
Istoria teatrului în România — era prezentă păpuşa plămădită 
din lut (folosită în străvechile ritualuri de secetă), păpuşa din 
foi de porumb sau cea din cârpă, cu aceeaşi funcţie magică din 
ritualurile de însămânțări, păpuşa gigant — geamála — cu caracter 
orăşenesc, importată din orient. La aceste tipuri de păpuşi adău- 
gám seria de măşti-costum folosite în carnavalurile sărbătoreşti 
de Crăciun şi Anul Nou despre care am mai vorbit. Este greu să 
negăm legătura dintre formele primitive ale exprimării păpuşă- 
resti din contextul ritualurilor magico-religioase şi creaţia teatrală 
de animaţie de mai târziu. Aceste legături au fost făcute de 
fiecare dată când s-a vorbit despre originile străvechi ale artei 
de animaţie, în diverse zone de civilizaţie şi cultură. 

Forme ale spectacolului păpuşăresc au existat în România 
(in Transilvania si nordul Bucovinei) încă din secolele XVI-XVII, 
datorate unor trupe ambulante de marionetişti venite din Polonia, 
Ucraina, sau datorate practicilor teatrale ale saşilor şi ale sârbilor 
de la noi. Lada cu păpuşi a pătruns în zone mari ale tării oferind 
modelul unor reprezentații care aveau loc la biserică în timpul 
Crăciunului, Cu timpul însă, după cum se menţionează în Istoria 
l'eatrului în România (vol. I, pag. 119), unele scene au luat 

un caracter tot mai lumesc, cu accente de critică socială. cu 
accente protestatare. Partea superioară a lăzii era „cerul — raiul“, 
iar partea inferioară „pământul — iadul“. La mijlocul cutiei se 
afla o deschizătură, prin care păpușile erau jucate pe sfori. Astfel, 
in partea de sus a lăzii se jucau scene cu caracter religios: 
adorarea magilor, uciderea pruncilor de către Irod etc. În partea 
de jos, scene cu caracter lumesc. Pe lângă acest gen de specta- 
cole, în România, pe timpul domniilor fanariote, era cultivată 
“farsa orientală Karagöz (teatru de umbre, teatru de păpuşi). In 
acelaşi prim volum al Istoriei Teatrului în România ne este 
relatat faptul că spectacolul Karagöz se întâlneşte în ţara noastră 
în tot cursul secolului al XIX-lea si chiar la începutul secolului 
următor, când sunt semnalate asemenea reprezentații mai cu 
seamă în cafenelele din orasele-porturi: Constanţa, Brăila, Galaţi. 
De asemenea, sunt semnalate turnee cu spectacole Karagöz pe . 
la 1834 în oraşul Câmpulung (în cafeneaua oraşului), la Râmnic, 
pe drumul Argeşului. Din cele relatate se poate observa o foarte 
mare asemănare între acest gen de reprezentații şi spectacolele 
„Guignol“, care aveau loc în aceeaşi perioadă în Franţa, la Lyon. 
Aceste extraordinare coincidente, asemănări, simultaneităţi, 
sincronisme în cadrul unor fenomene de artă în spaţii diferite 
şi aflate la mari depărtări fără a avea vreo legătură între ele, sunt 
fenomene de mare interes pentru cercetarea din domeniul artei. 
Intrucât cu acest fenomen ne-am mai întâlnit în decursul evoluţiei 
artei de animaţie (şi probabil exemple multe pot fi date şi în 
legătură cu alte domenii artistice: pictură, sculptură, muzică, 
literatură) încercăm să ne explicăm faptele. Suntem convinşi că 
mai întâi de toate avem de-a face cu un anume grad de recepti- 
vitate din partea creatorilor şi a publicului asupra unor procese 
de ordin social bine determinate istoric (relaţii ale oamenilor cu 
biserica, relaţii cu puterea, relații interetnice, relaţii de natură 
economică şi politică în genere). Dinamica acestor procese, 
modalităţile lor de manifestare fac parte din însăşi viaţa oame- 
nilor; sunt legate de dramele şi bucuriile trăite într-un anume 
timp (dominat şi el de o aură caracteristică spirituală şi morală). 
Aşadar atât creatorii cât şi receptorii faptelor şi evenimentelor 
de artă trăiesc împreună frământările şi tensiunile proprii unui 

timp, la mari distanțe geografice, având pretutindeni acelaşi 
potenţial de atitudini sensibile si de reacții în fata fenomenelor 
vieţii. Cu foarte mici diferente, hamalii de la Lyon şi cei din 
Galaţi sau Constanţa, aveau la începutul secolului al XIX-lea 
acelaşi mod de viaţă si se confruntau cu aceleaşi probleme de 
existență. Dacă lumea „într-o picătură” întruchipată prin jocul 
păpuşilor Guignol îi bucura şi elibera pe spectatorii din cafenelele 
si tavernele din Lyon, se dovedeşte că aceeasi lume transfiguratá 
prin aceleaşi modalităţi de expresie şi-a gásit loc de manifestare 
si comunicare si la Bráila sau Galati prin eroii Teatrului Karagóz 
sau prin eroii de bâlci nu mai puţini celebri Vasilache şi Mărioara. 
De multe ori suntem tentaţi a rosti: ,, Ce mică e lumea!“ 


Vasilache, autentic urmaş al lui 
Pulcinella, bun vecin cu Karagóz 


Am dezvoltat paranteza simultaneitátii, a sincronismelor 
faptelor de artă cu gândul la explicarea originii spectacolului 
păpușăresc, popular în România, la începutul secolului al XIX-lea. 
Celebrul personaj Vasilache, împreună cu Măriuca (Mărioara) 
îşi face apariţia în Principatele Române, ca rudă autentică a lui 
Polichinelle şi Karagóz. Apariţia este mai târzie, mai încetinită, 
rămâne numai în sfera productiunilor folclorice, dar se sustine 
prin aceleaşi motivații de ordin social-istoric şi cultural ca si 
personajele teatrului de păpuşi european şi oriental. 

Pentru prima oará în fara noastră, scrieri despre desfăşurarea 
spectacolului de păpuşi autohton apar sub semnătura lui T.T. 
Burada (Istoria teatrului în Moldova), D.C. Olănescu (Teatrul 
la români), Sáineanu (Jocul pápusilor şi raporturile sale cu 
farsa Karagöz), C. Dem Teodorescu ş.a. Aflăm astfel că „jocul 
lumesc al pápusii*, cu profilul satiric — cu funcţie socială protes- 
tatară și caracter semirural, se încadrează în datinile sărbătorilor 
de iarnă, asociindu-se la drama religioasă. 

Reprezentatia jocului de păpuşi avea loc în casă unde, 
»...inainte de a începe, păpuşarul se adresa asistenței cu între- 
barea: «Cu perdea sau fără? Pe uliţă sau pe huidiţă?». Apoi 
punea lada pe două scaune, se așeza la pământ îndărătul ei şi 
privind înăuntru printr-o crăpătură, juca pápusile pe mica scenă“* 
T.T. Burada vorbeşte despre o cutie mare de scânduri numită 
lada păpuşilor sau hârzob, având de la 80 până la 90 cm lungime, 
până la 50 cm lăţime si aproape 50 cm înălţime. Acea ladă e 
îmbrăcată pe dinafară, cât şi pe dinăuntru cu hârtie colorată. 
Interiorul ei pe jos e îmbrăcat cu piele de iepure. Partea din 
faţă a lăzii are două geamuri mari de sticlă, între geamuri se 
află o deschizătură pe unde păpuşile vorbesc către spectatori. 
Dináuntrul lăzii ard două lumânări. De la baza lăzii spânzură o 
perdea colorată“.** Spectacolul se bazează pe un text ce prezintă 
17 personaje şi este o însăilare de scene care nu urmăresc o 
intrigă (întocmai erau mimusurile greco-latine), nu dezvoltă o 
acțiune şi nu au un conflict, ci se succed în mod întâmplător, în 
ordinea în care se perindă de pildă numerele într-un spectacol 
de revistă. Petrecerile nepermise ale lui Vasilache cu Ilenuţa si 
fata ciubăroaiei; scandalul cu bătaie iscat de Gaciţa, nevasta lui 
Vasilache, care ca şi Karagóz se dă în vânt după femei (bătaia 
cu efect comic, simplu, imediat, aminteşte de bastonadele si 
încăierările in care Pulcinella, ca si Polichinelle, excelau) sunt 
urmate de decapitarea turcului Hassan de cátre cazac (ecou al 
războaielor ruso-turce), de îngroparea turcului de către dascăl. 
În final, îşi face apariția un şoarece care, acompaniat de lăutari, 
cântă cu multă naivitate. Dar vine mâţa şi-l mănâncă. Peste toate 
peripetiile, un mars impunător îl aduce la vedere pe împăratul 
Napoleon. Tâlcurile acestor episoade — aparent naive — leagă 
şi dezleagă multe ite din țesătura vremii, accentele satirice ale 
reprezentaţiilor cu Vasilache şi Mărioara nefiind pe placul 
autorităţilor. „Jocul păpuşilor a fost oprit în laşi timp de mai 
mulți ani, până în luna decembrie 1879. După stăruința lui loan 
Hangan, vestit pápugar, cát si a povestitorului lon Creangă, 


* T.T. Burada — Istoria teatrului in Moldova, vol. l, pag. 121 
** T.T. Burada — Istoria teatrului in Moldova, vol. I, pag. 35 


primăria a încuviințat din nou jocul păpuşilor. Mai târziu s-a 
oprit iarăşi acest joc... în iarna anului 1897, după stăruința mea, 
s-a invoit jocul lor, după cum s-a pomenit din timpurile vechi".* 

Construcţia păpuşilor pentru acest gen de spectacole (de 
Vicleim sau de iarmaroc) era făcută într-o manieră rudimentară. 
Cioplite din lemn şi îmbrăcate cu petice, păpuşile concentrau 
în trăsături exagerate caricatural o mască de un comic grotesc. 
Trăsăturile îngroşate, culorile mai vii veneau în sprijinul perce- 
perii lor de la distanță de către public. Imbrăcămintea improvizată 
din petice colorate sugerează calitatea socială a fiecărui personaj. 
Cercetătorii folcloristi susțin ideea că vicleimul din Muntenia — 
cuprinzând şi jocul de păpuşi — prezintă o mai mare varietate 
de tipuri, un umor mai incisiv, mai îndrăzneţ. Vocabularul este 
mai bogat şi caracterizat printr-o varietate de particularități 
lingvistice care oferă un element comic mai suculent. Asemenea 
calităţi l-au determinat pe B.P. Hasdeu să considere că Vicleimul 
este „forma primordială a teatrului, în care păpuşile reprezintă 
într-un mod grosier, foarte apropiat de maniera lui Aristofan, 
drama si mai ales comedia vieţii umane“.** 

Primele lucrări dramatice româneşti scrise în prima decadă 
a secolului al XIX-lea — „Comedia hanului Constantin Canta“, 
„Giudecata femeilor“ şi altele ai căror autori erau Costache 
Conachi, Neculae Dimache, Dimitrache Beldiman, lordache 
Golescu ş.a. se jucau la „păpușării“ — singura modalitate de 
spectacol abordată în România în acest timp. 

Apropierea lui Alecsandri, Creangă, Eminescu şi Caragiale 
de lumea teatrului de păpuşi — în forma lui populară — practicată 
la noi dar şi în țările din întreaga Europă, în spaţiul cărora s-au 
deplasat şi au studiat scriitorii noștri, este o dovadă de preţuire 
a acestei arte din partea marilor autori de literaturá, o dovadá 
a interesului lor pentru a face cunoscute in public particularitáfile 


$i farmecul acestei modalitáti de exprimare omeneascá prin 
mijlocirea unor naive figurine animate. 


ri 3x Burada - Istoria teatrului in Moldova, vol. I, pag. 45-46 
LC. l'undescu — Basme, ovatii, păcălituri şi ghicitori, cu o introducere 
despre literatura populará de B.P. Hasdeu, Bucureşti, 1870, pag. 11 

Vasile Alecsandri apelează direct la limbajul păpuşăresc 
scriindu-si cánticelul comic „lon Păpuşăriul“ şi aducând „păpuşă- 
riile“ în piesa „laşii în camaval““. După opiniile noastre, intr "aga sa 
viziune asupra creionării personajelor si acțiunilor din Chiritele 
sale, din Cânticelele comice, precum şi din basmul Sânziana şi 
Pepelea se datorează unei influenţe certe exercitate asupra autoru- 
lui de către mediul păpuşăresc. Liniile groase, accentele apăsat 
caricaturale întâlnite în materia de construcție a eroilor tuturor 
paginilor sale de comedie, „măştile“ sub care evoluează toate 
personajele din teatrul lui Alecsandri, dovedesc marea potrivire a 
personalității autorului (veselia, simţul umorului, vioiciunea, sim- 
patia şi dragostea pentru folclor) cu modul de exprimare propriu 
teatrului de păpuşi. 

Unul dintre cei mai pasionaţi cercetători români în dome- 
niul istoriei teatrului de păpuși, Letiţia Gâtză, dezvoltă pe larg 
în studiul său Teatrul de păpuşi românesc şi ideea contactului 
marelui nostru poet Mihai Eminescu cu teatrul de păpuşi. 
Transpozitia ironică a realităţii în lumea specifică păpuşarilor, 
tehnica de realizare a parodiei cu mijloacele proprii genului, 
l-au incitat, se presupune, pe Mihai Eminescu în a începe să 
lucreze la Infamia, cruzimea si desperarea sau Pestera 
neagrá si cátuile proaste sau Elvira in desperarea amorului. 
Avem în faţă proiectul unei satire politice dar neterminate. 
descoperită în manuseris de către academicianul Perpessicius, 
scriere destinată anume teatrului de păpuşi — „Un rege prost 
şi beţiv, înconjurat de miniştri iresponsabili, metamorfozati în 
dobitoace si înfruntat cu falsă naivitate de bunul simt al omului 
din popor, e mai greu să fi fost conceput pentru o piesă dedicată 
scenei cu actori vii. La scara miniaturală a teatrului de păpuşi 
gravitatea subiectului se circumscrie automat dimensiunilor 
reduse, atmosferei fantastice, în care evoluează păpuşa. Prezen- 
tarea scenică a unui pamflet la adresa regalității ar fi fost o 
imposibilitate; sub apariţia nevinovată a jocului de păpuşi însă, 
ținta era mai uşor de atins și Eminescu pare să fi apreciat 
această calitate a genului, ca un bun cunoscător al folclorului 


nostru şi, în acelaşi timp ca un reprezentant strălucit al satirei 
románesti".* 

"aul Zarifopol, cunoscut critic literar román care-si desfá- 
şoară activitatea în primele decade ale secolului al XX-lea afirmă 
că I.L. Caragiale stăpânea perfect „tehnica vechilor paiaţerii“ 
$i că dramaturgul făcea adesea „elogiul vicleimului şi teatrului 
lui Vasilache“. Paul Zarifopol observa în profunzime faptul că 
„potrivit predilectiilor sale pentru vechi metode dramatice ori 
narative, Caragiale a dat adesea figurilor lui mecanism de mario- 
nete, dar exceptionala lui capacitate de observare le-a făcut să 
fie păpuşi de caracter, dotate, printr-o strictă îngrijire artistică, 
„cu o minunată putere de exactă evocare**** Dorind o demonstrație 
concretă a celor afirmate de critic, lon Constantinescu dezvoltă 
pe larg subiectul în cartea sa Caragiale şi începuturile teatrului 
european modern. El afirmă cá cele mai reprezentative figuri 
comice caragialeene confirmă influența stilului păpuşăriei asupra 
artei comice a lui I.L. Caragiale: Dumitrache şi Leonida, 
Farturidi şi Dandanache, Caţavencu şi Pristanda, Crácánel si 
Catindatul (gesturile şi limbajul acestora sunt păpuşăreşti, 
caricaturale). Leonida face impresia unei maşini greșit »progra- 
mate“; de aici confuziile aberante şi absurditatea faptelor si afir- 
maţiilor sale, comentează lon Constantinescu. Dandanache este 
$i el o „păpuşă mecanică“ dereglată; repetă gestul cu clopoteii 
ŞI repovesteste, atunci când nu trebuie, întâmplarea cu scrisoarea. 
In domeniul limbajului, automatismul de paiaterie al personajelor 
este la fel de evident şi, ca structură, asemănător cu acela al 
jocului păpuşăresc popular la care face referire Istoria teatrului 
în România: „un element comic important, un mecanism 
principal în acţiunea de stârnire a râsului îl oferă vocabularul. 
O limbă pestriță în care idiotismele, neologismele particularitátile 
dialectale abundă, colorează, caracterizează “personajele... 
Introducerea neologismelor, alternanţa dintre o sonoritate exotică 
Zio ALCUN ET IS 
* Letiţia Gâtză — Teatrul de 
populare, Bucureşti, 1963 


* o . ` m " " 
lon Constantinescu - Caragiale si începuturile teatrului european 
modern, Editura Minerva, Bucureşti, 1974, pag. 97 

păpuşi românesc, Casa centrală a creaţiei 


şi cea autohtonă ca şi stâlcirea cuvintelor produc, desigur, un 
efect comic, care nu este numai de limbaj“. Şi mecanisme ca: 
repetarea aceloraşi fraze (în cazul lui Dumitrache, Venturiano. 
„Pristanda, Trahanache, Efimiţa s.a.), deformarea cuvintelor Şi 

a sensurilor acestora, instaurarea, în unele momente, a noncomu- 
nicării ilustrează aceeași tehnică a păpuşăriei. Multe dintre 
personajele lui Caragiale, menţionează loan Constantinescu, 
sunt, aşa cum autorul însuşi spunea despre Cetăţeanul Turmentat 
şi despre Zoe, „creaturi greşite, rătăcite...“ Ele nu pot reacționa cu 
adevărat, ele sunt „jucate“ din exterior, ca marionetele, pentru că 
ele sunt nişte marionete. Această evoluţie a personajelor come- 
diei, în fond dramatică (şi fundamental deosebită de aceea a per- 
sonajelor lui Sardou sau Labiche), este cu atât mai semnificativă. 
cu cât ele sunt produsul unei epoci în care omul devenea mereu 
mai dependent de forte sociale ostile. Profetice sunt cuvintele 
lui Danton, personajul lui Büchner: Păpuși suntem, jucate de 
puteri necunoscute... numai mâinile nu se văd, ca în povesti.* 

.Marionetele* lui Caragiale trăiesc o dramă (chiar dacă nu 
o trăiesc la nivelul constientului), o dramă a înstrăinării de propria 
lor natură, o dramă — mai spune loan Constantinescu — a incapa- 
citátii de a acţiona prin ele însele; ele se află într-un spaţiu închis, 
fără ieşire — condiţie pe care Eugen Ionesco o defineşte astfel: 
„Comicul este mai dezasperant decât tragicul, comicul nu oferă 
nici o ieşire“ (Notes et contre-notes). 

În viziunea aceluiaşi comentator (loan Constantinescu), 
Caragiale a văzut, se pare, în teatrul de marionete şi posibilitatea 
teatrului ca artă totală, la care colaborează toate celelalte arte si 
este citat aici Charles Magnin cu o frază celebră: „Marionetele 
au primit de la sculptură forma, de la pictură — culoarea, de la 
mecanică — mişcarea, de la poezie — cuvântul, de la muzică şi 
coregrafie — gratia şi măsura paşilor si a gesturilor, în sfârşit, 
de la improvizație — cele mai prețioase privilegii: libertatea de 
a spune totul“. Este foarte interesantă impresia pe care cerce- 
tătorul şi profesorul de literatură comparată o are asupra lui 


* Joan Constantinescu — Caragiale si începuturile teatrului european 
modern, pag. 82 

Caragiale ca dramaturg. Autorul Scrisorii pierdute este văzut 
ca un „Burattino“ — ca un păpuşar care-şi animă personajele. 
Astfel, Dumitrache şi Rică Venturiano, Farfuridi şi Dandanache, 
Pristanda şi Cetăţeanul Turmentat, Catindatul şi Crácánel, în 
ciuda comicului gros şi al excesului caricatural, în ciuda incapa- 
cităţii lor intelectuale sau chiar, în cazul unora, biologice, au 
o grație si o suplețe, o ușurință a mişcării ce frizează „impondera- 
bilitatea“ si care, chiar dacă nu se explică numai astfel, tine şi 
de caracterul lor de „marionete“. 


TEATRUL DE ANIMATIE 
ÎNTRE TRADIȚIE ȘI MODERNITATE 


Peste tot în lume, unde păpuşile şi marionetele au o istorie 
de veche tradiţie, fie că ne referim la țările orientului si orientului 
îndepărtat, fie că ne referim la țările Europei, ori la lumea Americii 
şi Africii, nevoia unor noi forme de contact a oamenilor cu 
această artă, nevoia valorificării ei la nivelul condiţiilor vieții 
moderne, la nivelul percepției fenomenologiei artei teatrale în 
genere, începând cu sfârşitul secolului al XIX-lea, se face tot 
mai mult simțită, dorită, în rândurile creatorilor dar şi în rândurile 
publicului. Se simte astfel nevoia regândirii şi rediscutării 
conceptelor estetice legate de arta animației, într-o perioadă în 
care formele ei tradiţionale se deschid către experimente, către 
acte de înnoire. De fapt, ne aflăm în perioada marilor prefaceri 
istorice şi sociale, când omul, prin firea lucrurilor, se simte 


obligat a răspunde unor noi probleme legate de existență, de 
relațiile lui cu lumea etc. 

Precum se ştie, revoluțiile burghezo-democratice au schim- 
bat din temelii societatea curopeană a secolului al XIX-lea. 
Intreaga stare de spirit a Europei a fost dominată în acel timp de 
romantism, de vii idealuri. Speranța maselor largi populare şi mai 
ales speranţa păturilor de mijloc într-o viață mai prosperă, mai 
angajată în treburile comunitare, în influențarea deciziilor poli- 
tice, era evidentă. Noua gândire şi filosofie oferea prin repre- 
zentanti ca: Fichte, Schelling, Hegel, Schopenhauer, Nietzsche, 
un cámp larg de meditatie, un imbold spre reacții şi atitudini 
active şi libere în faţa problemelor vieţii. De asemenea, cuceririle 
ştiinţei şi tehnicii aduc oamenilor importante câştiguri în planul 
civilizaţiei şi bunurilor culturale (cunoaştere, comunicare, învă- 
támánt, sănătate, confort, urbanism, călătorii etc.). Artele înfloresc: 
în domeniul literaturii (Novalis, Hoffman, Byron, Scheley, Scott, 
Lamartine, Hugo, Vigny, Musset, Leopardi, Puskin, Lermontov, 
Mitzckievic, Eminescu), muzicii (Haydn, Mozart, Beethoven, 
Schubert, Schuman, Brahms, Chopin, Ceaikovski, Verdi, 
Berlioz, Paganini, List ş.a.), picturii, cu feluritele ei accente 
moderniste (Géricault, Delacroix, Gros, David d'Angers, Monet, 
Degas, Renoir, P. Gauguin, Cezanne, Toulouse Lautrec, Van 
Gogh), sculpturii (Rodin, M. Rosso). 

Lumea teatrului acumulează si ea valori extraordinare în 
prima jumătate de veac, prin spiritul romantic, iar în a doua jumă- 
tate afirmă cu vigoare nota realismului în dramaturgie (Scribe, 
Sardou, Labiche, Dumas-fiul, Griboedov, Gogol, Tolstoi, Cehov. 
Ibsen, I.L. Caragiale), precum şi manifestările naturalismului 
(Hauptmann, Maupassant, Strindberg si Wedekind). Unii comen- 
tatori spun însă că teatrul acelui timp era greoi, prea serios şi lipsit 
cu totul de naivitate (teatrul lui Caragiale nu este atins de această 
caracterizare). Artei de animaţie i s-ar fi putut da atunci o misiune 
prea grea pentru a acoperi numai ea, cu puterile ei (deşi avea 
destule în această privință) lacunele ludice ale teatrului dramatic 
$i ale artei în genere. Dar, spre sfârşitul secolului, marile nemulțu- 
miri din lumea teatrului vin din partea creatorilor de spectacole 
$i totodată din partea publicului şi ating toate problemele funda- 
mentale ale „artei artelor“. Societatea întreagă descoperă în 
această perioadă, cu dezamăgire, o realitate a vieţii care infirmă 

credințele idealiste şi utopice ale spiritului romantic. „Publicul 
de teatru respinge retorismul emfatic, excesul de lirism, preferința 
pentru istorie, în genere extravagantele teatrului romantic."* 

Dezvoltând pe larg condiţiile care determină evoluţia artei 
teatrale la sfârşitul secolului al XIX-lea şi începutul secolului 
XX, Ovidiu Drimba acordă o mare atenţie în analizele sale din 
Istoria teatrului universal, capacității publicului şi a realiza- 
torilor de spectacole de a percepe dominantele realismului 
dar şi ale altor tendinţe relevate în actul scenic aflat sub zodia 
innoirilor. Publicul, subliniază autorul, este captivat, un timp, 
de viziunea realistă a pieselor. li atrag atenţia subiectele luate 
: din viaţă, eroii de pe scenă care vorbesc şi se comportă ca in 
viață. Spectatorii descoperă în textele dramatice cauzele profunde 
ce determină caracterul oamenilor sau al fenomenelor vieții si 
adoptă odată cu autorul o atitudine critică de blamare a tarelor 
din sânul societății în care trăieşte. Dar tocmai acest exces de 
realism, de astă dată, tocmai această contopire totală a acţiunii 
de pe scenă cu o viață prea reală, înecată tot mai mult în bana- 
litate, inexistența din planul dramaturgiei a unor intenții de 
evadare din angrenajul automatismelor traiului cotidian, îi deter- 
mină pe marii regizori de teatru şi pe mulți dintre teoreticieni 
să-şi exprime nemulţumirea lor totală asupra dominaţiei textului 
în arta spectacolului, asupra exagerării laturii realiste în actul 
de creație scenică, asupra exagerării componentei verbale în 
cadrul unei reprezentații etc. Avem de-a face astfel cu un 
adevărat act de contestare a modalităţilor teatrale utilizate spre 
sfârşitul secolului al XIX-lea şi începutul secolului XX. Regizori 
şi dramaturgi precum Craig, Meyerhold, Tairov, Artaud, Alfred 
Jarry, IL. Caragiale, ş.a. au adus în discutie — in cadrul unor 
dezbateri polemice — ideea reteatralizării teatrului, problema 
autonomiei artei spectacolului, aspectele legate de rolul regiei 
in reprezentafia teatrală, rolul şi locul textului dramatic, rolul 
interpretării actoricești etc. În contextul acestor dezbateri a fost 
remarcată în primul rând necesitatea „întoarcerii“ la formele 
PD aa e rac 8 ala Eta E er- 


* Ovidiu Drimba — Istoria teatr 
Bucureşti, 2000, pag. 171 

ului universal, Editura Saeculum I.O., 


„pure“ ale teatrului. Se redescoperea pantomima, puterea măștii, 
a gestului, a mişcării, a intrigii. „Arta teatrului nu este nici jocul 
actorilor, nici piesa, nici regia, nici dansul; ea este formată din 
elementele care le compun: din gest, care este sufletul jocului; 
din cuvinte, care sunt corpul piesei; din linii $i culori, care sunt 
însăşi existenţa decorului; din ritm, care este esența dansului. 
Arta teatrului este născută din gest, mişcare, dans“ (G. Craig). 
In studiul său deosebit de important intitulat În căutarea 
spectacolului teatral, George Banu comentează cu multă 
pricepere opiniile susținute de Craig, Meyerhold, Tairov, 
Stanislavski, Artaud, Brecht, lonesco şi alții privitoare la procesul 
de reteatralizare a teatrului. El aduce în prim plan câteva idei 
de maximă importanță în jurul cărora oamenii de teatru amintiţi 
au creat o adevărată platformă teoretică, pentru începutul seco- 
lului XX, care a influențat în mare măsură experimentul scenic 
al timpului. George Banu afirmă astfel că cea dintâi idee care 
trebuie avută în vedere în analizele noastre este cea care contestă 
dominaţia literaturii asupra spectacolului. Această dominație 
este o sursă a devierii teatrului de la esenţa sa. Stăpânit de cuvânt, 
spectacolul se aserveşte unui mijloc de comunicare străin. G. Craig 
a proclamat cel dintâi, autoritar, drepturile imaginii în teatru, 
văzul devenind simţul solicitat cu precădere, si, evident, în defa- 
voarea auzului. Spectacolul nu-şi poate impune caracterul de 
artă decât prin recunoaşterea vizualităţii ca regim esenţial. Tot 
Craig promova şi ideea independenței şi autonomiei teatrului, 
într-o poziție opusă, convingerilor lui Meyerhold privitoare 
la relaţia teatru — literatură: „„...eu pretind că teatrul jucat trebuie 
totdeauna să treacă înaintea teatrului scris, că repertoriul nu este 
decât consecinţa naturală a unui bun, a unui frumos teatru. Eu 
cred că aici se află adevărul şi că el nu trebuie desfigurat... rolul 
regizorului este de a interpreta fidel sensurile textului dramatic.“ 
Această din urmă opinie a provocat o reacţie violentă din partea 
lui Tairov: „Nu, scopul teatrului este unul important şi autonom: 
folosind opera dramaturgului. conform propriilor sale intenţii 
scenice, regizorul şi echipa lui trebuie să creeze o nouă şi origi- 
nală operă de artă.“ Dar despre această „metamorfoză“ a textului 
dramatic în forme scenice materiale vorbeşte și Nietzsche în 

Originea tragediei: „încântarea metamorfozei este condiția 
prealabilă a oricărei arte dramatice.“ 

Antonin Artaud remarca de asemenea ideea că oamenii 
scenei trebuie să caute în domeniul gândirii şi al inteligenței 
atitudini pe care cuvintele sunt incapabile să le surprindă şi pe 
care gesturile şi tot ceea ce provine din limbajul în spaţiu le 
atinge cu mai multă precizie decât ele. Eugen Ionesco subliniază 
şi el acelaşi gând: „Totul este permis în teatru. A incarna perso- 
naje, dar, de asemenea, a materializa angoase, prezenţe interioare. 
Este deci nu numai permis, dar recomandat a face să joace 
accesoriile, a face să trăiască obiectele, a anima decorurile, a 
concretiza simbolurile. Cuvântul este continuat prin gest, joc, 
„pantomimă, care, în momentul când cuvântul devine insuficient, 
i se substituie elemente scenice materiale putând să-l amplifice.“ 

Angajat printre primii practicieni şi teoreticieni de teatru 
ai lumii europene în lansarea tezei că „Teatrul nu este literatură“, 
LL. Caragiale demonstrează prin propria-i operă valabilitatea 
şi trăinicia conceptului său. Regretatul profesor şi cercetător 
ieşean în domeniul literaturii comparate şi teatrologiei, loan 
Constantinescu ne lasă prin cartea sa Caragiale şi începuturile 
teatrului european modern poate cele mai importante pagini 
despre marele dramaturg român ca ființă implicată în susținerea 
și descifrarea temelor majore ale actului de creație în arta 
teatrului. „Se poate vorbi, în teatrul lui Caragiale, despre o fugă 
de cuvânt“ — ne atenționează loan Constantinescu. Ca om de 
teatru, autorul Scrisorii pierdute, știa, afirmând-o de mai multe 
ori, că limbajul vorbit schematizează adesea substanța dramatică, 
iar în teatru, ca şi în lume, vorbele constituiesc numai o parte 
a existenței. In opera dramatică a lui Caragiale cuvântul nu mai 
suplineşte şi nu mai sugerează celelalte elemente ale dramei, 
cum se întâmplă încă în scrierile multor contemporani ai săi 
(Ibsen, Cehov, Maeterlinck s.a.). Dimpotrivă, cuvântul este 
limitat, uneori sugerat sau suplinit de mimică, pantomimă, gest, 
de costumul comic sau de decor, de cuvântul „denaturat“, de 
clişeul lingvistic, de ceea ce a mai rămas din cuvânt în acel proces 
de uzură a limbii pe care-l surprinde dramaturgul. Din acest punct 
de vedere, menţionează loan Constantinescu, I.L. Caragiale 

reprezintă un moment de ruptură cu tradiția comediei verbale. 
„Opinia sa despre autonomia teatrului faţă de literatură devine 
mai limpede în scenele unde cuvântul are un rol secundar, ca 
de pildă în scena a doua din Conul Leonida faţă cu reacţiunea: 
totul este «dansul» spaimei bătrânilor, teama lor absurdă, mate- 
rializată ca un alt personaj. În general, în teatrul lui Caragiale, 
cuvântul încetează să mai fie frumos, nu mai este cuvântul 
«beletristic», dimpotrivă, el este adesea caricaturizat, diform, 
«explodat». Cuvântul a devenit cuvânt teatral.“* Nemulțumit 
de cuvânt, dramaturgul vrea adesea «să scape» de el sau să-l 
transforme. Toate acestea, subliniază loan Constantinescu, 
înseamnă a încerca schimbarea destinaţiei cuvântului în teatru. 
După Caragiale, ordinea elementelor componente ale teatrului 
ar fi: mişcarea, mimica, pantomima, strigătul, gestul, plastica 
şi apoi cuvântul. În felul acesta marele dramaturg nu indică o 
prioritate absolută, o stare de «avant-scenă» a cuvântului. dimpo- 
trivă. Toate aceste idei au contribuit la afirmarea unui adevăr 
absolut, acela că teatrul poate deveni şi este o artă autonomă 
atunci când el iese de sub tutela, de sub dominaţia textului literar, 
iar cuvântul teatral este rezultatul unei metamorfoze. Pentru a 
întregi pledoaria în favoarea limbajului autonom aal teatrului 
revenim la câteva sublinieri din studiile lui George Banu. 
Alăturându-se tendinţelor transformatoare, înnoitoare, promovate 
de personalitățile lumii teatrale de la sfârşitul secolului XIX 
şi din prima jumătate a secolului al XX-lea, autorul afirmă că 
„Modalitatea de restabilire a teatralității imaginii se face printr-o 
mişcare generală de revenire la surse, din convingerea că, prin 
istorie, spectacolul a suportat un permanent proces de deviere 
de la esenţa originară ce trebuie redescoperită. Vina aparţine 
literaturii, care, subordonându-și spectacolul, l-a denaturalizat.““** 
George Banu aminteşte de asemenea, un lucru esenţial. Artiştilor 
şi esteticienilor teatrului, spectacolul popular şi cel oriental le 


* loan Constantinescu — Caragiale si începuturile teatrului european 
modern, Editura Minerva, Bucureşti, 1974, pag. 59-65 

** Mihaela Tonitza si George Banu — Arta teatrului, Editura Enciclopedică, 
1975 

apar ca simboluri ale teatralitáfii, pentru că ele plasează actorul 
în centrul actului teatral, iar imaginea are ca suport manifestările 
corpului sáu în condiţiile unei conventionalitáti specifice. 
Combinația de tehnici ale teatrului de bâlci, ale circului, ale 
teatrului indian sau japonez, înţelese ca formulări ale unui limbaj 
teatral pur, devine principala soluţie adoptată. 

G. Craig, în contextul tezelor sale referitoare la înnoirea 
mijloacelor de expresie scenică, a lansat şi tema Actorului văzut 
ca o supramarionetá. Din punctul lui de vedere jocul actorului 
nu poate fi considerat artă întrucât el nu poate fi constrâns unui 
plan ordonat. Întreaga natură a omului tinde către independență. 
Actorul este om şi ca atare ființa lui, persoana lui, nu poate fi 
întrebuințată ca „materie“ teatrală. După Craig, actorul urma 
să dispară iar în locul lui urma a se face cunoscut un personaj 
fără viaţă, care urma să poarte numele de „Supramarionetă“. 
„Aceasta nu va rivaliza cu viaţa, ci va trece dincolo de ea: ea 
nu va infáfisa corpul în carne si oase, ci corpul în stare de extaz.“ 
Viziunea lui Craig nu s-a materializat propriu-zis în actul de 
creaţie scenică, dar ideea supramarionetei a străpuns urzeala 
țesăturilor învechite ale artei teatrale. Experimentele teatrale ale 
secolului XX au demonstrat cu prisosintá acest lucru. Modalită- 
tile de lucru cu actorii ale lui Grotovski, Brook, Schaina, Michael 
Meschke, Peter Schumann, Philippe Genty, Cătălina Buzoianu, 
Silviu Purcărete ş.a. au preluat multe elemente sugerate de 
metafora supramarionetei. i 

Contactul viu cu publicul în spectacolul teatral la care am 
fost martori decenii întregi din veacul trecut confirmă, însă, după 
cum spune George Banu, imperioasa nevoie de a-l întâlni pe 
scenă pe actorul în carne şi oase, care şi-a cultivat cu ardoare 
ŞI cu fineţe mijloacele lui specifice de exprimare artistică, în 
ideea încrederii totale în componenta senzorialității. „Pentru 
a se afla ce e teatrul, trebuia să se stie ce nu e teatru. La capătul 
acestui examen s-a descoperit în prezența fizică elementul 
particular față de cinematograf: doar la teatru publicul se află 
In contact cu trupul viu, în mişcare, cu circulaţia sangvină care 
este vehicolul său secret. Şi astfel, s-a ajuns la concluzia că 
actorul, existând ca ființă în fata publicului, este cel care poate 

justifica teatrul.“ Odată revelată, această prezenţă va conduce 
la echivalarea senzorialității cu specificul teatral, adaugă George 
Banu. Concentrarea teatrului asupra organismului viu are, deci, 
valoare de acord cu sensibilitatea epocii $i de necesară delimitare 
„a domeniului, pentru ca apoi să capete sens de recuperare a 
umanului. 

Precum am mai văzut, istoricii de teatru spun că marionetele, 
de-a lungul istoriei, merg tot timpul alături de teatrul de dramă. 
Ne gândim că şi multe dintre problemele uneia sau a alteia dintre 
formele de spectacol se întrepătrund, se întâlnesc, iar pe alocuri 
sunt chiar identice în ciuda particularităţilor de limbaj diferite. 
Şi dacă ne-am propus să cercetăm şi să descoperim tendinţele 
de înnoire şi îmbogăţire a mijloacelor de expresie a artei de 
animaţie, în plină epocă modernă, înseamnă că vom căuta să 
dezvoltăm un şir de idei aducând în atenţie şi o serie de detalii 
legate de: Componentele artei spectacolului. de animaţie, 
Repertoriul teatrului de marionete, Diversitatea tipurilor de 
păpuşi legată de contextul repertorial, Relaţia teatrului de păpuşi 
cu publicul. Dar despre toate acestea vom vorbi mai pe larg 
într-un capitol următor. 


SECOLUL AL XX-LEA ȘI MARIONETELE 


Veacul de care tocmai ne-am despărţit, veacul care a dus în 
spate una dintre cele mai frământate istorii, a lăsat moştenire 
generaţiilor care vin nepretuite valori de civilizaţie si cultură, 
rod al unor imense eforturi si sacrificii făcute de întreaga uma- 
nitate pentru ca viaţa să aibă un sens, pentru ca rosturile existenţei 
să rămână, pe mai departe, strâns legate de rațiune, de bunăstare, 
şi de frumos. Încercările prin care a trecut omenirea pe parcursul 

secolului al XX-lea sunt foarte greu de dimensionat. Memoria 
colectivă şi cea individuală mai păstrează încă urme ale unor 
imagini terifiante din timpurile celor două războaie mondiale, 
din episoadele conflictelor zonale de o neasemuită violenţă şi 
cruzime. In vremurile de azi, oamenii şi popoarele fac eforturi 
uriașe pentru a-şi cládi stabilitatea, echilibrul, încrederea în viitor. 
Dar binele rămâne, totuşi, posibil. Şi astfel, încercăm prin 
observaţii retrospective determinate de cunoștințele, informaţiile 
şi experienţele noastre, să aducem în discuţie câteva trăsături 
definitorii ale fenomenului cultural din ultimul veac al celui 
de-al doilea mileniu, în spiritul căruia s-au afirmat toate artele 
şi deci si cea care ne interesează pe noi în primul rând, arta 
animației. 

In lucrarea sa Istoria marionetelor în Europa (1862), 
Charles Magnin observa cá „păpușşile nu au nici existenţă nici 
punct de sprijin reale decât la cele două extremităţi ale ierarhiei 
sociale: poporul şi aristocrația“. Într-adevăr, după cum am 
urmărit evoluţia artei de animaţie de-a lungul timpului; lucrurile 
aşa s-au prezentat, în mare. Numai că, începând din secolul al 
XIX-lea, marea societate burgheză, păturile largi populare care-și 
construiesc stilul de viaţă în contextul lumii capitaliste, sub 
seducția industrializării, a performanțelor tehnice şi ştiinţifice, 
îşi modifică substanţial raporturile lor cu artele, cu tradiţiile 
culturale. Pe de altă parte, artele înseși au simţit nevoia de o 
primenire a mijloacelor de expresie, a formelor de manifestare. 
In întregul spaţiu de existenţă al artelor, în relaţiile artelor cu 
publicul, se simțea tot mai aproape timpul unor mari înnoiri. 
Păpuşile si marionetele, univers al confluentelor şi îmbinării 
a mai multor forme de artă, aveau nevoie de animatori sensibili 
la spiritul nou al timpului. Până când acest fenomen a fost capabil 
să se infiripe, trupe de pápusari ale unor mari familii erau cele 
care colindau țările Europei, prezentând unui public de toate 
vârstele o învechită rețea de spectacole. Gaston Baty, istoriograf 
atent al acestor mari familii de păpuşari de bâlci, relatează 
aspecte legate de modul lor de viață. După multe revoluții şi 
mari evenimente ale istoriei, spune el, câţiva mânuitori şi-au 
adunat actorii de lemn, şi au încărcat lucruşoarele într-o căruță 

cu coviltir rotund şi s-au pornit pe drumuri să-şi caute norocul 
şi averea. Într-o bună zi, rulota a înlocuit căruța şi un cort a luat 
locul sălii de mese din hanuri. Actorii de bâlci erau gata să ofere 
provinciei teatrul pe care aceasta îl mai cerea. 9i aflăm că după 
30-40 de ani de activitate, unele dintre aceste trupe au devenit 
foarte prospere. În perioadele lor faste ele igi instalau caravanele 
luxoase pentru câteva săptămâni în fiecare mic $i mare oraş. 
Publicul era adunat de afişe scrise cu mâna, anunțuri făcute de 
toboșarul orașului. Se juca zilnic, iar duminica se dădeau patru 
spectacole. Reprezentatiile se compuneau dintr-o piesă mare 
(melodramá sau feerie) şi dintr-un vodevil improvizat. Uneori 
erau şi numere de virtuozitate: Mere Gigogne, Cazacul care 
fumează, Omul de cauciuc, Dansatoarea etc. Un muzicant 
(violonist, acordionist sau chiar pianist) acompania trupa, care 
număra — în afară de maşinişti şi casieră — trei până la şase 
marionetisti. Toti cunoşteau perfect întregul repertoriu. Știința 
adaptării vocii în funcţie de personaj era tot atât de importantă 
ca şi arta mânuirii. Se juca pe o scenă ce putea să ajungă până 
la 4m lăţime si 5m adâncime, dar a cărei deschidere era totdeauna 
foarte mică. La 2m de rampă era un pod, o punte, ridicată la 
un metru şi ceva de sol, unde păpuşarii, în genunchi, cu mâinile 
la nivelul frizei, mişcau păpuşi cu tija de 50-80 de cm înălțime. 
Fiecare păpuşă avea o întrebuințare anume, purta perucă şi era 
machiată ca actorii umani. Mai târziu, acest tip de păpuşi au 
fost înlocuite cu marionete cu sfori, din ce în ce mai perfecționate 
și s-au înmulțit numerele de virtuozitate. Actorii de bâlci cultivau 
asemănarea pápusilor cu actorii vii din cauza dezinteresului 
publicului pentru micile personaje din lemn. Câteva decenii 
mai târziu publicul a întors spatele şi actorilor în carne şi oase. 

Începutul secolului al XX-lea a fost perioada în care jocul 
păpuşilor şi marionetelor s-a limitat mai mult la publicul format 
din copii, concesiile făcute infantilismului aducând arta animației 
într-o lungă perioadă de criză. După unii comentatori, criza a 
luat sfârşit atunci când meşterii (artizanii) au lăsat în teatru locul 
artiştilor şi când aceştia au avut disponibilitatea de a valorifica — 
prin noi modalități de expresie scenică — vechea şi valoroasa 
tradiție păpuşărească. 

Interesul pe care au început să-l manifeste marile persona- 
lități ale vieţii culturale şi artistice pentru arta animației în 
perioada la care ne referim (Scriitori, regizori, plasticieni, muzi- 
cieni, actori); contactul marionetelor cu importantele curente 
artistice şi culturale, cu marile şcoli de avangardă au determinat 
schimbări importante în conceptele artei de animaţie, influența 
acestora asupra creatorilor din domeniul teatrului de păpuși si 
marionete fiind hotărâtoare. De la Alfred Jarry şi Gordon Craig, 
până la Dario Fo şi Peter Schumann, alte multe nume importante 
dintre care amintim câteva: Meyerhold, Tairov, Artaud, Cocteau, 
Lorca, Ghelderode, Stravinski, Claude Debussy, Paul Kle, 
Gaston Baty, Antoine Vitez, Jacques Chesnais, Obraztov, 
Philippe Genty s.a. s-au implicat, prin creatie, in lumea pliná 
de transformări a artei animației. - | 

Cea mai susținută preocupare a artiştilor păpuşari precum 
$i a celor care patronau într-un fel sau altul penetrarea tot mai 
evidentă a artei de animaţie în viaţa socială (mai ales datorită 
publicului preponderent format din copii, membrii de familie și 
educatori) era aceea a înființării unor trupe stabile a căror muncă 
de atelier să se poată desfăşura la un nivel ridicat de pregătire 
intelectuală, culturală şi profesională a membrilor trupelor. În 
felul acesta grupurile ambulante, trupele independente, care 
funcționau, conform tradiţiei, în mai toate țările Europei, ar fi 
putut progresa mai mult; influențate fiind de stilul de lucru bazat 
pe criterii artistice pe deplin conturate, propice în mare măsură 
grupurilor şi teatrelor stabile. Si, încetul cu încetul, acest proces 
a inceput să se petreacă în perioada interbelică, în țări ca Franța, 
Italia, Germania, Anglia, Austria, Cehoslovacia, Elvetia, Polonia, 
Rusia, Ucraina; un avans deosebit luând Cehoslovacia, prin 
tradiția recunoscută aici a teatrului de marionete. Spre sfârşitul 
celui de-al doilea deceniu al secolului al XX-lea, la Praga se 
înfiinţează $i prima instituţie de învățământ superior destinat 
teatrului de păpuşi. Avansul continuă şi în Rusia sovietică ai 
cărei pedagogi vedeau în teatrul de păpuşi un mijloc de educație 
pentru copii demn de a fi luat în seamă. Interesul pedagogic nu 
era foarte străin, însă, nici de influenţele ideologice ale timpului. 

În 1932 Obrazţov întemeiază Teatrul central de păpuşi de 
la Moscova, instituţie a cărei activitate artistică în domeniu, în 
ciuda gigantismului ei — ca număr de angajați şi ca ateliere de 
producţie — este un bun exemplu, ea valorificând talente de 
excepție (în frunte chiar cu animatorul ci): în regie, scenografie, 
dramaturgie, interpretare, muzică. 

In 1928 Theodor Nastasi, un reprezentant remarcabil al 
intelectualitátii româneşti de la Cernăuţi (profesor de limbi 
moderne, secretar literar al Teatrului Naţional din Cernăuţi) 
înființează primul teatru de păpuşi stabil din România care îşi 
desfăşoară activitatea mai întâi ca secție a Teatrului National 
din Cernăuţi. El şi-a legat numele de primele două realizări 
scenice ale teatrului nou înființat: Directorul de teatru si 
Bastien si Bastienne. Scenograful acestor montări era baronul 
George von Lowendal, personalitate cu totul deosebită din 
cercul artistilor plastici románi ai timpului. După câţiva ani, 
teatrul înființat de Nastasi îşi încetează activitatea, iar Lucia 
Calomeri, Dorina Tănăsescu, Ella Conovici, vor face parte din 
grupul ce va pune bazele înfiinţării teatrului de marionete din 
Bucureşti (1939) si apoi a teatrului ,/Tándáricà*. 

În 1929, la Praga, se înființează organizaţia internaţională 
a marionetelor (UNIMA) — Uniunea Mondială a Marionetistilor, 
organizaţie care-şi propune să sprijine tendinţele de emancipare 
și modernizare a trupelor de păpuşari, să contribuie la formarea 
teatrelor stabile, să creeze condiţii de comunicare între marione- 
tiştii profesionişti şi amatori din cele mai diverse şi îndepărtate 
colțuri ale lumii, să faciliteze importante întâlniri ale acestora 
în cadrul unor festivaluri de artă păpuşărească la nivel național 
şi internaţional. În cele mai multe ocazii UNIMA şi-a îndeplinit 
$i îşi îndeplineşte şi astăzi misiunea ei de a întreţine fructuoase 
relaţii de colaborare şi de asistenţă în planul preocupărilor de 
înaltă profesionalizare a trupelor si grupărilor de păpușari intere- 
sate de asemenea proiecte. 

După cel de-al doilea război mondial, în ţările din estul 
Europei, sub influența orientărilor sovietice, dar în multe cazuri 
și din iniţiative proprii, s-au înființat nenumărate trupe stabile 
în oraşele mari, al căror potential artistic si cultural putea susține, 

fără mari probleme, programele unor instituţii de artă a animației 
destinate publicului format cu precădere din copii. In România, 
după 1949-1950, s-au înființat nenumărate teatre de păpuși în 
centrele culturale importante ale ţării: Iaşi, Cluj, Timişoara, 
Craiova, Sibiu, Târgu Mureş, Constanţa, Arad, Oradea, Braşov, 
Alba Iulia etc. La fel s-a întâmplat şi în marile oraşe ale țărilor 
vecine: Polonia, Bulgaria, Iugoslavia, Ungaria. 

Sub influența unui climat perceput ca fiind favorabil, arta 
animației a avut şanse reale pentru o dezvoltare autentică, mai 
cu seamă după sfârşitul celui de-al doilea război mondial, când 
noi speranțe si noi fágáduinte veneau să determine mersul 
înainte, în ciuda unor dramatice confruntări sociale determinate 
de momente ale istorie, care n-au pus capăt nici o clipă suferin- 
telor şi sacrificiilor omeneşti — mai cu seamă în partea răsăriteană 
a Europei. | 

Şi expresia suferințelor dar şi expresia unor noi viziuni a 
oamenilor asupra lumii în schimbare, sub lumini şi umbre, s-au 
proiectat pe deplin în artele secolului al XX-lea: muzică, litera- 
tură, dramaturgie, artă a spectacolului, arte plastice, film, dans etc. 

Arta de animaţie, în contextul celorlalte arte, sub steaua 
destinului ei, s-a afirmat prin creaţiile unor reprezentații născute 
la graniţa dintre formele tradiționale de expresie păpuşărească 
şi formele orientate către o înnoire a mijloacelor de comunicare 
artistică prin jocul pápusilor şi marionetelor.: 

Festivalul internațional al teatrelor de păpuşi şi marionete 
organizat la Bucureşti, în 1965, sub egida UNIMA, a anunţat 
O etapă de mare prefacere în conceptele privitoare la abordarea 
artei spectacolului de animație. Pe lângă reprezentațiile de modă 
veche cu Punch şi Judy, strălucitoare în mâinile maeștrilor Percy 
Press (senior şi junior), evoluând în castelutul tradițional, specta- 
torii bucureşteni şi participanții la festival din zeci de țări ale 
lumii au putut urmări spectacole de excepție, în formule de mare 
originalitate, care afişau etapa aşteptatelor innoirii. Ne aducem 
aminte de spectacolul stil cabaret al lui Yves Joly. Mâna mario- 
netistului devenea metaforă scenică (floare, peste, caracatitá) sau 
ca parte a unul trup de păpuşă formată din metamorfozarea unor 
umbrele sau a altor obiecte personificate. În Tragedia de hártie, 

personajele realizate la vedere (din hârtie) erau tăiate în mod 
dramatic sau arse. Faptul că actul artistic. actul dramatic de 
construire a personajelor se producea spontan, în direct, în ochii 
spectatorului, îi lăsa acestuia o deosebită impresie. 

Surpriza cea mai mare a festivalului din 1965, de la Bucureşti, 
a fost însă spectacolul lui Michael Meschke cu Ubu-Rege de 
Altred Jarry. Tânărul regizor era atunci în faţa primului său 
spectacol realizat cu un grup de colegi şi prieteni, într-o vacanță 
de o vară. Au pornit cu toţii de la condiţia de artişti amatori. 
Spectacolul, gândit eminamente prin prisma metamorfozárii 
obiectelor şi a efectelor vizuale, propunea o evoluţie a persona- 
jelor principale purtând măşti costum. Ceilalţi zeci de eroi ai 
piesei (popoare, soldaţi, armate etc.) căpătau forme bizare, 
individuale sau de grup, construite din cartoane prin formula 
papier-mâcher. Îmi aduc şi acum aminte de un personaj colectiv 
(o armată) care era reprezentat printr-un paralelipiped (cu lungi- 
mea de aproximativ 1,5 m, înălțimea de 0,8 m şi adâncimea de 
0,3 m). În partea de sus a paralelipipedului, manevrat de mánui- 
tori, erau înfipte capetele manevrabile ale soldaţilor (foarte multe 
la număr). În partea de jos, se mişcau caraghioase picioarele. 
Păpuşarii erau îmbrăcaţi în dresuri negre si purtau pe cap o glupă 
care să le acopere faţa. Nu exista în scenă nici o formă de 
paravan. Compunerea şi descompunerea personajelor păpuşi se 
făcea la vedre, decuparea lor scenică păpuşărească realizându-se 
în combinaţie cu diverse elemente de decor (panouri, forme 
geometrice, draperii etc.). Mişcarea tuturor marionetelor se făcea 
într-o libertate totală, lăsând spectatorului şi impresia de improvi- 
za(ie, de spontaneitate, de invenţie plină de umor. Pe scenă, 
păpuşile si măştile acelea libere de orice constrângere lansau un 
discurs necruţător — prin grotescul lor — împotriva totalitaris- 
mului, a prostiei, a neghiobiei, a lácomiei, făcând să „strălu- 
ceascá" sub unda de ridicol: naivitatea, nevinovăția, inocenta. 
Ilustraţia sonoră a reprezentatiei mergea pe aceeaşi linie. Zgomote 
inventate, bucăţi simfonice celebre înregistrate cu încetinitorul 
sau cu o viteză mărită susțineau în aceeaşi linie grotescá dramatis- 
mul spectacolului, încărcat de absurd. Reprezentaţia cu Ubu- 
Rege a lui Michael Meschke a declanşat discuții interminabile 

printre participanţii la festival. Unii declarau că spectacolul nu 
are nici o legătură cu teatrul de păpuşi şi că el anunţă o nouă 
formă, o altă formă de artă. Alţii susțineau cu entuziasm că 
această modalitate de abordare a artei spectacolului pápusáresc 
ar trebui să fie noua orientare modernă a artei de animaţie. Insusi 
juriul festivalului a fost pus în dificultate. Originalitatea specta- 
colului, apariţia lui neașteptată în penultima zi a reuniunii, inter- 
venţia publicului pentru reluarea reprezentatiei în ultimele ceasuri 
ale întâlnirii pápugarilor la București au creat realizatorilor o 
impresie extraordinară. Spectacolul a primit premiul special 
al juriului pentru originalitate. Ajuns în țară, Michael Meschke 
este numit director al teatrului de păpuşi din Stockholm şi ajunge 
unul dintre marii regizori de teatru experimental, îndrăgostit 
pentru totdeauna de păpuşi şi marionete. 

Suntem foarte convinşi să spectacolul cu Ubu-Rege văzut 
la Bucureşti în 1965 s-a constituit într-un moment de răscruce 
în evoluţia artei de animaţie a secolului al XX-lea. Si cei care 
l-au negat, şi cei care l-au apreciat şi-au dat seama că teatrul 
de păpuşi şi marionete are de parcurs un alt drum în perspectivă, 
un drum eliberat de prejudecăţi de ordin tehnicist, de rigori 
estetizante şi de clasificări de tot felul. EI are perspectiva unei 
mobilități si a unei flexibilitáti totale a materiei prelucrate pentru 
a da expresie sentimentelor şi gândurilor omeneşti prin păpuşă 
(marionetă). | ; | 

In Les marionnettes, Paul Fournel ne prezintă detalii despre 
fenomenul Muppets, „un trib de păpuşi delirant create special 
pentru televiziune“. Ecranul TV a devenit în cazul lor un înlocui- 
tor al castelufului. El oferă avantajele scenei de teatru, dar 
mărește prea mult „distanţa“ dintre public şi marionete, precum 
$i distanța dintre marionete. i 

Inventate în 1954 de către Jim şi Jane Hanson, păpuşile cele- 
bre şi-au făcut prima apariție într-un program local a NBC-ului 
(program de cinci minute) care deschidea programul de noapte 
pentru adulti. Succesul a fost răsunător, iar programul a durat 
opt ani, publicul descoperind că păpuşile nu sunt inventate numai 
pentru copii. In 1978, Muppets devin interpreţii exclusivi ai 

unui lung metraj destinat micului şi marelui ecran (Muppets 
Movie), film în care evoluează peste 160 de păpuşi. 

Programul Muppets a presupus o reînnoire considerabilă 
a spectacolului de marionete. Cariera îndelungată a echipei de 
creatori s-a bazat pe creativitatea desenatorilor, a constructorilor 
de păpuşi, a marionetiştilor de performanţă. Succesul specta- 
colelor s-a datorat și fidelității principiilor funcţionale privitoare 
la forme şi culori. Elementul tipic al Muppet-ului este triunghiul 
format de ochi, gură, nas. Restul corpului admite toate defor- 
mările imaginabile. Singura cerință e acea ca figurina să fie 
uşoară, rezistentă, mobilă, şi când e vorba de personaje mici, 
mişcate cu mâna, şi când e vorba de „giganți“ in care intră 
pápusarul însuşi. Varietatea materialelor folosite pentru construc- 
(ia păpuşilor a fost un element care a contribuit foarte serios la 
blocarea apariţiei stereotipiilor în abordarea plastică a personajelor. 

Incă de la începutul aventurii cu „Muppets“, marionetistii 
s-au recomandat prin jocul lor a fi creatori totali: buni actori, 
cântăreţi, dansatori. Din tribul delirant al pápusilor vestite au 
făcut parte douăzeci de actori, treizeci de designeri şi mai mult 
de cincisprezece scenariști şi compozitori. Celebrul Ray Charles 
a făcut şi el parte din echipă. 

Fenomenul „Muppets“ a înviorat foarte mult atmosfera lumii 
păpuşăreşti pe toate continentele. A fost readusă în actualitate 
ideea succesului spectacolelor de păpuşi — gen cabaret — în care 
personajele se pot exprima prin toate modalităţile specifice artei 
animației: accent pe latura vizuală, caricaturizarea personajelor, 
foarte multă pantomimă şi manifestare gestuală a pápusilor, 
folosirea unor texte condensate la maximum, pline de vervă, 
de umor şi nu în ultimul rând folosirea artei improvizaţiei, a 
comportamentului spontan al păpuşilor în ideea susținerii unui 
ritm alert întregii reprezentații. 

Un alt moment important în evoluţia artei de animaţie al 
secolului al XX-lea l-au pregătit reprezentațiile realizate de Peter 
Schumann — Bread and puppet. Există mult adevăr in ceea ce 
se spune despre epocile revoluțiilor din artă, care determină pe 
creatori să redescopere originile, geneza actului artistic într-un 
domeniu sau altul. 

Pe parcursul veacului de care ne-am despărțit au fost redes- 
coperite păpuşile, marionetele, măştile, prin capacitatea lor de 
a simboliza condiţia umană, de a esenţializa timpul încărcat 
de semne şi evenimente, de a comunica prin arhetipuri şi nu 
prin ceea ce (ine de particular şi individual, mesaje dintre cele 
mai importante ale umanității. „Păpuşile lui Peter Schumann, 
marionetele sale uriaşe sau normale, măştile în spatele cărora 
se ascund oamenii au devenit de câteva decenii simboluri ale 
poeziei dramatice, semne ale perenităţii teatrului, insertia visului 
în realitatea cotidiană şi a legendei în evenimentele tráite."* 
Peter Schumann s-a născut în Germania, a studiat pictura, muzica, 
literatura. În 1961, páseste pentru prima oară în America si ia 
contact cu viața artistică din New York, dominată de happeninguri 
la acea vreme. Este fascinat de fenomenul happening-urilor, 
precum ne prezintă lucrurile Ileana Berlogea, relatând în cartea 
sa Teatrul şi societatea contemporană detalii foarte importante 
despre cariera regizorală a lui Peter Schumann. Amploarea 
colajului dintre arta plastică, muzică, teatru, poezie, coregrafie, 
elemente îndrăznețe audio-vizuale, cuprinderea publicului şi 
a interpreţilor într-un tot unitar, topirea creaţiei în viață si 
transformarea evenimentului în realizarea estetică au fost 
elemente de mare interes pentru artistul de origine germană, 
pe care le-a urmărit, le-a aplaudat, le-a cercetat cu atenţie, dar 
cărora nu li s-a dedicat în întregime. El suportă cu greutate 
aerul general înglobator al happening-ului ca idee estetică şi 
nu se fereşte să declare: „o operă de artă care nu tine seama de 
O comunitate nu mă interesează. Nu sunt în stare să lucrez cu 
oamenii pe care-i interesează numai dansul în sine. Cine poate 
spune că această mişcare are un sens? Pentru a avea un sens nu 
ajunge numai să-i dai intensitate ci trebuie să faci comparație 
cu mediul social în care trăieşti, cu faptele citite în ziarul de 
dimineaţă sau cu propria ta viață.“ (Text publicat şi comentat 
in cartea Ilenei Berlogea Teatrul şi societatea contemporană, 
pag. 144 — 145) 

* Ileana Berlogea — Teatrul şi societatea contemporană, Editura 
Meridiane, 1985, pag. 143 

Aşadar, evenimentul politic şi social, marele frământări care 
le caută corespondenţa în istoria omenirii şi în miturile străvechi, 
sunt punctele de pornire, sunt problemele de la care pleacă 
Peter Schumann în conceperea si construirea spectacolelor sale. 
impreună cu studenții, copii din cartierele defavorizate ale 
marelui oraş american, într-o atmosferă de lucru plină de căldură, 
prietenie şi entuziasm, Peter Schumann construiește păpuşi şi 
invocă în spectacolele sale problema nedreptăţilor sociale, 
problema războiului, problema implicării oamenilor prin fapte 
brave pentru eradicarea sărăciei $i a discriminărilor de tot felul. 
Reprezentaţii ca: Dansul morţii, Istorii de Crăciun, Istoria 
lumii, Crima misterioasă, Demonstra(ii de război, Vânătorul 
de păsări în infern şi multe altele sunt scoase ŞI în stradă spre 
marea satisfacție a unui public larg. Bread and Puppet — Pâine 
$i păpuşi. lată darurile spre care oamenii e bine să se îndrepte. 
Pâinea ca simbol al hranei necesară pentru viața fiecărei zile si 
pápusile ca semn al hranei spirituale. „Indiferent dacă pápusile 
lui Peter Schumann sunt uriaşe şi se mişcă sub cerul liber sau 
normale apărând pe o scenă obişnuită, ele continuă să fie unice 
prin simplitatea lor şi impresionante prin modul în care dezvăluie 
aspecte ale existenței omului de astăzi, avertizându-l atât 
împotriva războiului atomic cât şi împotriva lăcomiei si răutății 
celor care distrug şi mătură şi pe cei lipsiţi de apărare.“* După 
cum concluzionează Ileana Berlogea în cartea sa, Peter Schumann 
reprezintă tendința de esentializare a artei, dar si acea de 
sincretism, de distrugere a granițelor dintre genuri de exprimare 
a tumultului lăuntric, în forme complexe, în care muzica se 
asociază cuvântului, creaţia plastică mişcării de dans, arta acto- 
rului intrând în nemurire prin imagini ce poartă pecetea perenităţii. 

Auzim adesea vorbindu-se de o celebră trupă franceză 
condusă de un remarcabil creator, Philippe Genty. Intr-o convor- 
bire a maestrului cu Paul Fournel, Philippe Genty face interesante 
mărturisiri: „Trupa noastră se compune din patru mânuitori şi 
un administrator. Lucrăm uneori şi cu colaboratori. Incepem 
prin a scrie un scenariu foarte vizual. Este de fapt o suită de 

* Ileana Berlogea — Teatrul şi societatea contemporană, pag. 154 

imagini. Apoi, în funcţie de scenariu, dezvăluim formele pe 
care le vom anima, le discutăm, eliminăm, alegem. Tot materialul 
este făcut pe loc, de echipa noastră. E foarte important acest 
lucru căci, atunci când se creează o formă, ea antrenează în 
limbajul ei propriu celelalte elemente. Adesea ne obligă să schim- 
băm scenariul iniţial. Trebuie să lăsăm formele să vorbească 
şi să le ascultăm. Hazardul joacă un rol foarte important. Fabrica- 
rea formelor e colectivă, regia la fel, prin forța lucrurilor, din 
moment ce fiecare dintre noi propune idei de joc cu figurile pe 
care e însărcinat să le anime. Tehnicile de mánuire sunt dintre 
cele mai variate. Şi tot formele create dinainte dictează aceste 
tehnici.“ (Paul Fournel, Les marionnettes) Si mai aflăm astfel 
că numărul cel mai jucat al trupei este Strutii (două mii de repre- 
zentaţii, pe puţin). Forma definitivă a reprezentatiei a fost decisă 
după doi ani de la premieră. Trupa îşi împarte timpul de lucru 
în două perioade (pe cât posibil) una de creaţie şi meditaţie şi 
una pentru reprezentații. Trupa realizează tumee de mare amploare 
Anglia, Rusia, China, Japonia, Canada, SUA, cu un succes 
răsunător pe Broadway. Philippe Genty este grafician prin 
formaţie şi el lucrează, firesc, mai mult pe imagine decât pe text. 
in spectacolele cele mai recente, conducătorul trupei a lăsat 
liberă iniţiativa compunerii cu imagini mişcătoare a unui soi 
de balet, o formă intermediară între muzică Şi teatru de text. 
Spectacolele sunt concepute ca nişte structuri de vis. O serie 
de imagini asociative se metamorfozează. Trupa acordă o mare 
importanță magiei imaginii prin care este stimulată fantezia 
spectatorului. 

. Ne-am oprit la comentarea unor spectacole reprezentând 
fenomenul teatral păpuşăresc caracteristic în a doua jumătate 
a secolului al XX-lea nu pentru că aceste reprezentații ar fi 
singulare. Dimpotrivă, aria experimentelor scenice în domeniul 
artei de animaţie a fost foarte intensă în ultimele decenii. Rezul- 
tate remarcabile ale pápusarilor spanioli, portughezi, bulgari, 
polonezi, români, ruşi, chinezi, japonezi, brazilieni, argentinieni, 
africani etc. făcute cunoscute cu prilejul organizării festivalurilor 
internaţionale, prin grija conducerii UNIMA, sunt în măsură 
să confirme preocupările şi zbuciumul creatorilor adevărați 

pentru înnoirea mijloacelor de expresie ale artei de animaţie, 
pentru readucerea păpuşilor şi marionetelor mai aproape de 
inima spectatorilor, făcând cunoscută, fără oprelişti, miraculoasa 
patrie a lui Viduşaka si Pulcinella, patria păpușilor, în leagănul 
căreia se formează însăşi umanitatea, pătrunsă azi de fiorul 
zborurilor intergalactice anunţate de mileniul al treilea. 

SI veacul care tocmai s-a sfârşit, în ciuda turbulentelor si 
zguduirilor sale, a fost un veac plin de promisiuni pentru lumea 
artelor, lăsând păpuşilor şi marionetelor libertatea totală de a-i 
ține companie lui Homo-ludens şi Homo-faber. 

PARTEA A III-A 


PARTICULARITĂȚI 

ALE LIMBAJULUI TEATRAL PĂPUŞĂRESC; 
SINCRETISMUL ARTELOR 

ÎN SPECTACOLUL DE ANIMATIE 


OPȚIUNI PRIVIND REPERTORIUL 
| SI CONSTRUCTIA 
PĂPUŞILOR SI MARIONETELOR 


Cánd am vorbit, la începutul lucrării, despre originile — 
geneza artei de animaţie — am evidenţiat pe cât posibil primele 
tendinţe ale omului doritor a inventa $i construi obiecte cu 
valoare de simbol, măşti-figurine, cu intenția de a le atribui 
acestora funcţii magice religioase, animându-le şi oferindu-le 
spiritelor dominatoare, întru câştigarea bunăvoinţei lor, pentru 
un gest de protejare si ocrotire a traiului zilnic (hrană. îmbrăcă- 
minte, spaţiu de locuit, leacuri împotriva bolilor, veghe pentru 
naştere, viață şi moarte, izbândă contra dușmanilor etc. etc.). 
ȘI astfel màstile, figurinele, statuetele implicate in actele de cult 
şi în ritualurile nenumărate au fost proiectate pentru un lung 
timp într-un spaţiu de spiritualitate, în spaţiul nemăsurat al puterii 
de imaginare, fantazare şi joc al oamenilor, gásindu-si totodată 
rosturi, de-a lungul vremii, şi în ungherele nevoilor practice, 
de natură pragmatică. 

Invenţia şi folosirea măştilor, invenţia si construcția obiec- 
telor plastice sculpturale cu valoare de simbol au devenit. aşadar, 
o modalitate de exprimare a fiinţei umane, o modalitate de 
comunicare. Asa s-au născut pápusile, în urmă cu mii de ani, asa 
se nasc ele si în lumea de azi. Drumul porneşte de la măşti, de 
la imaginarea şi construirea lor, de la mesajele pe care ele le 
contin si le transmit. Întruchiparea urâtului într-o mască grotescă, 
cu linii caricaturale, spre exemplu, îi dă posibilitatea pápusarului 

să pună în mişcare o suită de atitudini şi gesturi caracterizante 

pte un prototip uman grosolan sau prostănac, lacom ori 
agresiv, mincinos, viclean, fățarnic etc. Cu totul alte stări si 
sentimente îşi exprimă marionetistul când animă o păpuşă care 
reprezintă de astă dată, prin natura şi compoziţia ei plastică, 
trăsături ale unor prototipuri umane luminoase, armonioase, 
pătrunse de o nobleţe caracterială şi de trăsături ale unei frumoase 
conduite morale: curaj, sinceritate, generozitate. 

Măştile si păpuşile sunt expresia puterii omului de esentiali- 
zare a lumii printr-o formă de artă. Formele străvechi de animaţie 
(teatrul de umbre din India) relevă una dintre caracteristicile 
fundamentale ale artei marionetelor:itransmiterea mesajelor prin 
sugerarea faptelor de viaţă şi nu prin imitarea (copierea) tuturor 
detaliilor realiste. Esenţializarea, puterea de sugestie a obiectelor 
animate descoperite în actul de creație păpuşăresc — prin insufle- 
(irea măştilor şi a tuturor prototipurilor de figurine — sunt ele- 
mente care definesc trăsăturile de bază ale limbajului scenic în 
arta animației. Omul (actorul), în teatrul de păpuşi, nu se exprimă 
prin trupul, mișcările si gesturile ce-i aparţin, prin calităţile 
vorbirii naturale, ca în teatrul de dramă, ci prin intermediul unor 
obiecte animate, metamorfozate, marionetele (mástile) cărora 
le sunt atribuite, prin sugestie, esentializare, stilizare, valori cu 
putere de simbol, acestea devenind întruchipări de fiinţe ale 
lumii reale (oameni, arbori, păsări, animale etc.) sau ale lumii 
supranaturale, fantastice (spirite, zeități, balauri, dragoni, cai 
înaripaţi, căpcăuni, zâne etc. etc.) — izvorâte din mitologia tuturor 
timpurilor. In cadrul relațiilor dramatice dintre personajele astfel 
intruchipate se dezlántuie, pe scena pápusilor, un şir nesfârşit de 
stári si sentimente, ca si în teatrul de dramă: frică, zbucium, 
bucurie, tristețe, exaltare, curaj, hotărâre, furie, iubire, ură; în - 
genere tot ceea ce este caracteristic pentru trăirile omeneşti. 
oate aceste trăiri sunt transmise de actorii mânuitori ai 
pápusilor-mástilor printr-o inefabilă modalitate de îmbinare a 
stării de joc, a stării ludice, cu o profundă şi serioasă manifestare 
a tuturor tensiunilor sufleteşti. Procesul este complex, plin de 
subtilitate şi presupune din partea animatorului aptitudini si 
calități deosebite: sensibilitate, mare putere de observaţie, atenție 

și concentrare, imaginaţie şi putere de fantazare, disponibilitate 
ludică ieşită din comun, inteligență vie, ritm şi mare flexibilitate 
corporală, spontaneitate, harul comunicării prin disponibilitate: 
actorului animator „de a intra în forma unor individualitàti 
străine“, cum spune Tudor Vianu, şi a trăi bucuria însuflețirii 
unei măşti care sugerează sentimentul unei frenetice libertăți. 
Marioneta este mască integral insufletitá, notează Paul 
Claudel, nu numai fatá ci si membre şi întregul corp. „O păpuşă 
autonomă, un om în miniatură, în mâinile noastre, este un centru 
de gesturi insufletite. Marioneta nu este precum omul, prizonierul 
mărimii, greutăţii si strădaniilor sale: ea nu trăieşte pe pământ; 
ca se mişcă cu aceeaşi uşurinţă în toate dimensiunile şi acționează 
imponderabil, ca un desen în albul hârtiei.“ Vestitul poet şi om 
de teatru compară marioneta cu o stea care trăieşte din centru, o 
stea vorbitoare, iradiantă, care face ca orice mişcare să sclipească. 
S-au purtat lungi discuţii pe tema apartenenței păpuşilor la 
domeniul artelor plastice. În fond, spuneau unii, pápusile si 
marionetele sunt artă plastică în mişcare. Dacă e să ne referim 
la pápusile si figurinele care sunt folosite ca jucárii sau bibelouri, 
chiar dacá sunt articulate sau puse in miscare prin diferite 
mecanisme, atunci putem fi de acord cu informaţia conform 
căreia această categorie de jucării este catalogată drept artă 
plastică, pusă sau nu în mişcare. Marionetele ȘI păpuşile animate 
într-un spectacol de teatru sunt doar până la un punct rodul unui 
act de creaţie plastică; prelucrarea unei materii inerte: un chip 
uman modelat în lut sau cioplit în lemn, o bucată de postav în 
care se compun trăsăturile unei fizionomii. Acestor elemente 
li se adaugă prin metamorfoze şi prelucrare o mare varietate de 
alte materiale (fâşii de pânză, tije metalice sau de lemn. sfoară, 
piele, blană, mătase etc.), ajungându-se în final la crearea unei 
păpuşi, a unei măşti. Dar acestea poartă de la început, de la 
concepţie, de la idee, un program. Întregul proces de prelucrare 
a materialelor din care se va naşte marioneta este strâns legată 
de simbolurile, de semnificaţiile lumii teatrale pentru care au 
fost proiectate. În ultimă instanță marionetele devin actori şi 
personaje teatrale deodată, iar prin actul de animare, de însufle- 
tire, ele capătă funcţii dramatice, se implică în acţiune, în conflict 

şi devin în totalitate o materie teatrală care se lasă modelată cu 
fineţe, cu sensibilitate, cu rafinament, cu vervă, foarte aproape 
de pretenţiile lui Gordon Craig (ideea actorului supramarionetă). 
În acest context marioneta devine o metaforă a lumii teatrale. 
Pápusa de teatru nu face parte din lumea unei obişnuite realităţi. 
Ea este o creaţie a omului, după imaginaţia şi fantezia sa, o 
modalitate de exprimare şi comunicare artistică, este, precum 
spuneam, o metaforă, mai întâi de natură plastică, dar pusă în 
totalitate în slujba artei teatrale. | 

. Urmárind evoluţia teatrului de păpuşi şi marionete de-a 
lungul timpului constatăm existența unei anume tipologii în 
domeniul construcției păpuşilor destinate animării lor în diferite 
genuri de spectacole. Spectacolele de formulă tradiţională au 
promovat cele mai simple tipuri de păpuși, atât în zonele țărilor 
orientale cât şi în țările Europei, apoi în America si Africa. 
Dintre aceste tipuri amintim: 


Păpuşa pe mână (păpuşa pe degete) 


Păpuşa pe mână (păpuşa pe degete) este cea reprezentată 
cel dintâi de Viduşaka, în India, în urmă cu câteva mii de ani, 
strámosul cel mai îndepărtat a lui Pulcinella. Spectacolele de 
factură populară sunt cele care folosesc acest tip de păpuşă în 
povestiri scenice pe teme mitologice, în momente comice şi 
satirice pe teme inspirate din viaţă, în povestiri si legende eroice, 
în reprezentații inspirate din basme, etc. | se spune păpuşă pe 
degete întrucât mâna (primele trei depete ale mâinii) devin 
suportul susţinerii întregului trup al ei: cap (din lemn sau modelat 
în lut, din hârtie prelucrată, din alte materiale apărute în tehno- 
logia modernă etc.), trup (alcătuit dintr-o cămaşă — „ghenă“ — 
care îmbracă mâna animatorului), membrele superioare, prove- 
nite din mánecile cămăşii prelungite cu două minuscule mănuși 
din postav, sugerând palmele păpuşii. Uneori, acestui tip de 

păpuşă i s-au putut adăuga si picioare. Prin structura ei, prin 
gesturile de care dispune în momentul însuflețirii, păpuşa pe 
mână are o expresie de mare naivitate şi stángácie care stârneşte 
hazul, bucuria de a o privi printr-o reacție ludică. Prin mişcare, 
ca poate sugera mersul, privitul, asezatul, fuga, un şir întreg de 
stări. Poate fi confecţionată foarte uşor. 

Prototipul păpuşii pe mână la care m-am referit a Stat la 
baza construcției multor variante de marionete care i-au făcut 
cunoscuți și indrágiti pe Polichinelle, Guignol, Punch şi Judy, 
Cristobal, Hanswurst, Kasparle, Petruska, Vasilache si Márioara. 
Cele mai serioase înnoiri şi transformări în concepția de constru- 
ire a păpuşii, au apărut însă începând cu a doua jumătate a seco- 
lului al XX-lea, când păpuşarii doreau să-și împrospăteze 
mijloacele de expresie în contextul spectacolului de animaţie. 
In acest cadru, păpuşa pe mână a cunoscut câteva metamorfoze: 
în unele cazuri i se prelungiseră si întăriseră braţele superioare, 
capul putea fi mânuit printr-un gapit sau printr-un arc, întreaga 
păpuşă putea fi animată cu două mâini prin lărgirea ghenei şi 
a mişcării capului pe baza noilor tehnici. În alte cazuri pápusile 
erau alcátuite in totalitate din mána animatorului. O simplă 
mănuşă îmbrăcând mâna devenea haina $i trupul personajului. 
Degétul arătător purta capul (mâna cu bi là). 

Un spectacol foarte nou prezentat de o formaţie studenţească 
din Bulgaria — în cadrul Festivalului Internaţional de Artă a 
Marionetei de la Praga — ediţia din 2001 — a propus o formulă cu 
totul inedită, în ideea intrebuintárii într-un stil modern a păpuşii 
pe mână. Pisicile cântărețe și dansatoare evoluau în spectacol 
prin cea mai simplă modalitate de mânuire: o mână a pápusarului 
înmănușată purta capul micuț al pisicii iar cealaltă mână (îmbră- 
cată în mănușă) forma trupul integral al pisicii. Cele două 
componente formau la vedere întreaga alcătuire a personajului 
plin de vervă şi expresivitate. Efectul vizual era pus magistral 
in valoare prin formula Black-light. 

Păpuşa cu tije metalice sau de lemn 


Foarte apropiată de marioneta cu fire, prototipul păpuşii cu 
tije apare, de asemenea, în vremuri străvechi. Este utilizată în 
antichitate şi răspunde foarte bine şi repertoriului religios şi mai 
apoi povestirilor eroice şi cavalereşti aduse în lumea pápusá- 

reascá înainte de apariţia fenomenului Commedia dell’ Arte. 
În secolele XVII şi XVIII păpuşile cu tije metalice sau de lemn 
erau mult pretuite în reprezentațiile Ţărilor la Jos, Spania, în 
Germania şi mai ales în Cehia, Slovacia, Polonia, Rusia, Anglia, 
Franţa si Italia. Aceste tipuri de păpuşi sunt şi astăzi folosite 
în reprezentații care evocă personaje ale unei epoci trecute. 

Tija metalică străpunge capul şi trupul pápusii şi devine 
resortul principal, capabil să-l ajute pe animator în actul de 
insufletire a păpuşii. Membrele articulate ale trupului se mișcă 
în funcţie de mişcarea tijei. In genere, acest tip de păpuşă are o 
anumită rigiditate, iar cantitatea masivă de lemn şi fier încorpo- 
rată în construcția ei o face destul de greoaie. Efectele vizuale 
sunt însă apreciabile atunci când personajele întruchipate prin 
această modalitate de animare trebuie să aibă o anumită duritate, 
o anumită „înţepenire“ comportamentală. 


Păpuşa tip Wayang 


.. Strávechile spectacole de umbre au lăsat ca moştenire, peste 
mii de ani, nu numai practica efectelor vizuale ale unei lumi de 
vis proiectate de imaginea siluetelor imponderabile, dar au lăsat 
şi câteva principii tehnice de construcţie a figurinelor capabile 

să ofere acestora posibilitatea sugerárii unor acțiuni petrecute - 
atât în lumea reală cât şi în lumea divinităților, în lumea fantas- 
tică. Preluată de europeni în secolul al XIX-lea, păpuşa tip 
Wayang combină într-un chip original, îmbogăţindu-şi substan- 
tial modalităţile de construcție ale marionetei pe mână cu practica 
folosirii tijelor metalice sau de lemn, când este vorba de animare: 
membrelor superioare articulate ale păpuşii. Pápusa tip Wayang 
este foarte expresivă şi are mult mai mari disponibilităţi de 
sugestie decât păpuşa pe mână. Ea a fost şi este încă utilizată 
pe scară largă în reprezentațiile cu basme sau în reprezentațiile 
ce apelează, la texte dramatice clasice adaptate pentru teatru 
de păpuşi. Dacă ne gândim la personajul Kermit din serialul 
Mupppets, el este construit plastic pe principiul pápusii Wayang, 
cu adaosul inedit al alcătuirii capului, care deschide gura când 
vorbeşte şi cântă. Acesta este un foarte bun exemplu de împletire 
a elementelor tradiţionale cu tendințele moderne în ceea ce 
priveşte abordarea actuală a limbajului păpuşăresc. 


Păpuşa cu tijă (cu suport de lemn) 
mánuitá pe masă 


Un alt prototip de marionetă provenit din teatrul oriental — 
Bunraku — a fost preluat de creatorii spectacolelor de animaţie 
din Europa secolului al XX-lea. Adaptată prin excelență la „cutia 
neagră” de către păpuşarii cehi — marioneta cu suport de lemn 
(capul marionetei este prevăzut cu acest suport), mânuită pe 
masă, se apropie foarte mult de eleganța si gratia marionetei 
cu fire, numai că, în cazul ei firele nu există, iar posibilităţile 
de mişcare sunt mult mai diverse, întrucât mânuirea in trei oferă 
marionetei şanse de a-şi valorifica în întregime expresia animării 
membrelor inferioare şi superioare, prin iluzia unei mişcări 
autentice plină de culoare. Și acest tip de păpuşă, prin marea 
ei flexibilitate, este uşor de încorporat în procedeele moderne 

ale artei animației, care pun, firesc, mare accent pe elementul 
vizual, pe elementele de sinteză legate de autonomia mijloacelor 
de expresie păpuşărească. i 

Un experiment teatral studențesc, pe care l-am coordonat 
în contextul realizării unei reprezentații intitulată Intâmplări 
cu Pinocchio, mi-a confirmat deschiderea către modernitate 
a acestui prototip de marionetă aparținând teatrului tradițional 
japonez. Punând accentul pe elementul vizual, spectacolul evolua 
ca o pantomimă cu păpuşi; gesturile, atitudinile şi relațiile dintre 
personaje, situaţiile scenice, conflictele, decupându-se numai 
prin imagini în mişcare, ca în balet. Atenţia acordată de către 
studenţi actului sensibil al mânuirii, al animației, s-a impus în 
totalitate. Ei au înțeles că efectele vizuale întăresc valoarea repre- 
zentaţiei păpuşăreşti numai în cazul unei măiestrii a mánuirii, a 
sugerárii printr-o maximă expresivitate de mişcare a stărilor și 
sentimentelor tuturor personajelor în situațiile dramatice create. 
O simplă compunere şi descompunere a imaginilor scenice, o 
simplă deplasare mecanică a păpuşilor de la stânga la dreapta sau 
de jos în sus, nu foloseşte la nimic, nu devine o lume care să 
impresioneze pe nici un plan. Valoarea plastică a personajelor- 
păpuşi este pusă în evidenţă, se ridică la nivelul comunicării 
artistice, numai în cazul mânuirii sensibile, expresive din punct 
de vedere dramatic. | | 

Prezentat la Festivalul „Guliver“ de la Galaţi în 1999 si la 
Festivalul Internaţional de Artă a Marionetei de la Praga (2000), 
spectacolul Întâmplări cu Pinocchio a fost apreciat tocmai 
pentru procedeele sale de a fi adus elemente tradiționale ale 
teatrului de animaţie în contextul unei abordări moderne a spec- 
tacolului păpuşăresc. 

Păpuşa mască-costum 


Originile acestui tip de păpuşă sunt printre cele mai înde- 
părtate, dacă luăm în seamă imaginea din grota Fréres (Arriége — 
Franţa) — gravată şi pictată — reprezentând, poate, un dans magic, 
in epoca paleoliticului superior. Măştile noastre populare: Capra, 
Ursul, Cerbul, Căiuţii, sunt de fapt nişte păpuşi-costum (păpuşi- 
măşti-costum) provenite şi ele din timpuri străvechi şi simbo- 
lizând credinţe şi obiceiuri populare proprii spațiului cultural 
european. 

Păpuşa mască-costum a fost prezentă $i în serbările carnava- 
lesti ale Antichității, ale Evului Mediu, ale etapelor istorice din 
timpurile moderne si ea însoțea adesea trupele ambulante de 
actori sau pápusari pentru spectaculozitatea ei, pentru puterea 
ei de atracţie a publicului. - 

In a doua jumătate a secolului al XX-lea, prototipul de 
păpuşă la care ne referim a fost adesea utilizat în spectacolele 
de animaţie, personajele construite în această modalitate plastică 
având o mare relevanță în reprezentațiile ce aduceau pe scenă 
actori şi păpuşi sau combinau într-o viziune scenică unitară mai 
multe forme de expresie păpuşărească. Lovitura de gratie a dat-o 
în acest sens, precum mentionam în capitolul precedent, faimosul 
spectacol al lui Michael Mescke Ubu-Rege de Alfred Jarry. 
Spectacolele de stradă Bread and Puppet, reprezentațiile lui 
Dario-Fo — Marea pantomimă cu steaguri si pápusi mici si 
mijlocii — nenumárate spectacole realizate si de către artiştii 
români, la Teatrul „Țăndărică“, la Teatrul „Luceafărul“ laşi, 
la Teatrul de păpuşi din Craiova, Constanţa, Braşov, Cluj, au 
adaptat această modalitate păpuşărească de tradiție la variante 
scenice moderne, pline de vigoare, încărcate de semnificaţii. 

Sistemul de a combina pe mai departe elemente ale unor 
prototipuri diferite de marionete şi a inventa prin aceasta o 

formulă inedită de exprimare plastică a unei reprezentații rămâne 
pentru fiecare creator de spectacol o sursă a creativităţii, o sursă 
de a contribui la înnoirea si dezvoltarea limbajului păpuşăresc. 
În anii din urmă am încercat să declanşăm „un joc“ cu un 
grup de studenti din anul al III-lea, cu gândul la stimularea 
interesului lor pentru invenţie, pe baza unor cunoştinţe şi a unor 
experiențe deja dobândite. Tema a fost Căsătorie silită de 
Molière. Studenţii aveau misiunea să adapteze farsa celebră la 
specificităţile teatrului de animaţie privind abordarea textului, 
construcția păpuşilor, fixarea unui spațiu de joc adecvat, fără 
ca ei să folosească vreo modalitate scenică concretă cunoscută 
din experienţele anterioare. Pe baza celor ştiute ei aveau de 
inventat, de propus ceva nou. Tinerii au luat în serios acest joc 
şi experimentul a început. Spaţiul de joc era un loc deschis, putea 
fi organizat oriunde: pe o scenă de teatru, într-un hol, într-o sală 
de sport, într-un salon elegant, în foaierul unei hotel, într-o sală 
de muzeu etc. Păpuşile se năşteau printr-o combinaţie ciudată. 
Capetele acestora erau nişte măști în volum mai mari decât cape- 
tele omeneşti, construite de către studenţi sub coordonarea 
scenografului. Ele erau executate din carton, pe o linie caricatu- 
rală, întărite prin procedeul papier-mâcher şi având fiecare 
prevăzut la ceafă un suport pentru mânuire. O pânză mare, 
colorată într-o tonalitate adecvată configurației personajului, 
acoperind complet statura unui interpret, devenea trupul păpuşii. 
De sub pânză se vedeau braţele şi picioarele actorului (totuna 
cu cele ale pápusii). Astfel, un interpret avea de mişcat capul 
$i tot el avea de rostit textul, iar altul mişca trupul păpuşii. Cei 
nouă interpreți ai grupului purtau un costum dres negru. Decorul 
se alcătuia la vedere dintr-o pânză uriaşă, modelată pe umerii, 
capetele şi brațele câtorva mânuitori. Între scenele dramatice, 
doi interpreți susțineau momente de pantomimă şi de dans pe 
o linie parodică la adresa unor presupuse obiceiuri din marile 
saloane de pe timpul lui Moliere. Spectacolul conceput şi regizat 
în această formulă colectivă a fost şi el prezentat la Festivalul - 
Internațional de Artă a Marionetei de la Praga — ediţia 2000 — şi 
a lăsat publicului, se pare, o plăcută impresie. Juriul Festivalului 

„a acordat studenţilor un premiu special pentru creaţie artistică 
originală. 


Marioneta cu fire 


Un alt sistem de animare a unei figurine (pápusi) este acela 
prin care creatorul pápugar şi-a imaginat tot cu milenii în urmă 
un element mijlocitor între mânuitor şi figurina articulată — firul 
de aţă (sfoara subțire) — care să conducă la mişcarea delicatelor 
făpturi de care oamenii au avut parte prin bunăvoința zeilor. Aşa 
s-a născut Marioneta (marioneta însuflețită prin firele de sfoară) 
care „lăsată să se mişte singură“ pare să capete o „conştiinţă“ 
infinită şi să ne determine pe noi oamenii „să mâncăm din nou 
din pomul cunoașterii, pentru a recădea în starea de nevinovăție“ — 
după spusele lui Heinrich von Kleist şi Gordon Craig. Marioneta 
cu fire — în mai multele ei forme de expresie, sub raportul 
tehnicilor de mánuire, este figurina care, pornind de la intruchi- 
parea unor imagini din viaţa reală se desprinde totuși de orice 
detaliu primitiv sau grosier şi devine simbolul unor aspirații de 
liberare a fiinţei umane de dominaţia zbuciumului biologic, de 
grijile pentru existență, Apropierea omului de marionete este 
egală cu apropierea de vis, cu apropierea de îngeri. Nu intám- 
plător în Evul Mediu marionetele au fost multă vreme ocrotite 
de biserici şi păzduite pentru a fi lăsate să povestească, pe limba 
lor, nemaipomenitele legende despre naşterea lui Isus, despre 
Maica Fecioară, despre patimile, moartea şi învierea lui Cristos, 
despre tainele Sfinţilor şi Apostolilor. 

S-a dovedit, de-a lungul timpurilor, că basmele, poemele 
şi povestirile lirice în genere, transpuse în compoziţii muzicale 
de excepție sau în texte dramatice au căpătat valori deosebite 
prin jocul marionetelor, a căror putere de esenţializare, de 
cuprindere a unor mari simboluri le-au apropiat mult de inima 

oamenilor. În faţa unui spectacol de marionete reuşit spectatorii 
trăiesc satisfacţii ieşite din comun. 

Este foarte interesant de discutat faptul că în timp ce prototi- 
purile de păpuşi de factură tradiţională la care ne-am referit mai 
întâi rămân deschise în fata experimentelor şi a combinațiilor 
de tot felul, în ideea îmbogăţirii şi innoirii limbajului scenic 
păpuşăresc, marioneta cu fire, având si ea o tradiţie şi o istorie 
foarte lungă, face parte dintr-un sistem închis. E greu dacă nu 
imposibil de gândit vreo transformare, vreo „noutate“, vreo 
metamorfoză a acestui sistem de animaţie. Fenomenul are forța 
de a întări credinţa în autonomia teatrului de păpuşi şi marionete, 
credinţa în valorile şi perenitatea artei de animaţie. 


Păpuşa în teatrul de umbre 


Una dintre cele mai originale forme de a uni într-o imagine 
globală componentele spectacolului de animaţie este fără îndoială 
Teatrul de umbre. Având în vedere elementele de bază ale 
fenomenului, receptarea de imagini prin mişcarea unor corpuri 
materiale aflate în contact cu o sursă de lumină, suntem tentaţi 
să credem că întregul proces este punctul originar al artei de 
animație. Ideea si tentatia de a se juca împreună cu o umbră 
mişcătoare le-au dat sigur impuls strămoşilor noştri din vremurile 
de demult în a descoperi şi cunoaşte efectele animației. Si 
descoperirea. acestor efecte l-au apropiat pe om de domeniul 
frumosului, al miraculosului. Aşa s-a născut teatrul de vis, teatrul 
de umbre. Istoria păpuşilor Wayang (India — Indochina — China) 
ne-a demonstrat acest lucru, iar aventurile nemaipomenite ale 
lui Karagóz au susţinut timp de câteva secole verva teatrului 
popular în zona orientului apropiat şi a ţărilor magrebiene. 

Ca fenomen estetic, teatrul de umbre poartă cu el, până în 
zilele noastre, semne ale puterii lui de seducţie asupra publicului. 
Cinematograful, filmul de animaţie au găsit serioase motive de 

inspiraţie în contact cu „imaginile teatrului de umbre“, F igurinele 
decupate (din piele, din carton, din hártie) viu colorate, proiectate 
pe un ecran de pânză si animate cu tije fine din lemn, dezlüntuie 
în fata spectatorilor un joc plin de farmec, cuprinzând povestiri 
dramatice de o foarte largă orientare tematică, expresia umbrelor 
emofionánd în egală măsură si prin subiecte comice, lirice, 
eroice. 

Ca şi spectacolul de marionete cu fire, teatrul de umbre, 
poate şi din cauza apropierii lui de cinematograf, nu-ţi lasă azi 
impresia, după câteva milenii de existență, că ar fi ceva prea 
vechi, care şi-a trăit traiul. Inovaţiile s-au petrecut. A apărut 
filmul. Dar formele de manifestare ale teatrului de umbre rămân 
mai departe cu eleganța lor, cu simplitatea lor, cu apropiere: 
lor de oameni, ca un comunicant viu, aducând publicului ceasuri 
de bucurie, de destindere, de satisfacție. 


Configuraţia textului dramatic 
„al spectacolului pápusáresc 


Bazate pe imagine, pe elementul vizual, bazate pe esentiali- 
zare şi abstractizare, modalităţile autonome de expresie ale tea- 
trului de animaţie nu sunt slujite cu credință de textele dramatice 
care pun accent pe cuvântul rostit în mari proporții. Teatrul de 
păpuşi şi marionete, atunci când vrea să imite teatrul dramatic, 
ajunge doar să ilustreze texte interminabile, prin deplasarea vagă 
à unor nevinovate şi frumoase figurine încolo si încoace. În urma 
unui asemenea procedeu, nimănui nu-i foloseşte nici ce se vede 
nici ce se aude. Totul rămâne fără semnificaţie. Când însă teatrul 
de animaţie îşi ia în serios menirea, este mai întâi de toate foarte 
atent la repertoriul său, la povestirile scenice pe care le abor- 
dează. Sigur, sunt destule personalități într-un teatru care declară 
că au grijă să promoveze pe scenă numai scenarii de calitate. 
Dar foarte puţini sunt cei care se străduiesc apoi să urmărească 

fenomenul şi să încurajeze toate iniţiativele care pot să ducă 
la rezultate dintre cele mai bune, în direcția dorită. Este aici 
şi o problemă de vocaţie, de talent, de simţ artistic, de implicare, 
de efort, de sacrificii etc. etc. Până la urmă, regizorul este actorul 
principal în această acţiune. Dacă el pleacă la drum cu un text 
nepotrivit, neadaptat la condiţiile limbajului teatral păpuşăresc, 
munca ii este în zadar. 

Prin natura lor, păpuşile trebuie să facă tot timpul ceva, să 
acționeze, să întreprindă ceva pe scenă; să aibă reacţii la lumea 
înconjurătoare, să vorbească prin gesturi, prin atitudini, prin 
tăceri. Vorbele rostite trebuie să-i fie numărate unei păpuşi. Un 
bun scenarist îşi structurează mai întâi lucrarea ca pentru o 
pantomimă. După ce totul este clarificat din punct de vedere 
al acțiunii, al conflictului dramatic, al unei situaţii scenice, al 
coerenței povestirii, autorul îşi rezolvă şi problema dialogurilor. 
Ele trebuie să fie concise, să incite la reacţii gestuale, le dezvăluiri 
comportamentale. 

Nota umoristică, nota comică satirică nu poate lipsi dintr-un 
scenariu păpuşăresc. Chiar şi atunci când subiectele unor scenarii 
(adaptări după opere clasice, basme, piese de teatru, povestiri) 
au o mai pronunțată latură de dramă, adaptarea scenică trebuie 
astfel făcută încât anumite relaţii şi stări conflictuale să fie 
„exprimate printr-un limbaj comic. Se creează astfel un echilibru 
între liric-comic-dramatic, în folosul general al spectacolului. 

Se atribuie adesea unor scenarii, unor texte originale sau 
chiar unor pagini de proză umoristică calificativul de păpușăresc 
ori nepdpusáresc. Deci, din capul locului, specialiştii în creația 
scenică de animaţie ştiu cum să semnalizeze dacă un text este 
sau nu potrivit pentru un spectacol cu păpuşi (marionete). Ce ar 
trebui să înțelegem prin aceste calificative? După părerea noastră 
o lucrare dramatică este sau nu păpuşărească în funcţie de dispo- 
nibilităţile ei pentru metamorfoze de ordin vizual, pentru deschi- 
derea ei către farsă, către relevarea unor situaţii „în doi peri“ pe 
care regizorul să le poată modela cu gândul la efecte scenice 
spectaculoase, la prezentarea unor personaje foarte bine carac- 
terizate, capabile să primească înfăţişarea lor de măşti, cu linii 
stilizate, îngroșate sau caricaturizate, în funcţie de sensurile 

mesajului dramatic. Anumite semne ce conduc spre latura de 
vizualizare maximă a unui text ne apropie de personajele come- 
diilor lui Alecsandri şi Caragiale, şi ne ajută să definim ceea ce 
înseamnă a fi păpuşăresc. Câteva titluri din proza lui Caragiale 
ne conduc la țintă: Cum se înțeleg țăranii, Căldură mare, 
Bubico, Un pedagog de şcoală nouă ş.a. De asemenea, Chiritele 
lui Alecsandri s-ar putea cu uşurinţă adapta pentru teatrul de 
păpuşi — Cánticelele comice şi piesa scurtă Iașii în carnaval. 
Din scrierile contemporane putem alege şi adapta proză comică 
de Valentin Silvestru, lon Băieşu, Teodor Mazilu, Dumitru 
Solomon ş.a. 

Pornind de la elementele păpuşăreşti care în fapt înseamnă 
metafore exprimate prin substanță lirică şi comică: farsă, comic 
burlesc, absurd, caricaturizare, grotesc, fabulos, avem în vedere 
viziunea asupra tuturor componentelor artei spectacolului: regie, 
scenografie, dramaturgie, muzică şi, nu cea de pe urmă, interpre- 
tarea actoricească si de animaţie. Condiţia dominantă de „păpuşă- 
resc“ trebuie s-o îndeplinească toţi partenerii legati prin actul de 
zámislire a unui spectacol de animaţie. Acest act este rezultatul 
unui autentic sincretism al artelor topite într-o formă unitară de 
creaţie, pătrunsă de poezie, romantism, naivitate, nostalgie, 
uimire etc. | 


Spiritul timpului 
si sincronismul unor teme repertoriale 


Cu scopul de a aduce în prim plan si alte episoade caracteris- 
tice etapei de evoluţie contemporană a artei de animaţie, revenim 
la problema sincronismului, asupra căruia ne-am mai referit şi 
în pagini anterioare, având în atenţie un fapt inedit. 

Unul dintre marii noștri scriitori, George Călinescu, totodată 
istoric literar de renume, critic, a fost profund îndrăgostit de 
teatrul de păpuşi. În cadrul unor şuete literare si seri de poezie 

organizate în propria locuință, marele scriitor avea plăcerea să 
ofere oaspeților şi câte un spectacol de păpuşi. 

Textele, păpuşile şi reprezentațiile aparţineau creaţiei 
unicului autor — George Călinescu. Nu mică era surpriza când 
invitaţii îşi descopereau calităţile dar mai ales „itosele“ în 
personajele ce evoluau în penumbra draperiilor, sub pale de 
lumină izvorâte din filigranate sfeşnice cu lumânări aprinse. 
Dincolo de atmosfera sensibilă a unor asemenea întâlniri se 
desprindea preocuparea foarte serioasă a marelui scriitor pentru 

“valorile teatrului de animaţie. Multe din scenetele volumului 
său de teatru, publicat în 1965 — sunt parcă toate scrise pentru 
păpuşi şi marionete. Pline de haz, pline de ironie, seducătoare 
prin nota lor de subtilă parodie, povestirile şi farsele dramatice 
călinesciene s-au constituit într-un autentic model privind abor- 
darea modernă a unor motive şi teme teatrale clasice, culte sau 
folclorice (Basmul cu minciunile, Napoleon şi Sfânta Elena, 
Despre Mânie sau Napoleon şi Fouché, Răzbunarea lui 
Voltaire, Tragedia Regelui Otakar şi a prințului Dalibor, 
Fluturile, Irod împărat, Brezaia, Crăiasa fără cusur, Soarele 
și luna). O adevărată integrală Călinescu, integrală păpuşărească, 
s-ar putea ridica în câteva stagiuni, care să rămână ca o acțiune 
plină de neprevăzut şi de surprize în viaţa unui teatru. 

Purtând în amintire vii imagini ale spectacolului montat 
de Manole Al. Foca pe scena Teatrului de păpuşi din laşi cu 
Tragedia regelui Otakar, am realizat cu studenţii în anii din 
urmă multe dintre scenetele călinesciene. Vigoarea şi subtilitatea 
textelor, plasticitatea limbajului dramatic, au fost elemente care 
i-au stimulat şi antrenat pe studenti pe parcursul a numeroase 
$i plăcute ore de studiu. Unul dintre texte ne-a atras cu deosebire 
atenţia — Despre mânie sau Napoleon si Fouché. Napoleon 
joacă în toată puterea rolului pe un adevărat Polichinelle sau 
Punch, iar Fouche este foarte apropiat de Hadjival, partenerul 
lui Karagóz. O ironie necruțătoare este îndreptată către mani- 
festările dictatoriale si inconştiente ale personajului legendar 
încoronat. Ascultând toate bârfele de la curte, Napoleon ia 
hotărâri definitive. Condamná rând pe rând la moarte pe toti 
apropiații, prietenii şi cunoştinţele sale mai intime, mánios că 

aceştia au îndrăznit să gândească şi să acţioneze altfel decât el ar 
fi decis. Doar Punch, cunoscându-i reacțiile si comportamentul, 
i-ar fi „terminat“ pe toți astfel, făcându-i praf şi pulbere. Nici 
Jozefina, împărăteasa, iubita lui, n-a scăpat de un asemenea 
sfârşit. In final, Fouché cade şi el împuşcat. 

Ironia lui Călinescu este cu atât mai plină de substanță cu 
cât ea acoperă o lume a Europei plină de conflicte începând din 
Veacul Luminilor, trecând prin vremea lui Napoleon şi ajungând 
în plină eră de totalitarism, în care spectatorul din România este 
invitat, în 1965, să judece deciziile dictatorului corsican din 
secolul al XIX-lea. | 

Dario Fo, marele om de teatru al Italiei contemporane, isi 
caută, începând de prin 1968, noi forme de expresie, în stilul 
teatrului popular, forme de expresie plastică. (Ce coincidenţă! 
G. Călinescu s-a îndreptat spre același lucru în scrierile lui de 
teatru.) Actorul şi regizorul italian scrie mai degrabă scenarii — 
menționează Ileana Berlogea în cartea sa Teatrul şi societatea 
contemporană — cu intenţia de a le juca imediat, pretexte drama- 
tice metamorfozate de îndată în act teatral „aceste texte au în 
ele, în afara ancorării în fapte şi evenimente uşor de recunoscut 
de spectatori si puterea de a rezista timpului“. Ne-a ajuns în mână 
un asemenea text al lui Dario Fo — Napoleon si Nelson — la 
cabaret. Descoperim astfel că scriitura are mari disponibilități 
păpuşăreşti. Studenţii sunt atraşi de text şi îl introduc într-un 
spectacol de cabaret (spectacol de licenţă al promoţiei din 2000). 
Cele două texte avându-l erou principal pe Napoleon fac parte, 
lucru cert, din aceeaşi familie, din aceeaşi orientare, scrise parcă 
sub acelaşi imbold. Scriitorii aproape sigur nu se cunosc nici 
personal şi nici prin lectura textelor cu pricina. (Textul lui 
Călinescu apare cu câţiva ani înainte.) Dar să vedem cum stau 
lucrurile, lecturând, prin comparaţie, scurte fragmente. 

G. Călinescu — Despre mânie sau Napoleon şi Fouché 
(fragment) 


NAPOLEON (Bine dispus, plimbându-se prin salon.): Fouché, 
vreau să văd pe Madame de Stăel, această femeie emi- 
nentă, cu care Franţa se onorează. Sugerează-i să-mi 
ceară o audienţă. 

FOUCHE: Sire, Madame de Stüel a fost împuşcată. 

NAPOLEON: De cine, Fouché? Nu ştiu nimic. Crimă pasională? 
Atacată de bandiți? E o pierdere ireparabilă. 

FOUCHE: A împuşcat-o maiestatea-voastră, vreau să ZIC, eu; 
nu eu, tribunalul, din ordinul maiestăţii-voastre. 

NAPOLEON: Ti-am dat eu ordin să împuşti pe Madame de Stüel? 

FOUCHÉ: Da, maiestate. 

NAPOLEON: Esti nebun. Sá vie indatá Talleyrand. 

FOUCHE: Imposibil, sire, Talleyrand nu poate veni. E mort. 

NAPOLEON: A murit Talleyrand? Diplomatul cel mai strálucit 
al Franţei şi colaboratorul meu nepretuit? 

FOUCHE: Da, maiestate, a fost executat. 

NAPOLEON: Talleyrand executat? De cine? 

FOUCHÉ: Din ordinul maiestăţii-voastre. Era de faţă si ráposata 
împărăteasă, augusta soţie a maiestăţii-voastre. 
NAPOLEON: Cum răposată? Moartă losefina, scumpa mea con- 

soartă, tovarága statornică a gloriei mele? 

FOUCHÉ: A fost împuşcată, sire, din ordinul maiestăţii-voastre, 
fiindcă a băut cafea. 

NAPOLEON: Dar e o ineptie, un act de imbecilitate inedit în 
istorie. Să vină îndată maregalii mei, Masséna, Lannes, 
Ney, Bernadotte, Grouchy. 

FOUCHE (Zápácit.): Sire, au fost împuşcaţi. 

NAPOLEON (Sarcastic şi calm.): Din ordinul meu. Nu-i aşa? 

FOUCHLE: Da, maiestate. 

NAPOLEON: Idiotule, nu pricepi o iotá din alfabetul artei 
politice, desi ti-am fácut cadou operele lui Machiavel 
legate in peau de chagrin. Eşti ministrul poliţiei cel mai 

catastrofal. Duh divin al lui Alexandru cel Mare! Cum 
voi mai da bătălia de la Austerlitz fără Masséna? Ce vor 
fi Eylau fără Ney, Friedland fără Lannes sau Waterloo 
fără dobitocul de Grouchy, care urma a se rătăci cu 
trupele sale? Cum va putea Bernadotte întemeia dinastia 
regală a Suediei? Și eu cum voi face marea renunțare, 
divortánd de Iosefina ca să iau pe Maria-Luisa? Află de 
la mine, nefericit Fouché, mânia unui împărat, ajutată de 
violente, e un mijloc teatral de a inspira teamă si respect. 
Furia fără pedepse exemplare din când în când este 
ineficace, o lamentabilă bufonerie; cruzimea sistematică, 
un semn de demenţă. Vreau să fiu August, nu Caligula. 
Prin urmare, lamentàbil Fouché, ordinele se execută... 

FOUCHE (Umil.): E ceea ce am şi făcut, maiestate. 

NAPOLEON: Taci din gură, propre-a-rien! Am zis se execută, 
însă cu întârziere sau cu gloanţe oarbe, spre a da prilej 
împăratului să repare la vreme excesele furiei. (Scuturd 
clopofelul.) Vei face îndată un exerciţiu, spunând gardei 
să te impuste din ordinul meu. După execuţie, nu uita 
să-mi aduci rapoartele secrete. (Napoleon iese pe uşă 

. urmat de Fouché.) 
FOUCHÉ: Preabine, sire! (Afară, către grenadieri.) Hei, bravi 
| soldaţi, împăratul a poruncit să mă executaţi. 
GRENADIERI Nu-i prost împăratul, prea aveai creierul pus pe 
moaţe, parcá-ti trecea meridianul pe sub pat! (Dau să 
pună mâna pe el, să-l ducă la zid.) 

FOUCHE: Nu vă atingeti de mine, nu mă împuşcaţi, încă. Maies- 
tatea-sa doreşte ca aceste ordine de prestigiu să fie execu- 
tate cu întârziere sau cu gloanţe oarbe. 

GRENADIERII: Ha, ha, ha! Cu întârziere. Zât, lady, nu face gât. 
Hai să te fac cu grădiniță pe piept, să te şterg din cartea 
de imobil. (Tobe.) Jos trădătorii, trăiască şeful, vive 
l'empereur, vive la France! 

(Fouché cade împuşcat.) | 


Dario Fo — Napoleon şi Nelson — la cabaret (fragment) 


VOCE LA MICROFON: Si a fost Revoluţia Franceză! 

(Intră, din părţi opuse, Napoleon şi Nelson; se ciocnesc unul 
de altul.) 

NAPOLEON: Pardon! 

NELSON: Excuse me! a 

NAPOLEON: Sunt foarte neatent... Îmi pare rău... 

NELSON: V-am lovit? E numai vina mea! Trăiască Regele! 

NAPOLEON: Trăiască Republica! 

(les, reintră, se ciocnesc din nou.) 

NAPOLEON: Fii atent, ce dracu! 

NELSON: Dumneata fii atent! Nici nu te uiti pe unde cen 

NAPOLEON: Hei, ia ai gr ijă cum vorbeşti! 

NELSON: Dumneata să ai grijă... Nu ştii cine sunt eu! 

NAPOLEON: Si nici nu má intereseazá! 

NELSON: A, nu?! Atunci aflá cá eu sunt Amiralul Horace 
Nelson! l 

NAPOLEON: lar eu sunt Generalul Napoleon Bonaparte! 

NELSON: N-am auzit de dumneata! - 

NAPOLEON: O să mai auzi de mine! 

NELSON: $i dumneata o să mai auzi de mine! 

NAPOLEON: Da?! Când, mă rog? 

NELSON: Roagă-te la Dumnezeu să nu declare Anglia război 
Franţei. 

NAPOLEON: O să declar eu război Angliei! 

NELSON: Dar nu ştii că, dacă declari război Angliei, cât ai clipi 
din ochi o să ai împotrivă Austria şi Germania? 

NAPOLEON: Mă faci să râd. Eu, din patru bătălii, ajung în 
Italia; îi înving pe toți... şi merg înainte! 

NELSON: Și ce-mi pasă mie? | 

NAPOLEON: Invadez Austria — trei sute de morţi! 

NELSON: Hm, trei sute de morţi... mare brânză! Eu fac o expe- 


ditie în Honduras, plecăm cinci sute... si venim înapoi 
cinci! 

NAPOLEON: Şi-atuncea eu îţi invadez Germania: bătălia de la 
Lipsca — două sute de morţi! Pe urmă ajung la Rin — alţi 
trei sute de morţi. Pe urmă fac stânga- mprejur si la 
Austerlitz distrug toatá armata austriacá si pe deásüpra 
las acolo si zece mii dintre-ai mei, si (i-am închis gura. 
Na, sác! 

NELSON: Hai, ia-o-ncet! Sá nu sárim peste cal! De unde esti tu? 

NAPOLEON: Din Corsica. 

NELSON: Atunci eu iti invadez Corsica. 

NAPOLEON: Má doare-n cot! Imi fac casá la Paris si má-nsor! 

NELSON: O, dar atunci nu mai e frumos... ce zici tu dacá eu ifi 
fac o blocadă in Mediterana şi tu nu mai ai nici o navă 
pentru debarcári?... 

NAPOLEON: Şi eu te fac să-ți pierzi un ochi! 

NELSON: lar eu, chiar şi cu un singur ochi.. 

NAPOLEON: Îţi pierzi şi braţul drept... 

NELSON: Si-atuncea mă duc in Rusia şi te spun ţarului că esti 
piază rea! 

NAPOLEON: Şi eu mă duc la Moscova şi-i trag două palme! 

NELSON: Da, da, du-te tu în Rusia, că la întoarcere îţi pierzi pe 
drum toti soldaţii... 

NAPOLEON: Ei şi, ce mă interesează, toți sunt voluntari spanioli 
şi portughezi! 

NELSON: Aha, nu te interesează... atunci eu îţi distrug toată 
flota franceză în bătălia de la Trafalgar! 

NAPOLEON: Si tu mori! 

NELSON: O, chiar cá eşti piazá-rea... 


Am ţinut să apelám la această comparaţie cu intenţia de a 
demonstra că şi în domeniul artei de animaţie, pornindu-se de la 
criterii de alcătuire ale unor scenarii adecvate limbajului specific, 
impulsurile de creaţie ale autorilor dramatici, în acest caz, se 
manifestă în pas cu spiritul timpului, indiferent de zona geogra- 
fică în care ei trăiesc. Nevoia de modernitate, nevoia de adaptare 
la întregul univers de semne al lumii în care trăim ne determină 
să fim receptivi la tot ceea ce este nou, ne determină să proiectăm 

şi să infáptuim noi înşine, în ipostaza de creatori sau în cea de 
spectatori (beneficiari, co-creatori), o realitate nouă care să 
răspundă multiplelor cerințe ale vieţii, în plan psihologic-social- 
cultural. 

Acelaşi proces are loc în domeniul artei spectacolului în 
penere. Toate componentele sale, regia, scenografia, interpretarea 
actoricească, procesul de animaţie, muzica, dansul, se contopesc 
într-o materie unitară prelucrată prin mijloace şi tehnici moderne. 
Si nici în această privinţă arta noastră de animaţie nu a rămas 
tributară unor maniere de lucru învechite, depăşite de vreme, 
traditionaliste prin viziune şi modalităţi de exprimare. Dacă abia 
la începutul secolului al XIX-lea Teatrul de păpuşi românesc se 
defineşte pe sine — în contextul vieţii cultural-artistice nationale — 
rămânând doar la formele de expresie popular-folclorice, în 
secolul următor, puterea noastră de recuperare a timpului mai 
puțin folosit în acest domeniu al creaţiei a fost cu totul deosebită. 
Autorităţile au fost interesate — după cum am văzut — să sprijine, 
un timp, dezvoltarea artei de animaţie, cu mijloace financiare 
extrem de reduse (actorii-păpuşi nu depăşesc, în cele mai multe 
cazuri, înălțimea de 40 — 50 cm), prin aceasta găsindu-se forme 
atractive de impact cu importante categorii de public, în sistemul 
artei controlate temeinic, în plan propagandistic, ideologic. Din 
punct de vedere cultural, etapa la care ne referim a fost un câştig, 
pentru creatori şi pentru public (cursuri de profesionalizare — 
specializări — schimburi de experienţă — organizarea unor stagiuni 
permanente de spectacole cu trupe stabile, turnee nationale si 
internationale etc.). 

In limbajul modern al artei de animaţie s-au încorporat firesc 
elementele tradiţionale valoroase (în stilistica adaptărilor scenice 
a basmelor şi legendelor inspirate din folclor, a basmelor şi 
lucrărilor clasice de literatură şi dramaturgie românească şi 
universală; în linia plastică a viziunii scenografice, în tehnica 
de construcție şi mânuire a păpuşilor, în stilul de interpretare 
bazat pe spontaneitate, improvizație, în muzica de spectacol 
etc.). Nici un spectacol construit în datele cele mai evidente 
ale semnelor moderne nu poate fi străin de „uneltele“ şi „meşte- 
şugurile“ lui Pulcinella, în cazul nostru de năzdrăvăniile lui 

Vasilache şi a partenerilor lui de joc, purtători la rândul lor a 
spiritului magic din lumea jocurilor şi ritualurilor străvechi. Fără 
această îmbrăţişare între vechi şi nou nici o evoluţie nu poate 
fi înțeleasă, nici o activitate sau acțiune umană nu-şi poate păsi 
sensul, tinta. 

In vara lui 1974, când ne-am întors în ţară din turneul pe 
care-l făcusem la Venetia, în Italia, eram preocupaţi de realizare: 
unui spectacol pe care să-l prezentăm în spaţii deschise, în spaţii 
neconvenționale. Reprezentatiile oferite de noi publicului italian 
timp de nouă zile în tot atâtea piatete ale Veneţiei ne lăsaseră 
amintiri şi impresii foarte puternice. Dialogul cu publicul, 
simpatia de care ne-am bucurat din partea acestuia, un public 
atât de iubitor şi interesat de teatru, ne-au făcut să ne gândim 
profund la condiţiile vieţii de spectacol de la noi de-acasă. Eram 
convinşi că publicul de la laşi sau din oricare altă localitate de 
pe harta țării ar fi la fel de încântat şi de bucuros în fata unui 
spectacol deschis, având la bază un subiect binecunoscut pe 
care să-l urmărească în forme şi imagini neobişnuite pentru el. 
Ne-am gândit cât ne-am gândit și ideea a venit. Am hotărât să 
montăm o versiune scenică a basmului Albă ca Zăpada — după 
Frații Grimm, povestire cu adânci conotaţii psihologice şi de 
relaţii interumane. În viziunea noastră, spectacolul urma să fie 
un muzical şi să îmbine jocul păpuşilor cu jocul actorilor. Ne 
imaginam un cadru scenografic neobişnuit, care să sugereze 
ideea că patru actori formează o trupă ambulantă ducând prin 
lume, ca în vremurile de altădată, povestea micuței prințese 
crescută de o mamă vitregă. Ne trebuia un scenograf cu expe- 
rientá care să găsească soluţia, să găsească elementul defini- 
toriu, simbolul acestui gând de spectacol. Lucra pe atunci la 
Opera din laşi pictorița scenografă Hristofenia Cazacu. l-am 
solicitat colaborarea. Peste puţin timp ne-am apucat de lucru. 
Scenografa a venit cu o propunere încântătoare. Ne-a arătat 
schița unei căruţe cu coviltir care urma să fie trasă de cei patru 
actori (îmbrăcaţi într-o costumaţie apropiată timpului Commediei 
dell'Arte). În viziunea regizorului Constantin Brehnescu si a 
scenografei, căruța căpăta — prin metamorfoze — alura de castel, 
de casă a piticilor în care jucau pápusile, de căruță propriu-zisă 

pentru drumurile trupei ambulante. Actorul Ion Agachi — un 
talentat scenarist — a realizat în versuri povestirea spectacolului. 
Multe versuri fuseseră scrise pentru partiturile muzicale. Și 
compozitorul Sabin Páutza a lucrat astfel la muzica de spectacol. 
Când spectacolul a fost gata toată lumea a fost fericită. Premiera 
a avut răsunet iar realizatorii spectacolului aşteptau vara cu 
gândul la prezentarea acestuia în aer liber. Vara a venit repede 
şi trupa şi-a pornit căruţa în parcul Copoului. Sub frunzele unor 
bătrâni castani, într-un spaţiu feeric, jucam sâmbăta şi duminica 
pentru publicul din parc. Spectatorii deveneau tot mai numerosi. 
Succesul era deplin. Nu ne înduram să plecăm în vacanţă. Pe 
la jumătatea lunii iunie 1976, într-o duminică dimineaţă, după 
sfârşitul spectacolului, o distinsă doamnă se apropie de noi şi se 
recomandă: Liliane Morin, reprezentantă a Ministerului Culturii 
din Franţa. Emoţiile şi surpriza întâlnirii ne zăpăciseră complet. 
Dar ne-am lămurit în scurt timp. Distinsa doamnă (fusese şi ea 
pápusári(á cândva) venea în România să facă un contract cu o 
trupă care joacă în aer liber, în ideea invitării ei la ediţia din 
acel an a Festivalului Internaţional de Artă a Marionetei de la 
Charleville-Mézierés. La Bucureşti, fusese orientată către Trupa 
Teatrului pentru Copii şi Tineret de la lagi. Ajunsă la hotelul 
„Unirea“ din laşi, în holul central, dăduse cu ochii de un afiş 
al Teatrului, care tocmai anunţa spectacolele cu Albă ca Zăpada 
din dealul Copoului. Şi Liliane Morin a venit la spectacol. A făcut 
cunoştinţă cu trupa, a cercetat decorul, păpuşile şi ne-a înaintat 
propunerea de a participa la Festival. Pentru noi tot ceea ce 
se întâmpla părea o poveste fantastică. În vremurile acelea, 
asemenea relații erau extrem de rare şi învăluite în mister. Dar 
după experienţa turneului din Italia, prinsesem mai mult curaj 
și acordul nostru cu privire la o deplasare la Charleville-Meziéres 
n-a întârziat. De fapt turneul nostru cu Albă ca Zăpada, în multe 
oraşe ale Europei, la sfârșitul anilor '70, confirma faptul că 
limbajul modern al spectacolului nostru era un fapt real şi că 
prin acest limbaj intrasem deja în dialog cu lumea. 

Spaţiul de joc al păpuşilor 


Istoricii de teatru confirmă că în timpurile antichităţii păpu- 
şarii îşi dădeau spectacolele în temple (India) sau în locurile în 
care se manifesta teatrul de dramă cu actori: teatre în aer liber, 
colțuri ale unor piețe publice, curţi si case ale unor notabilități 
ale timpului etc. Cásuta păpuşilor pe mână si a marionetelor 
cu fire, lada sacră a pápusilor Wayang erau nelipsite păpuşarilor, 
Ei îşi transportau bagajul de teatru şi îşi organizau spaţiul de 
joc acolo unde îi aştepta publicul. 

In Europa Evului Mediu şi a perioadei Renaşterii precum 
şi în secolele următoare, până azi, trupele ambulante de pápusari 
pornesc la drum cu ,castelutul* după ei — căsuţa miracolelor — 
căsuţa spectacolelor cu marionete — pregătită să-și deschidă uşile 
peste tot. Dar obisnuinfele s-au manifestat şi se manifestă divers 
în privința pregătirii locului pentru spectacolele cu păpuşi. 
Unii actori îşi ascundeau păpuşile sub o largă mantie pe care 
o foloseau ca paravan, ca parte de decor etc. Si spectacolul pute: 
începe. Alţii, la fata locului, se adaptau condiţiilor ambientale, 
improvizánd câteva elemente de bază ale unui spaţiu de joc. 

Cele mai importante spectacole realizate în perioada anilor 
*60-'70 din secolul trecut de către Peter Schumann sub genericul 
Bread and Puppets s-au construit pentru a fi jucate pe stradă 
în piețe publice. Si după cum ne povesteşte Ileana Berlogea în 
cartea sa Teatrul şi societatea contemporană, Peter Schumann 
începe o experienţă extraordinară la New York prin 1964. 
„In Strada 100 din Est Harlem, un cartier locuit mai ales de 
portoricani şi de negri săraci, organizează cu copiii vagabonzi 
cel mai minunat şi interesant atelier de creaţie, antrenându-i în 
realizarea unor spectacole... Din cosurile de gunoi copiii au 
adunat hârtie, pânză, sârmă şi tot ceea ce le trebuia pentru a 

confectiona măştile lui Unchiul cel gras şi mástile şoriceilor 
care asaltau hrápáreti casele oamenilor.“ 

În aceeaşi manieră protestatară, în Italia de astădată, Dario 
Fo, prin celebra sa montare, Marea pantomimă cu drapele 
şi păpuşi mici şi mijlocii, propunea un spaţiu de joc deschis, 
neconvențional, atâta vreme cát interpreţii mânuiau la vedere 
două păpuşi, prima înaltă de trei metri, cu o gură enormă si cu 
un imens baston de cauciuc şi a doua, un dragon alb cu verde, 
lung, de zece metri. Cu aceste păpuşi erau evocate în fata spec- 
tatorilor evenimentele ultimului sfert de veac din istoria Italiei. 

Am legat mai strâns detaliile privitoare la spaţiul de joc al 
reprezentaţiei de păpuşi şi marionete de cele ale receptárii mesa- 
jelor dramatice întrucât, după opinia noastră, apropierea publi- 
cului de lumea miraculoasă a unui spectacol actual, a unui 
spectacol modern şi transformarea spectatorilor în coautori ai 
reprezentatiei de animaţie se pot realiza în condiţii ideale dacă 
ambianța actului scenic nu rămâne tributară unor formule 
învechite, de mult bătătorite şi, dimpotrivă, ea rămâne deschisă 
unor invenții spontane, în spaţiile cele mai diverse si mai 
neobişnuite, în cadrul cărora oamenii de toate vârstele se pot 
întâlni cu teatrul. 

In zilele noastre, nevoia iesirii din conventionalitate a specta- 
colului de păpuşi este foarte serios trăită. Aceasta în primul rând 
pentru a aduce un plus de mobilitate și flexibilitate teatrului de 
animaţie în contactul său permanent cu publicul. 

| Nimic mai important pentru o trupă de pápugari decât pregă- 

tirea unei reprezentații care să poată fi adaptată cu uşurinţă, în 
orice fel de spaţiu (piaţă, grădină, sală sau teren de sport, săli 
de clasă, săli de muzee, saloane de spital, holuri ale hotelurilor 
şi magazinelor etc.). 

Experiența pe care am avut-o în urmă cu mulţi ani, prin 
participarea trupei noastre cu două spectacole (unul de măşti 
- Hercule în căutarea merelor de aur de Valentin Silvestru 
și unul de păpuşi — Punguta cu doi bani după Ion Creangă) la 
un festival de teatru la Veneţia (Italia) a fost deosebit de impor- 


tantă pentru abordarea în perspectivă a problemelor legate de 
arta spectacolului pe care o slujeam. 

Timp de nouă zile, în nouă pieţe ale oraşului, fuseserám pro- 
gramaţi să jucăm câte un spectacol, la ore convenabile pentru 
public. Jucam: dimineaţa sau după-amiaza Pungu(fa cu doi 
bani, iar seara, la lumina a două reflectoare, jucam Hercule în 
căutarea merelor de aur. Drumurile le făceam cu „vaporetto“, 
iar bagajele noastre erau puține. La Punguta, aveam de trans- 
portat o umbrelă uriașă sub care se desfăşura întregul spectacol. 
Prin rotirea umbrelei — ca a unui carusel — punctam mersul 
Boierului, în trăsură, pe tot parcursul întâlnirilor lui cu Cocosul. 
Un paravan sub formá de hexagon viu colorat — asezat la baza 
umbrelei, intregea imaginea de carusel in cadrul cáruia jucau 
pápusile. Puţine la număr, acestea ne urmau peste tot, aşezate 
cu grijă într-o láditá specială, împreună cu recuzita. Piafetele 
în care jucam erau încântătoare. Înconjurate de ziduri ale unor 
case foarte vechi, dar foarte bine întreținute, ele erau punctul de 
întâlnire, într-un spaţiu concentric — însorit doar câteva ceasuri 
dintr-o zi — al unor strádute înguste, pietruite şi ele din vremuri 
de demult şi sclipind de curăţenie. De la ferestrele larg deschise 
te priveau ochi prietenoși şi curiosi să vadă ce se petrece nou 
acolo, în spaţiul din apropierea casei. Ajungeam la locul stabilit 
cu două ore înaintea reprezentaţiei. Montam umbrela, pregăteam 
păpuşile şi rugam pe cineva de la o fereastră să ne dea o sursă 
de curent electric pentru boxele de amplificare a sunetului. 
Ni se răspundea cu foarte multă bunăvoință şi amabilitate. 
Muzica populară românească, ce o transmiteam prin difuzoare, 
suna plăcut în ambianța piatetelor venețiene si îi aduceau pe 
spectatori la locul spectacolului. Afluenţa publicului era mare, 
de fiecare dată. Împărțeam programul, schimbam câteva impresii 
cu spectatorii prin cuvinte italienesti şi româneşti. Spectacolele -- 
prezentate în limba italiană — se bucurau de o foarte bună primire 
din partea publicului. Dacă dimineaţa si după-amiaza, publicul 
era în cea mai mare parte format din copii si preadolescenți, 
seara, la Hercule, veneau mai mult adulții, tinerii. Atmosfera 
din piaţete ne dădea prilejul de a intra în relaţii mai apropiate cu 
publicul decât în variantele spectacolelor organizate în spațiile 
convenţionale. Experienţa celor nouă zile de spectacole prezen- 
tate in piaţetele venețiene au rămas pentru noi un adevărat punct 

de cotitură în ceea ce priveşte orientările trupei privitoare la 
formulele deschise ale montărilor păpuşăreşti, capabile, în 
contextul unui repertoriu bine ales, să satisfacă preferinţele unui 
număr mare de spectatori de toate categoriile de vârstă si din 
orice colt al lumii. 

- Întorşi în țară, ne-am gândit că pregătirea unor stagiuni esti- 
vale cu spectacole concepute a fi jucate şi în aer liber trebuie 
să ne preocupe foarte intens. Şi astfel, încă din vara anului 1974, 
am început să jucăm în parcurile oraşului, cu un program 
permanent, să ne instalám „căsuţele pápusilor" prin curţile 
şcolilor de cartier, să plecăm săptămâni întregi pe litoral şi să 
jucăm pentru miile de copii-veniţi cu părinţii să se bucure de 
soarele şi apa Mării Negre. Jucam în campinguri, pe terenurile 
betonate din jurul marilor hoteluri, jucam în holurile hotelurilor, 
în taberele de copii etc. Interesul publicului pentru spectacolele 
noastre era uriaş. În repertoriu prezentam cu preponderență 
basme, farse populare, spectacole de varietăți cu muzică — 
actori — păpuşi. 

Ingeniozitatea regizorală şi scenograficá se face tot mai mult 
simțită în diversitatea genurilor de montári actuale ale reprezenta- 
tillor de animaţie astfel încât clasicul paravan care pune în 
valoare (în condiţii sigure) expresivitatea păpuşilor şi a tuturor 
formelor de obiecte animate este conceput, astăzi, în fel si chip 
(panouri mobile, fâşii de pânză uşor de ancorat în spațiile 
scenelor improvizate, elemente de decor, trupurile actorilor, 
mobilier aflat întâmplător în cadrul suprafeţei de desfăşurare a 
jocului etc.). O mare atenţie este acordată, de asemenea, formu- 
lelor de spectacol deschise, în care totul se crează si se adaptează | 
la vedere, iar ideea de paravan dispare complet, actorii păpuşari 
animând marionetele în fata spectatorilor. De altfel, această 
variantă de apariţie scenică în teatrul de animaţie isi are şi ea 
originea în formula tradiţională a teatrului japonez — Bunraku. 

Lumea contemporană şi aspecte 
ale receptării spectacolului de păpuşi 


Eliberat în mai mare măsură de sub dominaţia cuvântului 
$i a reacțiilor psihologice, teatrul contemporan a traversat în 
ultimele decenii ale secolului al XX-lea un timp al unor mari 
reforme, înnoiri şi transformări pe linia afirmării ideii de autono- 
mie a artei spectacolului — observă Ileana Berlogea în cartea 
sa Teatrul şi societatea contemporană. 

Aprofundând înţelesul despre autonomia teatrului — deci 
despre modalităţile lui proprii de manifestare şi afirmare, toți 
creatorii contemporani au fost preocupați de redescoperirea 
teatralitátii teatrului şi astfel arta teatrului apare si în timpul 
nostru ca un punct de convergenţă al tuturor mijloacelor de 
expresie, „iar pentru a fi perfectă, trebuie să-şi subordoneze pe 
toate celelalte arte“, spunea LL. Caragiale. 

Lumea spectacolului este o lume a sintezei artelor: pictura, 
sculptura, dansul, proza, versul, cântecul, sunetul, lumina, intre- 
gesc o adevărată simfonie. Dar această sinteză nu este un carna- 
val al artelor — după cum afirmă Gaston Baty, ci ea se realizează 
din interior, într-o stare de echilibru, în limitele căruia artele 
„comparate“ au acelaşi regim şi trăiesc prin sincretism. 

Contribuind la întregirea discursului contemporan despre 
nevoia teatralitátii teatrului, profesorul lon Zamfirescu afirma: 
„Consider teatralitatea drept unul dintre marile-mijloace de 
comunicare prin care spiritul uman si-a putut propaga mesajele 
lui de cunoaştere şi de interpretare a vieţii. Nu văd o altă agregare 
de pândire, de materie şi de acțiune, ca spectacolul de teatru, 

în stare să sintetizeze şi să dea expresie elocventă mai multor 
căi de percepere şi transfigurare a realitátii."* 

Reevaluarea datelor privind originile străvechi ale teatrului, 
rediscutarea si reanalizarea nevoilor spirituale ale fiinţei umane 
expusă unor mari confruntări cu problemele vieţii în secolul atât 
de zbuciumat care s-a încheiat; nevoi spirituale care-şi găsesc 
un autentic punct de sprijin în discursul teatral, în formele lui 
de expresie, în puterea lui catarhică, în puterea lui de compensare 
şi de revigorare în plan psihologic, gata oricând să contribuie 
la o reenergizare cu forte pozitive a celui care și-a pierdut din 
elanul vital, au fost impulsuri care au dus şi la redescoperirea 
păpușşilor şi marionetelor ca forme autonome de comunicare 
teatrală puse în slujba interesului pentru spectacol al unor largi 
categorii de public, cel tânăr şi foarte tânăr în special. 

Referindu-se la aria de adresabilitate a teatrului de animaţie, 
în acord cu principiile artei contemporane, esteticianul Victor 
Ernest Maşek, în volumul său Arta de a fi spectator (Editura 
Meridiane, 1986), aduce în dezbatere probleme deosebit de 
importante privitoare la relaţia teatru — public. Ca gen dramatic 
specific, teatrul de animaţie îşi poate confirma valabilitatea numai 
în măsura în care se dovedește capabil să exercite o funcție 
estetică proprie, si, ca atare să răspundă unor necesități spirituale 
ale spectatorului, ce nu sunt sau nu pot fi satisfăcute de alte 
genuri de artă. Cu alte cuvinte, menţionează autorul, el va dăinui, 
prin proprie vitalitate şi nu doar prin „terapie intensivă“, numai 
dacă se va adresa conștiinței contemporane într-un limbaj şi 
cu un mesaj propriu. Astfel, toate eforturile de înnoire formală, 
fie sub aspectul unor modificări în structura şi aspectul pápusilor, 
fie sub acela al unor împrumuturi din modalitățile de expresie 
ale altor genuri de artă a spectacolului se vor dovedi la fel de 
ineficiente, nefăcând decât să accentueze criza actuală a încre- 
derii în forța proprie de comunicare a păpuşii. Ceea ce este 

alabil pentru artă în genere, subliniază esteticianul, trebuie să 
fie valabil şi pentru cazul particular al artei de animaţie. Deci 


* Ze re " w . La] . v 
lon Zamfirescu — Probleme de viață teorie şi istorie teatrală, pag. 28, 
Editura Eminescu, 1974 

trebuie să o privim şi pe aceasta ca pe un mod specific de 
mediere şi transfigurare a realităţii potrivit capacităţilor cognitive 
ale publicului căruia i se adresează. 

Se ştie că lumea copilului, realitatea sa este mult mai diversi- 
ficată, mai bogată în nuanţe decât cea a adultului pentru că nu 
a fost încă în întregime conceptualizată, ne spune psihologul 
şi esteticianul Victor Ernest Masek în cartea sa Arta de a fi 
spectator. Lumea copilului este dominată — in opinia sa — de 
fabulos, domeniul în care graniţele dintre real şi ireal, dintre 
posibil si imposibil sunt mult mai permeabile. Fabulosul circum- 
scrie o zonă a cunoaşterii intuitive în care rolul compensativ al 
imaginaţiei este hotărâtor. „Raportul dintre cunoscut $i necunos- 
cut este, in universul spiritual al copilului, net in favoarea celui 
din urmá. Tocmai de aceea, in modul specific prin care copilul 
se raportează la realitate, necunoscutul nu rămâne un simplu zid 
opac ce limitează prin negativitatea sa spiritul investigator al 
copilului, ci se convertește în ireal, în fantastic, din necesitatea 
de a umple un gol. Imaginaţia, puterea de reprezentare sunt 
solicitate la maximum la această vârstă, fantasticul — în deosebi 
prin intermediul mitului — având aici o funcţie compensatoare.'** 

Deosebit de interesant în studiul lui Victor Ernest Masek, 
Cui se adresează Teatrul de Animaţie? este faptul că autorul, 
dezvoltând ideea particularităţilor de vârstă a copiilor, prin 
prisma unor diverse reacții comportamentale ale acestora, în 
fata realităţii, se referă pe larg la modalitățile de receptare ale 
artei — la vârstele tinere — comentând cu deosebire elementele 
specifice ale teatrului de animaţie — artă de care copiii si tinerii 
se simt foarte legaţi. În acest context este relevat adevărul că 
arta de animaţie nu se poate supune criteriilor realiste de mani- 
festare ca în cazul artei dramatice propriu-zise care-i prezintă 
pe scenă pe actorii in carne-şi oase. Mijloacele de expresie in 
arta de animaţie sunt „precumpănitor simbolice“ şi orice repre- 
zentare scenică este o lume recreată şi doar analoagă, dar nu 
identică celei reale, „păpuşa fiind de fapt un model al modelului 


eg e s Lr M 
* Victor Ernest Maşek — Arta de a fi spectator, Editura Meridiane 1986, 
pag. 132 

care este actorul“ şi ea „remodelează o lume deja modelată“. 
Este accentuată ideea că teatrul de animaţie este o lume de 
simboluri şi convenţii, este o lume a miturilor, iar modul de 
structurare a realității în spectacolul de păpuşi şi marionete 
„trebuie să corespundă aşteptărilor lor cognitive, deci modului 
lor propriu de a vedea şi a-şi explica realitatea în chip imediat, 
prin intermediul mitului, al metaforei feerice sau al personajelor 
fantastice.“ Basmul si fabulosul nu pot fi eliminate din arta pentru 
copii, susține Ernest Maşek, pentru cá ele sunt sursa de mituri 
ce populează universul spiritual al copilului. Copilul va accepta 
fără rezerve convenţia mitului din cauza capacităţii lui limitate 
de a interveni efectiv în configurarea şi transformarea, în sensul 
dorit, a unor acţiuni şi evenimente din realitate, sentimentul lui 
de neputinţă fiind defulat prin forţa fabuloasă a personajelor 
mitice, care întruchipează o apreciere exagerată, o absolutizare 
până la miracol a posibilităţilor eroului. Si autorul sustine o 
adevărată pledoarie pentru basm în general şi pentru basmul 
păpuşăresc în special — ca forme de artă receptate în profunzime 


la vârsta copilăriei. Aceasta pentru că, sustine autorul, „basmul. 
este una dintre principalele modalităţi prin care copiii încep să 


cunoască realitatea sub forma unor puternice trăiri emotionale, 
pentru că basmul transfigurează elem elemente esenţiale si stări 
fundamentale- ale existenței umane. El redă, într-o simplitate 
tipizantă, relațiile elementare şi categoriile de bază ale vieții. 
Cel mic este confruntat cu cel mare, frumosul cu urâtul, bunul 
cu răul. Astfel, copilul — spectator se întâlneşte cu o r d 
redusă la elementele de bază antinomice. Basmele nu nu arată 
imagine nerealistă și greșită a lumii, ci o realitate redusă la 
structuri simple.“ 

.. Arta de animaţie este — după părerea lui Victor Masek un 
mijloc exemplar de al pune pe micul spectator în contact cu 
lumea vizuală a teatrului, cu procesul de sincretism al artelor 
componente în universul unei reprezentații scenice. Oricât de 
„măiestrit povestită“ şi oricât de bine cunoscută i-ar fi copilului 
anecdotica basmelor, el doreşte cu ardoare „să vadă desfă- 
șurându-se aievea, înaintea ochilor săi, fantasticele aventuri 
ale eroilor îndrăgiți“. Dar aceştia au un „caracter pronunțat 

simbolic“, o înfăţişare deosebită şi anumite însuşiri pe care 
copilul nu le poate recunoaşte în realitatea obişnuită, cotidiană. 
Actorii de la teatrul dramatic nu pot întruchipa, credibil, aceste 
personaje de basm, fără a-și pierde mult din aura mitică, din 
caracterul foarte general şi abstract, de patern, de prototip 
comportamental. „Încercările de a repovesti în scenarii inter- 
pretate de oameni (actori) aventura Micului Prinţ, a Aliciei, a 
micutei prințese Albă ca Zăpada şi a piticilor ei, au reprezentat 
tot atâtea eşecuri. Și autorul sustine, astfel, idea că forța magică de 
evocare şi sugerare a miracolului, expresivitatea simbolic-imobilă 
à pápusii, potenfatà de măiestria unei sensibile mânuiri se dove- 
desc de neegalat prin nici o altă modalitatea de expresie teatrală. 
Se adaugă la aceasta şi şansa artistului păpuşar de a modifica 
după voie sau după importanță o anume dimensiune a perso- 
najelor (metamorfozarea). Se pot crea, în acelaşi context, efecte 
vizuale extraordinare capabile să sugereze miraculosul si feericul. 
Și ca o concluzie a cercetărilor sale referitoare la contactul 
copiilor cu arta animației, autorul afirmă că „teatrul de păpuşi 
şi marionete constituie limbajul cel mai potrivit, dacă nu unicul, 
de a repovesti spectatorilor săi, indiferent de vârstă, prin imagini 
concrete, lumea fabuloasă, populată de mituri şi binecuvântată 
de miracole, a copilăriei.“ 

Analiza detaliată pe care o face Victor Masek asupra relației 
dintre arta de animaţie şi publicul său cel mai fidel aduce în prim 
plan unele probleme teoretice lepate de fenomenul de receptare 
şi comunicare artistică. Aflăm astfel că și spectatorul se mani- 
festă, în receptare, sub forma unor anumite înzestrări, sub forma 
unor capacități de a asimila informaţia estetică codificată în 
diverse limbaje artistice (în cazul nostru era vorba de limbajul 
specific al teatrului de animaţie). Comunicarea artistică pune în 
. evidență după cum am văzut, cu o deosebită pregnant implica- 
_ţiile creatoare ale actului de percepere a operei de artă. Recepto- 
rul, susține Ernest Magek, nu mai este un simplu element de 
referintá pasiv, nu mai este un simplu beneficiar al operei de 
informatie estetică, ci „un partener de dialog, co-răspunzător 
de destinul estetic al operei“. Am văzut prin ideile si faptele de 
artă comentate că doar prin intermediul procesului de comunicare 

încheiat între creator şi receptor este posibilă valorificarea socială 
a artei, în planul formativ şi educativ. Printr-o întruchipare 
expresivă a personajelor de basm — păpuşi animate cu multă 
simtire şi cunoaştere a codurilor de limbaj, de către actori 
mânuitori, spectatorul tânăr în formare, însetat şi el de cunoaştere, 
îşi proiectează atitudini şi comportamente după modelul eroilor 
de basm având ca țintă înalte valori morale şi spirituale. Intr-un 
"alt studiu al său despre Receptarea ca încheiere a procesului 
de comunicare artistică, referindu-se la participarea creatoare 
a spectatorului, în contextul fenomenologiei artei, Ernest Masek 
subliniază că receptarea artistică se mişcă spontan şi intuitiv — 
de la formă la conţinut şi din nou apoi la formă. Drumul de la 
formă la conţinut este sinonim cu „dezlegarea misterului“ 
construcției interne a operei, iar reîntoarcerea de la conținut la 
formă, o repetare a actului de creaţie în fantezia receptorului. 
Autorul se referă aici la un lucru deosebit de important în 
legătură cu explicarea procesului de receptare artistică. Aceasta 
presupune, după opinia lui, nu numai înţelegerea limbajului artei, 
„nu numai trăirea modelelor exemplare ale vieţii şi nu numai 
interpretarea lor individuală, ci „reproducerea acestor imagini 
şi forme în fantezia receptorului.“ Şi pentru ca această „repro- 
ducere“ să poată avea loc, trebuie ca şi „contemplatorul, cititorul 
sau auditorul operei să reproducă în conştiinţă actul creaţiei; 
el trebuie să devină, în modalitatea sa proprie, regizor, actor, 
ilustrator, dirijor sau restaurator al operei percepute“. 

A vorbi, aşadar, astăzi, despre arta actorului păpuşar, 
înseamnă a reflecta mai întâi asupra interesului pe care îl mani- 
festà oamenii, în zilele noastre, pentru teatrul de păpuși şi 
marionete. La o acerbă concurenţă cu jocurile pe calculator, cu 
atracția televiziunii care ne rásfatá prin confort, se mai lasă oare 
acum publicul sedus de naivitatea jocului de păpuşi? Întrebarea 
ne frământă adesea pe toți cei care, prin destin, am rămas moste- 
nitori ai averilor lăsate de Pulcinella, Punch, Petruşka, Polichinelle, 
Hanswurst, Vasilache şi Mărioara şi încă mulţi patroni ai scenei 
pápusáresti. Dar care ar fi modalitatea prin care am putea per- 
cepe, cát mai aproape de adevár, gradul de interes al publicului 
actual faţă de pápusile-actori? Sigur, putem afla multe lucruri 

din sondaje de opinii, bunăoară, din statistici asupra numărului 
de spectacole şi spectatori înregistrate în arhivele unor importante 
trupe, din dezbateri psiho-pedagogice şi de analiză estetică etc. 
Creatorii de spectacole cunosc, însă, o modalitate proprie muncii 
lor, veche de când lumea, aceea de a intra în contact cu publicul, 
în ambianța spectacolului popular, a spectacolului desfășurat 
în spaţii deschise, eliberat de rigorile şi stereotipiile reprezen- 
taţiilor convenţionale. Întâlnirea neaşteptată a publicului cu un 
spectacol de păpuşi şi măşti care îi iese în cale, (într-o piaţă 
publică, într-un pare şi loc de joacă, într-un hol al unui mare 
hotel, într-o sală de sport, pe stradă) îl determină a-şi manifesta 
cele mai pure reacţii în fata a ceea ce e de văzut si de auzit. 
Oamenii, de bunăvoie, se opresc sau nu în spațiul evenimentului 
si se manifestă fără nici o reţinere. Numărul celor care rămân 
la spectacol este, de fiecare dată, impresionant. Publicul este 
extrem de divers prin vârstă şi preocupări. Ne strecurăm, adesea, 
cu priviri ascuţite, printre spectatori și observăm, cu nesat, reac- 
tiile acestora în faţa faptului scenic: explozii de bucurie la apariția 
pápusilor, participarea la confruntarea caracterelor dramatice, 
mari satisfacţii în faţa elementelor plastice de maximă vizualitate, 
implicarea în substanța acțiunii sau o căutată si prudentă detaşare, 
faţă de iluzia scenică, uneori o privire uşor ironică la adresa 
interpretilor care se cred prea convingátori etc. Si întrebările ne 
urmăresc din nou: este oare bine că folosim procedee tradiționale 
precum cele ale spectacolului de sărbători, ale spectacolului de 
piață publică sau ale reprezentaţiei de bâlci, spre a observa 
interesul publicului de azi pentru spectacolul de animaţie? Un 
anume instinct ne-a îndreptat către aceste modalităţi deschise 
de exprimare teatrală, eliberate de prejudecăţi, dar conectate la 
nevoile estetice ale timpului în care trăim. Tocmai acest instinct 
ne-a orientat către descoperirea sau redescoperirea unui spaţiu 
ideal de joc, locul unde în plan spiritual şi emoţional se înfiripă 
un viu contact între actorii-păpuşari şi spectatori. 

În ultimii zece ani am experimentat împreună cu studenţii 
acel gen de spectacole care să poată avea loc oriunde: în spații 
restrânse şi improvizate, în spatii mai largi, acolo unde să nu 
fim constrânşi de utilizarea forte a aparaturii şi echipamentelor 

tehnice sofisticate. Este aceasta o modalitate de a pune în valoare 
cu mai multă uşurinţă anumite trăsături specifice limbajului 
păpuşăresc: improvizație, animarea şi insufletirea în joacă a unor 
obiecte ce devin personaje prin metamorfoză, construirea la 
vedere a unor păpuşi miniaturale sau supradimensionate, care să 
prindă viață sub privirile spectatorilor, si, nu în ultimul rând, evi- 
dentierea acelor capacităţi cu totul speciale ale actorilor-pápusari 
de a-şi manifesta creativitatea prin magia pápusilor insufletite 
de sensibilitatea lor aparte, de inteligenţa lor iute, de observaţia 
profundă şi imaginaţia fără oprelişti, de forţa comunicării. 

Temele abordate în asemenea spectacole sunt cele din lumea 
basmelor, a legendelor şi povestirilor cu încărcătură mitologică, 
teme comice şi satirice, conţinute în pagini celebre din literatura 
dramatică românească şi universală, adaptate desigur limbajului 
teatral specific păpuşăresc. 

După opinia noastră între tradiţie și inovaţie a existat şi va 
exista mereu — stă aceasta în firea lucrurilor — o punte de legătură 
în substanța căreia se află ascunsă misterioasa matrice care 
declanşează fenomenul creator în arta actorului-păpuşar 
dintotdeauna. Această idee este subliniată şi de remarcabilele 
note ale Letiţiei Gátá, apărute în studiul Teatrul de păpuşi 
românesc — artă nouă şi străveche: „Caracterul popular, 
legătura cu actualitatea imediată şi spontaneitatea satirei rămân 
până astăzi trăsăturile esenţiale ale spectacolului de păpuşi şi, 
ca o condiție de creaţie intimă, se semnalează distinct ideea de 
a nu sacrifica tentațiilor tehnice gratia naivă a păpuşi, umanismul 
ei discret." 

Care va fi viitorul teatrului de păpuşi şi marionete? Ráspun- . 
dem prin a ne gândi la viitorul artei în genere. Ernest Maşek 
argumentează că arta este si, mai ales, va fi necesară şi justificată 
în viitor, ba chiar va fi şi mai necesară decât a fost până acum. 
Şi aceasta datorită faptului că producerea si receptarea operei 
de artă vor reprezenta singurele modalităţi de confirmare a unora 
dintre „forțele umane esenţiale“ vizând sfera afectivității şi 
nevoia individului de autocunoastere si autoexprimare. „Vom 
avea nevoie de artă mai mult decât oricând, pentru că, în lipsa 
momentului ei de adevăr uman — vizibil doar la lumina unor 

mari explozii ale afectivității, condiţia omului riscă să se 
transforme în cea a unui robot perfect, acţionând fără greşeală 
şi cu anonimă eficacitate. De aceea, ca nicicând până astăzi, omul 
va avea nevoie de acea oglindă paradoxală a artei în care te 
găseşti, nerecunoscándu-te, de acea oglindă care, reintálnindu-l 
cu sine, să-i aducă aminte că e capabil de visare si duiosie, nu 
numai de luciditate statistică şi eficiență pragmatică, că stie să 
se uimească în faţa viitorului, nu numai să-l prevadă în formele 
unor prognoze riguroase şi adesea fataliste.'** 

Putem, aşadar, conchide. că receptarea spectacolului de 
animaţie se manifestă în condiţii dintre cele mai bune dacă legile 
acestei forme de artă sunt respectate, sunt împlinite. Publicul 
tânăr şi publicul de toate categoriile de vârstă este fără îndoială 
câştigat de lumea păpuşilor şi marionetelor cu condiţia ca 
mesajele transmise de spectacolul de animaţie să fie în directă 
concordanță cu aspiraţiile, cu chemările sensibile ale vârstelor, 
cu nevoia acestora de vis şi de perpetuă angajare în recrearea 
lumii. 

În concluzia acestui capitol am dori să reluăm câteva idei de 
bază dezvoltate-până acum, cu intenţia de a semnala importanța 
lor, ori de câte ori se iveşte prilejul să ne apropiem de lumea 
cunoscută sau mai puţin cunoscută a Teatrului de animaţie. 

Teatrul de animaţie este mai întâi de toate teatru — o artă 
a artelor, o artă de sinteză, cu un limbaj autonom. Ea îşi găseşte 
principala motivaţie şi susţinere psihologică în dorința omului, 
manifestată încă de la începuturile existenţei pe pământ, de a 
se exprima şi a dialoga cu semenii despre condiția sa în univers, 
despre relaţiile sale cu universul. 

Beneficiind de un limbaj autonom, teatrul de animaţie are 
anumite specificitáti, anumite particularități şi caracteristici. 
Incercăm să enumerăm câteva dintre acestea: se exprimă meta- 
foric, prin intermediul măştilor-păpuşilor-marionetelor, obiecte 
cu valoare de simbol, create prin procedee aparţinând artei 
plastice, dar acţionate şi puse în valoare după legile teatrului. 
Punctul inedit, punctul de mare originalitate a acestei arte este 
——J—À—— ÁN 
* Ernest Masek — Arta viitorului, Editura Meridiane, 1979, pag. 156 

modalitatea de imbinare, intr-o singurá p SE si păpuşa) 
a unei materii inerte (figurina) cu dinamismul, vitalitatea şi 
voința de creaţie a păpuşarului. Finalitatea acestei îmbinări, a 
acestei simbioze este crearea unei alte lumi, născută din imagi- 
nație, din mit, din joacă. Sensurile acestui joc sunt „magice“ 
subtile, spontane, pline de neprevăzut, în continuă metamorfoză 
şi exprimă tendințele de eliberare ale omului de angoase, obsesii, 
apresări de tot felul, tendințele lui de eliberare din banalitatea, 
şi în multe dintre cazuri, brutalitatea luptei de fiecare zi pentru 
existență. t 

Teatrul de animaţie nu copie si nu imită realitatea. El este 
maestru in a o sugera, printr-un limbaj poetic vizual, cu prepon- 
derentá gestual si de mişcare a obiectelor insufletite, cu mijloa- 
cele povestirii lirice şi dramatice, prin mijloacele satirei, parodiei, 
comediei. El nu se dă în vânt după personaje provenite din 
întruchipări singulare ale vieţii cotidiene. Teatrul de animaţie 
este creator de arhetipuri — creator de măşti arhetipale cu putere 
de generalizare, de esentializare şi abstractizare, întruchipând 
personaje umane dar şi personaje din alte lumi, cu puteri divine, 
supranaturale, fabuloase, fantastice. 

Toate trăsăturile pomenite şi altele încă (despre care am 
mai vorbit) sunt condensate, sunt încorporate în noţiunea de 
„păpuşăresc*. Întregul limbaj al teatrului de animaţie este şi 
trebuie să fie păpuşăresc, adică în slujba păpuşii şi a disponibili- 
tátilor ei de exprimare. 

Poate mai mult decât în arta dramatică, în Teatrul de anima- 
tie condiția de sincretism a artelor topite şi renăscute într-un tot 


unitar si expresiv, prin actul dn creație scenică, este mai distinctă, 
mai relevantă. 

MAGIA LUMII DE SPECTACOL 
(MĂŞTI, PĂPUŞI, ACTORI, MARIONETE) 

TEATRUL „LUCEAFĂRUL“ 


Mărturii despre zidirea la laşi a unui TEATRU NOU 
destinat spectacolelor pentru copii şi tineret 


„Nu e uşor să joci teatru pentru spectatorii de 
vârstă fragedă. Pentru a-i orienta cu folos, de la feerie 
spre viaţa reală, extrăgând din dialog si imagini lecții 
de comportament, se cer calităţi multiple: fantezie, 
fineţe, umor si altele. Colectivul Teatrului ieşean 
şi-a demonstrat din plin posibilitățile. 

S-au afirmat în ultimele decenii autori de piese 
cu profil specific, s-au verificat regizori şi interpreți. 
Am participat de câteva ori la spectacole şi m-am 
convins de rolul formativ, etic şi estetic, al acestui 
aşezământ. În palmaresul Teatrului pentru Copii 
şi Tineret se remarcă reuşite de certă valoare, lauri 
dobánditi în țară şi peste hotare.“ 


Constantin Ciopraga 


(Consemnări din Caietul program 
al Teatrului la a 25-a aniversare) 


Primele reprezentații de păpuşi 


La laşi, anii de după ultimul război mondial încercau să 
șteargă şi să oblojească rănile adânci rămase după dezastru. 
Orașul îşi revenea cu greu după toate cele petrecute. Din stranele 
Sfintelor Biserici înălțate în capitala Moldovei, îngerii care 
altădată vegheau la lumina şi bunăstarea iesenilor păreau atunci 
adormiti. Totul se urnea greu, totul părea blocat, intepenit, anchi- 
lozat, în aceste locuri, în faţa unei nedrepte şi copleşitoare 
dezmosteniri. Mii de copii orfani, mii de familii dezmembrate, 
mii de oameni — ca peste tot în această parte a lumii — izgoniți 
din casele si din proprietăţile lor de prigoana războiului si de 
furia dictatorilor. Se înnodau cu mare dificultate firele unor mai 
vechi obiceiuri şi tradiţii, iar iniţiativele şi proiectele pentru 
„refaceri“ ale unor membri ai aşa-zisei comunităţi ieşene trebuiau 
să primească „aprobarea“ (de fapt neaprobarea) de la Centru 
(de la Bucureşti). < 

Pe fundalul unei mari crize a instituţiilor de învățământ, 
sănătate publică — justiţie — administraţie — ordine publică etc. 
luau ființă noi forme de organizare si coordonare a vieţii comuni- 
tare, după modeie cu totul străine, aflate chiar în contradicţie 
cu rânduielile româneşti. 

Într-o asemenea atmosferă, viața culturală a Iașilor, profund 
zdruncinată de război, încerca să se regăsească, încerca să se 
reclădească, nevoită a se „adapta“ unor noi cerinţe, unor noi 
condiţii impuse de vremuri. O conjunctură ca cea semnalată 
a determinat printre multe alte iniţiative înfiinţarea şi la laşi, ca 
în multe alte oraşe ale ţării, după modelul experienţelor sovietice, 
a unui Teatru de păpuşi destinat spectacolelor pentru copii şi 
tineri. | 

Apelând la documente aflate prin arhive, precum şi la 
memoria unor foşti păpuşari ieşeni, am cules câteva informaţii 
referitoare la perioada începuturilor la care ne-am referit. 

Prin anii 1947-1948, Iosif Ligeti, om de teatru de prin părțile 
Ardealului, se afla angajat ca regizor (director de scenă) la 
Teatrul Naţional din laşi. El venea din Ardeal cu o anumită 
simpatie şi pentru spectacolele de păpuşi văzute de el în Ungaria 
si Austria şi organizate după formula occidentală a timpului (o 
trupă restrânsă, condusă de un regizor şi un scenograf, pregătită 
să colaboreze, după nevoi şi buget, cu câţiva muncitori calificaţi: 
croitor, tâmplar, electrician etc.). In contextul atmosferei culturale 
cam amorţite în acea perioadă, la Iaşi, lui Iosif Ligeti îi vine ideea 
înființării unei trupe particulare de păpuşari. Soţia sa, Iulia Ligeti, 
capătă în această privinţă libertatea de a se ocupa de organizarea 
lucrurilor şi de a selecta câţiva oameni talentaţi, de a amenaja 
şi închiria spaţii pentru repetiţii şi activitatea atelierelor etc. 
In scurt timp, trupa se formează şi o primă reprezentaţie cu 
Peştişorul de aur — după Puşkin — vede lumina rampei în ziua 
de 16 decembrie 1949, chiar într-una din odăile casei lui Iosif 
Ligeti, închiriată pe str. Cuza Vodă, în apropierea spitalului de 
maternitate. Se joacă apoi în săli de cinematograf, în sala de 
festivități a Policlinici nr. 1, se fac nenumărate deplasări, se 
mai scot câteva premiere: Pitac şi Pităcel, Găinuşa harnică, 
Dodu şi automobilul roşu ș.a. Cu foarte mari eforturi, după 
cum menţionează şi lucrarea monografică a Oltitei Cântec — 
O istorie evenimențială (publicată cu prilejul împlinirii a 50 
de ani de activitate a Teatrului de păpuşi din lași) — reprezentanții 
administrației ieşene acordă un spaţiu permanent trupei de 
păpuşari — în str. Ștefan cel Mare, în curtea Bisericii Catolice, 
printre gunoaie si moloz, o fostă sală de rugăciuni utilizată în 
timpul războiului ca sediu al cinematografului „Dacia“. Cu 
chinuri si cu sacrificii, soții Ligeti pun pe picioare primul teatru 
de păpuşi înființat la laşi. Îndată după înființare, Teatrul intră 
în proprietatea statului şi va funcționa prin subvenție anuală. 
Soții Ligeti sunt astfel nevoiţi să-şi abandoneze proiectele. 

Vocatia directorului animator 


În 1952 este numit director si regizor al Teatrului de păpuşi 
din laşi Manole Al. Foca. El provenea din rândurile corpului 
profesoral al Conservatorului Dramatic din laşi, iar ca fost actor 
și regizor al Teatrului Naţional aducea cu sine o experiență 
teatrală foarte bogată prin influenţa căreia dialogul său cu trupa 
de păpuşari devenea viu, interesant, ofertant, în planul activităţii 
de atelier şi al evoluţiei profesionale a actorilor mânuitori. Este 
lesne de înțeles că şansele acestei trupe, în pregătirea sa, au fost 
foarte mari atâta vreme cât Manole Al. Foca era un remarcabil 
profesor de dictiune şi expresie a vorbirii scenice precum si un 
strălucit pedagog în relaţiile sale cu tinerii actori, pe timpul 
fiecărei montări, de la prima lectură a textului până la ridicarea 
cortinei în ziua premierei. Dacă doar cinci sau zece minute aveai 
prilejul să stai de vorbă cu Directorul teatrului aflai sigur de 
la el ceva foarte important şi neobişnuit, ceva care-ţi rămâne: 
în memorie, ceva care te determina să meditezi la o problemă, 
la un fapt de viaţă, la o acţiune. Pasiunea sa pentru filosofie (a 
absolvit la Universitatea ieşeană cursurile Facultăţii de Filosofie) 
îl determina să abordeze fiecare subiect, fiecare moment al 
discursului său teatral într-o viziune de larg orizont. Avea harul 
să-şi îndemne colaboratorii la lucru, la acțiuni îndrăznețe, într-un 
chip foarte subtil, foarte discret, fără rigiditate, fără ostentafie. 
Dintr-o discuţie cu el erai repede convins prin câteva propoziţii 
rostite cu sensibilitate şi cu foarte multă bună credinţă că te poți 
simți fericit simplu de tot, dacă găseşti, de pildă, cheia lucrului 
bine făcut. Numai că trebuie să te străduieşti să cauţi cheia cât 
mai repede si cât mai hotărît. Fără această căutare sensul vieții 
rămâne neidentificat. 

Am avut șansa să fiu colaboratoarea cea mai apropiată a 
regizorului şi Directorului Manole Al. Foca pe vremea când 

detineam funcţia de secretar literar al teatrului. Îmi amintesc de 
un detaliu semnificativ pentru relaţiile noastre de colaborare. 
Era preocupat ca masa mea de lucru să nu fie aşezată într-un 
spaţiu nepotrivit, unde să fiu deranjatá şi întrer uptă de la treabă. 
N-a găsit un asemenea loc întrucât Teatrul avea încăperi mici, 
puţine, iar acelea erau deja orânduite pentru lucrurile fluxului 
scenic: sală de spectacol, sală de repetiţie şi cabină pentru actori, 
contabilitate şi casierie, atelierele de producţie. A comandat 
atunci, la atelierul de tâmplărie, confecţionarea unei mese cu un 
sertar. Când a fost gata, a pus maginigtii s-o aşeze într-un colt 
al micului său birou. Astfel, începeam împreună fiecare zi de 
lucru. Pentru mine au fost minunati acei ani. De la distinsul 
director si regizor Manole Al. Foca am învăţat multe dintre cele 
ce ştiu astăzi despre teatru, iar acțiunile mele reuşite, atâtea 
câte or fi fost, i s-au datorat. În diminetile când nu avea repetiţii 
stăteam mult de vorbă despre nenumărate probleme ale vieții 
de scenă. Dându-și seama de lipsa mea de experiență practică, 
ştia foarte bine cum să declanșeze un dialog î în care eu să fiu 
determinată să mă implic. Îmi solicita propuneri pentru distribuţia 
unei piese intrate în lucru, mă făcea să mă pronunt asupra viziunii 
scenografice a unui spectacol aflat de multi ani în repertoriu, 
asupra unei piese aflată în sertar în aşteptarea unui referat etc. 
etc. Aducea în discuţie, adesea, motivațiile pentru care anumite 
spectacole ale Teatrului, prezentate la diferite reuniuni păpuşă- 
reşti naţionale şi internaţionale, lăsaseră o foarte bună impresie 
publicului şi criticilor (Punguta cu doi bani, Dănilă Prepeleac). 
Imi vorbea atunci despre predilectia trupei pentru povestirile 
de factură populară, de inspiraţie folclorică. Ştiam că făcuse 
câteva călătorii de studiu în Germania şi Franţa şi îi puneam 
multe întrebări legate de modalităţile de lucru ale trupelor străine, 
de viziunea regizorilor din alte țări asupra artei spectacolului de 
animație. Imi oferea în această privinţă multe detalii şi simţeam 
că este îndrăgostit de păpuşarii italieni (pentru temperamentul 
lor foarte apropiat de cel al artiştilor români). Era impresionat 
de pasiunea si sensibilitatea pentru păpuşi a germanilor. Îi: plăcea 
să comenteze faptul că nemții, nişte oameni foarte gravi si serioşi, 
gata să rezolve cele mai complicate probleme tehnice, în orice 

domeniu, erau atât de candizi şi fermecaţi în preajma păpuşilor, 
Doza lor de copilărie, de disponibilitate ludică, îi făcea $i mai 
de prețuit pe scara mare a valorilor, sublinia interlocutorul meu. 
ll pretuia pe Obraztov, pe Yves Joly pentru rafinamentul lor 
artistic, era uimit de evoluţia păpuşarilor bulgari care nu consi- 
derau arta de animaţie cu nimic mai prejos decât arta dramatică. 
Preţuia foarte mult interesul cehilor şi slovacilor pentru păstrarea 
liniei tradiţionale a spectacolelor păpuşăreşti, dar şi pentru orien- 
tările lor novatoare în arta animației. Era uimit, de asemen a, 
de talentul şi finul meşteşug al chinezilor în mânuirea pápusilor 
$i marionetelor, afirmate cu prilejul reuniunilor internationale. 
Când am sărbătorit împlinirea a 25 de ani de la premiera 
primului spectacol al teatrului de păpuşi din laşi, în caietul. 
program, de redactarea căruia m-am ocupat, am tipărit o consem- 
nare a lui Manole Al. Foca plină de sensuri, de afirmaţii atotcu- 
prinzătoare, raportate la condiţia trupei ieşene din perioada 
primului sfert de veac al existenţei sale. „Am preferat drama- 
tizările sau adaptările — foarte :rar reuşite — după textele clasice 
cu ecou mare în lumea copiilor. Titlurile şi personajele basmelor 
fiind cunoscute, aveau greutatea lor proprie şi atrágeau copiii, 
deşi eram conştient că realizarea artistică a spectacolelor nu era 
de fiecare dată reuşită. Fantasticul basmului are o anumită magie 
de care copilul este atras prin însăşi structura lui psihică înclinată 
„spre fantazare. Copiii întrebaţi la un spectacol cu Dănilă 
Prepeleac dacă au citit povestea lui lon Creangă, unul mi-a 
răspuns: «Am citit povestea dar n-am văzul pozele.» Mi se pare 
că acest suflet curat de copil a dat cea mai bună definiţie a 
teatrului de păpuşi.“ Concepţia animatorului de teatru despre 
orientarea repertorială se arăta deci clară, lumea basmului fiind 
aceea pe care se poate conta substanţial în privința dramaturgiei 
păpuşăreşti, precum şi în privinţa viziunii de spectacol. Elementul 
vizual accentuat, transfigurarea plastică a personajelor fabuloase 
aparținând poveştilor erau elemente definitorii ale teatrului de 
animaţie, în credinţa regizorului, care garantau un mare interes 
din partea copiilor si a altor categorii de public pentru o relație 
stabilă a lor cu păpuşile si marionetele în cadrul spectacolelor. 

Slujind Teatrul de păpuşi timp de 17 ani ca director de scená, 
Manole Al. Foca nu avea patima or goliului nemásurat privind 
autoevaluarea sa. Era un om generos şi erudiţia sa îl determina 
să fie foarte curios, să cunoască stiluri de lucru noi, diferite de 
stilul său, pentru a compara, pentru a cântări elementele valorice 
proprii activităţii de creaţie. „Ca regizor n-am fost un inovator, 
un revoluţionar. Principiile mele de regie au fost cele clasice. 
Am căutat ca actorii să vorbească bine, cu convingere şi emoție 
şi să se mişte în ritmul cuvenit. Toate spectacolele mele au fost 
vorbite direct publicului, nu înregistrate. Consider înregistrarea 
spectacolelor o formă de poluare a teatrului. Vorbirea directă 
este mai caldă şi legătura cu publicul mai vie. N-am abuzat 
de utilitatea luminii, adică n-am dat spectacole pe întuneric. 
Formarea mea în ambianța teatrului cu actori mă tinea închis 
în acest cadru.“ (Caietul program al Stagiunii a 25-a) 

La începutul anilor '60 am reuşit să văd pe scena Teatrului 
de păpuşi din lagi câteva spectacole care defineau stilul „clasic“ 
de montare propriu regizorului Manole Al. Foca. Celebra poves- 
tire scenică Punguta cu doi bani si nu mai puţin vestitul specta- 
col Dănilă Prepeleac aveau înregistrate în evidenţele contabile 
ale teatrului sute de reprezentații şi ele se făcuseră cunoscute în 
contextul celor mai importante manifestări naţionale şi interna- 
tionale de teatru pápusüresc din anii 1956-1958 — în cadrul 
cărora au fost premiate. Totul era încântător în acele spectacole. 
Apariţia şocantă a pápusilor cu trăsăturile lor de un comic 
ingrosat, construcția momentelor dramatice realizată într-un 
ritm trepidant şi sugerând cu un haz nebănuit relaţiile conflictuale 
dintre personaje, vorbirea moldovenească îndulcită şi plină de 
nuanțe, adecvată fiecărui erou din poveste după caracterul şi 
natura lui, însoțită de inepuizabila forţă a gesturilor, a atitudinilor 
şi reacțiilor comportamentale, erau elemente ce conduceau la 
o sinteză scenică emoţionantă, plină de substanță, de vigoare 
artistică. | 

Recitind studiul Letiţiei Gátzá, Teatrul de păpuşi 
românesc — artă nouă şi străveche, publicat în 1964 în revista 
„Istoria artelor“, mi-a plăcut să mă reîntâlnesc cu următoarea 
remarcă a autoarei: „Pe linia valorificării tradiţiilor noastre 

populare, cultivând basmul în general şi cu precădere repertoriul 
marelui nostru povestitor lon Creangă, Teatrul de păpuşi din 
Iași (regizor Manole Al. Foca) îşi afirmă cu consecvență o 
orientare proprie. Mai puţin receptivi faţă de efectele de ordin 
tehnic, păstrându-se în mare măsură pe linia tradiției si în sceno- 
grafie, păpuşarii ieşeni dovedesc însă certe calităţi dramatice, 
interpretative. Savoarea graiului local, directa participare în 
desfăşurarea acţiunii, improvizatia făcută cu o puternică tentă 
de umor popular, dau o vibraţie specială, o anumită prospețime 
acestor spectacole.“ 

Dintr-o exagerată modestie, regizorul Manole Foca nu făcea 
trimitere şi la orientările lui aplecate asupra unor linii moderne 
în abordarea fenomenului scenic păpuşăresc, Reprezentafiile cu 
Căsătorie silită, după Molière şi Tragedia regelui Otakar si 
a prințului Dalibor de George Călinescu ofereau publicului 
o imagine mai completă a personalităţii omului de teatru ieşean. 
Rafinamentul său intelectual, pregătirea sa culturală de excepţie, 
îl făceau să se exprime şi în forme mai detașate de realismul prea 
dens cu care se obişnuise în montările sale de factură populară, 
In cele două spectacole de pe urmă, directorul de scenă sugerase 
$i scenografilor (Emil si Viorica Groapá, Rodica Scraba) sá caute 
unele formule inedite de exprimare plastică. În final, reprezen- 
tațiile amintite se înscriau pe linia primelor tendinţe novatoare 
ale Teatrului de păpuşi din Iaşi, lansate spre dezbaterea publi- 
cului. Prezentat la Oradea, în cadrul unui colocviu orpanizat 
de Asociaţia artiştilor păpuşari români — afiliati la UNIMA — pe 
tema „Limbajul modern al.scenografiei păpuşăreşti“, spectacolul 
Tragedia regelui Otakar a primit o menţiune specială pentru 
impresia artistică. Păpuşile erau nişte siluete articulate, decupate 
în placaj (amintind formula teatrului de umbre), animate prin 
tije metalice. Au atras atenția nenumărate momente de virtuo- 
zitate păpuşărească ce s-au remarcat prin expresivitate vizuală, 
izvorâtă din contopirea imaginii plastice cu mânuirea sensibilă 
și nuanţată, cu interpretarea vocală plină de culoare. 

Grija pentru tinerele talente 


Regizorul Manole Al. Foca nu ţinea, orgolios, la ideea de 
a fi „un model“ în sfera creaţiei scenice a teatrului de păpuşi. 
li plăcea să spună că îşi începe de fiecare dată spectacolele ca un 
debutant. Și văzându-l, asistându-l la orele de lucru, de nenumă- 
rate ori, îmi dădeam seama că starea lui generală era foarte 
aproape de emotivitatea omului care cercetează, care caută să 
descopere ceva şi nu ca aceluia care ştie dinainte cum vor arăta 
cu exactitate toate lucrurile. El era pătruns permanent de un 
anume fior de inocentá, de timiditate, păstrate în ființa intimă 
din anii copilăriei petrecută undeva într-un sat ascuns pe podişul 
Bereştiului, între Bârlad şi Galaţi. Era fericit să descopere tineri 
cu vocaţie pentru teatru. Fie pentru regie, fie pentru interpretare. 
O atenţie deosebită le-a acordat tinerilor pe atunci: Petre Valter 
şi Constantin Brehnescu. Era convins că aptitudinile acestora 
pentru teatrul de animaţie vor răzbate şi se vor impune în creația 
artistică păpuşărească, la nivel naţional. Debutul acestor tineri, 
în anii '50, fusese într-adevăr promiţător. Constantin Brehnescu 
luase premiul | pentru interpretarea cocoșului din celebrul 
spectacol Punguţa cu doi bani, iar Petre Valter se remarcase 
prin iniţiativa montării unor spectacole de varietăţi — cu păpuşi 
şi marionete — care anunțau tehnici noi de mánuire. „Frumosul 
este o categorie variabilă, nu absolută, considera Manole Al. 
Foca. Frumosul este în funcţie de epocă, spunea el, în funcţie 
de cultură, de gust, de generaţie. În pas cu vremea, când unii 
tineri au arătat preferințe şi capacităţi pentru un alt gen de 
spectacole, de stil nou, am fost alături de ei şi i-am sprijinit să 
le realizeze. Mi se pare raţional că dacă cineva nu poate face 
un lucru, să-l lase pe altul să-l facă. Este în firea lucrurilor ca 
cei care vin după noi să acționeze după gândirea şi sensibilitatea 
lor.“ (Caietul-program editat la „Stagiunea a 25-a“) 

Cu gândul poate la paginile citite despre Vasile Drăgan şi 
despre Ilie Păpuşarul, cunoscuţi în Târgul lesilor, după spusele lui 
T. Burada, pentru jocul lor năzdrăvan cu Vasilache tiganul si 
Gaciţa, femeia lui, cu jupánul Leiba Badragan, cu Napoleon 
Bonaparte, cu Turcul si Cazacul, cu cioclu si cu dascălul de la 
biserică, cu soarecul şi mâţa, cu toate celelalte personaje „care 
au înveselit pe moşii şi strămoşii noştri sute de ani”, Manole 
Al. Foca sintetizează o anume etapă de evoluţie a teatrului de 
păpuşi românesc în perioada tranziţiei de la formele populare 
primitive tradiționale la formele unei arte instituționalizate, cu 
certe perspective de dezvoltare: „Vechea tradiţie a acestei arte 
populare s-a transformat într-un instrument de educaţie de prim 
rang. Locul modestei barăci din iarmaroace a fost luat de o 
clădire situată în plin centrul orașului, iar păpușarii, din oameni 
care-şi duceau viaţa la marginea societăţii, ocupă acum loc de 
cinste alături de ceilalți artişti şi educatori“. („Flacăra Iaşului“ — 
27 dec. 1957) 

Vremea a trecut şi pulsul innoirilor s-a făcut tot mai mult 
simțit si în viaţa artistică a Iaşului. De prin anii '60, o tânără 
generaţie de creatori se afirma în domeniul muzicii (Vasile 
Spătărelu, Sabin Păutza, A. Zeman, Titel Popovici, Viorel 
Munteanu, Cristian Misievici), a artelor plastice (Dimitrie 
Gavrilean, I. Bartoc, Liviu Suhar, Cornel Ionescu, I. Gânju, Val 
Gheorghiu), în literatură (Mihai Ursachi, Corneliu Sturzu, loanid 
Romanescu, Adi Cusin, Horia Zilieru, Corneliu Stefanache, 
Grigore Ilisei, Nicolae Turtureanu s.a.), în dans (Natalia Vronschi 
Gasler, Mihaela Atanasiu, I. Rusu), în teatru (Andi Andrieş, 
M.R. lacoban, Nelu Ionescu, Constantin Popa, Cătălina Buzoianu, 
Anca Ovanez-Doroşenco, Teofil Vâlcu, Sergiu Tudose, Liana 
Mărgineanu, Violeta Popescu, Cornelia Gheorghiu, Cristina 
Deleanu, Emil Coseru, Petru Ciubotaru si multi alţii). Un amplu 
proces de întinerire şi revitalizare a fenomenului artistic în toată 
amploarea sa se desfăşura într-o adevărată explozie de eveni- 
mente, marcând un spirit nou al timpului, o atmosferă eferves- 
centă, în ciuda unor nenumărate obstacole de ordin ideologic; 
evenimente de creație, pe măsura frământărilor și aspirațiilor 
noilor generaţii, în pragul sfârşitului de mileniu. 

În întreaga țară, lucrurile se manifestau identic. Fenomenul 
teatral cunoştea îndeosebi transformări extraordinare. Problemele 
care se puneau privitor la evoluția artei spectacolului erau strâns 
legate de reteatralizare, de regândirea relaţiei dintre text şi 
spectacol, de readucerea în prin plan a factorului vizual, a 
limbajului de gesturi şi mişcare corporală, în concordanță cu 
o manieră scenografică simplă, bogată în semnificaţii, capabilă 
de esenţializări, de sinteze. 

În anii '60-'70, se manifesta tot mai mult in arta regizorală 
tendința ştergerii unor graniţe rigide dintre formele de exprimare 
scenică, încorporarea acestora în sinteza teatrală făcându-se în 
chip natural, ca la origini (comunicarea textului, plastica sceno- 
grafică, gestul, mişcarea corporală, dansul, muzica, ambianța 
sonoră în general, luminile, integrarea păpuşilor si măştilor, a 
clovneriei etc.). Lumea sonoră şi vizuală s-a îmbogăţit enorm 
odată cu apariţia telegrafului, a cinematografului şi televiziunii. 
Aceste modalităţi de comunicare şi-au interferat valorile tehnice 
cu cele artistice în multe cazuri. Nici o formă de exprimare nu 
mai poate exista în lumea de azi în stare pură, omul contemporan 
este cuprins în întregime de vrăjitoria happening-ului: Plasti- 
cienii, muzicienii şi oamenii de teatru (prin arta spectacolului) 
şi-au dat mâna pentru multă vreme în această captivantă formă 
de manifestare estetică topită în viaţă. Sinteza teatrală, astăzi, 
prin sincretismul artelor, atinge un foarte înalt punct de creati- 
vitate. Regizori ca: Liviu Ciulei, Radu Penciulescu, David Esrig, 
Dinu Cernescu, Vlad Mugur, Lucian Pintilie, Andrei Şerban, 
Cătălina Buzoianu, Silviu Purcărete, Tompa Gabor, Valeriu 
Lazarov, N. Bocăneţ, Letiţia Popa, Olimpia Arghir, Domnița 
Munteanu si multi alții au impus noi viziuni profund transfor- | 
matoare şi înnoitoare în arta spectacolului (teatru — cinematograf — 
televiziune — radio). 

In (ara noastră, ca în multe țări din centrul şi estul Europei, 
acolo unde ideologia comunistă (inea cu înverşunare la dirijarea 
oricărei manifestări din sfera culturală, arta spectacolului teatral 
îşi găsise cele mai subtile forme de a se elibera din chingile 
dictaturii. „Capodoperele sunt toate subversive, declara Radu 
Beligan într-un anume context, nimeni nu poate interveni pentru 

a schimba lucrurile în această privință“, adăuga el cu malitio- 
zitate. Regizorii români cunoşteau foarte bine această lege 
nescrisă a artei si se foloseau de ea cu toate mijloacele pentru 
a-şi putea câştiga libertatea de exprimare. Şi poate că tocmai 
acest refugiu sub mantia capodoperelor din dramaturgia clasică 
şi contemporană le-a ascuţit, ca să spunem aşa, spiritul de 
invenţie, de căutare şi relevare a marilor semnificaţii, a situaţiilor 
pline de simbol. 

Teatrele de păpuşi şi marionete n-au rămas nicidecum în 
afara timpului. Ecourile marilor evenimente cu Bread and 
Puppet, formula spectacolelor agitatorice ale lui Dario-Fo, 
accentele de satiră ale reprezentaţiilor trupei lui Obraztov, însoțite 
de modalităţi originale de exprimare păpuşărească, experimentele 
lui Philippe Genty, precum şi cele ale unor importante trupe 
din Cehia şi Slovacia, Polonia si Bulgaria s-au întâlnit, dacă 
putem spune astfel, cu o anume sensibilitate a păpuşarilor români 
faţă de tendinţele novatoare manifestate si in arta animației în 
ultimele decenii ale secolului al XX-lea. Regizori si scenografi, 
dramaturgi şi compozitori: Valentin Silvestru, Alecu Popovici, 
Alexandru Popescu, Nina Cassian, Andi Andrieş, Eugenia 
Zaimu, Margareta Niculescu, Ildico Kovack, Horia Davidescu, 
Eustațiu Gregorian, Florica Teodoru, Petre Valter, Constantin 
Brehnescu, Viorica şi Emil Groapă, Rodica Scraba, Mircea 
Nicolau, Paul Fux, Ela Conovici, Mioara Buescu, Stefan 
Hablinski, Ştefan Lenckis, Irina Niculescu, Cătălina Buzoianu, 
Silviu Purcărete, Cristian Pepino, Mona Chirilă, Liviu Steciuc, 
Cristina Pepino, Enikó Simo, Hristofenia Cazacu, Anca Ovanez, 
George Doroşenko, Sabin Păutza, Vasile Spătărelu, Cristian 
Misievici, Nicu Alifantis, Anda Tăbăcaru şi foarte multi alții au 
promovat în creația lor ideea că arta de animaţie, prin mijloacele 
ei specifice, poate intra într-un viu dialog cu publicul de toate 
vârstele, prin implicarea ei în frământările oamenilor, pregătită 
pentru a căuta împreună cu aceştia răspunsuri la întrebări 
fundamentale legate de existență. 

În acest context al evoluţiei vieții culturale şi artistice, fiecare 
trupă din România şi-a afirmat si dezvoltat un program teatral 

propriu, ancorat în viaţa comunităţii, concordant şi cu aspirații 
de ordin profesional. 

Teatrul de păpuși din laşi se afla spre sfârşitul anilor "60 
la o răscruce a drumului său. Un anume stil, cel imprimat de 
regizorul Manole Al. Foca, îl făcuse cunoscut publicului si îi 
crease chiar un renume. Mai tinerii păpuşari, aflaţi în jurul vârstei 
de 30 de ani, la o vârstă de maturitate profesională, îşi puneau 
totuşi problema unei mai mari diversificări repertoriale, doreau să 
promoveze în spectacole şi formule mai deschise, mai flexibile, 
care să nu rămână tributare doar jocului păpuşilor la paravan. 
Se dorea şi realizarea unor spectacole pentru tineret, pornindu-se 
fie de la texte originale solicitate expres unor dramaturgi, fie 
de la adaptări ale unor celebre cărți devenite populare tocmai 
prin subiectele şi problematica lor îndreptate către vârstele tinere. 

Multe dintre discuţiile şi dezbaterile păpuşarilor ieşeni, 
avansând temerare idei şi proiecte incomode pentru demnitarii 
din acea vreme, legate de perspectiva funcționării instituţiei în 
viziunea altui statut, şi a unui program teatral îmbogăţit, cu o 
arie mai largă de adresabilitate oferită publicului, porneau de 
la datele cele mai evidente ale unei realităţi proprii Iaşului în 
acel timp. Populaţia tânără — până la anii adolescenţei — crescuse 
spectaculos în zonă, iar gândul că prin artă se putea realiza un 
contact cultural permanent cu această categorie de public era 
greu de ignorat. Primele iniţiative începeau să prindă rădăcini. 
Ne-am gândit simplu de tot să pornim la lucru şi să realizăm 
câteva spectacole după proiectele şi dorinţele noastre legate de 
schimbare: schimbare în modul de a alcătui repertoriul, de a 
colabora cu autorii dramatici, schimbare în modul de a aborda 
arta spectacolului, schimbare în modul de a privi datele de per- 
formantá ale actorilor pápusari, în viziunea unor noi formule 
de reprezentații etc. Mai întâi, întregul colectiv de actori a lucrat 
la un scenariu pentru închegarea unui spectacol format din 
numere de virtuozitate. În acest demers se implicase şi sceno- 
grafa Marga Ene-Bădărău, angajată a Teatrului Naţional, un om 
de mare sensibilitate şi cu un gust rafinat, format în atmosfera de 
lucru a artiştilor plastici preocupaţi de experiment, de promovare 
a unor tendințe moderne în creația scenograficá. De dimineaţă 

până noaptea târziu, întregul teatru devenise un atelier. Se făceau 
încercări, se experimentau modalitățile de mánuire a pápusilor 
create, se clarificau situațiile dramatice în care pápusile urmau 
sá evolueze. Atmosfera era pliná de ferment creator si imbia pe 
toată lumea la lucru, cu plăcere, cu entuziasm, cu multă speranță. 
„Poveste de iubire pe tabla de şah“, „Ploaia“, „In bar“, „Ore 
de plajă“ erau temele subiectelor concentrate ale unor numere 
de animaţie, finalizate într-o reuşită deplină în spectacolul 
Miniaturi. Regia spectacolului fusese realizată în colectiv. La fel 
se lucrase şi la definitivarea scenariilor şi a elementelor de sceno- 
grafie. Spectacolul a fost prezentat în 1965, în afara concursului, 
la cel de-al III-lea Festival internaţional al teatrelor de păpuşi 
şi marionete — organizat la Bucureşti — sub epida UNIMA şi 
s-a bucurat de o bună primire din partea publicului şi a criticii 
de specialitate. 

Un al doilea moment care avea să continue activitatea de 
atelier a păpuşarilor ieşeni, în planul experimentărilor scenice, 
a fost montarea spectacolului Tartarin din Tarascon la 
vânătoare de lei, adaptare a cărţii lui Alphonse Daudet. Am 
scris împreună cu Constantin Brehnescu scenariul. Pe vremea 
aceea reciteam foarte multe cărți al căror limbaj îl consideram 
apropiat cerinţelor „păpuşăreşti““. Constantin Brehnescu a T alizat 
regia şi scenografia. Pápusile tip Wayang erau construite prin 
papier-mácher (capetele) iar expresiile lor stilizate, definite 
printr-o linie grotescă, relevau formele caricaturale (caraghioase) 
ca foarte potrivite pentru limbajul scenic pápusáresc. | eatrul 
din laşi nu folosise până atunci, prin scenografii lui, astfel de 
linii plastice, care se îndepărtau oarecum de la nota realistă si 
aveau mai multă putere de esen[ializare, de sintetizare. De 
asemenea, în spectacol, nu mai apărea nici paravanul clasic 
alcătuit din câteva panouri. Paravanul se înfiripa, în mod flexibil, 
din trupurile mânuitorilor acoperite cu o pânză colorată în 
tonalitátile întregului spectacol. 

La începutul anului 1967, Constantin Brehnescu propune 
conducerii Teatrului un îndrăzneț proiect cu Chiriţa la păpuşi, 
un spectacol de autor (scenariu, regie si scenografie). Directorul 
de atunci, Marieta Dumitriu, scriitoare și profesoară de limbă 

şi literatură română, a aprobat cu încredere proiectul. Şi s-a pornit 
la lucru. Scenariul se baza pe scrierile lui Alecsandri: Chiriţa 
în balon, Chiriţa în voiaj şi pe implicarea unor personaje din 
Cânticelele comice. Autorul versiunii scenice păpuşăreşti voia . 
să aducă la cunoştinţa publicului un fapt mai puțin obişnuit: 
personajele comice ale lui Alecsandri, în opinia sa, puteau fi 
reliefate cu multă expresivitate pe linia lor grotescă, burlescă, 
prin mijloacele scenice specifice teatrului de păpuşi şi marionete. 
La fel se poate demonstra şi cu eroii din comediile lui Caragiale 
ale căror date caricaturale identifică o adevărată lume de măşti 
şi păpuşi. 

Procedeele lui Constantin Brehnescu de a o aduce pe Chiriţa 
pe scena teatrului de păpuşi au fost în ton cu cele mai inventive 
forme de stilizare şi condensare a materialului teatral. Un grup 
de cinci actori purtând un costum (dres) negru, în cadrul unei 
camere negre, compuneau şi mânuiau la vedere păpuşile şi 
mástile care sugerau o întruchipare a personajelor vestite din 
piesele lui Alecsandri. Păpuşa ce o reprezenta pe Chiriţa sugera 
masca interpretului Milufá Gheorghiu, în toate datele cunoscute 
de pe scena Teatrului Naţional. O bilă mare cu ochi proeminenți, 
cu o floare la pălărie, prelungită cu un mánunchi de dantele, era 
chiar Coana Chiriţa. În interpretarea vocală, Nicolae Brehnescu 
sugera cu virtuozitate vorbirea lui Miluţă Gheorghiu pentru 
personajul Chiriţei. Publicul ieşean a primit cu încântare varianta 
păpuşărească a celebrei Cucoane Chiriţa. În aceeasi formulă 
de esentializare plastică apăreau Paraponisitul, Balonistul, Ion 
Păpuşarul, Barbu Lăutarul, Comisarul, Mama Angheluşa. 
Consiliera Ministerului Culturii, Ana Predescu Utto, venită la 
laşi să vizioneze spectacolul pentru a-i da acestuia aprobările 
de rigoare, conform uzanțelor riguroase ale vremii, a rămas 
profund impresionată de configurația noii reprezentații a păpuşa- 
rilor ieşeni. l-a atras atenția claritatea ideii de spectacol, orien- 
tarea repertorială şi mai cu seamă abordarea originală, modernă, 
a mijloacelor de expresie scenică, în ciuda obişnuinţelor unor 
mai vechi maniere traditionaliste. Ba mai mult, ea a considerat 
că spectacolul putea fi luat în discuţie ca un eveniment artistic 
important ce s-ar fi putut considera drept punct de plecare în 

cadrul unor dezbateri profesionale, pe tema: Teatrul de păpuși 
românesc între tradiție şi modernitate, dezbateri la care să 
participe regizori, actori mánuitori, scenografi, directori de 
teatre, secretari literari din întreaga țară. Si aga s-au petrecut 
lucrurile. Trupa ieşeană s-a deplasat la Bucureşti şi a prezentat 
Chiriţa la păpuşi în cadrul unei reuniuni colocviale, în sala 
Teatrului Nottara. Fără îndoială, satisfactiile pápusarilor ieşeni 
au fost deosebite. Discuţiile aprinse, declanşate atunci, despre 
nevoia înnoirilor în actul de creație păpuşărească au contribuit 
la stimularea interesului pentru cercetare, pentru autoperfec(io- 
nare profesională, pentru căutarea şi găsirea unor căi de a dialoga 
cu un public mai numeros prin arta spectacolului de animaţie. 


Instituţia teatrală, 
o lume deschisă către public 


În cursul anului 1967, Constantin Brehnescu este numit 
în postul de regizor artistic al Teatrului de păpuşi din laşi, 
sub directiunea D-nei Marieta Dumitriu. Alte noi spectacole 
(Călin Nebunul, Nils Holgherson, Ivan Turbincă, Brotăcelul 
Strop-de-rouă s.a.) vor încerca să câştige interesul publicului. 
Dar toate aceste acumulări ale colectivului artistic ieșean, toate 
etapele concentrate de lucru care-şi căutau o finalitate, o crista- 
lizare, un impact de mare efect si de mare anvergură in viața 
teatrală s-a produs abia prin anii 1973-1974. Se simţea nevoia 
ca toate problemele instituţiei legate de conceperea unui nou 
program teatral (ne referim la programul său estetic), de condi- 
tiile sale tehnice şi materiale în cadrul cărora trebuia să-și ducă 
existența, problemele privitoare la relaţiile cu publicul, cu 
colaboratorii săi artistici; toate aceste aspecte, după opinia noastră 
(în 1972 fusesem numită directoarea teatrului), trebuiau să poarte 
o anumită transparenţă, trebuiau să ajungă la cunoștința publi- 
cului, ca probleme de interes comunitar. Viaţa teatrului, viaţa 

artistică există doar pentru că există public; artiştii oferă creaţiile 
lor publicului larg. Atitudinea publicului, reacțiile lui față de 
oferta artistică sunt hotărâtoare pentru evoluţia creaţiei scenice. 

Am început să declanşăm tot felul de dezbateri cu specta- 
torii. Purtam conversații cu copiii, cu părinții, cu educatorii; 
organizam discuţii cu psihologi, cu pedagogi de prestigiu ai 
vieţii universitare ieşene şi vroiam să aflăm care sunt de fapt 
preferinţele pentru teatru ale tuturor categoriilor de spectatori. 
Aceasta o făceam nu pentru că instinctul nostru artistic nu ne-ar 
fi dat încă măsura celor mai adecvate orientări, ci dimpotrivă, 
pentru a avea confirmarea că sensibilitatea şi intuiţia noastră, 
întregul nostru impuls de creaţie au aceleaşi surse cu ale publi- 
cului doritor să participe activ, co-creator, la împlinirea faptului 
artistic. Aşa am simţit, împreună cu publicul, că spectacolele 
de animaţie au nevoie, în lumea de azi, de o mai largă sinteză, 
de un mai pronunțat sincretism al elementelor de expresie 
aparţinând tuturor formelor de artă şi de comunicare; au nevoie 
de o mai liberă şi mai spontană mişcare şi combinare a acestor 
elemente de teatralitate. 

Evident, am descoperit mai întâi lucruri vechi, de o mare 
valabilitate şi în zilele noastre. 

Ca spectacol distractiv, deconectant, compensator, cuprin- 
zând noutăţi şi informaţii de tot felul, oferind modele comporta- 
mentale utile şi eficiente, stimulând gândirea şi puterea de 
imaginaţie, de invenție, spectacolul de animaţie are nevoie de 
ritm, de acţiune, de conflict, de un limbaj simplu, neincárcat, 
are nevoie de aducerea în prim plan a imaginii vizuale plină de 
semnificaţii, însoțită de muzică, de un univers sonor creator 
de atmosferă. Mişcarea, dansul, efectele luminoase, au şi ele 
un mare rol. Uriaş este locul metamorfozelor, al schimbărilor 
şi înnoirilor de imagini pentru ca atenţia spectatorului să rămână 
tot timpul vie, proaspătă. 

Publicul urmăreşte cu interes subiectele şi acţiunile despre 
care ştie câte ceva (poveşti, basme, cărţi citite sau povestite), 
acceptă, interesat, scenarii noi, inedite, inspirate din actualitate. 

Plasându-ne astfel in fata unor jaloane orientative sugerate 
de opiniile spectatorilor, în concordanţă deplină şi cu propriile 

noastre idei privitoare la ceea ce ar trebui să fie sinteza specta- 
colului de animaţie, destinat cu precădere copiilor şi tineretului, 
ne-am gândit foarte serios la un program teatral pe care trupa 
noastră să-l promoveze şi despre care publicul să afle foarte 
multe detalii. Si astfel, cu multă insistență, prin tot felul de 
contacte cu şcoala, cu presa, cu comunitatea, ne-am făcut cunos- 
cute proiectele: 

— Promovarea unor scenarii şi adaptări ale unor mari cărți 
de literatură, studiate în şcoală, parcurse de generația tânără 
prin pasiunea pentru lectură (autori ai literaturii româneşti si 
universale). 

— Colaborarea cu scriitori de renume pentru realizarea 
acestui tip de scenarii, precum şi pentru crearea unor lucrări 
originale (si astfel au fost încheiate convenţii si contracte cu 
nenumărați poeti, dramaturgi, prozatori: Nina Cassian, Valentin 
Silvestru, Alecu Popovici, Alexandru Popescu, Iuliu Raţiu, Silvia 
Kerym, Eugenia Zaimu, Paul Cornel Chitic, Andi Andrieş, 
Adrian Munţiu, Constanţa Buzea, loan Hurjui, Victor Leahu, 
Stefan Oprea, Constantin Paiu, Corneliu Sturzu, Dumitru Vacariu 
şi multi alţii). | 

— Afirmarea conceptului în virtutea căruia arta marionetelor 
face corp comun cu elemente si forme de exprimare ale mai 
multor genuri de artă într-un deplin sincretism: actorie (actorie 
de dramă), poezie, muzică, dans, pantomimă, măşti etc. 

— Prezentarea unor proiecte regizorale si scenografice 
inedite, prin colaborarea cu creatori de prestigiu, care Să 
contribuie prin personalitatea lor la o diversitate stilistică a 
genurilor de reprezentații montate pe scena noastră. 

Într-un asemenea context, în anii '70 au colaborat cu teatrul 
de animaţie din lagi regizori si scenografi ca: Petre Valter, Tache 
Dobrescu, Cătălina Buzoianu, Petre Bokor, Anca Ovanez, 
George Doroşenco, Hristofenia Cazacu, Nicolae Scarlat, Nicoleta 
Toia, Cik Damadian, Mircea Ștefănescu si mulți alţii. i 

— Muzica de spectacol (originală sau prelucrată) devine o 
componentă deosebit de importantă în viziunea şi orientarea 
generală a spectacolelor pentru copii. Colaborarea cu muzicieni 
şi compozitori de mare valoare ne va oferi posibilitatea realizării 


223 


unor spectacole muzicale mult dorite şi apreciate de publicul 
tânăr. Pornind de la această idee, implicarea unor compozi- 
tori de marcă precum Sabin Păutza, Vasile Spătărelu, Cristian 
Misievici, Titel Popovici ş.a. în activitatea de creaţie a teatrului 
ieşean a dus la rezultate de excepţie privind lansarea la laşi a 
primelor spectacole muzicale pentru copii şi tineret în care 
combinarea celor mai diverse mijloace de exprimare scenică 
(păpuşi, măşti, actori, pantomimă, poezie, dans etc.) într-un 
stil original, de mare accesibilitate pentru public, conturau un 
profil distinct Teatrului de animaţie din lagi. Prima serie de 
spectacole care avea să aducă schimbări radicale în maniera 
- de lucru a trupei ieşene si avea să-i semneze actul de naştere 
a noii sale orientări estetice cuprindea următoarele titluri: 
Bing-Bang-Bing, muzica originală — Sabin Păutza, regia — 
Constantin Brehnescu, scenografia — Lică Nicolae, coregrafia — 
Brânduşa Barass; Hercule în căutarea merelor de aur de 

Valentin Silvestru, regia — Petre Bokor, scenografia — Cik 
Damadian, muzica — Sabin Păutza; Patria de Cristina Milobetska 
(Polonia), regia — Cătălina Buzoianu, scenografia — Lică Nicolae, 
muzica — Vasile Spătărelu; Albă ca Zăpada, versiune scenică 
de lon Agachi, regia — Constantin Brehnescu, scenografia — 
Hristofenia Cazacu, muzica — Sabin Păutza; Povestea vorbii, 
versiune scenică de Mircea Filip după Anton Pann, regia — Anca 
Ovanez, scenografia — George Doroşenco, muzica — Vasile 
Spătărelu; Mofturi la Mosi, versiune scenică păpuşărească 
de Natalia Dănăilă, după I.L. Caragiale, regia — Constantin 
Brehnescu, scenografia — Marga Ene, muzica — Cristian 
Misievici; Cronica faptului divers (spectacol cabaret), scenariu — 


Natalia Dănăilă, regia — Constantin Brehnescu, scenografia — 
Lică Nicolae, muzica — Sabin Păutza. 

CONSTRUCTORII TEATRULUI NOU — 
NEVOIA DE AUTODEPÁSIRE, 
NEVOIA DE PERFORMANȚĂ 


Prin orientarea repertorială, prin formulele de abordare a 
artei spectacolului, seria de reprezentații ieşene oferite copiilor 
si adolescenților, începând cu stagiunile anilor '73-74, releva, 
precum mai spuneam, un profil distinet Teatrului de animaţie 
din laşi. Publicul larg a îmbrăţişat cu entuziasm noile repre- 
zentatii, iar pentru critici s-au ivit, fireşte, nenumărate teme de 
comentarii şi analize, marea majoritate a acestora fiind favorabile 
pentru evoluţia trupei. 

La propunerea forurilor locale, Ministerul Culturii a emis 
o decizie prin conţinutul căreia, începând cu luna aprilie 1973, 
denumirea Teatrului de păpuşi din laşi se schimbă, iar noua 
denumire — Teatrul pentru Copii şi Tineret (animaţie, actori, 
muzică, poezie, dans) — vine să definească stilul şi noul profil al 
Teatrului, afirmat prin programul repertorial si prin modalităţile 
scenice abordate. 

Un basm scris de poetul Dumitru Vacariu o prezenta pe 
Ancufa, un personaj din viaţa de toate zilele, scolári(á foarte 
mică, visându-se rátácitá într-o pădure, unde intrase parcă să 
păsească o poiană şi să se joace. Şi, ca în orice vis, lucrurile se 
precipită şi se învălmășesc, eroina noastră se rátáceste si aventura 
începe. În pădure, Ancufa se întâlneşte, prin tot felul de întâm- 
plări, cu Păcală, cu Zâna cea Bună care-i dăruieşte o minge 
fermecată, cu Baba-Cloanfa, cu Făt-Frumos, cu un Balaur fioros 
şi este nevoită să caute soluţii pentru a depăși primejdiile ce-i 
ies mereu în cale. Îi sunt prieteni însă copacii cei umbroşi care 

o ocrotesc, Păcală cel istet şi plin de şagă, un iepuraş cam fricos 
dar hotărât să se sacrifice pentru o adevărată prietenie. Versurile 
conţinute de poveste, solicitate de noi autorului, cu scopul de 
a reliefa şi mai bine caracterele personajelor, într-o manieră 
simplă, copilărească, au oferit compozitorului Sabin Pdutza 
prilejul de a alcătui încântătoare cuplete muzicale şi ritmuri de 
dans, dând astfel posibilitatea regizorului să construiască un 
fabulos univers scenic cu imagini pline de suspans şi de mister. 
Spectatorii se simțeau implicaţi total în universul spectacolului, 
captivati de feerie, fermecati de impactul cu lumea copilăriei. 
- Cinci actori, sub lumina câtorva reflectoare, cântau, dansau, 
animau măşti şi păpuşi supradimensionate, întruchipau cu fior 
dramatic insolita legătură dintre real şi fantastic prin apariția 
Balaurului, a Babei-Cloanta, a Zânei Pădurii, a stejarilor si fagilor 
nemuritori, întruchipând mituri şi credințe româneşti, prin 
inocenţa unor gesturi simple, curate, adevărate. Spectacolul 
Bing-Bang-Bing — că despre el este vorba — a primit la una din 
ediţiile Festivalului de teatru de la Piatra Neamţ, premiul special 
al juriului pentru originalitate şi impresie artistică. Interpreta 
din rolul Ancuţei (Camelia Poenaru) a primit şi ea premiu pentru 
interpretare. Reprezentatia a colindat apoi lumea (Franţa, 
Germania, Austria, India). Un destin asemănător au avut specta- 
colele muzicale Albă ca Zăpada, Patria, Povestea vorbei, 
Fram, Ursul polar, Elefănţelul curios, Gulliver etc. 

Teatrul de animaţie de la Iaşi devenise un autentic atelier 
experimental de creaţie scenică destinată generațiilor tinere. 
Eforturile de gândire, de organizare, de stabilire a unui sistem 
deschis şi eficient de relaţii cu publicul, cu colaboratorii artistici, 
cu oamenii de cultură şi artă în genere, eforturile de documentare, 
de experiment erau uriaşe în acei ani, 1973-1980. Nenumărate 
probleme, precum întinerirea trupei, temeinica şi continua pregă- 
tire a ei în plan profesional (noile cerinţe ale formelor complexe 
de exprimare scenică solicitau din partea actorilor mânuitori 
un adevărat nivel de performanță în utilizarea limbajului scenic 
de interpretare). Conceptul de „actor total“ nu mai era doar un 
joc de cuvinte, un soi de împăunare a unor „vedete“ ci devenea 
cuvântul de ordine, condiția de fapt a modului de a putea face 

faţă stilului de lucru al trupei. Pentru aceasta era necesară o 
muncă extenuantă. Dar ea se înfăptuia, cu plăcere, în lumina 
unui crez: „Să fim capabili a realiza spectacolul de succes, 
spectacolul de performanţă dorit şi îndrăgit de public“. De 
asemenea, condiţiile tehnice şi materiale ale instituţiei nu erau 
nici pe departe la nivelul eforturilor $i performanţelor trupei. 
Sediul sărăcăcios şi foarte şubred prin construcţie, lipsit aproape 
total de dotări, cu un număr redus de locuri în sala de spectacole, 
nu răspundea prin nimic nevoilor de afirmare a noului program 
teatral. Am început atunci o campanie frenetică prin care să 
convingem administraţia orașului şi forurile tutelare din domeniul 
culturii şi artei de nevoia schimbării sediului sau a obţinerii unei 
investiţii pentru construirea la lași a unui sediu adecvat activității 
trupei. laşul număra în anii la care ne-am referit peste 180.000 
de tineri cuprinşi între vârstele de 5 şi 20 de ani. (Şi astăzi zona 
atinge procentele cele mai mari ale natalității din întreaga țară.) 
Problemele de instrucţie şi educaţie ale acestor categorii ale 
populaţiei erau, evident, numeroase, de mare complexitate și 
destul de greu de abordat — la scara adevărului — în anii dictaturii 
ferm instaurată în România. Şi totuşi, eforturile noastre, lupta 
cu imposibilul, n-au fost zadarnice. 

Cutremurul din 1977 ne-a despărțit brusc de sediul din 
curtea Bisericii Catolice. Fisurile şi crăpăturile profunde din 
pereţii clădirii ne-au determinat să ne găsim urgent un alt 
„acoperiş“ pentru supraviețuirea trupei. Şi astfel, timp de 10 ani, 
ne-a fost gazdă Casa de Cultură a Tineretului şi Studenţilor, o 
clădire uriaşă în care ni s-au- repartizat doar două încăperi (una 
pentru actori, una pentru administrație) şi accesul la sala mare de 
spectacole cu 700 de locuri. Din extrema spaţiului redus de la 
vechiul sediu, am ajuns în extrema unui spațiu prea dilatat pentru 
configuraţia montărilor noastre de până atunci. 

Fără să renuntám la vreun obiectiv al programului nostru 
teatral, început în condițiile tehnice şi de spaţiu atât de modeste 
din clădirea Bisericii Catolice, am fost foarte atenţi pentru à 
căuta şi găsi cu repeziciune soluţii de adaptare a montărilor aflate 
în repertoriul permanent si a celor care urmau să vie, la condițiile 
noului spaţiu de joc de la Casa Tineretului. Aici s-au născut 

ideile unor montări de spectacole de mai mare amploare, care 
să valorifice disponibilitátile trupei, fie in formule combinate 
(actori, păpuşi, măşti, muzică, danș) cum s-a peirecut cu monta- 
rea Mary Poppins de Silvia Kerim, după Pamela Travers (regia — 
Natalia Dănăilă, scenografia — Marfa Axenti, muzica — Cristian 
Misievici) — spectacol distins cu premiul cel mare al Asociaţiei 
Oamenilor de Teatru din România în 1983 — fie în formule de 
interpretare modernă, foarte flexibilă, cu actori (Print si Cersetor, 
după Mark Twain, Un yankeu la curtea regelui Arthur — 
dramatizări de Ştefan Oprea —, Omul invizibil de Paul Cornel 
Chitic, Pinocchio, Sánziana şi Pepelea, Cine-i oare Făt-Frumos 
de luliu Raţiu, Baltagul, după Mihail Sadoveanu — versiune 
scenică de Constantin Paiu —, Magazinul cu jucării de Al.I. 
Popescu ş.a.). d i 
În paralel cu eforturile și strădaniile noastre pentru diversi- 
ficarea repertoriului, pentru câştigarea unui public tot mai 
numeros, zeii hotărâseră şi ei că Teatrul pentru Copii şi Tineret 
de la laşi trebuie să-şi ducă viaţa într-o clădire nou construită. 
laşul avea nevoie de un asemenea edificiu, publicul avea nevoie 
de el, trupa şi animatorii ei, prin tot zbuciumul şi prin toate 
sacrificiile, îl meritau cu prisosintá. Şi astfel, participarea noastră 
la tema de proiectare a noii construcții a Teatrului pentru Copii 
şi Tineret de la laşi a fost totală. Am promovat ideea că noua 
arhitectură a întregii clădiri urma să țină cont de modernizarea 
actului scenic, de tendința de stimulare a elementului participativ 
al publicului în contextul reprezentatiei. Ideea de flexibilitate 
a spațiului de joc, de funcţionalitate a tuturor elementelor de 
arhitectură şi construcţie a fost concretizată în mod deosebit 
la proiectarea sălii mari de spectacole (400 de locuri) care şi-a 
propus să îmbine în chip original cele trei formule de teatru 
(arenă — elisabetan, italian), lăsând deschisă calea experimentului 
regizoral si scenografic. Toate demersurile pentru deschiderea 
unui Şantier al construcţiei fuseseră pregătite cu dibăcie, cu mare 
tâlc, cu multă discreţie, pentru ca lucrul să poată începe. 
. Prin atribuţiile pe care le avea, la nivelul județului laşi, Ion 
Iliescu — viitorul preşedinte al României, după 1989 — s-a 
implicat în acţiunea de a promova un proiect de construcție à 

unui edificiu care să slujească în condiţii performante programul 
. unui teatru pentru copii şi tineret la lași. De altfel, chiar şi atunci 
când domnia-sa nu mai era la laşi — continuându-și la Bucureşti 
activitatea, în contextul unor alte atribuţii în plan profesional 
mai cu seamă, ne-a dat un mare sprijin în timpul desfăşurării 
lucrărilor de pe şantier. Ne-a ajutat să luăm contact cu factori 
importanţi — care să determine finalizarea lucrării (dotări tehnice, 
disponibilitáti pentru procurarea si achiziţionarea aparaturii, 
mecanicii de scenă, a instalaţiilor de lumini şi de sunet etc.) 
Lucrările de şantier din anii '80, în miezul cărora ne-am 
implicat prin toată existența, zi de zi, luptându-ne în disperare 
pentru mijloace de finanţare, pentru dotări, pentru execuţia unor 
lucrări unicat în cadrul finisărilor etc. au durat 10 ani. Ne este 
încă aproape timpul tuturor încordărilor şi confruntărilor vieţii 
de şantier: căutarea şi aflarea unor soluţii fericite pentru bunul 
mers al construcției; îmbinare meşteşugită de piatră, marmură, 
beton, lemn şi sticlă, pentru mai fericite vremuri viitoare. ȘI 
astăzi ne amintim cu emoție de toți oamenii care au pus umărul 
la edificarea Teatrului ieşean; la toţi specialiştii şi constructorii 
care şi-au dăruit cu competență eforturile: arhitecții Victor 
Tăuşanu, Dan Vişan, regretatul Dan Andrei, constructorii Maria 
Hoşbotă, Ghe. Suhan, Mihai Stoleru, celebrul „Baiazid“ (Mircea 
„lonescu), nu mai puţin celebrul director de şantier JM.G.N." 
(Ing. Marin Gh; Nicolae) si mulți alții — oameni a căror creaţie 
s-a legat din start cu viitorul. De fapt, putem rememora faptul 
„că întreaga edificare a Teatrului „Luceafărul“ o datorăm cons- 
tructorilor şi grupului de specialişti ieşeni care la acea vreme 
s-a străduit să găsească soluţii pentru finalizarea noului edificiu 
teatral, printr-un adevărat spirit de sacrificiu, de curaj, de dăruire 
profesională şi umană. Amintiri deosebite păstrăm specialiştilor 
de la Fabrica de mobilă din laşi, care s-au ocupat de lucrările 
minutioase ale finisajelor din lemn. Formele si liniile moderne 
ale tuturor structurilor lemnoase prin care se prezintă interioarele 
edificiului au fost şlefuite, modelate şi lustruite măiestrit, creind 
întregului spaţiu intimitate, căldură, confort. F rumoasele cande- 
labre care strălucesc în holurile teatrului, măiestrite de mâinile 
si inimile talentatilor artisti sticlari din Dorohoi, împart o lumină 

blândă şi învăluitoare. Ele crează o atmosferă de linişte, de 
mulţumire, chemándu-i pe oaspeţi în lumea de vrajă a teatrului. 
Exemplele pot fi nenumărate. Pe frontispiciul clădirii stă scris, 
începând din luna decembrie a anului 1987: „Luceafărul“ — 
Teatrul pentru Copii şi Tineret. 


Misterioasa apariţie a dezbinării 


Un singur fapt rămâne greu de descifrat: după 1989, cu 
foarte puţine excepţii, toti cei care, în condiţii dintre cele mai 
grele, am colaborat — într-o înțelegere şi coerență fără cusur la 
înfăptuirea programului teatral de la Iaşi (finalizat cu înălțarea 
unui edificiu de perspectivă), n-am mai fost capabili să manifes- 
tăm, într-o lungă perioadă, aproape nici un gest de comunicare. 
Atâţia oameni care ne-am confruntat cu atâtea oprelişti pe drumul 
împlinirii unui tel, culmea, nu mai aveam ce să ne spunem, de 
parcă nu ne-am fi cunoscut niciodată. Ani în şir, un zid de 
nepătruns s-a ridicat între noi, paradoxal, tocmai în contextul 
noilor realităţi de ordin social, politic şi cultural, zice-se bazate 
pe o câştigată libertate. In asemenea condiţii, întregul program 
teatral a avut enorm de suferit. De neînțeles. Într-un foarte scurt 
timp, după 1989, s-au perindat la conducerea teatrului foarte 
mulţi directori. S-au remarcat bunele intenţii ale unora: poetul 
Nichita Danilov, actorul pensionar George Macovei şi alţii — 
privitoare la abordarea unui nou program repertorial. Din nefe- 
ricire lucrurile nu se puteau aduna. Multe energii dovedite si 
indiscutabile vocatii care s-au pus vreme îndelungată în slujba 
ideilor de înnoire a vieţii teatrului au fost măcinate, irosite, 
brutalizate şi apoi ignorate. În prim plan au apărut însă intrigile, 
calomniile şi provocările de răfuială izvorâte din agresivitatea 
şi violența celor care aveau probabil misiunea de a plăti aşa-zise 
polite, pentru timpul trecut, unor oameni a căror atitudine fusese, 
precum se ştie, alta decât aceea de a se fi ploconit prea mult în 

fata minciunilor si diversiunilor de orice fel. Astfel a fost încurajată 
şi cultivată dezbinarea. Printr-un adevărat consens, îşi dădeau 
mâna: mediocritatea, lăcomia, abuzul, lipsa de moralitate și 
veleitarismul, doritoare să acapareze totul. Prioritate aveau în 
acei ani (1990-1996) luptele interne de sindicat, mitingurile 
organizate pe scările de la intrarea Teatrului (unele sub forma 
unor mici mineriade). La semnul unor aventurieri, apáru(i nu se 
ştie de unde şi sub observaţia cui, manifestări de anarhie, atitudini 
de dezordine şi violență intenționau să stopeze orice activitate 
de atelier, după rânduiala normalitátii. O asemenea situaţie a 
durat destulă vreme întrucât asupra ei n-a vegheat nici o lege, 
nici o cenzură şi nici măcar vreo neliniște a cuiva. lată de ce nu 
prea ştim să apărăm — cu toată fiinţa — multe dintre lucrurile pe 
care le dobândim prin efort şi sacrificiu. Nu am avut șansa de 
a fi lăsaţi să ne formăm convingeri proprii care să ne unească 
aspiraţiile în afara dogmelor. Nu am fost lăsaţi să ne formăm 
credinţe de moralitate, să câştigăm forța de a apăra ideea de 
dreptate, de onestitate, de demnitate. Aici trebuie căutată slăbi- 
ciunea noastră a tuturor de a nu putea să comunicăm în momente 
dintre cele mai importante, pentru cauza unor interese comune. 

Ne vin în minte câteva idei consemnate de psihologul 
Luminiţa lacob în caietul program al Teatrului „Luc :afürul*, la 
ora dării lui în folosinţă: „Fiecare vârstă, etapă a vieţii, are 
echilibrul ei. Acesta se împlineşte când necesităţile acelei 
vârste realizează o fericită întâlnire cu ceea ce îi este pe 
măsură, când găseşte în ceea ce i se oferă sau îşi oferă, conți- 
nuturile şi formele atunci trebuincioase. Stiut este că tinere- 
fea se hrăneşte si împlinește din impactul cu universul 
valorilor. Lumea valorilor, fie că sunt ştiinţifice, morale, 
estetice, politice etc. se descoperă, se descifreazá şi se 
cucereşte. Este un drum, este o luptă. Ferice de acei tineri 
care pot afla că tinereţea se învață, tinerețea se apără, Hse- 
rețea se păstrează, că strălucită e acea tinerețe a. care ai ajuns 
prin maturitate — după cum spunea G. Călinescu. 

Pasiunea pentru teatru 


Oamenii care-şi leagă existența de mirajul teatrului sunt 
foarte diferiţi. Unii îl întâlnesc din întâmplare şi se simt confor- 
tabil în episoadele în care instituţia îi pune doar într-o lumină 
favorabilă (premiere de succes, aplauze, turnee în străinătate, 
premii etc.). Alţii se aciuează în lumea lui dintr-o mare curiozi- 
tate, dintr-o mare nevoie de cunoaştere (în domeniul manifestării 
unor chemări artistice, tehnice, organizatorice etc.). Există şi 
oameni care rămân la teatru pentru că n-au găsit în altă parte, 
întâmplător, un loc de muncă. Aceştia, indiferent de pregătirea 
lor culturală, profesională, rămân în genere străini de frământările 
specifice domeniului şi-şi doresc doar zile pentru care semenii 
să le ureze „un serviciu uşor“. Se află însă şi o categorie de 
oameni pentru care teatrul e chiar aerul şi apa vieţii lor, starea 
lor de a fi, de a exista, de a trăi. Dintre aceştia sunt destui care-şi 
pot duce zilele, de multe ori, şi fără hrană, şi fără apă, şi fără 
haine, şi fără bani, şi fără somn, dar nu fără fiorul lumii scenice, 
fără acel ceva care dă viaţă unui nou univers uman sub lumina 
reflectoarelor, prin voinţa şi credința lor, prin puterea lor de 
creaţie. Avem aşadar în față oamenii cu mare pasiune pentru 
teatru, printre care se numără, de cele mai multe ori, actori, 
regizori, dramaturgi, scenografi, dansatori, compozitori, dar 
şi croitori, tâmplari, sculptori, butafori, impresari, electricieni, 
sonorizatori, maşinişti etc. Despre cei enumeraţi în prima catego- 
rie vorbesc îndeobşte cronicarii, gazetarii, publicul în genere. 
Despre a doua categorie se vorbeşte însă mai puţin şi e nedrept. 


Virgil Străistaru a fost, timp de douăzeci de ani, sculptor- 
butafor-constructor de păpuşi, marionete şi măşti. De fapt se 
poate spune astăzi că nici un obiect care apare pe scenă la Teatrul 
„Luceafărul“ şi are o funcţie dramatică nu ar fi existat dacă nu 

trecea prin mâinile sensibile ale maestrului şi nu căpăta în această 
fericită împrejurare o adevărată valoare de semn teatral. Zeci 
şi zeci de păpuşi, marionete, măşti miniaturale si supradimen- 
sionate, frumoase obiecte de recuzită căpătau contur din fantezia, 
candoarea şi dragostea de meşteşug a lui Virgil. A existat o 
perioadă în care Teatrul pentru Copii şi Tineret din laşi invita 
pentru colaborare mari scenografi ai țării (Hristofenia Cazacu, 
G. Ştefănescu. George Doroşenco, Eustațiu Gregorian, Mioara 
Buescu, Vasile Jurje ş.a.). Intr-un asemenea context, Virgil 
Străistaru devenea mâna dreaptă a maeștrilor. Schiţele ce 
doar conturau o viziune plastică a atâtor nenumărate personaje 
(păpuşi, marionete, măşti), elemente de decor şi costum, ele- 
mente de recuzită, se transformau din simplele desene — cu har 
mestesugite de pictorii scenografi — în obiecte ce căpătau viaţă, ce 
căpătau o misterioasă identitate în lumea scenică. Metamorfoza 
o datoram fără îndoială butaforului, sculptorului, designerului. 
De neuitat vor rămâne mástile din reprezentațiile: Cronica 
faptului divers, Povestea vorbii, Pinocchio, Mary Poppins, 
Fram — ursul polar, Farse medievale, Harap-Alb, Elefántelul 
curios, Motanul incáltat si multe, multe altele. Spectacolele 
de amploare ca: Baltagul, Neamul Şoimăreştilor, Prinț si 
cerşetor, Omul invizibil, Tinerețe fără bătrâneţe, Frumoasa 
lumii şi multe altele, prin contribuţia lui Virgil Străistaru, au 
beneficiat de o mare bogăţie scenograficá, înscriindu-se printre 
producţiile scenice de performanţă ale teatrului ieşean. Există 
şi azi în repertoriul trupei o reprezentaţie miniaturală, care se 
joacă la Sala mică, Frumoasa din pădurea adormită. Linia 
delicată a marionetelor, siluetele fragile pline de grație, asupra 
cărora a pătruns magia unui joc străvechi, pe care ştia atat de 
bine să şi-l asume sculptorul nostru, au făcut nu numai dovada 
strălucirii unui mare talent ci si latura dominatoare în actul de 
creaţie artistică, pasiunea, chinul facerii frumosului. j 
Dar cine era de fapt Virgil Străistaru? Un pustan plăpând, 
orfan, provenit dintr-o familie instruită, ieşit de pe băncile 
Liceului de Artă din laşi la începutul anilor ' 70. El a dorit să-și 
dedice harul teatrului de păpuşi. A făcut-o convingându-ne pe 
noi toţi cei ce aveam atâta nevoie de osteneala lui că pasiunea 

pentru profesie este o prioritate a omului inteligent şi educat şi 
că talentul se poate injumátáti sau risipi total fără studiu, fără 
efort, fără preocuparea pentru autoperfectionare. Erau perioade 
când — pentru Virgil — ziua şi noaptea curgeau totuna, pentru 
ca lucrul să fie terminat cu bine, la termenul fixat. Un covrig, 
o sticlă de bere sau un pahar de vin îi erau adesea toată hrana. 
In rest, se ospăta muncind, căutând soluţii, rezolvând situaţiile 
. încâlcite. Nu l-am auzit niciodată plângându-se, nu l-am auzit 
niciodată dând vina pe alții atunci când trecea printr-o dificultate. 
Nu l-am văzut printre actorii sindicalişti, veleitar pentru vreo 
putere specială în cadrul instituţiei sau aiurea, în primii ani de 
după 1989. Era educat, ştia să se poarte frumos. Atunci când se 
simţea vinovat pentru o neîmplinire cât de mică pe plan profe- 
sional, o întârziere în luciu, un mic eşec scenic, ştia să vină la 
regizor sau la director şi să-şi exprime regretul, părerea de rău 
pentru cele întâmplate. Era aceasta o dovadă că Virgil Străistaru 
îşi formase un caracter demn, plin de nobleţe. Dar maestrul ne-a 
părăsit înainte de vreme, lăsându-ne doar speranța că faptele 
$i pasiunea lui pentru teatru ne vor rămâne ca model. 


Constantin Auslingher, un nume prezent pe afişele tea- 
trului timp de peste cincizeci de ani, în calitate de maistru de 
lumini şi electrician al instituţiei. Nenumăraţi cronicari si spec- 
tatori nu aveau de unde să ştie că peste îndatoririle sale legate 
de luminile de scenă, Constantin Auslingher a îndeplinit timp . 
de cinci decenii, fără remuneratie, obligaţii profesionale ale - 
unui domeniu de activitate cu totul special în viața unei trupe 
de păpuşari. El construia, sau mai bine-zis inventa şi construia 
mecanismele şi elementele tehnice care asigurau articulațiile 
pápusilor şi marionetelor pentru mişcarea lor în scenă. Orice 
efect vizual în practica de scenă nu se putea realiza fără contri- 
butia de tehnician a lui Constantin Auslingher. În invențiile lui 
se întâlneau cunoştinţele de electrician, detalii de lăcătuşerie 
si mecanică fină, tinichigerie, pielărie, sudură, tâmplărie etc. 
Orice regizor cu care teatrul a colaborat îi punea maistrului o 
problemă: dorim ca păpuşa aceasta să facă următoarea mişcare... 
am vrea ca un anume efect luminos să fie proiectat în scenă 

sau în sală în următorul moment al spectacolului... am gándit 
să folosim o masă de iluzionism în reprezentaţia... Pentru 
Constantin Auslingher totul era posibil. Prevedea cu exactitate 
timpul necesar pentru construcţia acestor lucruri cerute de specta- 
col, iar în ziua si la ora fixată, „minunea“ era gata. Originalitatea 
şi ingeniozitatea soluţiilor tehnice propuse de el erau extraor- 
dinare. Dom” Costică era un coleg bun, prietenos şi foarte res- 
pectuos. Ne impresiona pe toți ținuta lui îngrijită, chiar elegantă, 
în modul de a se prezenta în orice împrejurare (în timpul lucrului 
în atelier, în timpul spectacolelor, în turnee etc.). l-a urmat in 
preocupări similare un alt electrician al teatrului — totodată si 
sonorizator — Valeriu Cioată. Generaţia acestor talentați oameni 
a cuprins nenumărate alte nume care merită amintite: Petru 
Costin şi Virgil Donia (tâmplari), Maria Bandac şi Maria 
Grigorovici (croitorese), Constantin Dănuţeanu, Ghe. Cehan, 
Ghe. Măriuţă (maşinişti şi mánuitori de decoruri) si alții. Astăzi, 
o mai tânără formaţie de tehnicieni de scenă: Gabriel Mereuţă 
(sonorizare), Constantin Bălan şi Cătălin Sadovschi (maiștri 
de lumini), lon Hrebenciuc, electricianul şantierului de cons- 
tructie al teatrului nou, rămas să lucreze alături de trupă, masi- 
niştii, croitoresele şi cabinierele, numeroşi pictori şi sculptori, 
butafori etc. propun un nou stil de lucru, în consens cu noile 
date de modernitate ale aparaturii şi echipamentelor tehnicii 
de scenă, în consens cu actualele pretenții si viziuni manageriale, 
cu actualele proiecte repertoriale. Ce-a fost a fost, acum este 
ce este, iar speranțele legate de alte performanţe sunt tot mai 
mari. 


Impresarii teatrului (organizatorii de spectacole) l 

De-a lungul a mii de ani, s-a dovedit şi s-a confirmat ideea 
că publicul care participă la spectacol devine însăși rațiunea de 
a fi a teatrului. Atragerea acestui public spre atractivitatea $i 
complexitatea procesului scenic, spaţiu de interferenţă a artei 
cu viaţa, cu problemele si obsesiile oamenilor legate de existenţă, 
de credinţă, de aspirații, de visuri, în toate timpurile, i-a deter- 
minat pe animatorii trupelor stabile sau itinerante să acorde o 
mare importanță modalităţilor de a întreţine relații cu spectatorii. 

Fără îndoială, un teatru destinat copiilor intră mai uşor în 
relaţie cu spectatorii săi. Sunt mai mulli factori interesaţi (școala, 
familia) să-i formeze pe cei mici în obişnuința de a merge la 
teatru, acolo unde ei pot învăța atâtea şi atâtea lucruri, desco- 
perindu-se pe ei înşişi în faptele de pe scenă şi descoperind 
totodată faptele din lumea înconjurătoare, relaţiile cu semenii. 
Dar oricât ar fi de lesnicioase formele de dialog cu copiii, orice 
teatru are nevoie de impresarul său. Are nevoie de omul de bună 
credinţă, pasionat de tot ceea ce se înfăptuieşte până la premieră, 
cunoscător şi participant la frământările şi zbaterile plămăditoare 
ale unei reprezentații, prin care creatorii, trupa, ies la faţă de 
cortină întruchipând în personaje de tot felul, crezuri despre 
bine şi rău, despre frumos şi urât, despre lupta victorioasă a ade- 
vărului asupra minciunii, a curajului asupra spaimei, a hărniciei 
împotriva lenei; într-un cuvânt, crezuri ale marilor speranțe. 
Nu exagerám dacă spunem că soarta unei trupe stă în mâinile 
impresarilor, a oamenilor de legătură între teatru şi public. 

Pe parcursul a două decenii — cât am condus teatrul ieşean 
pentru copii şi tineret — am avut multiple experienţa cu organiza- 
torii de spectacole. Vreau să relatez câte ceva despre experienţele 
fericite. Fac eforturi ca să nu-mi amintesc şi să nu pomenesc 
de celelalte. Foarte multi ani, unul dintre masinistii teatrului 
(un foarte bun mânuitor de decoruri şi uneori un bun pápusar), 
Ghe. Cehan, căruia i se atribuise porecla de Misola, nu mai 
ştiu cum anume, şi-a asumat răspunderea de a face organizare. 
Era un om de o inteligență ieșită din comun, dublată de un dina- 
mism în totală contradicție cu felul de a fi al moldovenilor. Orice 
acţiune a sa era eficientă. Era omul care nu greşea. Avea mult 
farmec personal, motiv ce-l determina să intre foarte uşor în 
conversaţie cu dascălii de la grădiniţe şi şcoli. Avea un fel anume 
de a povesti spectacolele teatrului. El nu povestea piesa, el 
povestea reprezentatia, vorbea despre imaginile scenice, despre 
efectele vizuale, despre tot ceea ce se definea ca spectaculos. 
Avea un mare talent de a negocia, de a-l face pe interlocutor 
să înţeleagă că e în mare câştig dacă va veni cât mai curând 
la teatru însoțit de clasa de copii. Obişnuia să stea de vorbă şi cu 
micii spectatori. Era şi el tatăl a patru copii. Le asculta părerile 

pe marginea reprezentaţiilor vizionate. Îmi transmitea imediat 
impresiile pozitive sau negative. Ştia că sunt teribil de interesată 
de toate aceste detalii. După vizionările unor montări, Misola 
era primul om căruia-i solicitam opiniile. Reacţiile lui la spec- 
tacole erau cele mai apropiate de cele ale publicului nostru. li 
pláceau montările în stil modern, novator, cu multă muzică si 
multă mişcare. Incasárile mergeau bine la aceste genuri de spec- 
tacole, ne spunea el. Dar a venit timpul când Misola s-a pensionat. 
A plecat din teatru şi s-a ocupat în continuare de impresariat 
artistic în oraş, apoi şi-a organizat o afacere cu fotografii, de 
care se ocupă, mi se pare, si în momentul de faţă. 

După alte experienţe mai puţin fericite cu unii impresari, 
teatrul a avut şansa să angajeze un alt om cu calități deosebite. 
Octav Zaharia venea la teatru de la Liceul de Informatică, de 
pe postul de pedagog-supraveghetor. Avea o practică serioasă 
în relaţiile cu elevii şi cadrele didactice, iar bagajul sáu de 
cunoștințe în domeniul vast al culturii generale îi era un bun 
aliat pentru profesia de impresar. Noul organizator de spectacole, 
împreună cu o bună colegă și colaboratoare a sa, Maria Arsene, 
au deschis Teatrul „Luceafărul“ către o activitate de mare 
anvergură în relaţiile cu publicul, Se organizau în anii 1985-1989 
câte 3-4 spectacole pe zi — în distribuții paralele, în tehnici de 
montare scenică diferită, la sediu şi în deplasare. Sala mare a 
"Casei Tineretului (cu 700 de locuri) devenise neîncăpătoare 
pentru spectacole ca: Baltagul, Print şi cerșetor, M-a m jucat 
într-o zi, Magazinul cu jucării, Mări sub pustiuri, Comedie 
cu războinici, Cine-i oare Făt-Frumos, Pasărea de cristal 
şi multe altele. Noi spectacole cu: Neamul Şoimăreştilor, 
Harap-Alb, Chiriţa în laşi, Omul invizibil, Amintiri din 
copilărie, Pungufa cu doi bani, Frumoasa din pădurea 
adormită etc. vedeau lumina rampei pe cele două scene ale 
teatrului nou — Teatrul „Luceafărul“ — în condiţiile unui impre- 
sariat model. Mulţi directori de teatru care l-au cunoscut în acei 
ani pe Octav Zaharia îi făceau fără ocolişuri propuneri mai 
avantajoase pentru un eventual transfer. Acest lucru însă nu s-a 
întâmplat. Impresarul teatrului nostru se implicase si in acti- 
vitatea de şantier. Cu el si împreună cu Constantin Plugaru 

(administratorul instituției) am bătut mii de kilometri prin țară 
pentru comenzi şi achiziţii de dotări ale noii clădiri: orgă de 
lumini, aparatură de sunet, mobilier, pluş pentru cortine, perdele, 
covoare, candelabre etc. etc. Ataşamentul impresarilor față de 
toate problemele teatrului era total. După 1989, Octav Zaharia 
devine patronul unei firme de calculatoare şi rămâne cu 
amintiri de neînlocuit pentru experienţa trăită în viața Teatrului 
„Luceafărul“. 

Publicul simte nevoia să afle din timp despre reprezentațiile 
care se pun la cale. Si astfel, pe diferite cái, se transmit vesti 
despre realizatorii importanti — dramaturgi, regizori, actori, 
scenografi, compozitori etc., despre unele idei ale reprezentaţiei, 
despre marile probleme aduse scenic în dezbatere şi mai ales 
despre punctele inedite, pline de spectaculos. Dacă la începuturile 
istoriei reprezentatiilor teatrale toboşarul sau gornistul făceau 
cunoscute marile evenimente ale lumii scenice, epocile care au 
urmat au adus în această direcţie multe benefice intervenții. 
Afişul, programul de sală şi comentariul, nota de presă, de tele- 
viziune, fluturaşii tipăriţi şi oferiţi la orice colt de drum virtualilor 
spectatori sunt astăzi doar câteva din modalităţile de dialog al 
teatrelor cu publicul. Dar cât de mult sunt folosite aceste mij- 
loace, în etapa actuală, la noi şi oriunde, în scopul stimulării 
interesului pentru teatru al unor largi categorii de spectatori 
ar fi o problemă care ar avea nevoie de discuţii ample si 
aprofundate. Aspectul comercial al lucrurilor care ne inconjoará, 
din nefericire, tendinţa tuturor de a vinde ceva pentru un câştig 
imediat şi cât mai mare înăbuşă orice intenţie de echilibrare şi 
de judecare a unor priorităţi ale vietii culturale. Indiferent de 
valoarea lor, se fac cunoscuţi prin reclamă cei care au bani. Cum 
să ne explicăm faptul că pe toate posturile de televiziune, fără 
excepție, un spaţiu de timp uriaş, care te şochează, este acordat 
fotbalului, bucătăriei acestuia lipsită de orice importanţă, scan- 
dalurilor şi bătăliilor care se dau în lumea lui pentru putere, 
pentru câștiguri fabuloase? Cum să ne explicăm atâtea şi atâtea 
emisiuni de aşa-zis divertisment, de un prost gust fără margini, 
fără miză, fără idei, care aduc în prim plan „vipurile“ din muzică 
la modă dar mai ales din perimetrul modelling-ului, al afacerilor 

din- acest domeniu în care extrem de puţini oameni au acces. 
Dacă fiecare post de televiziune ar lua câte un singur minut din 
contextul acestor programe nefericite si le-ar aduna pentru o 
reclamă a evenimentului de cultură şi artă — fără a-și pune pro- 
blema unor câştiguri financiare deosebite — climatul cultural- 
artistic naţional ar avea o mică şansă de redresare, de reevaluare, 
Marele câştig ar fi, astfel, de altă natură. Intreaga atmosferă ar 
fi alta. 

Preocupările unui teatru de a strânge tot mai mult legăturile 
sale cu publicul sunt viu întreţinute de frecvenţa si ritmicitate: 
organizării turneelor şi deplăsărilor. Spre regretul nostru al 
tuturor, condiţii minime de turneu ale trupelor de teatru din 
întreaga ţară lipsesc, astăzi, cu desăvârşire, din cauza problemelor 
financiare şi nu numai. Sute de mii de spectatori din oraşele si 
localitățile fără teatre rămân doar prizonierii unor programe de 
televiziune extrem de slabe sau total inadecvate unor categorii 
de vârstă aflate la anii avizi de cunoaştere, de informare, de 
percepere a realității vieții din unghiurile cele mai importante 
ale valorilor ei. 

Nu cunoaştem nici un fel de proiect care să fi propus depási- 
rea unei asemenea stări de lucruri. Soluţiile puteau fi simple. 
O lege sau alte măsuri guvernamentale ar fi putut asigura până 
acum trupelor de teatru posibilități de natură economică $1 orga- 
nizatorică avantajoase, impulsionándu-le si cointeresându-le 
în programele lor de calitate destinate turneelor si deplasărilor. 
Cât de importantă este prezența unei trupe de teatru în atmosfera 
unui mic orășel, a unei comune mai apropiată sau mai indepărtată 
de gară poate gândi orice om de bună credinţă. In oraşele impor- 
tante din țările Europei, din Est sau din Vest, problemele de 
acest gen sunt rezolvate de mult prin implicarea consiliilor locale 
ale primăriilor şi prefecturilor, a fundațiilor culturale, a firmelor 
de turism, a societăţii civile în genere. Pasiunea pentru teatru 
îi poate uni pe oameni, indiferent de convingerile politice sau 
starea lor socială, în numele dialogului, al schimbului de idei 
şi de opinii asupra problemelor vieţii de zi cu zi, a temelor de 
etică şi morală, a conduitei civice, în interesul general. A venit 
vremea cánd, din nou, intreaga societate românească are o mare 

nevoie de teatru, ca loc de întâlnire cu semenii, cu marile valori 
de gândire si simtire omenească, ca spațiu de libertate şi de 
făurire a iluziilor fără de care nu putem trăi. După atâţia ani 
de rătăciri şi confuzii, românii au revenit, s-au întors cu sfinţenie 
la biserică, la credinţă, spre lauda lor. A venit timpul ca ei să-şi 
regăsească starea de bine și la teatru, sub aripile ocrotitoare ale 
îngerilor şi la chemarea inimii. 


PREOCUPĂRI PENTRU NOI MODALITĂȚI 
DE EXPRIMARE SCENICĂ 


La sfârşitul lunii septembrie 1976 plecam pentru prima dată 
spre Franţa cu Albă ca Zăpada în căruța ei cu coviltir. Am dus 
căruţa cu trenul. Mai întâi am lăsat bagajele multă vreme în gară 
la Paris — de dimineață până seara târziu. Am vizitat astfel destule 
locuri ale marelui oraş, oraşul din visurile noastre. Spre miezul 
nopții ne-am îndreptat spre Charleville-Mézières. Vreo două 


ore de mers cu trenul spre munții Ardeni. Am ajuns sănătoşi, : 


peste măsură de bucuroşi pentru călătoria noastră. Organizatori ai 
festivalului ne-au aşteptat la gară, ne-au primit cu multă căldură, 
cu un adevărat sentiment de prietenie. Popasul nostru de o săptă- 


mână la Charleville a rămas în amintirea noastră prin imagini 


unice, de neînlocuit. Pitorescul oraşului aşezat între munți, nişte 
munţi domoli, asemănători cu Apusenii noştri, brázdati însă 
de râuri bogate în debit, pe cursul cărora se navighează; un ora$ 
plin de poezie, al cărui fiu neastâmpărat, Reambeaud, şi-a lăsat 
poemele, fără să ştie, pe mâna unor buni apostoli ai turismului. 
Ospitalitatea gazdelor, atmosfera încântătoare creată peste tot 
de semnele şi mesajele festivalului ne-au făcut timp de şapte 

zile nişte oameni fericiţi. La toate acestea s-a adăugat succesul 
extraordinar pe care l-a avut spectacolul nostru în ziua prezentării 
lui în programul reuniunii. 

Am fost programati să jucăm în parcul de la gară, într-o 
după-amiază, pe la ora 17 (organizatorii ediției din acel an a 
festivalului doreau să aducă în discuţie, în cadrul unui colocviu, 
în zilele reuniunii, problemele spectacolelor deschise, prezentate 
în spaţii neconvenţionale). Ne-am dus toate bagajele în parc din 
vreme. Ne-am montat căruța, ne-am ales doi arbori de care să 
ne folosim în timpul jocului, ca puncte de susținere a unor 
elemente de decor şi recuzită, ne-am găsit o sursă de curent 
electric pentru cuplarea aparaturii de sunet. Publicul începea să 
se adune (copii, părinţi, bunici, preadolescen(i, tineri). O echipă 
de televiziune îşi pregătea şi ea uneltele pentru a prelua imagini 
din timpul spectacolului. Am intrat repede în legătură cu opera- 
torii, cu şefa de producţie şi realizatoarea programului, Lise 
Deramont. l-am oferit acesteia un volum de versuri ale lui Mihai 
Eminescu (în traducere franceză şi engleză) şi i-am povestit 
în foarte puţine cuvinte despre însemnătatea poetului pentru 
literatura şi cultura română, i-am povestit câte ceva despre orașul 
laşi, în care poetul şi-a trăit o bună parte a tinereții sale. Îndată, 
parcul era plin de lume. Cu emoție, am dat semn de începere : 
reprezentaţiei. Si cât de frumos s-a desfășurat totul, îmi amintesc. 
Participarea copiilor în timpul spectacolului, în funcţie de 
momentele dramatice şi de suspans ale reprezentaţiei, strigătele 
lor de bucurie sau de atenţionare, murmurele și întrebările puse 
în şoaptă se manifestau aidoma ca cele ale copiilor noștri, reacţii 
cu care ne obişnuiserăm pe timpul desfăşurării spectacolelor din 
țară. Era atâta bucurie în parc, atâta emoție. In finalul spec- 
tacolului, copii şi părinţi s-au apropiat de actori şi au pătruns 
împreună cu aceştia în interiorul căruței cu coviltir. Imaginile 
erau unice. Muzica de final sublinia atunci apoteotic secvenţe 
ce nu fuseseră regizate şi nici prevăzute (îmbrăţişări între copii 
şi păpuşi, între copii şi actori, urale, aplauze nesfársite, o bucurie 
dezlántuitá). După cum aveam să aflăm mat tărziu de la domnul 
Jacques Felix, preşedintele UNIMA pe atunci si animatorul de 

frunte al Festivalului de la Charleville-Meziéres, reprezentatia 
noastră cu Albă ca Zăpada fusese „cheia“ reuniunii. 

La spectacolul din parcul de la gară a fost prezentă, cum am 
constatat după câţiva ani, şi Annie Gilles, o renumită cercetătoare 
în domeniul istoriei teatrului de păpuşi şi marionete. Ea a publicat 
în 1982 în Analele Universităţii din Nancy un studiu amplu 
privitor la formula şi mijloacele de expresie utilizate de repre- 
zentatia românească — în versiune păpuşărească — a basmului 
Albă ca Zăpada. Încercăm să prezentăm câteva idei de bază ale 
studiului, foarte importante ca material de cercetare în domeniul 
artei spectacolului. După opinia lui Annie Gilles, spectacolul 
are o foarte clară exprimare în planul psihanalitic — „este un 
exemplu remarcabil de evitare a ilustrării scenice a unui basm — 
în maniera teatrului de păpuşi“. Autoarea subliniază faptul că 
trupa ieșeană nu păstrează decât constituantii exacti ai structurii 
profunde a povestirii. Si astfel, aflăm mai întâi că regina nu este 
mama adevărată a micutei prințese, altfel spus cá nu este mama 
ei bună; puţin mai târziu, remarcă cercetătoarea, o primă probă 
a oglinzii o arată pe regină mândră de frumuseţea ei, deci geloasá 
pe Albă ca Zăpada. Urmează o scenă duioasă între rege şi micuța 
prințesă, apoi complotul mamei vitrege cu vânătorul. Spectacolul 
îl prezintă pe vânător ca pe un substitut al tatălui în simbolistica 
copilăriei, ca personaj sus-pus, din punct de vedere social. Si 
ținând seamă de originea poveștilor, el reprezintă latura 
protectoare, pentru că vânează fiarele care-l sperie pe copil. 
»Marionetiştii români au păstrat însă acest personaj patern 
ambivalent, supus mamei în aceeaşi măsură în care este legat 
şi de fetiță, si, prin urmare, este incapabil a-şi salva copilul“. 
Deosebit de scenică este receptată de către autoarea studiului, 
tema narcisismului primitiv, „suficientă ca motor al acţiunii“. 
Vrând să inlesneascá o proiecţie si o identificare a fetitelor, 
muzica subliniază singurătatea Albei ca Zăpada. Sosirea piticilor, 
veselia şi prietenia lor au o funcţie reconfortantă, susține comen- 
tariul. Dar intercalarea unei noi probe a oglinzii, menţine o 
continuă tensiune. Cele trei demersuri ale reginei, pentru a reuși 
acolo unde vânătorul a renunţat, sunt sintetizate în spectacol 
într-unul singur. Spiritul poveştii este însă păstrat: deghizarea 

reginei, tentatia sexuală sub formă de panglici (mai semnificativă 
în vremea noastră decât şireturile de la corset), apoi sub forma 
unui pieptene (refuzat de prinţesă) şi în cele din urmă a unui măr 
roşu pe care Albă ca Zăpada îl duce la gură. Ca şi în poveste, 
piticii o descoperă pe micuța lor stăpână zăcând fără viaţă până 
la sosirea Prințului care o trezeşte. In viziunea spectacolului, 
regina nu va scăpa de pedeapsă. Impresionaţi de „moartea” 
prinţesei, marionetiştii o urmăresc pe vinovată si, in faţa copiilor, 
pe care îi întreabă cine ar putea fi vrăjitoarea, fac să apară, de 
sub pelerină, rochia Reginei scotándu-i acesteia şi masca. Ei o 
pedepsesc în maniera cea măi teatrală cu putinţă şi cea mai carac- 
teristică teatrului de marionete: o agaţă într-un cuier. Această 
soartă este rezervată şi consilierului regal. Libertatea pe care 
regia şi-a luat-o faţă de poveste respectă perfect semnificaţiile 
acesteia, pedeapsa îi poate satisface pe acei copii care o simțeau 
necesară. Pentru ceilalți, versiunea teatrală prezintă un alt avantaj: 
ar fi de ajuns — spune comentatoarea — să-ţi strecori mâna in 
interiorul marionetei pentru à-i da viaţă, lucru știut de copii. 
„Nu se văzuse bine că prințesa a mâncat cu adevărat mărul si 
apoi o marionetă nu poate muri“ ar fi rostit o fetiţă după ce i 
vázut spectacolul, declará Annie Gilles. Totul nu-i decát teatru. 
Aceasta este mărturisirea cea mai linigtitoare pe care o îngăduie 
marioneta, observă autoarea studiului, $i din această pricină, 
 marionetele se justifică mai mult decât orice alt tip de ilustrare 
sau adaptare... „emoția şi acea distanfare simulatà intră intr-o 
relaţie dialectică susceptibilă de a determina simultan înțelegerea 
poveștii şi înţelegerea teatrului. Scenele probei cu oglinda sunt 
semnificative în acest sens. Oglinda redusă la rama ei este ținută 
de un actor care-i răspunde reginei, trimiţându-i nu imaginea el 
reflectată, ci un chip masculin tânăr şi viril. Efectul de distan- 
tare este astfel prezent. Dacă muzica, melodiile, corul, fac să 
crească emoția, procedeele de distanfare permit controlarea ei. 
Cánd singurátatea Albei ca Západa devine sfásgietoare, manui- 


toarea trece în faţa castelului si leagănă păpuşa In timp ce altă 
ânătorului. Într-o altă 


[i 


actriță mimează cusutul pe costumul vână E 
scenă actorii se fac a fi primii care descoperă corpul fără suflare 


al prinţesei. Şi ei o plâng indurerati. Mărul descoperit și el îi 

ajută să înțeleagă tot ceea ce s-a întâmplat. O actriță îl miroase 
şi se preface dezgustată. În tristeţea lui aparentă, acelaşi actor 
care tinea înainte oglinda ia mărul maşinal şi se pregăteşte să-l 
muşte. Publicul strigă pentru a-l opri la timp. Astfel, tensiunea 
creată de imaginea morții, interpretează comentatoarea, găseşte 
o posibilitate de defulare. În aceleaşi condiţii, când vânătorul 
o conduce pe Albă ca Zăpada în pădure, un actor răstoarnă brusc 
căruța ca pentru a reaminti că tot ceea ce se întâmplă nu este 
decât un joc şi că, dacă povestea îşi are propria ei desfăşurare, 
actorii sunt cei care o conduc. 

Deosebit de interesant este modul în care studiul lui Annie 
Gilles interpretează funcţia în spectacol a cárutei cu coviltir: 
„această căruță este de fapt spaţiul scenic. Fără îndoială, nu 
întâmplător evocă ea în această concepție regizorală, căruța cu 
coviltir folosită de Mutter Courage. Prin mobilitatea ei, poate 
semnifica deplasările, dar reprezintă, de asemenea, succesiv 
şi alternativ, toate înfăţişările „casei“, în opoziţie cu lumea 
exterioară. Marionetele apar în deschizăturile făcute pe cele 
patru laturi, sau deasupra porţilor deschise către exterior. Cásuta 
din pădure a piticilor, cea din exil, se deosebeşte de casa părin- 
tească prin cârpele dominant verzi, întinse pe nişte sfori înnodate 
de căruţă. Felinarele trupei ambulante, aşezate în semicerc în 
fata cárutei, delimitează spaţiul de joc al actorilor în afara caste- 
lului improvizat şi, pentru copiii care se apropie din ce în ce 
mai mult, ele reprezintă linia care nu trebuie trecută pentru ca 
jocul să poată continua. Agăţată de o poartă şi de alta a cárutei, 
aceleaşi lămpi simbolizează călătoria, iar în mâinile piticilor 
ele simbolizează lumina, speranţa, pacea activitatea. Sobrietatea 
pertinentă a sistemului semnificant, jocul actorilor combinat cu 
acel al marionetelor, arătate uneori ca personaje, alteori sfâşiate 
ca obiecte, chiar ca obiecte tranziționale — în cazul Albei ca 
Zăpada legănată ca o păpuşă — toate acestea duc la un fel de 
pedagogie a actului teatral.. . Mânuitorii intră în scenă, unii 
trăgând, alții împingând căr ufa. Imbrácati cu vesminte multico- 
lore, cântă din gură si din instrumente şi se grozăvesc înainte 
de a anunța Spofa go. Și spectacolul nu va fi gata decât atunci 

când, cântând, ei vor fi pus la locurile lor, atât marionetele cât 
şi căruța“. * 

In ultima parte a studiului, Annie Gilles menţionează că 
punerea în scenă a Albei ca Zăpada de către trupa de mario- 
netisti din România, de la laşi, exploatează cu bune rezultate 
specificul teatrului de marionete, respectând totodată şi carac- 
teristicile poveştilor cu zâne. În acelaşi timp actorii pápusari de 
la lași au fost buni cunoscători ai psihologiei copilului. Povestea 
aleasă a permis evitarea dificultăţilor legate de metamorfoze 
(măşti, travestiuri etc.), integritatea poveștii în limbajul păpuşă- 
resc fiind foarte bine realizată în spectacol. „Suntem în fața 
unei versiuni exemplare a unei poveşti care ține să depăşească 
pe deplin conflictul oedipian feminin favorizând o eventuală 
identificare catharhică, datorită sexualizării convenţionale a 
marionetelor: personajele feminine au rochii lungi, foarte largi, 
personajele masculine — picioare şi pantaloni. Nu toate elemen- 
tele poveştii tradiţionale sunt reţinute, dar tocmai prin acest 
mijloc sunt evitate ilustrările lipsite de substanță. Personajele 
sunt reduse la câteva trăsături — procedeu ce-l ajută pe micul 
spectator să asimileze istorioara, să o interiorizeze, să o trans- 
forme după experienţa, nevoile și imaginația lui." 

Spectacolul trupei de la laşi — semnalează în încheiere 
comentariul lui Annie Gilles, propune o anumită formulă de 
reprezentaţie, de mare accesibilitate pentru copii, stimulându-le 
acestora spiritul critic dar şi gustul, plăcerea pentru teatru. „Putem 
presupune că un copil care ar beneficia destul de des de ase- 
menea reprezentații ar putea mai uşor să reușească să-și domine 
propriul lui teatru interior şi să-şi imagineze unele forme de 
exteriorizare utile echilibrului şi plăcerii sale... totodată copilul 
poate fi pregătit prin mijloacele unui teatru de o asemenea factură 
pentru o atenţie critică față de tot ceea ce l-ar împiedica pe 
oameni să fie într-adevăr liberi şi pentru ca ei să nu ajungă a 
se manifesta ca nişte marionete“. 


Ia pr A N IE 

* Annie Gilles — Arta marionetelor. „Albă ca Zăpada” — studiu A e 
^ A . "TT "rea noastré 

în Analele Universităţii din Nancy, vol. II, 1982 (traducerea n 

În întreaga noastră activitate de atelier, în căutările noastre 
îndreptate către o exprimare nouă, care să atragă atenţia publi- 
cului şi să-l aducă tot mai des la teatru, ne-am oprit adesea la 
ideea îmbinării, a interferării artelor în materia unui spectacol 
destinat copiilor si tinerilor. Monotonia dispare sigur într-o astfel 
de situaţie, atenţia spectatorilor poate fi mai uşor captivată spre 
actul de creaţie scenică. Am reuşit să promovăm aceste gânduri 
în câteva spectacole importante pentru „firma“ noastră (Fram — 
ursul polar, Joc la soare, Elefántelul curios, Mary Poppins). 

Am recitit impresionați câteva cronici din anii '80 care au 
comentat spectacolele menţionate. Ca animator al unei trupe 
sau ca regizor ai mari satisfacţii când descoperi că intenţiile şi 
gândurile tale legate de programul teatral, legate de creația unei 
premiere se intálnesc cu o buná receptare din partea publicului 
si a criticilor. Prin bună receptare înțelegând pur şi simplu cursul 
firesc al comunicării. Suntem fericiţi când mesajul unui spectacol 
se dovedeşte a avea claritate, siguranță şi ajunge la public pe 
căile cele mai fireşti. În suita de note si comentarii realizate 
pe marginea reprezentatiilor noastre: de pe scena Teatrului 
„Luceafărul“ am întâlnit pagini semnate de mari personalități 
ale vieţii teatrale româneşti: lon Lucian, Margareta Niculescu, 
Alecu Popovici, Nicolae Barbu, Dinu Kivu, Ştefan Oprea, 
Margareta Bárbutá, Natalia Stancu, Paul Cornel Chitic, Constantin: 
Paiu, Florica Ichim, Dumitru Chirilă ş.a. care s-au dovedit a nu : 
fi indiferenti faţă de semnalele lansate de o inimoasá trupá de 
la lași îndreptate către tendinţele noi ale abordării spectacolului 
de animaţie, ale spectacolului pentru copii şi tineret în genere. 
Parte din aceste însemnări o adăugăm în anexele lucrării. Este 
singura modalitate de a nu arunca în uitare fapte scenice care 
s-au petrecut nu de mult şi care au contribuit şi mai contribuie, 
poate, la ceea ce numim fenomenul teatral românesc la sfârşit 
de mileniu şi în prag de vremuri noi. 

Într-o însemnare a sa scrisă la începutul anului 1984, criticul 
Dinu Kivu făcea următorul comentariu în nr. 2 al revistei Teatrul: 
„O microstagiune a Teatrului pentru copii şi tineret din laşi 
ne-a oferit, la sfârşitul anului trecut, o binevenită ocazie de : 
discuta despre profilul, succesele şi limitele acestui teatru, 
oarecum singular — prin multe dintre fafetele activităţii sale — 
în contextul mişcării noastre teatrale, chiar şi al acelei părți a 
ei destinate publicului tânăr. Cu o istorie veche, prezent în mod 
constant la festivalurile organizate de A.T.M. la Piatra Neamţ 
sau Focşani sau la reuniunile marionetistilor, apreciat si distins 
la ediţiile succesive ale Festivalului naţional de teatru, Teatrul 
pentru copii şi Tineret din laşi şi-a cucerit, în timp, un renume 
şi peste hotare, atât prin turnee efectuate pe meridiane şi paralele 
îndepărtate (din Franţa până în India), cât şi prin participarea 
sa — viu elogiată — la festivaluri internaţionale ale spectacolelor 
pentru copii, la Charleville-Méziéres (Franţa) sau la Mistelbach 
(Austria). Nu am amintit întâmplător succesele obținute în 
străinătate; ele au evidenţiat o trăsătură specifică acestui teatru, 
Nu atât laudele primite (meritate, dealtfel) m-au interesat — 
laude a recoltat aproape fiecare trupă românească de teatru în 
turneu — cât faptul că, în toate publicaţiile pe care le-am cercetat, 
de cele mai diferite preocupări şi tendinţe, aprecierile conţineau 
un punct comun; capacitatea trupei ieşene de a trece imediat 
rampa, de a comunica — în aparență fără dificultăți — cu specta- 
torii, copii sau adulţi, surmontând barierele de limbaj, tradiţie, 
mediu etno-socio-cultural.“* Referindu-se la stilul de joc al 
trupei, la modalitățile de abordare a artei spectacolului, acelaşi 
comentator subliniază in continuare: „In ceea ce privește stilul 
acestor spectacole, o trăsătură comună este coexistența in 
scenă a actorului interpret cu păpuşa, aceasta din urmă, fie de 
dimensiuni tradiţionale, fie supradimensionată (cel mai adesea). 
Se ştie, această coexistență actor-păpuşă este astăzi «mărul 
discordiei» în lumea marionetistilor de pretutindeni. «Purigtii» 
şi «integriştii» (cum să-i numesc altfel?) se ceartă vârtos, 
acuzându-se reciproc de denaturări si de lipsă de imaginaţie. 


* Dinu Kivu — „Teatrul“ nr. 2/1984 

2 bl sarute AS T Dr, 
$i ele, actorii se dovedesc o echipă perfect armonizată, pápusile 


Bineînţeles că nici o tabără nu are dreptate, în absolutismul ei, 
că nu formula asigură spectacolului viabilitatea artistică, ci 
măsura în care această formulă devine coerentă, funcțională, 
parte integrantă a unei idei creatoare. La laşi, simbioza dintre 
actor şi păpuşă şi — mai mult decât atât — dintre procedeele 
«clasice», muzică, dans, pantomimă şi (nu în ultimul rând) 
«păpuşărie» se practică de mulţi ani, a devenit chiar un fel de 
«credo» artistic al colectivului, şi are drept consecință — de la o 
stagiune la alta — rezultate tot mai notabile. Şi dacă la începuturi, 
poate, elementul hibrid era mai des și mai uşor reperabil, pe 
parcurs au câştigat în pondere spectacolele în care simbioza 
se vădeşte organică, firească, necesară.“ Dorind să exemplifice 
cu referiri la anumite spectacole analizate de el — în contextul 
opiniilor formulate despre stilul de joc al Teatrului pentru Copii 
şi Tineret de la lași — Dinu Kivu aduce în prim plan două titluri 
de spectacole care i se par sugestive: Mary Poppins (regia — 
Natalia Dănăilă) şi Elefántelul curios (regia — Constantin 
Brehnescu): „Mary Poppins este spectacolul care exprimă cel 
mai bine, în acest moment, posibilităţile reale ale trupei, vala- 
bilitatea principiului simbiotic pe care îl discutam mai înainte, 
şi genul de opţiune repertorială care, între aceste coordonate 
obiective, are cele mai multe şanse de reuşită. (Aş adăuga, din 
aceleaşi considerente, şi Elefănţelul curios, mai vechi.) Mary 
Poppins este un spectacol debordant de fantezie şi bun-gust, 
respirând o vitalitate si o bună dispoziţie neîntrerupte, cu soluţii 
scenice ingenioase, pline de umor, cu o tentă de lirism schitatá 
în filigran. Se cântă si se dansează in Mary Poppins, decorul 
şi costumele au un rol foarte important în mizanscenă, joact 


sunt la înălțimea partenerilor... vii, întreaga montare este o 
delectare. Câteva momente sunt de-a dreptul antologice (cel 
al «vacii care şi-a pierdut steaua», ca să mă limitez la un singur 
exemplu). Voi cita cu indreptátire, întreaga distribuţie, în frunte 
cu interpreta rolului titular, Cristina Anca Ciubotaru (un veritabil 
«pivot» al mai tuturor reprezentaţiilor teatrului): Simona Agachi, 
Tomiţă Hogea, Mircea Sava, Nina Dimitriu. Liviu Smântânică, 
Constantin Amuntencei, Doina larcuczewicz, Emilia Prájinaru. 

De altfel, puţini actori marcanţi, văzuţi în spectacolele microsta- 
giunii, au rămas în afara acestei distribuții — poate lon Agachi, 
Nicolae Brehnescu, Ortansa Stănescu, Constantin Ciofu (prezenţi 
în distribuțiile spectacolelor Elefántelul curios, Comedie cu 
războinici, Cine-i oare Făt Frumos, Prinţ şi cerşetor ctc.). 
Celor citati până aici li se cuvine neapărat adăugat şi cel care 
semnează de obicei sculptura scenică — un fel de „fac-totum“ 
al teatrului — Virgil Stráistaru."** În încheierea însemnărilor 
sale, criticul Dinu Kivu adaugă unele detalii capabile să-l facă 
pe cititor să privească şi în perspectiva lucrurilor, să-şi imagineze 
ceea ce va avea de întreprins echipa ieşeană a Teatrului pentru 
Copii şi Tineret în viitorul viitorului ei: „Credinţa mea este că 
Teatrul pentru Copii şi Tineret din laşi şi-a găsit o formulă 
proprie de existenţă, în aria spectacolului românesc. În curând, 
va fi terminată construcția unei noi clădiri a teatrului (aflată 
într-un stadiu avansat), care va constitui — este de aşteptat si 
normal — un nou motiv de ambiţie pentru acest harnic si prea 
modest colectiv. O trupă care a realizat Mary Poppins, 
Elefántelul curios şi Print şi cerşetor este capabilă oricând 
de noi izbânzi... Vizitând şantierul noii clădiri a Teatrului, mă 
gândeam că această sală modernă perfect utilată, ar putea prilejui 
manifestări teatrale semnificative la care, alături de teatrul gazdà, 
ar fi binevenită participarea Teatrului «Ion Creangă», a Teatrului 
«Tándáricá», a Teâtrului Tineretului din Piatra Neamţ, a tuturor 
forțelor tinere, regizori, actori, scenografi, dramaturgi, din teatrele 
țării.“ Şi câte au mai rămas de făcut cu si pentru acest Teatru, 
câte au mai rămas de făcut în domeniul revitalizării în plan 
naţional a muncii de „atelier“ pentru arta spectacolului destinat 
copiilor şi tineretului, pentru o regândire a sistemului de relaţii 
dintre teatru şi public, a reconsiderării în plan moral şi social, 
în vremurile de azi, a condiţiei creatorilor din acest perimetru 
al artei scenice, ne-o va arăta viitorul nu prea îndepărtat, la care 
făcea aluzie şi Dinu Kivu, cu câţiva ani în urmă. 


* Dinu Kivu — Revista „Teatrul” nr. 2/1984 

La câteva luni de la darea în folosință a Teatrului „Luceafărul“, 
o echipă a Teatrului Mic din Bucureşti se afla în turneu la laşi cu 
Mitică Popescu de Camil Petrescu, în regia lui Cristian Hadji 
Culea. Două dintre reprezentațiile programate le-a găzduit Teatrul 
„Luceafărul“. Pentru toti membrii teatrului ieşean, evenimentul s-a 
transformat într-o mare sărbătoare. Publicul venit să vadă spectaco- 
lul bucureştean îşi putea da seama cu acest prilej că noul edificiu 
putea găzdui şi susține în plan arhitectural şi tehnic reprezentații de 
cea mai aleasă ținută estetică, în toate componentele artei spectaco- 
lului (regie, scenografie, interpretare, lumini de scenă şi sonorizare, 
tehnică de scenă etc.). Aşadar, sarcina trupei noastre era acum 
aceea de a demonstra prin programul său teatral că se poate ridica 
la nivelul noii construcţii date în folosință. Scriitorul Dinu Săraru, 
pe atunci director al TEATRULUI MIC, venit la Iaşi să-şi însoţească 
trupa, a poposit si el la Teatrul „Luceafărul“. L-am invitat să vadă 
şi să cerceteze îndeaproape toate cotloanele construcției, toate dis- 
ponibilitátile ei pentru punerea în valoare a ideii de promovare a 
: noului în arta spectacolului. „Teatrul acesta este o minune“, ne 
declara el, profund mişcat de ceea ce vedea cu ochii. „De dimi- 
nea(á până seara, voi trebuie să vă pregătiți pentru a sustine şi 
inventa toate formele şi genurile de spectacole care să-i atragă 
pe copii şi tineri. Sá nu existe săptămână fără o invenție, fără un 
eveniment teatral, fără un fapt cultural şi de artă legat de 
lumea teatrului, de care publicul să se simtă interesat, atras“, 
ne îndemna entuziastul animator de teatru — Dinu Săraru. El însuşi 
a deschis astăzi TEATRUL NAȚIONAL, pe care îl conduce, şi către 
spectacolul pentru copii, după cum bine ştim. 

De un deosebit sprijin şi de o aleasă prietenie s-a bucurat 
multă vreme întregul colectiv artistic al teatrului din partea 
scriitoarei Eugenia Zaimu Stoica, unul dintre bunii consilieri 
ai Ministerului Culturii (din anii 80). Criteriile judecăților sale 
de valoare, precum şi înaltul simţ al moralității de care domnia-sa 

dădea dovadă în acele vremuri, în relațiile cu noi şi în relațiile cu 
teatrele din țară, deveneau un autentic punct de susținere pentru 
evoluţia artistică a trupei noastre. 

ȘI iată că anii au trecut, iar timpul în care ne aflăm, dominat 
de spiritul liber, ne stârneşte la treabă, ne obligă prin ritmul şi 
țintele lui să ne reformulăm şi să ne facem din nou cunoscut sis- 
temul de valori morale şi de creaţie în care credem, fără de care 
nici o evoluţie nu poate fi posibilă şi nici o aspirație împlinită. 

In ultimele stagiuni, Teatrul „Luceafărul“ şi-a alcătuit cu 
multă temeinicie programul repertorial. Ecoul unor reprezen- 
taţii ca: Frumoasa lumii după Mihai Eminescu, Sfârlează cu 
fofează după Victor lon Popa, Tinerețe fără bătrâneţe după 
P. Ispirescu, O noapte furtunoasă de I.L. Caragiale, Nota zero 
la purtare de Octavian Sava, Vreau să număr stelele de lon 
Sava (în regia lui Bogdan Ulmu, un regizor mult ataşat de trupa 
ieșeană, ale cărui reprezentații — ambiţioase si pline de inedit — sunt 
incluse an de an în repertoriul teatrului), Clovnii de lon Agachi si 
Constantin Brehnescu, Motanul incáltat după Ch. Perrault, 
precum si o serie de reprezentații muzicale cu păpuși si marionete 
montate în sala cea mică (De ziua lui Pinocchio, Sarmalele de 
post, Păcală, Rátáciti într-o poveste, O rază de soare) a deter- 
minat o mai mare atenție a publicului asupra evenimentului teatral 
petrecut pe scena teatrului. „Avem nevoie, din când în când, 
alături de copiii noştri, să ne rătăcim într-o poveste, Avem 
nevoie de o evadare din cotidian, din lumea imediată, mai mult 
sau mai puțin armonioasă. Soluţia ne este oferită, aparent 
uşor, de propunerile teatrului «Luceafărul». «Aparent» ușor, 
căci jocul de-a copilăria nu este nicidecum 0 joacă.“ conchide 
Ana Maria Rusu („„Monitorul“ din 13 decembrie 2001), in cronica 
sa la spectacolul de marionete Rătăciţi într-o poveste montat în 
sala mică a Teatrului. | 

În spectacolul luat în discuţie, orice copil se poate recu- 
noaşte, subliniază Ana Maria Rusu. Se recunoaşte in dorinţele 
de a-i vedea în vreun fel pe eroii de basm (Păcală, Făt-Frumos, 
Balaurul, Lupul şi Vulpea, Baba-Cloanţa, Zâna Pădurii an.) 
Aceste tipologii tradiționale ale imaginarului colectiv românesc 
apar în imagini inedite în reprezentaţie şi în relaţii neaşteptate, 

pline de fior dramatic. De altfel, menţionează autoarea comen- 
tariului, surpriza constituie motorul principal al acestui spectacol 
deloc monoton, în care ingeniozitatea îşi dă mâna cu echilibrul 
vizual (spaţiul scenic este minuţios organizat şi ocupat, adesea 
în contrapunct), în care cutuma se întâlneşte fericit cu trimiterile 
directe dar şi discrete spre actualitate, provocând umorul şi ironia 
subtilă de care se pot bucura şi spectatorii trecuţi de vârsta primei 
copilării. „Încrederea în binele ce învinge răul, în cântecul 
ce anulează teama de necunoscut, în puritatea ce dizolvă 
întunericul inform reprezintă miza pusă în joc de o trupă de 
actori la fel de entuziaşti ca spectatorii cărora li se adresează, 
de imaginativul scenograf Grigore Siriteanu, o orchestră 
coerentă a cărei virtuozitate este asigurată de bagheta regizo- 
rală, baghetă care ne-a făcut, o dată în plus, să vorbim, fără 
prejudecăţi obosite, să ne refugiem, să ne regăsim într-o 
poveste.“ 

Interesant este faptul că „.. -încrederea în binele care învinge 
răul, în cântecul ce anulează teama...“ este si starea de spirit a 
spectacolelor pentru vârstele mai mari. Aceeaşi nevoie de mituri, 
aceeaşi nevoie de metafore şi substanță poetică se fac simțite 
si în reprezentațiile pentru cei mari. Confruntarea cu răul este 
însă mai dură, este mai dramatică. "vu 

Ultima premieră a Teatrului — Noaptea asta nu câştigă 
nimeni de Mircea Radu lacoban, regia Constantin Brehnescu — 
pare să fie un semnal dat publicului privitor la modul nostru 
de a privi viaţa, în actualitate. Autorul aduce pe scenă lumea 
gării — „locul miraculos, în care se intersectează destine şi unde, 
observând atent, (i se revelează psihologii. Jocul aşteptării naşte 
surprize caracterologice şi sugerează posibile traiectorii, menite 
să se întâlnească, precum firul şinelor, undeva, în infinit.^* 
Lumea spectacolului văzută şi animată ca in cineverife nu oferă 
nimănui un loc comod pentru a se așeza în scaun „ca la teatru... 
Starea de zbucium între râs şi plâns te cuprinde de la început 
până la sfârşit, pe timpul desfăşurării întregului spectacol. 


* Mircea Radu lacoban — Teatrul ,,Luceafárul", Aerul program, stagiunea 
2001-2002 

Referindu-se la atmosfera piesei, la sensurile ei adânci. Dumitru 
Radu Popescu notează în caietul de sală: „Comunicarea devine 
rutină, un fel de demență temperată, un fel de alienare invizi- 
bilă, de opt ore din douăzeci şi patru, un fel de barbarie 
ce restrânge ființa umană ca un soi de apendice tehnic în 
rablagita maşinărie a civilizației mizerabile din perimetrul 
carpato-pontic... Totul se consumă în gol, ca într-o lume 
fără cer şi fără stele, fără vise deşarte — pluritatea lumilor 
cosmice? Oho, ce deşertăciune! — totul se rezumă la clămpă- 
nitul drumului de fier si la monopolul modelului de om- 
functionar-sef, cu sapca pe ceafă, amator de amantlácuri pe 
furis, expert in baluri sindicale, cu valsuri, mici si bere... 
Ce Univers, cu telefoane şi becuri, boieri dumneavoastră, 
ce cotet mecanic şi griuriu, care ignoră omul! O țară fără 
orizont, stagnată economic, un pustiu electrificat, o artă a 
vietii în degenerare şi o puternică voinţă de a supraviețui, o 
ființă umană ce speră să-şi păstreze identitatea şi să rămână 
inconfundabilă, cu toată presiunea economică, politică si 
socială ce nu vrea s-o integreze în destinul (visat al) ome- 
nirii, ci s-o transforme într-o pilitură a marelui mecanism 
hodorogit... Dar Lena nu-și acceptă căderea, prin abdicare 
morală, si astfel noaptea anonimilor se termină ca o noapte 
a regilor şi a reginelor, printr-o nouă zi...“ M 
Criticul Stefan Oprea nota cu câteva zile după premieră: 
„Strict dramaturgic privind lucrurile, remarcăm abila construcție 
a piesei din care se desprind câteva caractere şi relaţii precis 
conturate, câteva psihologii specifice contextului românesc 
actual, o ingenioasă îmbinare a comicului cu dramaticul, un 
umor discret colorând chiar şi momentele de gravitate. Scriitura 
e simplă şi nervoasă, fără alambicări moderniste (sau post...), 
cu adresare directă către un public deschis spre imediatul cotidian 
în care se petrec drame mocnite sau se desfăşoară tablouri de 
viață străbătute de fior tragi-comic." A 
Criticul menţionează, de asemenea, faptul că spectaco il 
realizat de regizorul Constantin Brehnescu c un musical ""- 
bine articulat, unitar ca dinamică si ton, in care muzica $1 dansul - 
împletesc cu secvențele de proză fără a altera reflexele dramatice 

ale acestora, ci dimpotrivă, reliefându-le şi creând în jurul lor 
o atmosferă — numai aparent paradoxal — veselă şi apăsătoare 
în acelaşi timp. | 

Personaje precis conturate, viabile, cu loc distinct in partea 
de proză a spectacolului, interpretează Liliana şi Viorel Várlan, 
Liviu Smântânică, lonela Arvinte, Tani Paraschiv, Paul Sobolevschi, 
Adrian Zavloschi, Toma Hogea, Emanuel Florentin. 

Excelent evoluează ansamblul interpretilor care asigură 
partea cantant-dansantă a spectacolului: lon Agachi, Simona 
Agachi, Cristina Anca Ciubotaru, Gabriel Lazăr, Gabriela 
Andrei, lulia Deloiu-Trif, Carmen Vârgă ş.a. — aproape întreg 
colectivul artistic al teatrului fiind prezent în scenă. 

„O notă bună pentru toti aceşti actori care ştiu să cânte, să 
danseze, să joace teatru de proză, să contureze personaje com- 
plexe în toate formele de expresie scenică. Muzica acestui 
spectacol — bine aleasă, antrenantă, adecvată situaţiilor — e 
semnată de Radu Ştefan, iar coregrafia — dinamică şi pitorească, 
ingenios structurată în jurul ideilor tematice — aparţine Ligiei 
Cosoi. Foarte bine primit de publicul de premieră, spectacolul — 
o raritate, la noi, în această manieră a musicalului — e destinat 
tuturor vârstelor, dar mai ales tineretului.“* 

Aşadar, publicul revine la Teatrul „Luceafărul“, revine cu 
inima deschisă, revine conştient că în acest spaţiu poate intra 
în dialog cu lumea, participând un ceas sau două la reinnodarea 
unor fapte şi întâmplări izvorâte din atâtea şi atâtea povestiri 
despre oameni, despre destinul lor, despre visurile şi 2 aspiraţiile 
lor; visuri şi aspirații de care oamenii se simt legati şi prin care 
vor să-şi înnobileze viaţa, vor să-şi înalțe sufletul. 

Suntem încredințaţi că Teatrul „Luceafărul“ va rămâne pe 
mai departe o poartă deschisă experimentului scenic, o poartă 
deschisă marelui public îndrăgostit de povestirile dramatice, 
evoluând sub lumina reflectoarelor, va rămâne o poartă deschisă 
a tinerilor — de la cea mai fragedă vârstă — captivati de marea 
descoperire că acolo, pe scenă, faptele şi întâmplările au semni- 
ficaţii mai adânci decât cele pe care ei le trăiesc în viaţa de fiecare 


* Ştefan Oprea, Musicalul — o raritate, Monitorul 

zi şi că fuga într-un vis se poate face foarte uşor prin contactul 
cu lumea teatrului. 

Pe lângă stagiunile lui bogate, abordând pe mai departe un 
repertoriu interesant şi variat, pe lângă preocupările creatorilor 
de a aduce sub luminile rampei reprezentații pline de atractivitate, 
trupa Teatrului „Luceafărul“, precum şi cei care conduc destinele 
instituției îşi pot propune şi mai mult. Există nenumărate noi 
mijloace, în condiţiile actuale de natură socială şi economică, 
prin care instituţia să-şi dezvolte aria preocupărilor, în contextul 
vieții culturale comunitare, dar si pe plan national si international. 

Prin disponibilitátile sale de arhitectură şi dotări tehnice — 
acestea din urmă putând fi imbogátite şi aduse la un înalt nivel 
de performanţă (printr-o mai mare grijă a factorilor de decizie 
din Consiliul Judeţean — când este vorba de distribuirea unor 
fonduri bugetare; sau prin atragerea unor sponsori), pentru c 
Teatrul „Luceafărul“ să poată deveni un centru naţional şi 
european de cercetare şi manifestare a unor complexe fapte şi 
evenimente încorporate în fenomenologia artei spectacolului 
pentru copii şi tineret. Organizarea unor colocvii internaționale, 
a unor turnee stisținute de prestigioase trupe, organizarea unor 
workshop-uri cu participări ale unor mari creatori (regie — 
scenografie — dramaturgie — mişcare scenică şi dans — interpretare 
etc.), organizarea unor festivaluri de teatru naţionale si interna- 
tionale (teatru si spectacole de toate genurile şi în cele mai 
diverse forme de exprimare), organizarea unor tabere ŞI ateliere 
de creaţie etc. ar putea deveni o miză forte adăugată în existența 
sa celei pe care instituţia şi-a proclamat-o de multă vreme. 

O asemenea orientare i-ar da teatrului posibilitatea să-şi pe 
moveze o serie de proiecte la care să participe artisti Şi specialisti 
de marcá, evenimentele culturale create in acest context devenind 
un factor dinamic, de larg orizont, care sá stimuleze dorința de 
participare a foarte numeroşi tineri de diverse categorii de min 
(copii, preadolescenti, adolescenti). Pe de altá parte, implicarea 
în astfel de proiecte a şcolii, a familiei, a unor tineri universitari, 
elevi si studenti, a unor oameni de cultură şi artă, dci 
contribui la cristalizarea unor forme noi de acţiuni creative e^ 
mai multă substanță, care să devină modele şi să depășească 

nivelul programelor de divertisment oferite în momentul de față 
de către televiziune, programe al căror conţinut şi formule de 
exprimare sunt în cea mai mare parte lipsite de miez, de idei, 
de strădania căutărilor unor eficiente şi autentice modalități de 
comunicare cu publicul larg. | | 
Citeam cu ani în urmă în revista Teatrul câteva însemnări 
ale regizorului Liviu Ciulei despre ceea ce el numea almosfera 
pe care o poate crea programul bogat al unei instituţii de specta- 
cole în viaţa unui oraş, în viaţa unei comunităţi. Prin almosferă, 
marele regizor înţelegea de bună seamă: ideile, atitudinile, com- 
portamentul şi mai ales dialogul, ambianța unei comunicări 
armonioase, echilibrate şi constructive ce se nasc prin viața 
tumultuoasă a unui teatru între oamenii de artă şi oamenii cetăţii, 
în jurul unor probleme arzătoare ale vieții de fiecare zi. Şi ne 
gândim că fericiţi pot fi locuitorii unui oraş în inima căruia 
Teatrul poate crea, astăzi, o asemenea atmosferă. E bine să fim 
încrezători. | 


ŞCOALA IEŞEANĂ DE TEATRU - 
RESPONSABILITĂȚI, PERSPECTIVE 


‘A vorbi astăzi despre continuitatea învățământului artistic 
românesc edificat în timpurile moderne, în centrele importante 
ale țării (laşi, Bucureşti, Cluj, Timişoara, Craiova etc.) este un 
lucru care necesită multe strădanii şi multe dificultăţi în privinţa 
strângerii de informaţii şi de documente. Sunt cunoscute însă 
ideile generoase, proiectele îndrăzneţe, faptele şi implinirile 
de toatá lauda, legate chiar de epoca unor începuturi, gânduri 
şi fapte aparţinând unor mari personalități ale istoriei si culturii 

neamului, precum: Ghe. Asachi, lon Heliade Rădulescu, Vasile 
Alecsandri, Mihail Kogălniceanu, Al.I. Cuza, Matei Millo, 
Costache Caragiale etc. 

De la 1 octombrie 1860, data de începere la laşi — prin decre- 
tul lui Al.I. Cuza — a cursurilor ŞCOLII DE MUZICĂ ŞI DECLAMATIUNE 
şi până în zilele noastre, multe si mari au fost frământările conti- 
nuatorilor acestui demers, pentru ca obiectivele şi sarcinile şcolii 
să înfăptuiască cerințe culturale naţionale de mare importanţă — 
aşa cum enunfa Vasile Alecsandri, cu încă mai bine de o sută de 
ani în urmă: „Un teatru perfect nu se improvizează de azi 
până mâine; trebuie timp şi sacrificiuri... Dificultățile ce 
se ridică în ochii mei, cu forme uriaşe de fantasme, au sorgin- 
tea lor chiar in sánul institutiei teatrale: cáci trei locuri 
sunt de creat, pentru a se dobândi un rezultat satisfăcător: 
l. limba, 2. giocul actorilor şi 3. educatia publicului.“ 

Arta dramatică, arta scenică, prin exprimarea creatoare a 
profesioniştilor ei, a avut dintotdeauna de atins o înaltă cheie de 
boltă: contactul publicului cu lumea spectacolului. Ghe. Asachi 
a lăsat urmașilor interesaţi să dezvolte şi să adauge valorilor 
spirituale româneşti şi pe cele ale artei teatrale, un adevărat 
crez estetic: „Scopul teatrului este, prin mijloacele desfătă- 
toare înfățişând însemnate întâmplări ale oamenilor, a-i 
învăța moralul, a-i face de a pretui virtutea si faptele cele 
lăudate, a defăima răul şi a critica deprinderile vrednice 
de râs, apoi a se feri de ele.“ f wr 

Anii au trecut, iar generaţii după generaţii, foştii elevi s 
studenti ai CONSERVATORULUI DE MUZICĂ ȘI ARTĂ DRAMATICĂ 
DE LA IAŞI devin actori de seamă ai scenelor țării, profesori de 
talent şi mare responsabilitate pedagogică, în etapele de formare 
şi afirmare a tinerelor interpreţi, oameni care au sădit în rândurile 
marelui public, prin pasiunea lor, un interes nemárginit pentru 
teatru, pentru lumea spectacolului, pentru crezurile acestuia. 
Cultura românească, în contextul vieţii culturale europene, a 
avut mult de câştigat în manifestările sale, prin al irmarea artei 
dramatice, prin contribuţiile unor importante creaţii scenice, 
pe parcursul unui secol şi jumătate. Actori, dramaturgi, regizori, 
scenografi, coregrafi, muzicieni etc. s-au întâlnit în arta artelor 

(teatrul) conturánd, prin sensibilitate şi credință, particularitátile 
specifice, trăsăturile de caracter şi de personalitate ale neamului 
nostru. Piesele lui Vasile Alecsandri, B.P. Hasdeu, I.L. Caragiale, 
Delavrancea, Davila, Blaga, Rebreanu, Camil Petrescu, V.I. Popa, 
G.M. Zamfirescu, M. Sebastian, Muşatescu, Lovinescu, 
Marin Sorescu, D.R. Popescu, Matei Vişniec şi multi alţii, 
alăturate marelor opere de dramaturgie ale lumii, au oferit 
actorilor români posibilitatea unor creaţii scenice excepţionale, 
sub semnul crezului estetic anunţat de marii dascăli ai teatrului 
încă din secolele trecute. Prestigioase nume ca: Matei Millo, 
Mihail Galino, State Dragomir, Aglae Pruteanu, Constantin 
Ionescu, Agatha Bârsescu, Mihai Codreanu, George Popovici, 
Mihai Lascăr ş.a. s-au înscris pe frontispiciul şcolii româneşti 
de teatru, punând bazele unui învățământ artistic gândit şi orga- 
nizat cu temeinicie, chiar în vremuri frământate ale istoriei 
noastre, învățământ care a asigurat pregătirea profesională a 
creatorilor din domeniul artei scenice, până în zilele noastre. 
Referindu-se la „Inceputurile învățământului teatral în 
Moldova“ precum şi la activitatea unor „Personalităţi ale şcolii 
ieşene de teatru între 1860-1951“, cercetătorii, prof. dr. Constantin 
Paiu şi prof. dr. Ştefan Oprea, aduc spre cunoaştere importante 
detalii asupra problematicii propusă de noi în discuţie în lucrarea 
ȘCOALA IESEANÁ DE TEATRU — FIȘE DE ISTORIE — publicată de 
Universitatea de Arte „George Enescu- din lași în toamna anului 
2000. In lucrare sunt comentate cu amánuntime evenimentele 
de maximă importanță care au stat la baza organizării invátá- 
mântului teatral din această parte a țării scotándu-se în evidență 
şi anii cei mai înfloritori: „Perioada interbelică rămâne drept 
cea mai valoroasă în evoluția şcolii ieşene de teatru. S-au 


format aici mari actori care, apoi, s-au afirmat pe toate 


scenele țării, fiind recunoscuți ca „ieşenii“ prin realismul 
interpretării, prin distincţia scenică, prin claritatea, eleganța 
şi logica rostirii, prin ştiinţa relației de importanţă deose- 
bită... Un actor care a trecut prin şcoala ieşeană de teatru 
poate fi recunoscut — după spusele regizorului Radu Stanca, în 
monografia dedicată lui Ştefan Braborescu — destul de uşor 
chiar si într-o altă ambiantá scenică decât cea propriu-zisă 

a Iaşului. Voci grave, cu sonorități ample, înclinații spre 
expresia răscolitoare atunci când se joacă dramele lui Tolstoi 
sau pline de umor suculent când îl interpretează pe Goldoni, 
realismul actorilor ieşeni e grav şi copleşitor. Stilul ieşean 
nu accentuează ritmul exclamatiei verbale, ci sondează cu 
obstinatie straturile cele mai adânci ale constiintei...*** 
Dar la începutul anilor '50, evenimentele istorice, anii de 
dictatură comunistă — care puseseră stăpânire pe tot ceea ce 
însemna cuvânt şi gest în spațiul de existență românească — au 
determinat măsuri dure îndreptate spre distrugerea în primul rând 
a valorilor spirituale naţionale (biserică — şcoală — cultură 
etc.). Printre atâtea şi atâtea „măsuri“ (dărâmarea ACADEMIEI 
MIHÁILENE, sfărâmarea cu ciocanele a grupurilor statuare repre- 
zentând unirea tuturor principatelor române, $i a unor mari 
oameni de stat, amenajarea cimitirului ostaşilor sovietici în 
curtea Casei Pogor etc. etc.) s-a numărat si desființarea învăţă- 
mântului artistic de la Iaşi (fapt ce s-a petrecut si în alte centre 
importante ale țării). Unica şcoală de teatru din țară, pentru mat 
bine de 30 de ani, era cea de la Bucureşti. Teatrele din atâtea 
şi atâtea localităţi aşteptau repartizări de la Centru sau lucrau 
cu artisti amatori. Trupele de păpuşari au cunoscut numai pe 
cea din urmă posibilitate. Totul se învăţa „la locul de muncă”. 
Nu se simţea nevoia unei pregătiri culturale fundamentale a 
profesioniştilor scenei. Ce s-a întâmplat în ac astă vreme cu 
repertoriul teatrelor, cu omogenizarea si echilibrarea trupelor, 
cu intenţiile de abordare a unor noi modalități de exprimare 
scenică regizorală, e uşor de înțeles. Cu foarte puţine excepții 
(cumulate în viaţa teatrală a capitalei si rareori in centrele mari 
din ţară), creaţia scenică a avut mult de suferit, iar sacrificiile 
pe planul artei au fost nenumărate. xfi: 
Gândurile la activitatea şi gloria marilor nostri inaintasi, pe 
care i-am pomenit, gándul cá prestigiul creaţiei teatrale în viaţa 
publică a Iaşului şi a țării a înflorit şi s-a dezvoltat pe parcursul 
a peste 150 de ani, în ciuda tuturor vicisitudinilor, gândurile 
a Să iii i le A dai 
* Constantin Paiu, Ştefan Oprea — Școala ieșeană de teatru — 
istorie, Editura Universităţii, 2000, pag. 26 

că acest domeniu al vieţii noastre culturale poate cunoaşte în 
timpurile noastre o adevărată renaştere ne-au determinat să 
actionám cu mult curaj, cu multă responsabilitate. Un prim 
demers de a reinfiinta şcoala de teatru la Iaşi, care să aibă în 
atenţie şi o clasă de artă păpuşărească, l-am făcut prin 1988, 
sub patronajul Academiei de Arte „George Enescu“ — rector, 
maestrul şi profesorul Dan Hatmanu. Demersul nostru a eşuat. 
N-am primit aprobarea celor de la centru. 

Îndată după decembrie 1989, am reluat discuţiile referitoare 
la importantul nostru proiect. Ni s-au alăturat, în primăvara şi 
vara lui 1990, Mihai Ursachi, director atunci al Teatrului Naţional, 
numeroşi alti actori şi regizori, precum şi noul rector al Academiei 
de Arte, profesor lulia Bucescu. Am făcut câteva drumuri la 
Bucureşti, şi până la urmă, filosoful Mihai Sora, ministrul 
Învăţământului la acea vreme, a avizat înființarea la laşi a celor 
două clase: clasa de Actorie şi clasa Arta actorului mánuitor 
de păpuşi şi marionete (specializare înființată pentru prima oară 
în România). Apoi ne-am pregătit temeinic, ne-am înscris la 
concurs şi, în urma desfăşurării acestuia, am fost promovați 
pe posturi de profesori. Astfel, Sergiu Tudose a devenit şeful 
catedrei de Actorie, iar autoarea rândurilor de faţă a devenit 
şefa catedrei de Arta actorului mánuitor de păpuşi şi marionete. 
Si, precum spuneam, după 50 de ani de tăcere, învățământul 
universitar teatral şi-a reluat activitatea la laşi. 

În luna septembrie a anului 1990, avea loc primul examen, 
de admitere. Dintre candidaţii admişi la examen, 10 s-au înscris, 
la clasa de Actorie și alți 10 s-au înscris la cea de a doua spe- 
cializare. Acestora li s-a adăugat un număr de 15 candidați, 
selectați din Moldova de peste Prut, la dorința acestora. Au făcut 
selecția actorii Violeta Popescu, Emil Coşeru, Dana Coseru 
şi regizorul Silviu Fusu, directorul Teatrului „Ion Creangă“ din 
Chişinău. Membrii primei comisii de examinare: Geta Angheluță, 
Sergiu Tudose, Natalia Dănăilă, Emil Coşeru, Irina Popescu, 
Brânduşa Mircea, Valentin Ionescu. 

Problemele organizării procesului de învățământ nu au 
føst deloc uşoare pentru noi. Ne-am consultat cu colegii de la 
Bucureşti şi am alcătuit planurile de învățământ, programele 

analitice, ne-am ales corpul profesoral, promovat prin examene 
şi concursuri, am alcătuit primele state de funcţii. Cel mai greu 
ne-am descurcat cu repartizarea spaţiului de învăţământ, cu 
alegerea sălilor de clasă. Universitatea de Arte „George Enescu“ 
rămăsese, la începutul anilor '90, fără sediu. Am lucrat ani în 
şir în mare sărăcie, în spatii improvizate, găzduite în diferite 
clădiri din oraş, mereu sub umbrela provizoratului. Lipsa unei 
săli studio, care să asigure întreaga activitate de atelier a celor 
două specializări, ne-a îngreunat foarte mult munca, ne-a dublat 
eforturile şi sacrificiile. Accesul sporadic la Sala Studio a 
Teatrului Naţional, programat, fireşte, în funcţie de interesele 
instituţiei gazdă, slujeşte în foarte mică măsură activitatea de 
cercetate şi creaţie artistică studențească a celor două specializări. 

Primii dascăli care au pornit la lucru cu studenții din prima 
promoţie au fost: Sergiu Tudose, Geta Anghelufá (profesor cu 
o îndelungată activitate la Academia de Teatru şi Film din 
Bucureşti), Emil Coşeru, Monica Bordeianu (disciplinele Actorie 
şi Improvizatie), Valentin Ionescu (Vorbire scenică), Dana 
Coşeru (Mişcare scenică şi dans), conf. dr. asociat Ştefan Oprea 
(Introducere în teoria dramei, Istoria teatrului universal, Estetică 
teatrală), prof. dr. asociat Leonida Maniu (Istoria teatrului), prof. 
univ. dr. Sorina Bălănescu (Introducere în teoria dramei). De 
cea de-a doua specializare S-au ocupat în primul an de studiu: 
subsemnata în colaborare cu Constantin Brehnescu — actor păpu- 
şar şi regizor la Teatrul Luceafărul — (disciplinele: Antropologie 
teatrală şi Arta mânuirii păpuşii şi marionetei), Ruxandra 
Bucescu-Báláitá (Actorie si improvizație), Virginia Carabin- 
Raiciu (Vorbire scenică), Paula Ciochină (Cunoştinţe muzicale- 
impostatie vocală). În anii următori ni s-au alăturat la ambele 
specializări colegi noi pe posturile titulare şi prestigioși colabo- 
ratori pentru posturile vacante: loan Constantinescu — prof. dr. 
la Universitatea „Al.I. Cuza“ Iaşi — (Istoria teatrului universal), 
conf. dr. Constantin Paiu (Istoria teatrului românesc şi universal), 
lon Holban (Introducere în teoria dramei), Dionisie ye si 
Gheorghe Marinca (Actorie şi improvizație), Constantin Popa 
și Adi Carauleanu (Actorie şi improvizație), Ana Vlădescu (Arta 
mânuirii marionetei), Florin Mircea (Vorbire scenică), Mihaela 

Arsenescu-Werner, Tatiana ig. (Arta actorului, Improvizatie 
scenicá). 

Prima promotie de —Ó a realizat o producție artistică 
valoroasă în cadrul lucrării de licenţă, creând, de la început, o 
bună imagine pentru evoluţia în domeniul interpretării actoricești. 
Premierele spectacolelor: Visul unei nopţi de vară de W. 
Shakespeare, D-ale carnavalului de I.L. Caragiale, Idolul si 
Jon Anapoda de G.M. Zamfirescu, Opera de trei parale de 
B. Brecht, găzduite de Sala Studio a Teatrului Naţional şi Sala 
Mare a Teatrului Luceafărul, deschideau primele file din noua 
istorie a şcolii noastre de teatru, reînfiinţată în 1990. Absolvenţii 
de la păpuşi şi marionete se prezentau şi ei — în premieră absolută — 
cu lucrări de valoare (E criză teribilă, monşer după I.L. 
Caragiale — spectacol de păpuşi, Sânziana şi Pepelea după 
V. Alecsandri — spectacol de actori şi păpuşi, Prinţesa şi 
porcarul de Dumitru Solomon — spectacol de marionete), 
făcând dovada că înființarea noii specializări e un lucru bine 
făcut, care poate răspunde marilor nevoi ale teatrelor de păpuşi 
din ţară (peste 22 la număr), subvenţionate de la bugetul statului. 

Marea majoritate a absolvenţilor noştri au fost angajaţi, în 
toți aceşti ani, în trupe ale teatrelor din Moldova si din întreaga 

ară (laşi, Bucureşti, Baia Mare, Braşov, Botoşani, Bacău, Piatra 
Neamţ, Bârlad, Galaţi, Craiova, Arad, Oradea, Timişoara, 
Constanţa etc.). Aflăm chiar de la ei că sunt distribuiţi în mai 


toate piesele, că au satisfacţii profesionale, dar se confruntă cu . 


salarii foarte mici, cu lipsa de locuinţă, cu multe alte neajunsuri 
de ordin material, economic. Ştim, de asemenea, că unii absol- 
venţi s-au dedicat muncii de presă, devenind realizatori de 


emisiuni şi producții radio-tv, că alţii lucrează în învățământ, 


domeniu în care lumea teatrului pătrunde tot mai mult, ca obiect 
de studiu optional, pentru toate categoriile de şcolari şi elevi. 
Se stie că teatrul, pentru elevi si şcolarii mai mici, poate fi 
încorporat într-o complexă activitate practică şi de cunoaştere, 
de o mare eficienţă în plan formativ educativ. 

Aşadar, avem în față o serie întreagă de motivații care să 
ne determine pe noi, dascălii şcolii de teatru de la laşi, de a ne 
perfecționa propriile unelte de lucru, de a face tot mai atractive 

programele de studiu şi dialogul activ cu studenţii, abordând 
modalităţi de o autentică modernitate în discursul nostru 
pedagogic. In acest context, renumele şcolii poate străbate timpul 
prin strădania generaţiilor viitoare. 

Munca noastră nu va fi deloc uşoară, ţinând cont de faptul 
că tineretul din zilele noastre este adesea acaparat şi păcălit, 
adesea, de capcanele comerciale ale lumii de consum şi că depă- 
şirea unor asemenea viclene obstacole se poate face numai cu 
eforturi imense, cu renuntári de tot felul, cu mari sacrificii. Tinta 
acestor sacrificii este chiar teatrul — o artá a artelor, aducátoare 
de lumină între oameni, de încredere si speranță. Eforturile 
noastre, ale studenţilor şi dascălilor, sunt, astfel, strâns legate 
de o perspectivă transformatoare, eliberată de sărăcie, care să 
promoveze, la început de mileniu, marile valori ale teatrului, ale 
tânărului artist creator, într-un dialog viu cu publicul iubitor de 
artă şi de spectacole, un adevărat parteneriat cu lumea compute- 
relor şi informaticii. 

Dincolo de problemele asigurării unor condiţii mai mult 
sau mai puţin fericite, mai mult sau mai puţin normale, pentru 
desfăşurarea procesului de învăţământ în domeniul artistic, după 
buget, probleme care cad cu precădere în responsabilitatea 
fiecărei universități, ar fi necesară în perioada actuală și o mai 
evidentă implicare a unor mari factori de decizie din acest 
domeniu de activitate, care să determine o serie întreagă de 
transformări — fireşti la capătul unei perioade de acumulări 
adunate pe parcursul a 14 ani, după 1989. Ar putea f1 aduse 
astfel în centrul atenţiei nenumărate aspecte legate de un anume 
sprijin mai serios pe plan economic şi managerial oferit învăţă- 
mântului teatral (spatii si dotări minime pentru desfăşurarea 
orelor de atelier şi a realizării unor producții artistice studenţeşti 
capabile să susțină si activitatea de cercetare in domeniul teorici 
şi practicii de scenă). O asemenea activitate ar fi capabilă totodată 
să ofere în contextul manifestărilor culturale comunitare pro- 
grame interesante, atractive, de mare diversitate, în rândurile 
copiilor, elevilor şi studenţilor, precum şi în rândurile unor 
categorii defavorizate de public (şcoli ajutătoare, spitale, orteli- 
nate, cămine de bătrâni, copii ai cartierelor foarte sărace etc.), 

programe care pot completa fericit ofertele emisiunilor de radio 
şi televiziune şi chiar ofertele instituţiilor profesioniste de 
spectacole sau ale unor alte aşezăminte de cultură (cluburi, săli 
de expoziţii, muzee, biblioteci etc.). O asemenea stare de lucruri 
ar favoriza şi o reacţie distinctă a întregii societăţi faţă de pers- 
pectiva fenomenului de artă. Tinerii interpreţi aflați în formare 
pe băncile universităţilor de profil ar simţi că opţiunea lor în 
plan profesional poate avea viitor, poate stârni interes în rândurile 
` publicului. Viitorii actori ar putea astfel realiza că societatea 
românească are într-adevăr nevoie de activitatea lor de creație 
şi că munca le este pretuitá, încurajată, răsplătită cum se cuvine, 
în raport cu originalitatea şi profunzimea proiectelor transformate 
în acte de cultură. | 

Spre regretul nostru, factorii de decizie din domeniul culturii 
şi artei şi cei din domeniul învăţământului artistic nu intretin 
decât într-o foarte mică măsură relaţii de colaborare. Proiecte 
de natura celor la care am făcut referire sunt susținute rareori, 
ele fiind înregistrate mai mult sub aspect birocratic. Puţini sunt 
cei ce se implică în alcătuirea şi coordonarea unor programe de 
promovare şi afirmare a tinerelor talente. Nici asociațiile și 
uniunile de creaţie nu fac eforturi pentru depăşirea unor ase- 
menea neajunsuri. Chiar instituţiile de spectacole intră foarte 
greu în relație cu studenții de la teatru. Nenumăraţi directori ai 
teatrelor de păpuşi din ţară continuă şi astăzi să facă angajări 
pe baza calificării unor tineri „la locul de muncă“, apreciind 
că selecția şi pregătirea unor viitori artişti păpuşari o pot face 
„mai bine“ doi trei actori din teatru (fără pregătire superioară) 
decât universităţile de profil. Ca regizor, am avut prilejul să 
lucrez mai bine de două decenii cu actori păpuşari proveniţi din 


rândurile unor artişti amatori talentaţi. Am avut însă şi şansă 


să lucrez cu tinerii absolvenţi ai specializărilor asigurate prin 
învățământul artistic universitar. Fără îndoială, absolvenţii unei 
promoții, când intră într-o trupă profesionistă, au nevoie de cel 
puţin un an sau doi pentru acomodare, pentru perfecţionarea 
mijloacelor de expresie specifice teatrului de animaţie, au nevoie 
să lucreze alături de maeştri în arta insufletirii păpuşilor şi 
marionetelor, pentru a deprinde şi cunoaşte toate tainele muncii 

la scenă. Fără acest demers nu se poate ajunge la statutul de 
actor profesionist. Dar tânărul absolvent al specializării univer- 
sitare intră cu multă uşurinţă, cu multă fineţe si subtilitate în 
acest proces al lucrului la scenă, cu o putere de gândire şi de 
concentrare profundă, educată în şcoală, având bune perspective 
de evoluţie și perfecţionare, în timp ce angajaţii din categoria 
tinerilor amatori, cu foarte puţine excepții, se formează mai greu, 
au randament mai slab şi, mai ales, rămân, în cele mai multe 
cazuri, la o limită a profesionalizării. De aici pleacă şi marea criză 
a unor teatre în privinţa abordării unui repertoriu mai complex, 
care să se adreseze unor mai largi categorii de public, prin 
mijloace regizorale novatoare, originale, care să atragă fără 
rezerve un mai mare număr de spectatori. 

Mentalitáti învechite în activitatea de manageriat a teatrelor 
se fac simţite şi în privinţa fixării de către forurile tutelare a 
grilei de salarizare pentru actorii pápusari. Legea însăşi prevede 
angajarea pe posturi de artişti pápusari (li se spune de către 
legiuitori mánuitori de păpuşi şi marionete; cum s-ar zice, unii 
vorbesc şi alţii mánuiesc) a unor tineri amatori, doar cu studii 
medii, iar în cazul unor absolvenți ai specializării universitare, 
salariile acestora sunt prevăzute a fi cu mult mai mici decât ale 
colegilor lor care lucrează în teatrele de dramă. Numai necunoaş- 
terea şi lipsa de implicare în chestiune poate duce la asemenea 
decizii. Specialiştii ştiu foarte bine care este efortul fizic şi inte- 
lectual al unui actor păpuşar în contextul pregătirii şi prezentării 
unui spectacol. Arta de animaţie solicită nu în minus, ci în plus, 
strădanii şi exercitii complexe, eforturi fizice deosebite si o mare 
putere de creativitate în actul scenic. Una este condiţia actorului 
de dramă, care aduce cel puţin pe jumătate personajul ce urmează 
a fi creat la datele personale de comportament fizic $i psihic 
(vorbire, gesturi, atitudine comportamentală etc.) $i cu totul alta 
cea a actorului păpuşar care trebuie să dea viaţă unui personaj 
alcătuit dintr-o materie moartă. Marioneta este animată prin 
„efortul continuu al braţelor unui actor — ridicate ceasuri întregi 
deasupra capului. De asemenea, actorul este nevoit = rii 
păpuşa din poziţiile cele mai dificile ale trupului (stând pe 
genunchi sau transformándu-si întregul corp în paravane mobile 

etc. etc.). Aşadar, o reevaluare a condiţiilor de lucru specifice 
teatrului de păpuşi şi marionete ar putea înlătura acele erori care 
devin în momentul de faţă o stavilă, un motiv de pierdere a 
entuziasmului, a sperantelor unor tineri marionetisti debutanţi, 
în legătură cu perspectivele şi evoluţia lor profesională. 

In contextul problemelor aduse în discuţie, ar fi bine de sem- 
nalat şi un alt fapt caracteristic actualei etape de organizare a 
activității tr upelor de artişti păpuşari. În momentul de față nu 
se simte o încurajare a iniţiativelor de manifestare a unor mici 
grupuri teatrale de păpuşari. Lipsa unor legi care să-i avantajeze 
pe tinerii creatori, în ideea de a închega mici trupe independente 
(private), eliberate de nimicitoarea birocratie a sistemului învechit 
"şi total depăşit privind organizarea şi administrarea instituțională 
a teatrelor subvenţionate de la bugetul statului (în care, în unele 
cazuri, personalul auxiliar depăşeşte pe cel creator de repre- 
zentatii), duce la o înfundătură în planul afirmării şi promovării 
autenticelor valori artistice. Ce trupă este cunoscută acum, la 
nivel naţional, al cărei program teatral să fie diferențiat de cel 
oferit, după un anume şablon, de către marea majoritate a tea- 
trelor subvenţionate? Ce personalităţi artistice afirmate de-a 
lungul anilor, sau aflate printre tinerii creatori din noua generaţie, 
pregătită pe băncile universităţii, au fost sprijinite şi încurajate — 
prin lege şi nu prin simpatii de altă natură — pentru a putea iniția 
şi realiza proiecte artistice de anvergură? Am avut şi avem 
creatori de mare valoare, apropiaţi ca orientare şi pasiune 
profesională de cele mai vestite nume ale unor personalități 
artistice recunoscute pe plan european în domeniul artei mario- 
netelor. Dar câtă lume din tară îi cunoaşte? Ce prilejuri li s-au 
creat pentru ca programele şi proiectele lor să fie cunoscute 
şi evaluate, azi, de un public numeros? Ce eforturi si strădanii 
se fac pentru integrarea activităţii lor (activitate râvnită în multe 
țări din lume) în imaginea generală şi prezentă a vieții cultural- 
artistice româneşti. În ce programe de televiziune ne întâlnim cu 
producțiile lor artistice (atât de mobile, flexibile şi necostisitoare 
în planul cheltuielilor)? 

Am avut prilejul, nu de mult, de a discuta prin telefon cu 
vestita regizoare şi animatoare de teatru, Margareta Niculescu, 

aflată de prin 1983 la Paris, astăzi președinta UNIMA. Comuni- 
cándu-ne multe lucruri legate de viaţa teatrală păpușărească, 
Margareta Niculescu a ţinut să-mi adreseze, pe scurt, următoarele 
gânduri (citez din memorie): „Apreciez foarte mult faptul că 
v-aţi străduit să infiintati la Institutul de teatru, la laşi si la 
Bucureşti, câte o clasă de actori păpuşari. Dar, dragii mei, nu 
faceţi mare lucru pentru a pregăti o generaţie tânără de scenografi 
şi regizori specializaţi în teatrul de păpuși şi marionete, Criza 
este foarte mare. Numai cu entuziasmul amatorilor nu puteți 
face mare lucru. La acest capitol, teatrele din țară sunt de-a 
dreptul blocate, trebuie să faceți ceva, trebuie să găsiți soluţii!” 
Si, gándindu-ne la soluţii, îmi vin în minte tot cuvintele marelui 
poet: „Un teatru perfect nu se improvizează de azi până mâine; 
trebuie timp si sacrificiuri...* Misiunea noilor animatori este 
însă, astăzi, de a scurta timpul acțiunilor reformatoare în dome- 
niul vieţii teatrale. Folosirea adevărată — fără nici un fel de 
prejudecăţi şi fără nici un fel de presiuni de culoare politică 
a mijloacelor de comunicare, de informare şi consultare între 
oamenii de teatru şi organismele de decizie din administraţie se 
va constitui, credem, într-un prim pas pentru ieșirea din izolare, 
din dezbinare. Avem datoria să transmitem mesaje dintre cele 
mai îndrăzneţe către asociaţiile şi fundaţiile culturale, uniunilor 
de creaţie şi, de ce nu, comisiilor locale şi parlamentare pentru 
cultură, oferind importante proiecte de organizare a unor largi 
consfătuiri profesionale, care să scoată întregul fenomen teatral 
păpuşăresc din amorțire. Nu trebuie să uităm că avem mari 
responsabilităţi faţă de public, prin profesia pe care ne-am 
ales-o. „Un spectacol e rezultatul unei strânse elaborări: operă de 
echipă... Teatrul e spectacol, dialog auzit, succesiune de măști 
văzute direct, mişcare exterioară si interioară, viaţă problemati- 
zatá. Întrebările de pe scenă cer răspunsuri, adresándu-se in fond 
spectatorului, devenit de fiecare datá participant sui-generis."* 
Dar cel mai mare „vizionar“ al fenomenului artistic teatral, 
într-o etapă sau alta de dezvoltare şi evoluţie a vieţii sociale, 
Bib. a iaca a - 
* Constantin Ciopraga — Personalitatea Naţionalului ieşean, Albumul 
160 de ani de teatru românesc, Editura Junimea, laşi, 1976, pag. 7 

este, în cele din urmă, ŞCOALA DE TEATRU. Ea ne orientează, ea 
ne pregăteşte pentru munca de atelier, ne îndeamnă la cercetare, 
la analiză şi sinteză, ea ne obişnuieşte să deprindem nevoia 
invenţiei, a descoperirii noului, a pasiunii pentru iniţiativă, pentru 
„a face“, pentru „a întreprinde“, pentru a dialoga, a comunica 
şi a coopera. 


M-am referit, aşadar, în această ultimă parte a cărţii, la 
ŞCOALA SUPERIOARĂ DE TEATRU, la perspectivele ei de dezvol- 
tare şi. perfecţionare, cu gândul la toate datele si disponibilitátile 
Şcolii în genere de a educa şi forma prin mijloacele specifice ale 
pedagogiei oameni îndrăgostiți de frumos, oameni în sufletele 
cărora să-şi găsească un loc aparte — prin relaţiile cu arta — 
aspiraţiile înalte de ordin moral şi spiritual. Procesul este complex 
şi cere dascălilor o pregătire serioasă, vocaţie şi mult devotament. 

Convingerea celor mai mulţi dintre noi — ne place să credem — 
este aceea că fără asemenea aspirații, strădania oamenilor de a-şi 
fáuri un trai mai bun s-ar márgini doar la o înfocată şi brutală 
tendință de agoniseală, de acaparare a unor bunuri de tot felul, 
cu orice pret (practica ne-o dovedeşte pas cu pas) fără putinţa 
descoperirii sensurilor înalte ale calității vieţii, ale condiţiei 
noastre de a fi, iar drumul spre pământul fágáduintei (să-i spunem 
fericire sau bucuria de a trái) ar rămâne astfel inaccesibil. Or, 
fără efortul tuturor semenilor de a parcurge un asemenea drum 
e greu de pătruns în lumea civilizată. Soluţia e una singură: 
investiţia temeinică în educaţie, în multiplele ei forme de impact 
şi de influențare pozitivă asupra personalităţii umane, în scopul 
„îmblânzirii“ şi ameliorării predispozitiilor ce ne anulează nu 
rareori instinctul de echilibru, de ordine, de creativitate, ne 
anulează, paradoxal, însăşi aliura de „trestii gânditoare“. 

Cu toţii trebuie să devenim investitori în această mare 
afacere a educaţiei, altfel, e greu să ne vedem printre câştigători 
în marile competiţii ale mileniului trei. Şi în acest demers n-am 

avea nici un motiv să uităm rolul important pe care l-ar avea 
de jucat artele, cu marea lor putere de seducţie asupra semenilor 
noştri de oriunde, de toate categoriile, de toate vârstele, bogaţi 
sau săraci. 

„ Păstrez în memorie, pentru toată viața, modelul învăţătoarei 
noastre, de la Şcoala primară nr. 5 din Bârlad, distinsa doamnă 
Elena Stegaru. Harul ei ne-a făcut pe noi copiii de atunci, elevii, 
să descoperim pentru prima dată lumea teatrului, Faptele se 
petreceau pe la sfârşitul războiului. Incă ne mai adăposteam de 
bombardamente, mai eram încercaţi de foamete, dar la şcoală 
se întâmpla miracolul. Acolo uitam de tot ceea ce ne provoca 
teamă. 

Invátátoarea noastră ne propunea să transformăm bucăţile 
de lectură din cartea de citire în momente de teatru. Deveneam 
personajele definite de autor. Eram iniţiaţi în alegerea unui plas 
potrivit, în căutarea şi improvizarea unei costuma[ii adecvate 
(după sărăcia noastră din acele vremuri... şi dintotdeauna). Eram 
învăţaţi cum să mergem, cum să gesticulăm, în acord cu limbajul 
verbal şi cu sensurile acestuia. Trebuia să vorbim corect, cu 
claritate, cu dic(ie curată şi expresivă. Ce mult ne-au folosit 
aceste deprinderi mai târziu... Am învăţat tot atunci cum să 
construim din obiecte foarte simple aflate în imediata noastră 
apropiere elernente de decor — un spaţiu de joc adecvat povesti- 
rilor noastre dramatizate. În acelaşi context, am primit cunoștințe 
privitoare la particularitátile dansului popular din zone folclorice 
diferite. Învăţam melodii si jocuri moldoveneşti, muntenesti, 
ardeleneşti. Atunci am învăţat cele mai multe cântece și poezii. 
Când am ajuns în clasa a IV-a, am fost provocată $i totodată 
încurajată să scriu o mică scenetă de teatru pentru Sărbătoarea 
de Crăciun. Se pare că am reușit eu ceva devreme ce sceneta s-a 
jucat la o mare serbare a orașului, iar colegele mele interprete 
au avut mare succes. f: | 

E inutil să mai explicăm și să mai facem adăugiri pe lângă 
toate aceste lucruri, în dorinţa de a vorbi despre semnificapia 
legăturii profunde dintre şcoală în genere $i teatru. Cine face 
această legătură? Prin ce modalități? Care ne sunt câştigurile: 
Când contribuţiile noastre ale tuturor vor fi substanţiale în 

privinţa unei vii comunicări între oamenii de teatru şi școală 
şi când interesul şcolii în această direcţie se va face simţit cu 
convingere şi cu dăruire, vom descoperi mari câştiguri în planul 
educaţiei, în planul unor beneficii de bună creştere la nivel social, 
în rând cu toată lumea civilizată. Ne trebuie doar bunăvoință. 
„Teatru există când şcoala este conştientă de menirea lui... 
Public există când şcoala îl formează conştient pentru ca 
acesta să meargă la teatru sau să-l creeze nu din voluptatea 
divertismentului sau a unei tendinţe consumatoare, ci dintr-o 
adâncă nevoie spirituală devenită mod de a trăi: civilizat, 
demn, angajat, la o înaltă treaptă de cultură şi responsabili- 
- tate socială“ susţinea distinsul profesor Ion Zamfirescu la unul 
dintre colocviile organizate în anii din urmă în cadrul Festivalului 
spectacolului pentru tineret şi copii de la Piatra Neamţ. Şi în 
acest cadru, marele profesor mai adăuga: „Teatru înseamnă 
educaţie, şlefuire umană, stări sociale armonizate... Cuvânt 
înseamnă idee, spirit, atitudine culturală... comunicare prin 
dialog în lumina unui sens. Teatru înseamnă descoperirea 
caracterelor, cunoaşterea şi înţelegerea naturii omului, inno- 
bilarea relaţiilor între oameni... autocunoaştere, ficțiune, 
căutare, cercetare, clarificare a unor mari semne de între- 
bare privind experienţa de viaţă, creativitatea...“ 

In loc de încheiere 


ÎNTOARCEREA LA JOC 


(0 conversaţie imaginară) 


Scriu aceste rânduri într-o zi de vacanţă, si, aproape ca în 
copilărie sau în adolescenţă, îmi zboară gândurile in tot felul 
de invenţii ale imaginaţiei. Şi astfel, mă trezesc hoinărind pe 
un pământ plin de iluzii, precum celebrul Charlot, plutind 
prin nori, cu buzunarele goale dar mereu îndrăgostit şi plin 
de speranţă. Încep să mă joc. Inventez o situaţie hazlie. Intr-un 
anume context, cineva (0 persoană serioasă) îmi pune o întrebare 
neaşteptată. Mă străduiesc să nu mă arăt că sunt luată prin sur- 
prindere şi că mi-ar plăcea să ocolesc răspunsul. Dimpotrivă, 
las convorbirea să se desfăşoare fără oprelisti. Și iată debutul 
dialogului şi ceea ce a mai urmat: 

— Dacă aţi avea, cu zece-douăzeci de ani mai puţin, aţi mai 
lucra — în vremurile de azi — tot în lumea teatrului? 

Aşa mi-a sunat în urechi întrebarea dintâi. 

— Dacă cerul mi-ar hărăzi vreo câţiva ani în plus, peste cei 
pe care cu greu i-am câştigat până acum, aş dori într-adevăr să 
muncesc într-un teatru foarte mic, foarte intim. 

— La ce anume vă gândiţi? 

— La un teatru foarte liber, in a cărui viață scenică (de 
creaţie) să nu se amestece nimeni. Toată răspunderea asupra 
repertoriului şi a formulelor de reprezentare şi-ar lua-o doar 
echipa de realizatori (regizori, actori, scenografi, scenariști). 
Teatrul Cel Mai Mic (poate aşa s-ar chema) ar avea o mică 
săliță, cu cel mult 50-80 de locuri si o scenă flexibilă (mobilă) 
în care măştile, pápusile, marionetele si actorii (nu mai mulţi de 

cât trei-patru la număr) să se înțeleagă de minune, să fie fericiți 
ori de câte ori se întâlnesc şi intristati atunci când, epuizați de 
munca de peste zi, sunt nevoiți să se despartă. Trăiesc doar 
împreună ore întregi de repetiţii, spectacole, lecturi experimentale 
etc. Într-o asemenea echipă am putea plásmui un fel de teatru 
magic, un teatru fermecat, cum i-ar spune copiii. Aici, zborul 
în vis (prin joc) ar putea fi posibil prin cele mai simple mijloace 
(proprii limbajului păpuşăresc), ceva care să ducă la lumea de 
vrajă a lui Hocus-pocus. 

— Vreti să jucaţi numai pentru copii? 

— Nicidecum. Pentru cei mari, am deschide mica scenă 
"a teatrului către spectacole cabaret (muzică, dans, cuplete şi 
scheciuri satirice, divertisment). 

— Care ar fi miza acestui gen de spectacole? 

— Un mare regizor spunea că, prin teatru, răul din societate 
nu trebuie arătat cu degetul, ci trebuie compromis (prin metafora 
scenică). Un punct de vedere pe care-l imbrátisez in mare 
măsură. Stilul şi genul de teatru tip cabaret — un spațiu de joc 
unde se pot întâlni cele mai diverse modalități de exprimare 
artistică, oferă de cele mai multe ori un câmp larg de manifestare 
a unor idei penetrante, prin subtilitate şi rafinament, prin relația 
foarte apropiată cu spectatorii. | | 
| — Aţi adus vorba de public. Cine vor fi spectatorii Teatrului 

Cabaret? — — | etna 

— Oamenii din jurul nostru: tineri, várstnici, de toate profe- 
siile şi categoriile sociale, toti cei care îşi vor regăsi problemele 
de viaţă, necazurile, frământările, aspiraţiile în motivele și temele 
de spectacol. Umorul şi satira vor domina întreaga atmosferă 
a reprezentaţiilor. Acest soi de teatru este intolerant cu racilele 
vieţii sociale din vremurile noastre, cu devierile de la normali- 
tatea comportamentelor si relaţiilor interumane: îngâmfare, lene, 
prostie, ignoranță, şarlatanie de tot felul, lăcomie, agresivitate 
şi mitocănie etc. etc. Păpuşile ar chema în spectacolele lor şi 
vedete celebre. Împreună, ar face turnee peste tot (firmele de 
turism se vor da în vânt să angajeze trupa Teatrului Cel Mai 
Mic pentru mini show-urile ei prezentate şi in spatii neconventio- 
nale, la munte şi la mare: holuri de hotel, restaurante, parcuri 

şi grădini publice etc.). Buclucaşele marionete s-ar simţi foarte 
bine dacă ar fi invitate să dea câte o reprezentaţie la onomastici 
oricui şi ar fi mândre să fie văzute în compania unor oameni 
importanti (afacerişti, vestiți patroni, primari de seamă, senatori 
si. deputati...). Teatrul Cel Mai Mic ar hoinări, vara mai ales, 
pe timpul ceasurilor lungi de plictiseală, când nici ziarele şi nici 
programele TV nu prea găsesc a mai spune câte ceva. O gazetă 
umoristică, prezentată pe o scenă sui-generis de un fel de trupă 
a lui Guignol, şi-ar putea asigura o nelipsită apariţie. Apoi, cine 
ştie, vreun post de televiziune ar descoperi că un antrenant joc 
de marionete, animate de virtuozi profesioniști poate fi promovat 
cu o bună audienţă, într-un serial original, pentru un public de 
toate categoriile de vârstă. Păpuşile, nu-i aşa, sunt libere să spună 
şi să facă orice, dacă... 

— Credeţi că vor fi oameni cu putere de decizie care să 
receptioneze semnalele dumneavoastră şi să înțeleagă rostul 
acestor intenţii? Să arate ei chiar că ar dori să intre în jocul pe 
care-l propuneţi? 

— Noi am trimis mesaje în locuri bine alese şi, cine stie, 
poate primim veşti... 

— Dar cine credeţi că, în vremurile de azi, ar vrea să patro- 
neze o asemenea trupă? Aţi avea nevoie de tot felul de resurse: 
economice în primul rând, de bunăvoință, de înţelegere, de inte- 
ligenţă, de dragoste pentru teatru etc. etc. 

— Eu rămân prizoniera unui vis. Imi imaginez că într-o 
bună zi va suna telefonul... La capătul firului voi descoperi un 
glas prietenos, echilibrat, binevoitor. „Mă numesc... $i sunt... 
Am de gând să susțin şi să... Consilierul meu... așteaptă detalii 
asupra primului dumneavoastră proiect... Sper să avem o intàl- 
nire pe curând...“ Voi închide receptorul şi voi striga în gura 
mare: Ura! lată că e posibil! Oamenii pot ieşi din amorţeală! 
Se pot implica într-un Joc cu o țintă mai largă. Până la urmă 
se poate! Vedeţi că se poate? 

Răsfoiesc adesea cartea lui Peter Brook (Spaţiul gol). Îmi 
fac tot felul de însemnări. Într-una din ele descopăr cu uimire, 
foarte bine definit, chiar sensul proiectelor mele iluzorii: 

„Spre deosebire de o carte, teatrul are o caracteristică 
specială: întotdeauna e posibil să o iei de la început. In viață, 
acesta este un mit. Nu putem niciodală să ne întoarcem la ceva. 
Frunzele noi nu sunt galbene, ceasul nu merge înapoi, noi 
niciodată nu vom avea o a doua şansă. În teatru, însă, tot timpul 
poli să pleci de la zero... | 

In viața cotidiană, «dacă» este o ficțiune, în teatru, «dacă» 
este un experiment. | i 

În viaţa cotidiană, «dacă» este o evaziune, în teatru, «dacă» 
este adevărul. | | 

Cánd suntem convingi sd credem ín acest adevár, atunci 
teatrul şi viața sunt unul şi acelaşi lucru.“ 

Poate că aşa îmi si explic, mai ușor, dorința mea interioară 
de întoarcere la joc, din dragoste pentru tot ceea ce mă încon- 
joară, din dragoste pentru oameni, din nevoia mea de a trăi şi 
comunica într-o altfel de viaţă, transformând-o pe cea de acum, 
sub o altă lumină: a teatrului. 

Grupaj de cronici şi extrase din cronici 
apărute în presă în perioada ultimelor decenii, 
subliniind profilul distinct 

al Teatrului „Luceafărul“ în contextul vieții 
teatrale din țară şi de peste hotare 


», Răspunzând unui deziderat mai vechi al publicului şi al 
Teatrului de păpuşi din laşi privind profilul acestei unități 
artistice, Consiliul Culturii şi Educației Socialiste a dat curs 
acestei dorinţe, hotărând transformarea scenei respective într-un 
teatru pentru copii şi tineret. Departe de a fì doar o schimbare 
a denumirii, modificarea amintită inseamná diversificarea reper- 
toriului pe genuri de spectacole ca: animaţie, poezie, pantomimă, 
păpuşi, măşti. Până la sfârşitul stagiunii sunt programate pre- 
mierele: Hercule în căutarea merelor de aur, Un pantof fericit, 
Butoiul cu miere, Cronica faptului divers şi Orăşelul copiilor, 
fiecare folosind alte modalități artistice. “ (O nouă denumire - 
un profil lărgit. Teatrul pentru copii si tineret — lași, Flacăra 
Iaşului, V7 mar. 1973) 


„Cu prilejul implinirii a 25 de ani de activitate a Teatrului 
pentru copii şi tineret din laşi, in zilele de 30, 31 mai yi ] iunie 
vor fi organizate „Zilele Teatrului pentru copii şi tineret Cu 
acest prilej vor fi prezentate spectacole ca Pungufa cu doi bani. 
Patria, Albă ca Zăpada, Un băiețel, un cocoşel şi o drăguță 
de pisicuţă, Bing, bang, bing, Cronica faptului divers şi pre- 
miera cu lucrarea Farse medievale. Sirul manifestărilor va fi 

dá, i 


intregit de un simpozion si o expoziţie retrospectivă (În curând, 
la Iaşi, „Zilele Teatrului pentru copii şi tiner et“ — Flacára 
lagului, 4 mai 1974) 


„E un lucru ştiut că o parte din vechiul public al teatrului 
se înstrăinează de el. Cauzele sunt multe şi către ele trebuie mers 
pentru a găsi soluția revitalizării contactului dintre public si 
scenă. O soluție ne-o propune, cu modestele sale mijloace, dar 
şi cu un stimabil entuziasm, echipa Teatrului de tineret şi copii 
din laşi. Din felul cum e conceput spectacolul Cronica faptului 
divers se poate extrage şi atitudinea lor faţă de actuala situație 
a teatrului. Cronica faptului divers nu este un spectacol teatral 
obişnuit. Nu există un text in două, trei sau patru acte, o distri- 
bufie numeroasă, o scenografie costisitoare şi o recuzită abun- 
dentă. Convenţia scenică este divulgatd adesea cu multă 
naturalefe. Scenariul acestei Cronici e conceput să răspundă 
unor întrebări actuale ale spectatorului, să-l menţină în cercul 
de foc al actualitáfii." (M. Ungheanu — Scânteia tineretului, 
19 apr. 1973) 


„La laşi, la Teatrul pentru copii şi tineret ne găsim în faja 
unei evidente demonstraţii de ECHIPĂ. Aceşti artişti plini de elan 
şi de o delicată modestie apar în faţa publicului, interpi 'etánd 
personaje, cántánd, dansánd, mimánd si animánd sala, ín 
accepţia mult doritului «actor total», absolut necesar teatrului 
tinerilor spectatori. Regizorul Constantin Brehnescu reciteşte 
intr-o manieră proprie foarte spirituală bătrânul basm Alba ca 
zăpada al fraţilor Grimm. Considerând că povestea este prea 
bine cunoscută, regizorul şi-a permis să glumească ironic, cu 
deplină încredere în spectatorul său, micul public. A rezultat 
un spectacol plin de umor şi sensibilitate la care şi-au adus o 
meritorie contribuţie interpreţii cát si scenografa Hristofenia 
Cazacu. Aş remarca încă o dată colaborarea teatrului cu 
excelentul compozitor Sabin Páutza, o prietenie artistică ce 

nu trebuie să se destrame niciodată...“ (lon Lucian — România 
literară, 6 iunie 1974) 


„Ambiţios, colectivul Teatrului pentru copii şi tineret din 
Iaşi continuă o activitate care încearcă să depăşească prin 
preocupări repertoriale si formule spectacologice cadrul clasic 
şi strict al reprezentaţie de păpuşi. Spectacolele actuale tind 
să creeze legături spontane cu sala, cu publicul, printr-o mare 
sinceritate în mijloacele de abordare a textelor şi, in general, 
prin abdicarea de la elementele teatrului convențional. (Alecu 
Popovici — Contemporanul, 15 mar. 1974) 


„Teatrul pentru copii şi tineret din laşi urmăreşte a se 
adresa nu numai preşcolarilor si şcolarilor mici ci si elevilor mai 
mari, adolescenților ajunşi în pragul maturității. El reprezintă 
azi una dintre cele mai importante instituții de cultură ale 
Iaşului, iar experiența sa actuală in privința cunoaşterii şi 
influenfárii publicului, a căutărilor repertoriale si spectaculare 
este revelatoare pentru toate scenele de acest fel din țară. Teatrul 
îşi primeşte oaspeţii la sediu, dar iese adesea in aer liber, in 
piețele şi grădinile oraşului. În planul montărilor teatrul a reuşit 
să-şi cristalizeze un concept relativ original, care infeles in 
chip creator, dinamic, ostil repetării si autopastisárii — va fi 
de natură să asigure şi pe viitor durabile succese artistice. 

În majoritatea cazurilor, îndemnul adresat micilor specta- 
lori de a se lăsa duşi — în ritmurile poeziilor, cântecelor şi 
dansurilor — pe aripile fanteziei, este dublat de cel de «a fuce» 
ei înşişi teatru. Convenfiile teatrale sunt — cum se spune utili- 
zate «la vedere», copiii fiind implicaţi fie prin contact direct, 
Jie prin dialog în acțiunea scenică, în jocul actorilor.” (Natalia 
Stancu — Scânteia, 19 iun. 1974) 


„Astăzi, la ora 10, la sediul Teatrului de păpuşi din laşi, 
i : won Parrin de Kruetv 
va avea loc premiera spectacolului cu piesa Patria de Krystyna 

Milobedzka. Regia aparține Cătălinei Buzoianu, scenografia 
lui Lică Nicolae, iar ilustrația muzicală lui Vasile Spătărelu. 
În distribuţie: Camelia Bujdei, Ortansa Stănescu, Emilia 
zamfiricăi, Const. Ciofu şi Const. Amuntencei. “ (Premieră 
la Teatrul de păpuşi — Flacăra Iaşului, 18 oct. 1974) 


„Un loc aparte au ocupat în acest Festival spectacolele 
adresate copiilor. Ele s-au remarcat prin fantezie, ingeniozitate, 
spontaneitate, poezie, sinceritate. Teatrul pentru tineret şi copii 
din laşi a venit cu Bing-bang-bing de D. Văcariu în regia lui 
C. Brehnescu si muzica lui Sabin Păutza. Jesenii, după ce au 
Jăcut o excelentă impresie, s-au întors acasă cu Diploma de 
onoare a Festivalului (cucerită la ediţiile anterioare doar de 
Teatrul Naţional « Vasile Alecsandri» şi de Teatrul « Bulandra») 
şi cu un premiu de interpretare obținut de Camelia Bujdei (oferi! 
de Studioul de Radio laşi). Teatrul «Țăndărică» a prezentat un 
spectacol cu frumoase valenţe scenografice şi invenţii tehnice- 
păpuşăreşti, cu doi interpreţi fermecători (Anda Călugăreanu 
şi Florin Zamfirescu), cu voci celebre pe bandă (Toma Caragiu, 
Silvia Popovici ş.a.), dar fără a străluci şi fără a cuceri toate 
inimile. (Premiul Consiliului Naţional al pionierilor pentru cel 
mai bun spectacol destinat copiilor). Tot la acest capitol trebuie 
să-i amintim pe inimoşii autori ai spectacolului Fantezii (Teatrul 
de Animaţie Bacău, regia Petru Valter - diploma Centrului 
Naţional ASSITEJ). “ (Ştefan Oprea — Zile şi seri de teatru, 
Cronica nr. 26, 27 iun. 1975) 


„În cadrul celei de a patra ediții a Festivalului de teatru 
pentru copii şi tineret care s-a desfăşurat la Piatra Neamţ, spec- 
tracolul cu piesa Istoria ieroglifică pus în scenă de către regizoa- 
rea Cătălina Buzoianu de la Teatrul Național «V. Alecsandri» 
din lagi a primit premiul C.C. al U.T.C. pentru cel mai bun 
spectacol adresat tineretului. De asemenea, pentru dramatizarea 
realizată de Cătălina Buzoianu şi Mircea Filip după Istoria 

ieroglifică, cei doi autori au obținut premiul Uniunii Scriitorilor 
din România. 

Și Teatrul pentru copii şi tineret din laşi a fost distins cu 
Diploma de onoare a Festivalului pentru spectacolul cu piesa 
Bing, bang, bing, de autorul ieşean Dumitru Vacariu. Regia 
Constantin Brehnescu; muzica — Sabin Păutza. Demn de senma- 
lat este şi faptul că tinerei actrițe Camelia Bujdei, de la acelaşi 
teatru, i-a fost decernat premiul de interpretare pentru rolul 
Ancuţa. “ (Premii la Festivalul de teatru pentru copii si tineret 
Flacăra Iaşului, 18 iun. 1975) 


„Un scenariu ingenios, alcătuit de Natalia Dănăilă, pe baza 
cátorva schițe şi momente de Caragiale (La Mosi, Mosii, La 
Paşti, Justiţie, Adevărul, Flăcău, Mitică y.a.), a câtorva poezii 
(Odă, Erato, scapă-mă!, O şedinţă la Junimea, Primăvara, 
Discreţie) si a piesei Conu” Leonida faţă cu reacţiunea stă la 
baza unui antrenant spectacol realizat de Const. Brehnescu 
pe scena Teatrului de copii şi tineret din laşi. Fragmentele din 
schițe, momente şi versuri sunt astfel alese ca să alcătuiască un 
cadru adecvat reprezentării, cu păpuși, a piesei Conu” Leonida... 
Dar se poale spune yi invers: reprezentarea piesei e un pretext 
de a lărgi cadrul, de a arunca razele unui reflector magic asupra 
unei lumi de altădată, a unei lumi pe care marele Nenea lancu 
ne-a lăsat-o prinsă definitiv în geniale «insectare». Ideea scena- 
riului: o trupă de pápugari reprezintă, in zi de iarmaroc, Conu 
Leonida... Înainte de spectacol şi în antracte, actorii se ames- 
tecă în mulțimea pestriță, împestrițând-o şi mai mult, participând 
la varii scene de bálci, cu Mitici şi Luxife, cu perechi senti- 
mentale («Da, mă iubeşti, dar simt prea bine,/ ( 'u cát te stráng 
la pieptul meu,/ Cá-i un abis până la tine... / Eu mu sunt tu, tu 
nu eşti eu»), cu chiogcuri de gogosi si bragá, cu vardisti yi impri- 
cinafi, cu circari si mahalagioaice etc. Ritm, culoare, MUZICĂ. 
Moravuri şi náravuri. Miros de mititei, [api şi halbe, «lume- 
lume!», oameni de toată mâna, caractere, mici drame de bálci, 
scene de amor cu «Dacă nu mă iubeşti, má-mpujc!». Pocnitura 
de pistol il sperie pe conu' Leonida, în mintea căruia stăruie 

ideea revuluţiei. $i începe inițierea consoartei dumisale întru 
ale revulutiei; Galibardi e ridicat ín slávi. Ploieştenii repu- 
blicani, de asemenea. Până la fandacsie şi la ipohondrie. 
Artiştii-păpuşari salută publicul, unul din mulțime îi cunoaşte 
şi-i Strigă pe nume şi iarmarocul îşi continuă cursul în aceeaşi 
revărsare de culori şi mofturi, în parfum de gogoşi şi bragd, 
în dialoguri de unchi şi nepoți támpi, în suferinţe de amici pe 
care-i stráng ghetele etc. O lume scoasă pentru o clipă dintr-un 
genial insectar. O lume pe care o privim cu ironie îngăduitoare, 
o lume de care râdem cu poftă, supraveghindu-ne, în acelaşi 
timp, sau poate chiar analizándu-ne discret. 

Spectacolul este dinamic si frumos colorat (scenografia 
Marga Ene), ingenios susținut de muzică (Cristian Misievici) şi 
interpretat cu multă, contagioasă voioşie de către actori. E un 
spectacol al colectivului, care-şi dovedeşte încă o dată omoge- 
nitatea şi putinţa unor mereu noi posibilităţi de expresie scenică, 
Distingem contribuţiile lui Ion Agache și Nicolae Brehnescu, un 
cuplu solid alcátuit si inteligent adecvat atmosferei caragialesti; 
reținem apoi, pentru plastica mişcării, acurateţea jocului, subti- 
litatea şarjei, cuplul Const. Amuntencei-Camelia Bujdei. 
Volubilă şi cu- abile treceri de la o situaţie la alta, de la un 
personaj la altul — Cristina Ciubotaru. În tonul spectacolului — 
Simona Agache, Nina Dimitriu, Emilia Azamfiricái, Const. Ciofu, 

Eliza Florescu, Ortansa Stănescu, Emil Petcu, Mircea Sava. 
Un spectacol pentru toate vârstele, frumos, agreabil, 

reconfortant, oferind o expresivă imagine asupra operei lui 

vis 'agiale." (Stefan Oprea — Mofturi... la Mosi, Cronica, 
n 17, 25 apr. 1975) 


„Bing... bang... bing, iată un titlu de spectacol care ne 
cheamă ca un clopoțel de şcoală, pe toți, şi mai mici si mai 
mari, la un ceas de joacă de-a povestea. Actorii-interprefi 
cântând cuplete vesele ne invită să intrăm în joc, adică în 
pădurea vrăjită şi nu prea, doar atât cát trebuie, cát ne jucăm, 
atât cát ne hotărâm să-i acordăm girul imaginaţiei noastre. 

Anca, eroina principală a poveştii (interpretă, Camelia 
Bujdei), se joacă firesc si dezinvolt cu copiii din sală, cu o minge, 
pe care, pretinde ea, şi cine vrea sau e mai naiv crede, că i-ar 
fi incredinfat-o zána pădurii. Mingea alungă teama si indepăr- 
tează primejdiile pădurii, de aceea e pofiită si de Baba Cloanfa 
Cotoroanfa, muma balaurului. Mingea, obiect al conflictului, 

-ca in cele mai tradifionale farse, este rüpità de Cotoroanfá si 
apoi recástigatd cu ajutorul istetului Păcală. 

Povestea este de fapt o farsă — cu elemente bufone —, o farsă 
parodică in care fabulosul este diminuat până la ridicol prin mij- 
loacele parodiei comice. Măştile grozave nu sperie. Cotoroanfa 
cu nasul ca un plise si mătură vrăjită e neputincioasă. Balaurul 
cu cápáfáni de plastic, care cântă gros, făcând reclamă făpturii 
sale monstruoase, este prea somnoros; Cuplul cumetrilor Lup si 
Vulpe este uşor de păcălit şi de îndepărtat din preajma Ancuţei, 
care, speriată şi nu prea speriată, curajoasă şi nu prea curajoa- 
să, tot timpul este la limita dintre joc şi viață, aga cum se cade 
să se joace copiii. 

Plin de sine ca un actor cabotin de operetă — cântă într-adevăr 
arii de operetă — trece Făt-Frumos (Nicolae Brehnescu); 
impunge cu spada de lemn in inchipuiri ale minţii sale şi se aratá 
tare încântat de peruca pe care o poartă cu foarte multă grijă 
pe un suport-calapod. Amestec de iubire de sine, vanitate 
infantilă, stereotipie a imaginaţiei, ca orice copil rásfáfat, 
Făt-Frumos este doar: parodia lui Făt-Frumos. Concepţia apar- 
[ine deopotrivă regizorului cát şi interpretului. lon Agachi a 
realizat un Păcală mucalit; raisonneur $i părinte al jocului 
la care accesoriile caraghioase — inalta-i căciulă şi lungile-i 
opinci — încă ni-l înfăţişează ca pe o hiperbolà a voioşiei. 

Un ceas de cântec şi de voie bună, de feerie în limitele 
glumei, totul lucrat cu inteligență yi dăruire, şi mai ales cu 
bun-gust, calități pe care le atribuim atát regiei, semnate de 
Constantin Brehnescu, cát şi echipei de interprefi-actori, printre 
care mai semnalám pe actrița Nina Dimitriu, elasticà şi cu o 
bună şi cultivată voce. Muzica cupletelor, variată si in tool à 
copilăresc vesele, degajeazá un sentiment de plácutà detagar " 
de sinele matur si de insolită lumină interioară. 

Decorul, redus la semn scenografic, este conceput în 
consens cu improvizafia atât de specifică jocului copiilor, adică 
stimulând, dar nu înlocuind imaginaţia. Astfel, două perdele 
închipuie copacii, după care apar pe rând măştile: Baba 
Cloanfa, Lupul si Vulpea, Balaurul. “ (Constantin Radu-Maria — 
Bing... bang... bing, Teatrul nr. 7/iul. 1975) 


„Capodopera sadoveniană i-a ispitit de multe ori pe oame- 
nii de teatru. Filonul ei «poliţist» îl scuteşte pe regizor de una 
dintre marile grijii - aceea de a face limpede povestea. 

Cartea rămâne netulburată de faptul că optica asupra textu- 
lui se schimbă astfel că Baltagul poate fi privit — după cum ne 
spun fragmentele exegetice inserate în afisul-program al spec- 
tacolului — fie drept monografie antropologică, fie ca roman 
de dragoste, roman al inteligenței, al unei acțiuni justifiare, ori 
roman social, de observație caracterologică, roman filosofic, 
inițiatic. 

Din montarea acestei cărți în versiunea scenică semnată 
de Constantin Paiu s-a născut un spectacol sentimental. 

Sentimental mai întâi pentru că, după o îndelungată absen- 
fă, Sadoveanu se întoarce la lagi; mai apoi, pentru că regizoarea 
Natalia Dănăilă reconstituie ceea ce scriitorul doar povesteşte, 
aminteşte ori sugerează — «peisajul» psiho-social al familiei 
Lipan; in al treilea rând, consider acest spectacol ca fiind senti- 
mental întrucât pe scenă Vitoria apare altfel şi are alte dimen- 
siuni omeneşti decât ne lasă impresia uriaşa umbră a perso- 
nalitáfii ei, ce creşte şi se întinde de la prima la ultima filă a 
cărții. 

Aşadar, Sadoveanu se întoarce triumfal în sufletele şi minţile 
tinerilor spectatori din lagi, iradiind blânda lumină izvorâtă 
din neinduplecata iubire a Vitoriei Lipan. 

Vitoria Lipan nu e altceva decát tot o nevastă de cioban, 
asa se poartă, asa e tratată, aşa judecă faptele şi oamenii — cu 
modestie, în singurătatea gândurilor de nespus, ascultând cu 
luare-aminte si vorbind atăt cát se cuvine — puțin —, spre a nu 
stárni piaza-rea, spre a nu-şi desconspira ipotezele şi respectând 

întru totul datele stiute, Și, la urmă, arată a avea intr-insa acea 
întărătată putere de a [ine în mână frânele casei sale. 

In spectacol apar personaje care in carte sunt doar amintite, 
scene şi momente aflate in gândurile Vitoriei: satul de munte, 
-cu obiceiurile, datinile şi uimirile naive ale locuitorilor săi în 
fața unor minunáfii cum e trenul. 

Distanţa dintre Vitoria — analfabeta cu geniale intuifii 
şi oamenii umbla[i prin lume si cu sinfá de carte pare yi mai 
mare prin aceea cá în rolurile părintelui Dănilă şi Domnului 
David Sunt în reprezentaţie doi actori ai Nafionalului ieşean, 
Teofil Válcu si Sergiu Tudose, care îşi inzestrează personajele 
cu un aer de bunăvoință yi de simpatie detașată faţă de lumea 
în care trebuie să trăiască. Emofia şi timiditatea interpretei fuță 
de aceşti prestigioși actori s-au convertit în date interpretative. 
Vitoria se arată astfel o ființă conştientă de situarea sa in 
societate; pentru orice mărunt serviciu ce il cere, ea plăteşte 
bine şi repede, adresándu-li-se cu ton rugátor şi în formulări 
deferente. 

Prin acest spectacol limpede; solid construit si calm — ritmul 
alert al acțiunii îmbracă haina molcomelii moldoveneşti regi- 
zoarea Natalia Dănăilă realizează două performanţe: prima - 
evită pitorescul, folosind din abundență si nestingherità de preju- 
decáfi toate mijloacele şi caracteristicile lui; a doua performanţă 
este însăşi actrița Doina larcuczewicz — interpreta rolului 
Vitoria. Regizoarea o descoperă şi o desferecă din cri spările 
şi lăcerile anonimatului. Toate însuşirile mai sus expuse ca fiind 
ale personajului aparțin interpretei. Doina larcuczewicz are 
vocația tragediei- Celebra efigie a Vitoriei pe care a realizat-o 
Olga Tudorache umbrea orice presupusă altă înfăţişare a acestui 
personaj. Ei bine, Doina larcuczewicz, cu inocență dar şi cu 
respect, şi-a spus, probabil, că acest rol trebuie construit ca 
fiind al unei ființe nepretenfioase şi temátoare faţă de lumea 
«de mai de jos», adică faţă de lumea oraşului aşezat la poalele 
muntelui. 

Plecând de la atăt de puţine ambiţii, a izbutit un rol 
admirabil în simplitatea şi discreția felului de a fi dăruite per- 
sonajului Vitoria. Faţă de ea, personajele Madam David 

(Cristina Anca Ciubotaru), Madam Vasiliu (Simona A gachi), 
care sunt ostentative, acaparatoare în discuţii, afisánd un aer 
de superioară si definitivă înțelegere a faptelor, femei înveninate, 
bárfitoare şi oricând gata să suspecteze pe oricine — şi îndrep- 
táfite să se poarte aşa — sunt personaje construite conform 
naturii lor şi astfel interpretate cu naturalefea tonurilor tari 
şi contrastante din care se compun. | 

Acest spectacol sentimental, important ín viata Teatrului 
pentru copii si tineret, s-a bucurat de o scenografie (Marfa 
Axenti) ingenioasă şi de o simplitate impecabilă. 

In «peisajele» sugerate de mişcările enormei pânze care 
acoperă ca un giulgiu de zăpadă toată scena, vocea Dorinei 
Crişan Rusu, care cântă bocetele, ridică la adevărata dimen- 
siune — cea cosmică — tragedia, repetată şi mereu repetată din 
negura timpului, şi acum trăită, sub ochii noştri, de Vitoria. “ 
(Paul Cornel Chitic — Baltagul, Teatrul, | ian. 1987) 


Teatrul pentru copii şi tineret din laşi a lucrat ani la rând, 
cu înțelepciune si tenacitate, Căutându-şi şi croindu-şi un drum 
al său, care să-l situeze pe o platformă de prestigiu profesional 
autentic. In trecute stagiuni şi în aceasta, care tocmai a luat 
Sfârşit, comentarii avizate au validat producții artistice de certă 
valoare la numitul teatru şi suntem, iată, din nou în reconfortanta 
situație de a saluta ca pe un eveniment al spectacolelor de gen 
premiera recentă cu Print şi cerşetor, edificată aici pe o parti- 
tură dramatică aparținând lui Ştefan Oprea, după cartea lui 
Mark Twain. 

Timp de două ore, publicul asistă la un formidabil carnaval 
al destinelor, alegând şi refinánd, potrivit vârstei, pregătirii 
şi sensibilităţii fiecăruia, partea de morală din această încân- 
tátoare povestire dramatică. Actorii se susțin reciproc, înălțând 
spectacolul asemenea sportivilor care construiesc din trupurile 
lor o piramidă vie; orice ezitare poate duce la prăbuşirea 
întregului. Până şi partiturile centrale se supun aceleiaşi legi 
draconice. 

Cristina-Anca Ciubotaru, in Tom Canty, munceşte enorm, 
legând compartimentele acțiunii prin ipostaze ferme ale triste[ii, 
uimirii, spaimei, luciditáfii, demnității, loialitáfii; un joc complet 
şi precis, pus cu înțelepciune în slujba ideii de comunicat şi 
susținut de harul atât de particular al actriţei. 

„Să nu uităm a adăuga reugitelor — ilustrația muzicală a 
debutantei Anda Tăbăcaru, prezenţă continuu activă in desfà- 
surarea fabulei dramatice. 

Tot acest angrenaj artistic bine pus la punct a stat sub 
semnul gândului regizoral elaborat de Natalia Dănăilă şi de 
Constantin Brehnescu. Din felul in care a lucrat direcția de 
scenă se degajă un desăvârşit respect faţă de actor şi faţă de 
spectator. 

Salutăm deci montarea cu Prinţ şi cerşetor la Teatrul pentru 
copii şi tineret din laşi, reținând-o ca pe o izbândă a ideii de 
teatru adevărat si pătruns de propria-i responsabilitate etică si 
artistică. (Const. Paiu — „Prinţ şi cerșetor“, Cronica nr. 30/26 
iul. 1985) 


„Necomplexat de excelentul film «Mary Poppins» si de 
marele lui succes datorat în cea mai mare parte minunatei actrițe 
Julie Andrews, colectivul Teatrului pentru copii şi tineret din 
laşi a abordat frumoasa şi delicata poveste a Pamelei Travers, 
folosind o versiune scenică liberă realizată de Silvia Kerim. 
Varianta dramatizată, întinsă şi stufoasă, a fost prelucrată şi 
decupatá regizoral de Natalia Dănăilă şi agrementală CU cântece 
în spiritul textului originar de către compozitorul Cristian 
Misievici si poetul Cătălin Ciolca. De aici ideea cronicarului de 
a-şi intitula aceste însemnări «Supercaliflagelisticexpialedocious» 
cuvânt elaborat, probánd si sugerând inventivitate şi virtuozitate a 
jocului; fantezie şi disponibilitate nelimitată pentru veselie, copilă- 
rire, poezie, farmec si tot ce face ca o poveste — un spectacol in 
cazul de faţă — să fie cuceritor, sd meargă direct spre inima copii- 
lor (si nu numai a copiilor). Deci supercaliflagelisticexpialedocious 
rostea fermecător Mary Poppins; din păcate, in spectacolul 
nostru ea nu rostește acest cuvánt-formulà magică dar întreaga 

lui desfăşurare, concepția regizorală plină de fantezie, de 
perfectă înțelegere a particularităților de vârstă, de Specificul 
gândirii si simfirii copiilor traduc prin imagine, ritm, culoare 
şi sunet acest cuvânt care cere virtuozitate în rostire şi subtilitate 
în descifrarea lui aparent indescifiabilă. Aşadar, spectacolul 
«Mary Poppins»" realizat în regia Nataliei Dănăilă este 
supercaliflagelisticexpialedocious, adică frumos şi fantezist, 
dinamic şi viu colorat, matur şi copilăresc, clar şi inefabil, 
capabil să cucerească şi să încânte copiii de toate vârstele, de 
la cinci la o sută de ani. 

Subtitlul spectacolului este «comedie muzicală». Si într-adevăr, 
asistăm la un asemenea gen de reprezentaţie, în care muzica 
define... rolul principal. Cristian Misievici a pătruns cu finefe 
subtilitáfile si fanteziile textului şi a realizat o partitură muzicală 
încântătoare, un cuceritor joc de sunete, cântece de mare pros- 
pe[ime si accesibilitate, realizând astfel principalul suport al 
spectacolului. Versurile lui Cătălin Ciolca nu sunt , texte “ pentru 
cântece cum întâlnim adesea, ci poezie autentică, poezie pentru 
copii, poezie care face corp comun cu muzica şi cu ritmurile 
spectacolului, cu dansul, cu culorile, cu imaginea generală. 
Avem, cred, un model de colaborare, de unitate de vederi între 
compozitor, poet, scenograf (Marfa Axenti), coregraf Brándusa 
Baraş), maistru de lumini, totul adus la un numitor comun de 
gândul integrator al regiei şi dirijat abil de bagheta regizorală. 

Trupa, exersatd anterior pentru comedie muzicală, ne-a 
apărut dezinvoltă, sigură, fermecătoare prin tinerețea ei şi prin 
plăcerea de a juca, de a se copilări cu har, de a dansa şi cânta. 

Interpreta rolului titular Cristina Ciubotaru, are datele 
necesare unui rol atăt de dificil în care personajul e real şi 
fantastic în aceeaşi măsură; ea dansează şi cântă frumos, e 
guvernantă şi zână în acelaşi timp, o nuanfare mai fină între 
cele două calități ale eroinei rămânându-i, totuşi, de câştigat 
pe parcursul reprezenta[iilor viitoare. Actriţa are însă farmec, 
aplicație pentru gen şi bună măsură în relația cu spectatorii- 
copii (aparent extrem de receptivi, dar în realitate teribil de 
greu de cucerit şi de stăpânit). O adevărată doamnă a trupei 
este Simona Agachi (30 de ani de teatru!). Ea întruchipează 

aici două roluri total diferite, Păsăreasa şi Jane, diferite nu 
numai ca vârstă, ci şi ca manieră de interpretare, căci prima 
apare pe scenă in carne si oase, înconjurată de stoluri de păsări 
(excelenta scenă atát ca interpretare cát şi ca efect plastic), iar 
a doua, fetița Jane, e doar o păpuşă pe care Simona Agachi 
o mânuieşte şi-i împrumută vocea — o voce mică, delicată, cu 
fine inflexiuni. Un tânăr care promite mult este Tomijă Hogea, 
venit de puțină vreme in trupa iegeanà. În rolurile Mike şi 
Clovnul el dovedeşte că are har şi capacitate de integrare într-un 
colectiv cu experiență. Liviu Smántánicá interpretează nuanfat 
rolul lui Bert, iar Nina Dimitriu şi Mircea Sava (Doamna şi 
Domnul Banks) alcătuiesc un cuplu agreabil, fiecare având 
siguranță în mişcare şi o bună înțelegere a relaţiei. Doina 
larcuczewiez, de obicei ponderată yi atentă la nuanțe, depăşeşte 
aici tonul general al spectacolului prin sublinieri vocale prea 
apăsate în cazul lamento-ului Vacii roșii şi prin exagerarea 
mişcării şi frazării in cel de al doilea rol - Doamna Lark. 

În ansamblu, trupa dovedeşte încă o dată că este un colectiv 
bine sudat, cu stil şi o mare disponibilitate de joc, Mary Poppins 
e pentru ei un examen pe care îl trec cu notă foarte bună.“ 
(Ştefan Oprea — Supercaliflagelisticexpialedocious sau Mary 
Poppins în versiune scenică, Cronica, 18 mai 1982) 


„Spectacolul cu piesa Fata babei şi fata mogneagului 
dramatizare după lon Creangă, de lon Agachi —se inscrie in 
seria acelora adresate cu prioritate copiilor. Este vorba de un 
spectacol cu păpuşi, ingenios conceput, cu soluții de real rafi- 
nament, mai ales in domeniul plasticii scenice (Marga Ene) 
Decorurile $i păpuşile se revendică unei viziuni populare, cu sli- 
lizári care fac loc sugestiei şi permit muzicii (Cristian A lisievici) 
şi luminilor să intervină ca utile elemente de atmosferă. € ele 
câteva cumpene de fântână proiectate expresiv pe fundalul 
albastru se constituie drept cadru definitoriu pentru un tihnit 
schimb de glume sau pentru o mirifică depănare de poveste 
Bine portretizate, personajele se inscriu distinct in spațiul scenic, 
chiar dacă prima parte este uneori expozitivă. Oricum, regia 

(Const. Brehnescu) s-a înscris în mod inspirat în perimetrul 
amintitei viziuni plastice, combinând şi recombinánd, cu fantezie 
şi eleganță, cele câteva elemente de recuzită prin care este 
sugerată lumea povestirii, în toată varietatea ei. Înscrisă mai 
mult în plan bidimensional decăt în relief, suita de imagini se 
instituie ca una dintre valorile ferme ale spectacolului, în care 
evoluează păpuşari cu experiență ca Siomana Agachi (interpretă 
plină de vervă a năzuroasei fete a babei) şi Const. Ciofu, sau 
cu mai puţină experienţă, dar vădind reale aptitudini pentru 
un gen ce se cere mai intens cultivat — Nina Dimitriu, Liviu 
Smántánicá şi Const. Amuntencii — primul într-un ingenios 
«travesti» vocal, ca interpret al Babei. Handicapaţi, pe de o 
parte, de lipsa unei mai depline continuităţi în ceea ce priveşte 
spectacolul păpuşăresc propriu-zis, dar îmbogăţiți, pe de altă 
parte, de multitudinea modalitáfilor teatrale — muzicale mai 
ales — în care acest colectiv s-a afirmat prin excelență, realiza- 
torii spectacolului ne oferă o montare de ținută, care are toate 
şansele unei plenare ulterioare împliniri. “ (ALL. Friduş — Fata 
babei şi fata moşneagului, 11 feb. 1978) 


„Solemn, fără grandilocvenţă, educativ fără didacticism, 
spectacolul Hercule în căutarea merelor de aur, realizat după 
piesa lui Valentin Silvestru, pune copiii în prezenţa unui erou 
exemplar al omenirii, introducându-i totodată în tezaurul 
cultural al antichităţii şi al tuturor timpurilor. Pus în scenă de 
Petre Bokor, spectacolul se vădeşte o încercare meritorie pe 
scena teatrului ieşean de a folosi masca în caracterizarea - 
plastică a personajelor. Scenografia lui Cik Damadian, se 
impune în primul rând prin măştile expresive, capabile de a 
prinde viaţă si mobilitate, în funcție de interpretarea acto- 
ricească... " (Margareta Bárbutá — Revista Teatrul, mai 1973) 


294 


LUMEA SPECTACOLELOR 
PENTRU COPII ȘI TINERET 
IN IMAGINI FOTO 

1. Pulcinella - sec. XVII, colecția Galeriei Davia Bargellini, Bologne 

2. Punch şi Judy - la începutul sec. al XVII-lea 
(Lumea marionetelor - Editura Bordas, 1982) 


3. Vasilache şi Mărioara 


4. Karagóz 

5, 6. Dansatoare indiană - 


- Madras (teatru de umbre) 


7, 8. Dansatoare indiană - 


Academia de Arte, 


Udaipur 

9. Ubu Rege - imagine din spectacolul prezentat la Festivalul 
Internaţional al teatrelor de marionete, Bucureşti, 1965 

10. Mâinile... şi universul teatrului de animaţie 

11. Directorul şi regizorul 
Manole Al. Foca 
(primul director | — 

al Teatrului de păpuşi din Iaşi) 


12. Manole Al. Foca între doi apropiaţi colaboratori: actorul 
Ion Agachi şi actorul şi regizorul Constantin Brehnescu 

13. Căsătorie silită - 
după Molicre 
(regia: Manole Al. Foca) 


14. Chiriţa - în viziunea lui 
Constantin Brehnescu 

15. Hercule în căutarea merelor de aur de Valentin Silvestru 
(regia: Petre Bokor; scenografia: Cik Damadian; 
muzica: Sabin Păutza) 


16. Punguţa cu doi bani (regia: Constantin Brehnescu; 
scenografia: Viorica Groapă şi Petrică Petrariu) 

17. Veneţia - în drum spre locul de spectacol 


18. Venetia - drumurile fiecărei zile de turneu 

20. Veneţia - înainte de începerea spectacolelor 

21. Veneţia - Pungufa cu doi bani - 
spectacol prezentat într-o mică piaţetă 


22. Veneţia - Trupa Teatrului pentru Copii și Tineret lași, 
împreună cu păpușarii craioveni în turneul din Italia 

23. Patria de Cristina Milobetzka (regia: Cătălina Buzoianu; 
scenografia: Lică Nicolae; muzica: Vasile Spătărelu) 


24. Albă ca Zăpada - spectacol prezentat la ediţia din 1976 
a Festivalului International al Teatrelor de Marionete 
de la Charleville-Mézierés, Franţa 

25. După terminarea spectacolului cu Albă ca Zăpada 

26. Lise Deramond - producătoarea emisiunii de Televiziune 
cu Albă ca Zăpada prezentată la Charleville-Mezieres 

27. Micuţii spectatori din Charleville-Mézicrés 
nu vor să sc despartă de păpuşi 
a adie * x 


28. Ín parcul de la gará - spectacol cu Albá ca Západa 
© (Charleville-Mézieres) 

29, 30. Bing-Bang-Bing - spectacol premiat cu „Diploma de 
onoare“ a Festivalului de Teatru de la Piatra Neamţ (1975) 

34, 35. Mofturi la Mosi - după I.L. Caragiale 
(scenariu: Natalia Dănăilă; regia: Constantin Brehnescu) 


36. Povestea vorbii - după Anton Pann (regia: Anca Ovanez; 
scenografia: George Doroşenco; muzica: Vasile Spătărelu) 


37. Cronica Faptului Divers (scenariu: Natalia Dănăilă; 
regia: Constantin Brehnescu; scenografia: Lică Nicolae; 
muzica: Sabin Páutza) 

38. Fram - ursul polar: un spectacol de Constantin Brehnescu 
Actorii: Simona Agachi, Nicolae Brehnescu, Liviu Smântânică, 
Camelia Poenaru (Cristina Ciubotaru) 

39. India - păpuşarii ieşeni împreună cu cei din Târgu Mureş, 
într-un amplu turneu. (Vizitând Taj-Mahalul) 


40. India - un colt de piatá 

41. India - Madras (Templu la Malul Mării) 

42. India - Madras, un grup de eleve ale Academiei de artă 

43, 44, 45, 46. India - Madras (Temple de la Malul Mării) 

49. Dorina Tănăsescu şi Constantin Brehnescu împreună cu 
membrii trupei de marionetişti şi pápusari înființată la Damasc 
(Siria) în 1975, prin contribuţia celor doi artişti români 


50. Camelia Poenaru, actriță a Teatrului pentru Copii si Tineret 
din laşi, împreună cu un grup de spectatoare după o reprezentație 
cu Bing-Bang-Bing desfăşurată la Karachi (Pakistan) 

51. Baltagul de Constantin Paiu (dupá M. Sadoveanu) - 


spectacol prezentat la Casa Tineretului din laşi (regia: Natalia Dănăilă; 
scenografia: Axenti Marfa; muzica: Dorina Crişan Rusu) 


52. Gulliver printre pitici (actorul Ion Agachi) 


eme 5 4 in 
53. Cine-i oare Făt-Frumos de Iuliu Raţiu - spectacol prezentat 
premieră absolută la Casa Tineretului din laşi 
(regia şi scenografia: Constantin Brehnescu) 


54. M-am jucat într-o zi de Andi Andrieş - premieră absolută 
prezentată la Casa Tineretului din laşi 

55. Cristina Anca Ciubotaru, Toma Hogea, Nina Dimitriu-Ulmu, 
Doina larcuczewicz, Liviu Smântânică, lon Agachi, Mircea Sava în 
Print şi Cerșetor - după Mark Twain (regia: Constantin Brehnescu; 

scenografia: Axenti Marfa; muzica: Anda Tábácaru) 


56. Mary Poppins de Silvia Kerim - dupá Pamela Travers. 
Premiul ATM „pentru cel mai bun spectacol pentru copii al 
anului 1983“ (regia: Natalia Dănăilă; scenografia: Axenti Marfa; 
muzica: Cristian Misievici; coregrafia: Brânduşa Barass) 

57, 58. Darea în folosinţă a Teatrului „Luceafărul“ 
(Decembrie 1987) 


59, 60. Rătăciţi într-o poveste - premieră a stagiunii 2001-2002 
(scenariu: Dumitru Vacariu; regia: Natalia Dănăilă; 
scenografia: Constantin Siriteanu; muzica: Radu Ştefan) 

61. Don Juan - spectacol al Universităţii de arte „George 
Enescu“ în colaborare cu Teatrul „Luceafărul“ 


62. Căsătorie silită - după Moliére. Spectacol al studenților 
Universităţii de Arte „George Enescu“ din laşi prezentat la ediția 
din 2000 a Festivalului Internaţional al Artei Marionetelor, Praga. 

64. Întâmpl 
(Universitatea de Arte „George Enescu” din Iaşi) 


ări cu Pinocchio - spectacol studenţesc 


66. Micii noştri spectatori dn 1975-1976 au ajuns astăzi profesori, 
medici, ingineri, economişti, specialişti în industrie, artişti. 
Ei nu vor uita niciodată clipele petrecute la teatru... 

Despre teatrul de animaţie scrie cu 
dăruire și talent unul dintre cei mai importanţi 
animatori ai mișcării teatrale păpușărești din 
România, Natalia Dănăilă. Directorul de teatru, 
regizorul artistic, autorul de texte originale și de 
adaptări după texte celebre, ziaristul pasionat, 
nu o dată polemic, iniţiatorul unor întâlniri dintre 
cele mai prestigioase ale breslei, ctitorul celui 
mai modern edificiu de teatru pentru copii și 
tineret din țară și profesorul de artă 
păpușărească își dau mâna pentru a da seama de experiența celei mai vechi forme 
de teatru cunoscute, explicând cu aplicaţie și limpezime a expresiei sincretismul 
benefic, unic, al străvechii arte. : 

Soluția găsită de autoarea cărții este accesibilă și incitantă pentru cititor: 
pas cu pas, pe măsură ce animația își desface tainele, autoarea meditează cu 
pricepere pe seama celor văzute, la noi $i pe alte meleaguri, cu prilejul festivaluri ar 
teatrale de gen, al colocviilor ținute sub cele mai prestigioase auspicii. Nic: o 
observaţie dintre cele aflate în istorii și studii ale specialiștilor cu faimă in lume nu 
„scapă“ fără comentariul practicianului $i cunoscátorului, trecut de vârsta entuziasm. ur 
juvenile ce acceptă experimentul de dragul experimentului. 

Natalia Dănăilă retine numai acele afirmaţii care au de partea lor creditul 
verificării prin gândul înalt și prin punerea în lucrul de excepție. Odată pregătit 
terenul pentru partea a doua a expunerii sale, STUDIUL DE CAZ — GENEZA PROFILULUI ARTISTIC 
AL TEATRULUI LUCEAFĂRUL DIN IAȘI Se dezvoltă cu firescul unei confidențe care are de 
partea sa experiența trăirii autentice. 

Sinceritatea tonului, pasiunea ce autoarea o pune în comentariu, felul cum 
știe să conducă demonstrația, ne mai vorbind de informaţia întinsă și exigent selectată, 
sunt tot atâtea calități ale paginilor despre Magia lumii de spectacol (măști, păpuși, 
actori, marionete). 

